
PARTEA I 


Poate ucide cu un zâmbet, poate răni cu privirea! 


Billy Joel 


Capitolul 1 


Există cu siguranță un moment Și un loc potrivit pentru afișarea 
sfârcurilor prin haine, dar bancheta din spate a unei mașini de poliţie din 
Seattle cu siguranţă nu se califică. 

Paris Peralta nu s-a gândit să ia un pulover înainte de a fi arestată, așa că 
poartă doar un maiou pătat de sânge. Până la urmă, suntem în iulie. Dar 
aerul condiţionat este dat la maximum, iar ea se simte înfrigurată Și expusă. 
Cu încheieturile încătușate, tot ce poate face este să își împreuneze mâinile 
Și să își țină braţele în sus pentru a-și acoperi sânii. Pare că se roagă. 

Dar nu se roagă. E mult prea târziu pentru asta. 

Fruntea îi pulsează sub plasturele pe care unul dintre paramedic! i l-a pus 
înainte de a o urca în mașina de poliţie. Probabil că s-a lovit de marginea 
căzii de baie aseară, dar nu-și amintește să se fi împiedicat sau să fi căzut. 
Își amintește doar de soţul ei, întins într-o cadă plină de sânge, și de 
tipetele care au trezit-o în această dimineaţă. 

Polițista blondă cu coadă de cal de la volan se uită din nou la Paris în 
oglinda retrovizoare. De când Jimmy a semnat un contract de streaming cu 
Quan, noul concurent al Netflix, în urmă cu Șase luni, oamenii se holbează 
mult la ea. Paris urăște asta. Când ea și Jimmy s-au căsătorit, se aștepta să 
ducă o viață liniștită alături de un comediant pensionar. Asta e înţelegerea 
pe care au făcut-o, asta e căsnicia la care s-a înhămat. Dar apoi Jimmy s-a 
răzgândit ȘI a renunţat la pensie, iar ăsta a fost cel mai rău lucru pe care 1 l- 
ar fi putut face. 

Iar acum e mort. 

Detectiva a stat tot timpul cu ochii pe ea pe bancheta din spate, privirea 


ei trecând de la drum la oglinda retrovizoare la fiecare câteva minute. Paris 
își poate da seama deja că femeia crede că ea e criminala. Mă rog, situația 
arăta rău. Era atât de mult sânge, iar când detectiva a ajuns la faţa locului, în 
dormitor erau deja trei agenţi care își îndreptau armele direct spre Paris prin 
ușa de la baie. Curând, patru perechi de ochi se holbau la ea ca și cum ar fi 
făcut ceva îngrozitor. Nimeni nu părea să clpească sau să respire, inclusiv 
ea. 

— Doamnă Peralta, vă rog să lăsați arma jos, spusese detectiva. Vocea ei 
era calmă și directă, în timp ce își scotea pistolul din toc. Și apoi să ieșiţi 
din baie încet, cu mâinile sus. 

„Dar n-am nicio armă”, s-a gândit Paris. Era a doua oară când cineva îi 
spunea să facă asta Și, la fel ca înainte, nu avea sens. „Ce armă?” 

Apoi, ochii detectivei s-au îndreptat în jos. Paris i-a urmărit privirea ȘI a 
fost șocată să descopere că încă avea în mână briciul lui Jimmy. Și nu doar 
că îl avea, ci îl ţinea strâns în mâna dreaptă, cu degetele încleștate în jurul 
mânerului, cu articulațiile albite. L-a ridicat în sus, privindu-l cu uimire în 
timp ce îl întorcea de pe o parte pe alta în mână. Agenţilor de poliție nu le-a 
plăcut asta, iar detectiva Și-a repetat din nou cererea pe un ton mai tare Și 
mai poruncitor decât înainte. 

Totul era atât de absurd. Toată lumea exagera. Paris nu avea o armă în 
mână. Era doar un instrument de ras, unul dintre cele câteva brice pe care le 
avea Jimmy, pentru că soțul ei era un tip de modă veche căruia îi plăceau 
bărbieritul drept, casetele și telefoanele fixe. Nici măcar nu mai avea voie 
să folosească bricele. Tremurul din ce în ce mai accentuat al mâinii le făcea 
periculoase. 

Atunci de ce naiba mai ţinea Paris încă în mână briciul cu mâner de 
abanos pe care îl cumpărase Jimmy din Germania cu zeci de ani în urmă? 

Totul s-a întâmplat cu încetinitorul. În timp ce detectiva continua să 
vorbească, Paris a privit din nou sângele împrăștiat pe podeaua albă de 
marmură, diluat spre roz de la amestecul cu apa din baie. Era sângele lui 
Jimmy Şi ştia că, dacă s-ar fi întors, Și-ar fi văzut soțul în spatele ei, 
scufundat în cada adâncă în care sângerase cu o seară înainte. 

Paris nu s-a întors, în schimb a reușit să se zărească în oglinda de 
deasupra chiuvetei, unde a văzut o femeie care semăna cu ea Și care purta 
un maiou pătat de sânge. Avea părul încâlcit și o privire sălbatică, iar partea 
laterală a feţei îi era acoperită de sânge care i se prelingea dintr-o tăietură de 


deasupra sprâncenei drepte. În mâna ei, vechiul brici al lui Jimmy arăta ca o 
armă. 

O armă a crimei. 

— Doamnă Peralta, aruncați briciul, a ordonat din nou detectiva. 

Paris a cedat în cele din urmă. Lama de oţel a aterizat pe gresie cu un 
zgomot surd, iar agenţii în uniformă au venit spre ea. Unul dintre ei i-a pus 
cătușele, iar detectiva a informat-o despre drepturile ei. În timp ce o scoteau 
din dormitor Și o conduceau pe scări, Paris s-a întrebat cum ar putea explica 
acest lucru. 

Cu ani în urmă, ultima dată când s-a întâmplat așa ceva, nu a trebuit să 
dea niciun fel de explicaţii. 

x kK x 

— Nu vă supăraţi, vă deranjează să dați mai încet aerul condiționat? 
Sfârcurile îi ating antebraţele, ca niște bile de rulmenţi. Deși locuiește în 
Seattle de aproape douăzeci de ani, canadianca din ea încă nu se poate rupe 
de obiceiul de a se scuza înainte de a cere ceva. Îmi pare rău, dar e foarte 
frig aici, continuă ea. 

Agentul de pe scaunul pasagerului apasă în mod repetat un buton de pe 
bord până când aerul rece se mai domolește. 

— Mulţumesc, spune ea. 

Agentul se întoarce. 

— Mai putem face ceva pentru dumneavoastră? întreabă el. Aveţi nevoie 
de o bomboană mentolată? Vreţi să vă opriţi să luaţi o cafea? 

N-o întreabă cu adevărat dacă vrea ceva, așa că ea nu răspunde. 

Pe de-o parte, Paris înţelege că este în stare de șoc și că încă nu-și dă 
seama de întreaga amploare a situației. Cel puţin instinctele de 
autoconservare au intrat în funcțiune — știe că a fost arestată, știe că va 
rămâne în arest Și știe că trebuie să își ţină gura și să cheme un avocat. 
Totuşi, are senzația că privește toate acestea din exterior, ca Și cum ar fi 
într-un film în care cineva care arată ca ea este pe cale să fie acuzat de 
crimă. 

Această stare de disociere — un cuvânt pe care l-a învăţat în copilărie — o 
cuprinde ori de câte ori se află în situații de stres extrem. 

Disocierea era modul în care mintea ei o proteja de traumele care i se 
întâmplau corpului ei. Deși acum nu se întâmplă așa ceva, sentimentul de 
separare între creierul ei și forma fizică tinde să apară ori de câte ori se 


simte vulnerabilă și nesigură. 

Chiar acum, viaţa pe care o cunoaște — viaţa pe care Și-a construit-o — 
este ameninţată. 

Totuși, Paris nu-și permite să plutească în depărtare. Trebuie să rămână 
prezentă dacă vrea să treacă peste asta, așa că se concentrează pe respiraţie. 
Așa cum le spune cursanților ei de la yoga, orice s-ar întâmpla, te poti 
întoarce întotdeauna la respirație. Încordându-și puțin gâtul, inspiră încet Și 
adânc, reţine aerul, apoi expiră. Scoate un ușor Șuierat, ca Și cum ar încerca 
să înceţoșeze geamul mașinii, iar ochii detectivei se îndreaptă din nou spre 
ea în oglinda retrovizoare. 

După câteva respiraţii oceanice — de tip ujjayi — Paris este mai lucidă, 
mai prezentă, Și încearcă să proceseze cum naiba a ajuns pe bancheta din 
spate a unei mașini de poliţie, în drum spre închisoare. Se uită suficient la 
televizor ca să Ştie că prima presupunere a poliției este întotdeauna că soțul 
sau soția a comis crima. Bineînţeles, nu ajutase deloc faptul că Zoe, 
asistenta lui Jimmy, fusese cea care arătase cu degetul și ţipase cu voce 
răgușită „Ea l-a omorât, ea l-a omorât, ea l-a omorât, Doamne, e o 
criminală!” 

Ei cred că ea l-a ucis pe Jimmy. 

Și acum la fel va crede și restul lumii, pentru că așa se vede situaţia 
când ești scoasă din casa ta în cătușe, cu sânge pe haine, în timp ce vestea 
morţii soţului tău celebru se răspândește în mulţimea de spectatori care fac 
fotografii și filmează arestarea ta. Ironia este că mulţimea era deja adunată 
în faţa casei cu mult înainte ca Zoe să cheme poliția. Paris și Jimmy 
locuiesc pe Queen Anne Hill, chiar vizavi de Kerry Park, care se mândrește 
cu cele mai bune priveliști din Seattle. Este un loc popular atât pentru 
localnici, cât și pentru turiști pentru a face fotografii cu clădirile înalte de la 
orizont Și cu muntele Rainier, iar mulţimea de astăzi era ca oricare alta, 
doar că aparatele foto erau îndreptate spre casa ei, în loc de linia 
orizontului. Și, așa cum nu avusese timp să-și pună o altă cămașă, nu 
avusese ocazia nici să se încalţe cu altceva. Paris a auzit pe cineva strigând: 
„Frumoși papuci!” imediat ce a ieșit afară, dar nu a sunat ca un 
compliment. 

Toți vecinii de pe stradă erau Și ei afară. Bob și Elaine de alături stăteau 
la capătul aleii lor, cu chipurile șocate și îngrozite la vederea ei. Din 
moment ce nu au strigat sau nu s-au oferit să ajute în vreun fel, trebuie să fi 


auzit deja ce s-a întâmplat. Probabil că deja credeau că Paris este vinovată. 

Se presupunea că sunt prietenii ei. 

Își poate imagina deja titlurile de pe prima pagină. JIMMY PERALTA, 
PRINŢUL DIN POUGHKEEPSIE, A FOST GĂSIT MORT LA 68 DE ANI. 
Deși serialul de comedie foarte bine cotat al lui Jimmy se încheiase cu mai 
bine de două decenii în urmă, după zece sezoane, el avea să rămână 
cunoscut tuturor pentru rolul principal din Prințul din Poughkeepsie, fiul 
unui proprietar de brutărie. Serialul a câștigat peste o duzină de premii 
Emmy Și l-a propulsat pe Jimmy drept celebritate cinematografică, dar el s- 
a retras în urmă cu Șapte ani. Nu era nevoie ca Paris să lucreze în PR pentru 
a prezice că vestea morții soțului ei va fi chiar mai importantă decât 
afacerea de milioane de dolari care a ținut prima pagină a ziarelor atunci 
când Jimmy a semnat cu Quan și a decis să revină în studiouri. Chiar Și 
Paris ar fi fost de părere că era un scandal suculent, dacă nu i s-ar fi 
întâmplat tocmai ei. 

Continuă să se concentreze asupra respirației, dar mintea ei refuză să se 
liniștească. Nimic din toate astea nu i se pare corect. Deși nu-și făcea iluzii 
că ea Și Jimmy vor îmbătrâni împreună, credea că vor avea mai mult timp la 
dispoziţie. În cei doi ani de căsnicie, își stabiliseră o rutină plăcută. Paris 
lucra la studioul de yoga șase zile pe săptămână, iar Jimmy avea mereu 
ceva de făcut. Dar duminica era ziua lor împreună. Ar fi trebuit să ia o 
gustare leneșă chiar acum la restaurantul din apropiere, unde proprietarul le 
păstra întotdeauna o masă lângă fereastră. Clătite și bacon pentru Jimmy, 
vafe cu căpșuni pentru Paris. După aceea, ar putea merge în Fremont la 
piaţa fermierilor sau ar putea face o plimbare cu mașina până în Snohomish 
pentru a căuta antichităţi. De cele mai multe ori, însă, se îndreptau spre 
casă, unde Jimmy se ocupa de grădină, tăind și plivind, în timp ce ea 
deschidea un ziar Și stătea lângă piscină. 

Dar aceasta nu este o duminică obișnuită. Este un coșmar. Paris ar fi 
trebuit să știe că se va sfârși așa, pentru că nu există fericire pentru 
totdeauna când fugi de o viață pentru a începe una nouă. 

Karma i-a luat urma. 

O pană de la papucii ei ridicoli îi gâdilă vârful piciorului. Când i-a primit 
luna trecută de ziua ei de naștere — nu de ziua ei reală, ci de cea trecută în 
cartea ei de identitate — 1 s-au părut amuzanţi Și drăguți. Instructori ei de la 
studio cotizaseră cu toții pentru a-i cumpăra perechea de papuci foarte 


scumpi, făcuți de un designer italian Și decorați cu pene roz de strut. 
Trebuiau să rămână la studio pentru ca ea să aibă cu ce să meargă pe acolo 
între cursuri, dar nu s-a putut abţine să nu-i aducă acasă și să i-i arate lui 
Jimmy. Ştia că o să-l facă să râdă, și așa s-a și întâmplat. 

Papucii nu mai sunt amuzanți acum. Nu fac decât să alimenteze povestea 
pe care mass-media încearcă să o creeze, Și anume că Paris este o ticăloasă 
bogată și plină de sine. A reușit să treacă neobservată timp de nouăsprezece 
ani după ce a fugit din Toronto, doar pentru ca totul să fie anulat când Zoe, 
asistenta de încredere a lui Jimmy, a inclus fotografia lor de nuntă în 
comunicatul de presă despre acordul de streaming. Zoe nu înţelegea de ce 
Paris era atât de supărată, dar până în acea zi, majoritatea oamenilor nici 
măcar nu ştiau că Jimmy Peralta se recăsătorise. Paris trăise într-un 
anonimat fericit alături de soţul ei cel ieșit la pensie, iar apoi totul s-a dus 
naibii. 

După cum ar spune Zoe, „treaba arată rău. Paris este a cincea soție a lui 
Jimmy Și este cu aproape treizeci de ani mai tânără decât el. Deși diferența 
de vârstă nu a fost niciodată o problemă pentru Jimmy — de ce să fie? — o 
face pe Paris să pară o căţea arivistă care aștepta doar ca soțul ei să moară”. 

Iar acum este mort. 


Capitolul 2 


Recepționerul de la închisoarea King County îi cere telefonul, dar Paris 
nu-l are la ea. Din câte își amintește, acesta se află încă pe noptiera din 
dormitorul ei, în casa care este acum scena unei crime. 

— Toate obiectele personale trebuie să fie împachetate Și puse în coș, o 
informează funcţionarul, care, la fel ca și detectiva care a adus-o aici, nu s-a 
oprit din a se holba la ea de când a fost adusă. Asta include și bijuteriile. 

Tot ce are Paris este verigheta. Jimmy se oferise să-i cumpere Și un inel 
de logodnă, dar ea refuzase, insistând că oricum nu l-ar purta niciodată în 
timp ce predă yoga. În cele din urmă, el a convins-o să cumpere un inel 
încrustat cu cincisprezece diamante roz de formă ovală. Ar fi costat 250.000 
de dolari în magazin, dar bijutierul îi oferise lui Jimmy o reducere dacă era 
dispus ca inelul să fie fotografiat Și dat publicităţii. Paris a refuzat Şi acest 
lucru. 


— Nu vreau publicitate, 1-a spus ea lui Jimmy. Chiar nu mă deranjează o 
verighetă simplă din aur. 

— Nicio Șansă. 

Jimmy a purtat o scurtă conversaţie cu bijutierul și a trântit cardul de 
credit negru American Express pe tejghea. Pentru că era Jimmy Peralta, a 
primit oricum reducerea. 

— Paris Peralta. Recepţionerul îi rostește numele cu un zâmbet în timp 
ce tastează pe tastatură, trăgând silabele. Paaarrrisssss Peraaalta. Nevastă- 
mea o să facă pe ea când o să-i spun pe cine am arestat azi. Era o mare fană 
a Printului din Poughkeepsie. Mie nu mi-a plăcut niciodată serialul ăla. 
Întotdeauna am crezut că Jimmy Peralta era un măgar. 

Detectiva stă cu cotul lipit de al ei, de parcă ar crede că există vreo Șansă 
ca Paris să o ia la sănătoasa. Își mișcă brusc capul, iar vârful cozii de cal 
mătură braţul gol al lui Paris. 

— Ai puțin respect, agent. Omul e mort. 

Paris își scoate verigheta și o trece prin fereastră. Alături de ea, o aude 
pe defectivă murmurând pentru sine: „lisuse, e roz”. Recepţionerul 
examinează inelul cu atenţie înainte de a-l sigila într-o pungă mică de 
plastic. Apoi îl aruncă în coșul de plastic. 

Tresare în sinea ei. Inelul ăla, se gândește Paris, valorează probabil de 
trei ori salariul anual al agentului. Dar își păstrează calmul, nu i se citește 
nimic pe faţă. N-are de gând să dea nimănui apă la moară cu o poveste pe 
care să o vândă tabloidelor. În schimb, îl privește în ochi prin geamul de 
plexiglas pătat și îl fixează cu privirea. Așa cum a anticipat, e doar un 
lingău, așa că întoarce repede privirea înapoi la computer. 

— Semnează asta. 

Îi împinge lista de inventar prin fereastră. Este doar un singur element pe 
ea. Inel, diamant, roz. Paris își mâzgălește semnătura. 

Un alt agent iese din spatele biroului Și așteaptă. Detectiva se întoarce 
spre Paris. Probabil că s-a prezentat în momentul arestării, dar numele ei îi 
scapă lui Paris acum, presupunând că l-a auzit de la bun început. 

— Vom avea nevoie de hainele tale, spune detectiva. Și de papucii de 
casă. Îți vor da altceva cu care să te îmbraci. Și apoi voi veni să vorbesc cu 
tine, bine? 

— AȘ vrea să-mi sun avocatul, spune Paris. 

Detectiva nu este surprinsă, dar pare dezamăgită. 


— Poţi face asta după ce terminăm cu hârtiile. 

Se aude o sonerie, iar Paris este condusă printr-un set de uși Și intră într- 
o cameră mică, luminată puternic. I se spune să se dezbrace într-un colţ, în 
spatele unei perdele albastre. Se dezbracă rapid, îndepărtând totul în afară 
de lenjeria intimă, Și își pune tricoul, pantalonii de trening, Șosetele și 
papucii de cauciuc pe care i-au dat. Este o ușurare să își dea jos hainele 
pătate de sânge și să se schimbe în încălțăminte care nu seamănă cu o 
jucărie pentru pisici. Totul este Ștampilat cu literele DOC.. 

I se iau amprentele și 1 se fac fotografii. Părul ei este un dezastru, dar n- 
are de unde să împrumute o perie de păr. Se uită direct la cameră Și își 
ridică bărbia. Jimmy a spus odată că este aproape imposibil să nu arăţi ca 
un infractor într-o poză de identificare. Avea de unde să știe asta. Fusese 
arestat de două ori pentru conducere sub influenţa alcoolului și o dată 
pentru agresiune fiindcă a împins un scandalagiu în Las Vegas, după un 
spectacol. În toate cele trei fotografii, părea vinovat ca naiba. O dată 
terminată prelucrarea documentelor, este condusă la un lift pentru o 
coborâre rapidă la etajul de mai jos. Tânărul agent care o escortează aruncă 
din când în când priviri fugitive în direcţia ei, dar nu scoate niciun cuvânt 
până când nu ajung în celula de detenție. Cu o voce scârţâitoare (pe care o 
acoperă dregându-și glasul îndată), îi ordonă să intre înăuntru. Imediat ce ea 
intră, gratiile se închid și se blochează cu un pocnet. 

Și uite așa, Paris a ajuns la închisoare. 

Locul arată într-un fel mai bine, într-un fel mai rău decât Și-a imaginat, 
ȘI Și-a imaginat de multe ori cum ar trebui să fie. Este mai mare decât se 
aștepta Și mai este doar o singură persoană aici, o femeie care în prezent 
este leșinată pe partea opusă a celulei. Un picior gol îi atârnă peste 
marginea băncii, iar tălpile goale îi sunt murdare. Rochia ei strâmtă, galben 
neon, este acoperită de pete de la o substanţă necunoscută, dar cel puţin nu 
a fost obligată să își schimbe hainele. Indiferent pentru ce a fost reținută, nu 
e vorba de crimă. 

Deși celula pare curată, luminile fluorescente aspre arată pete rămase 
după ce a fost spălată recent. Judecând după mirosurile persistente, era 
vorba atât de urină, cât și de vomă. Pereții par lipicioși Și sunt acoperiţi cu 
o vopsea bej de culoarea ceaiului slab, iar într-un colț al tavanului este 
montată o cameră de luat vederi. 

În partea din spate a celulei, chiar lângă telefonul agăţat în perete, se află 


un panou acoperit cu plastic pe care sunt listate numerele de telefon a trei 
firme diferite care oferă cauţiuni. Cu puţin noroc, nu va avea nevoie de ele. 
Ridică receptorul și formează unul dintre puţinele numere de telefon pe 
care le-a memorat. „Răspunde, răspunde, răspunde, răspunde! 

Mesagerie vocală. La naiba. Își aude propria voce care o încurajează să 
lase un mesaj. 

— Henry, sunt Paris, spune ea încet. O să încerc pe telefonul tău mobil. 
Am nevoie de ajutor. 

Închide, așteaptă tonul de apel și sună la al doilea număr pe care îl știe 
pe de rost. Și acesta intră în căsuţa vocală. La câţiva pași de ea, colega de 
celulă se ridică în picioare, cu părul gras căzându-i în jurul feţei uleioase. O 
privește pe Paris cu ochi ca de raton, mânjiti de rimelul scurs. 

— Te Știu de undeva. Cuvintele ei sunt răgușite și ușor bâlbâite. Chiar 
Și de la câţiva metri depărtare, Paris o poate mirosi, emană un iz 
asemănător cu cel de mâncare putrezită într-o distilerie de whisky. Te-am 
mai văzut înainte. Ești o persoană cunoscută. Paris se face că nu o aude. A, 
ești tipa care s-a măritat cu bătrânul ăla. Femeia clipește, încercând să se 
concentreze. Când Paris nu răspunde, ea continuă: Aha, am înţeles, ești o 
prințesă nenorocită, prea bună ca să vorbeşti cu mine. Ei bine, du-te 
dracului, prinţesă! 

Se întinde la loc. Zece secunde mai târziu, faţa i se relaxează Și gura i se 
deschide în somn. 

Pe peretele din afara celulei este un ceas de școală, iar Paris așteaptă 
exact patru minute Și jumătate înainte de a suna din nou la telefon. De data 
aceasta, cineva răspunde imediat. 

— Ocean Breath Yoga. 

— Henry. Ușurarea o cuprinde pe Paris la auzul vocii partenerului ei de 
afaceri. Slavă Domnului! 

— Sfinte Sisoe, P, ești bine? Vocea lui Henry este plină de îngrijorare. 
Tocmai am auzit despre Jimmy. Vai, draga mea, îmi pare atât de rău. Nu-mi 
vine să cred... 

— Henry, m-au arestat. Nu-i vine să creadă că rostește aceste cuvinte. 
Sunt într-o celulă la închisoarea King County. 

— Am văzut arestarea. E o mare porcărie. 

— Ai văzut? E la știri? 

— La Știri? Dragă, e pe TikTok. 


Ea aude niște zgomote de fond Și apoi o ușă care se închide, ceea ce 
înseamnă că Henry a dus telefonul fără fir în birou. 

— Unul dintre turiștii din parc a filmat arestarea ta și a încărcat-o. În 
prezent, este videoclipul numărul unu în topul tendinţelor. 

Desigur, nu e surprinzător, dar auzind vorbele lui Henry, situația devine 
cu atât mai reală. Paris își înghite panica Și își amintește că va avea destul 
timp să se simtă dărâmată mai târziu. 

— Henry, ascultă, spune ea. Vreau să o suni pe Elsie Dixon din partea 
mea. 

— Prietena lui Jimmy? Avocata care cântă melodii din filme la toate 
petrecerile tale? 

— Da, ea. Nu am telefonul la mine, așa că nu am numărul ei. 

— O să caut pe Google biroul ei de avocatură. 

— N-are de ce să fie acolo, e duminică. Dar dacă te uiţi în birou, s-ar 
putea să fie vreo carte de vizită cu telefonul ei mobil. Roag-o să vină la 
închisoare chiar acum, bine? 

— Nu văd nicio carte de vizită. Îl aude pe Henry scotocind prin sertare. 
Nu-ţi face griji, o să găsesc eu ceva. Credeam că se ocupă de litigii! 

— Şi-a început cariera ca avocat din oficiu, spune Paris. Și este singurul 
avocat pe care îl cunosc. 

— Doamne, P..., spune Henry, părând cu adevărat uimit. Nu-mi vine să 
cred că ești în închisoare. E ca în filme? 

Se uită în Jur. 

— Mai mult sau mai puțin. Dar mai sumbru. 

— Pot să-ţi aduc ceva? O pernă? O carte? Un șiș? 

Încearcă să o facă să râdă, dar tot ce reușește ea să facă este să strâmbe 
din nas. 

— Te iubesc. Încearcă să-i dai de urmă lui Elsie, bine? Și poate că ai 
putea să le spui instructorilor ce se întâmplă. 

— P, s-a spus... Urmează o pauză, apoi Henry continuă. S-a spus că tu l- 
ai ucis pe Jimmy. Știu că nu e posibil, pentru că te cunosc. Nu ești o 
ucigașă. 

— Apreciez faptul că ai încredere în mine, spune Paris Și, după ce își iau 
rămas bun, închide telefonul. 

Henry a fost întotdeauna un prieten care a sprijinit-o Și îi este loial până 
în măduva oaselor. Dar n-o cunoaște cu adevărat. 


Nimeni n-o cunoaște. 


Capitolul 3 


Printr-o minune a adaptării senzoriale, nasul lui Paris a amorțit complet 
Și nu mai poate simţi diversele duhori care au asaltat-o când a intrat prima 
dată în celulă. Din păcate, nu poate spune același lucru despre zgomote. 

Se așază pe bancă cu mâinile în poală, făcând tot posibilul să ignore 
sforăitul colegei de celulă, care se amestecă cu frânturi de discuţii venite 
din celelalte celule. Totul va fi bine. Elsie va fi aici în curând Și va Ști exact 
ce să facă, pentru că Elsie Dixon este avocată Și asta fac avocații. 

Doar că ea nu este numai avocată. Elsie este și cea mai bună prietenă a 
lui Jimmy. Cei doi s-au cunoscut în liceu, cu cincizeci de ani în urmă, ceea 
ce face ca prietenia lor să fie cu unsprezece ani mai lungă decât întreaga 
viaţă a lui Paris. Nu există nicio îndoială despre loialitatea acelei femei, iar 
dacă ea crede că există cea mai mică Șansă ca Paris să-și fi ucis cel mai 
drag prieten, Elsie nu va apărea nici azi, nici altă dată. 

Speră ca Elsie să apară. 

Între timp, n-are nimic altceva de făcut decât să aștepte. Și fără un 
telefon sau o carte care să-i distragă atenţia, tot ce poate face este să se 
gândească. Și cu cât se gândește mai mult, cu atât mai mult durerea morții 
lui Jimmy începe să-și facă loc în sufletul ei, dar Paris nu vrea să o simtă. 
Nu aici Și nu acum, pentru că nu știe cum să se împace cu profunzimea 
durerii pe care o simte Și, în același timp, să se salveze din mizeria în care 
se află. Închide ochii. Chiar dacă nu și-a ucis soţul, cu siguranţă pare că a 
făcut-o. 

Ce n-a reușit nimeni să accepte vreodată este că Paris l-a iubit foarte 
mult pe Jimmy. Dar nu a fost neapărat o dragoste romantică, iar asta e 
chestia care deranjează oamenii. Se pare că ar trebui să te căsătorești doar 
cu cineva de care ești îndrăgostit până peste cap, cu cineva de care nu te 
poți sătura, cu cineva fără de care nu-ţi poți imagina viața. După această 
definiție, ceea ce a fost între ea și Jimmy nu ar fi fost considerat deloc 
dragoste. Picioarele lor erau mereu pe pământ solid. Probabil că au petrecut 
mai mult timp despărțiți decât împreună. Și bineînţeles că puteau trăi unul 
fără celălalt. Ce naiba, doar Jimmy trăise Șaizeci Și cinci de ani înainte de a 


o întâlni pe Paris, atingând un nivel de succes pe care majoritatea 
comedianților nu l-ar fi atins niciodată. Paris avea treizeci Și Șase de ani 
când l-a cunoscut pe Jimmy Și se simţea bine singură. Ea era un suflet 
bătrân; el era tânăr la suflet. Relaţia lor a funcţionat. 

Și totuși, tot ce vedea toată lumea — presa, prietenii lui Jimmy, Și mai 
ales Elsie — era diferența de vârsta de 29 de ani. 

— Ne stă bine împreună, nu crezi? îi spusese Jimmy în timpul prânzului, 
într-o miercuri oarecare. Se vedeau de aproximativ nouă luni. Te-ai gândit 
vreodată să te căsătorești? 

— Cu cine? 

— Cu mine, toanto! 

Aproape că s-a înecat cu sandvișul cu păstramă pe care îl împărțeau. 
Jimmy nu era în stare să mănânce un sandviș care nu includea și mezeluri 
de vreun fel. 

— Mă ceri de nevastă? a întrebat ea. 

— Cred că da. 

Nu a fost un gest romantic. Jimmy nu era făcut dintr-un astfel de aluat, Și 
nici ea. Erau doi adulţi care luau decizia de a trăi împreună, iar asta era 
suficient pentru amândoi. S-au căsătorit în Kauai trei luni mai târziu, la 
apus, într-o ceremonie intimă pe plajă. Un bun prieten al lui Jimmy, mare 
regizor de la Hollywood, a cărui soţie era mai tânără decât Paris, a dus 
micul grup acolo cu avionul ei. Elsie a venit Și ea — singură, deoarece nu 
găsise niciodată pe cineva special după ce a doua ei căsătorie se încheiase 
cu un deceniu mai devreme — Și la fel și Henry Și partenerul său de viață, 
Brent. Vecinii de alături, Bob și Elaine Cavanaugh, au fost și ei invitați. Și, 
bineînţeles, Zoe. 

Gândul la asistenta cu părul creţ a lui Jimmy o face pe Paris să vrea să 
înjunghie ceva. 

— Peralta. Ţi-a venit avocata. 

Deschide ochii și îl vede pe același tânăr agent de mai devreme 
deschizând ușile celulei. Cumva, au trecut trei ore. Având în vedere că cea 
mai veche prietenă a lui Jimmy locuiește la doar douăzeci de minute de 
tribunal, Elsie nu s-a grăbit deloc să ajungă aici. 

Dar cel puţin a venit. Și agentul a spus „ţi-a venit avocata”, ceea ce, 
speră ea, înseamnă că Elsie este aici pentru a ajuta. 

— Garza, spune agentul cu voce mai tare. Auzindu-și numele, colega de 


celulă a lui Paris se trezește din nou. Ți s-a plătit cauţiunea. Haide. 

Căscând, femeia se ridică în picioare Și îi flutură degetele pe sub nas lui 
Paris. Unghiile îi sunt vopsite în același galben ca mingea de tenis Și ca 
rochia ei. Pare încă beată Și aproape că se ciocnește cu Elsie, care se dă la o 
parte la timp, strâmbând din nas la mirosul celeilalte femei. 

— La revedere, prințesă, spune peste umăr înainte de a dispărea pe hol. 

În cele din urmă, avocatei i se permite să intre. Elsie Dixon are doar 1,55 
m, dar are personalitatea unei persoane de 1,80 m înălțime. Părul ei argintiu 
este tuns bob până la bărbie, stilul ei caracteristic, și este îmbrăcată ca și 
cum ar fi în drum spre un brunch pentru doamne — dacă brunch-ul ar fi într- 
o croazieră tropicală. Pantofii roz se asortează cu bluza roz drapată Și fusta 
înflorată, iar colierul gros se potrivește cu ochii ei albaștri. Aceasta este o 
ţinută normală pentru ea. 

Elsie are ochii roșii și umflați. Nu o salută și nici nu o întreabă pe Paris 
ce face. Şterge un fir de praf de pe bancă înainte de a se așeza. 

— Am cerut o sală de interviu, dar toate sunt ocupate, spune femeia mai 
în vârstă repejor. Așa că va trebui să vorbim aici. Chiar dacă suntem 
singure, vorbește încet Și ţine-ţi capul plecat tot timpul. Nu știi niciodată 
cine te ascultă. 

— Îţi mulţumesc că ai venit, răspunde Paris încet. 

Elsie nu comentează. În schimb, își deschide servieta și scoate un caiet, 
ochelarii de citit Și un stilou elegant negru cu auriu, având numele firmei 
sale inscripționat pe o parte. Elsie este parteneră la Strathroy, Oakwood Și 
Strauss și, deși nu mai pledează în procese penale, are experiență în 
domeniu. Și-a început cariera ca avocat din oficiu, cu câţiva ani înainte de a 
trece la practica privată. Acum se ocupă de litigii, iar Jimmy a spus mereu 
că e feroce la tribunal. 

Paris nu este sigură cât de mult o poate ajuta Elsie în situația ei, dar este 
recunoscătoare că măcar avocata a venit. Cealaltă femeie l-a protejat mereu 
pe Jimmy Și a fost suspicioasă față de Paris încă de la început. În seara în 
care s-au întâlnit prima dată, Elsie a întrebat direct dacă noua și mult mai 
tânăra prietenă a lui Jimmy se căsătorea cu el doar pentru cetăţenie. Femeia 
era la al treilea pahar de chardonnay în acel moment. 

— Parcă nici nu i-a trecut prin cap că sunt deja cetăţean american, i-a 
spus Paris lui Jimmy mai târziu. M-ar fi întrebat asta dacă aș fi fost albă? 

— Te-a întrebat asta pentru că este geloasă. Jimmy i-a dat la o parte o 


Șuviţă de păr de pe faţa ei. Ca să fiu complet transparent — ea Și cu mine am 
fost iubiți în liceu. Eu eram clovnul clasei, ea a fost șefă de promoţie a 
şcolii, iar eu i-am frânt inima când m-am mutat în Los Angeles după 
absolvire. La început nu s-a purtat niciodată frumos cu niciuna dintre 
prietenele mele. Dar se va răzgândi. Așa se întâmplă întotdeauna. 

Cu timpul, Paris Și Elsie au învăţat să se tolereze reciproc, mai ales după 
ce au descoperit că erau pe aceeași lungime de undă în privinţa a doua 
lucruri importante: amândouă erau îngrijorate de revenirea lui Jimmy la 
vârsta de șaizeci Și opt de ani (deși din motive foarte diferite) și amândouă 
o învinovăţeau cu totul pe Zoe pentru faptul că se întâmpla acest lucru. 
Dacă Paris reușește să o facă pe Elsie să creadă că nu ea l-a ucis pe Jimmy, 
ar putea avea o Șansă să îi facă și pe ceilalți să creadă asta. 

— Nu l-am omorât pe Jimmy, spune ea în cele din urmă, fără să mai 
poată suporta tăcerea. 

— Dacă aș fi crezut așa ceva, spune Elsie cu calm, nu aș fi fost aici. 

Paris expiră, lăsându-se pe spate ușurată și rezemându-se de perete. Dar 
părul i se prinde de ceva lipicios, așa că se îndreaptă din nou. 

Elsie deschide stiloul, testează cerneala. Își verifică ochelarii de citit și 
își folosește tivul bluzei pentru a Șterge o pată. 

Mâinile ei se mișcă încontinuu, ca Și cum ar canaliza în ele tot ceea ce 
simte, ca Și cum i-ar fi teamă să stea nemișcată pentru că asta ar forța-o să 
conștientizeze pe deplin faptul că s-a întâmplat ceva groaznic. 

Pentru că ceva groaznic s-a întâmplat. 

— Elsie, îmi pare atât de rău... 

— Nu avem prea mult timp, așa că hai să vorbim despre toate astea mai 
târziu, bine? Spre deosebire de mâinile ei, vocea lui Elsie este fermă. Acum, 
am nevoie să îmi răspunzi la toate întrebările mele cât mai exact posibil. Ne 
întâlnim cu detectiva Kellogg în zece minute. A încercat să te interogheze 
fără ca eu să fiu aici? 

— Am cerut un avocat imediat ce am ajuns aici, spune Paris. Elsie, 
Jimmy a avut... 

Elsie ridică o mână în sus. 

— Păstrează asta pentru mai târziu. Lasă-mă doar să-mi fac treaba. Am 
nevoie să-mi răspunzi la toate întrebările. 

Paris tace. 

— Ai vorbit cu cineva de când ai fost arestată? 


— Nu. 

— Dar de când ai fost adusă la închisoare? 

— Nu. 

— Nici cu raza de soare care tocmai a plecat? 

— N-am vorbit nimic cu nimeni. 

Vocea lui Elsie devine din nou grăbită. 

— Bine. Bine, ai fost arestată sub suspiciunea de crimă, dar asta nu este 
o acuzație oficială. Cazul este prea mediatizat, așa că nu-și pot permite să 
facă greșeli. Din ce am citit în raportul de arestare, tot ce au este 
circumstanţial. Ai fost căsătorită cu Jimmy, locuiești în acea casă; este 
normal Și de așteptat să fii în baie și să... atingi lucruri. Acum, vreau să te 
gândești bine. Când ai descoperit că Jimmy era mort? 

— Noaptea trecută, spune Paris. Tocmai mă întorsesem din Vancouver... 

— La ce oră? 

— Ă, să fi fost ora două, poate două și jumătate noaptea. Foarte târziu. 

— Ai mers cu mașina sau cu avionul? 

— Cu mașina. 

— Deci ai trecut granița pe la miezul nopţii? 

— Cam așa ceva. 

Elsie își scrijelește notițe în carneţel. 

— Şi apoi, ce ai mai făcut? 

— Când am ajuns acasă, am observat că alarma nu era setată. Dar asta 
nu e ceva neobișnuit, pentru că pe Jimmy nu-l interesează subiectul de 
obicei. Ştii cum e el. 

Elsie dă din cap fără să-și ridice privirea. 

— M-am dus direct sus să mă pregătesc de culcare. Jimmy vrea 
întotdeauna să știe când am ajuns acasă, indiferent de oră, așa că m-am dus 
pe hol, în dormitorul lui. 

— Dormitorul lui? 

— Da, dormitorul lui. 

Elsie ridică o sprânceană. 

— Dormiţi în camere diferite? 

— Da. 

— De când? 

— De la început, spune Paris. Niciunul dintre noi nu doarme bine cu o 
altă persoană în pat. Lui 1 se face cald, așa că se mișcă în permanenţă, iar 


pe mine mă trezește cea mai mică mișcare. 

Jimmy s-ar fi simțit umilit dacă cineva ar fi știut de aranjamentele lor de 
dormit, dar nu era mare lucru. Ceea ce tocmai îi spusese lui Elsie era 
adevărat — amândoi preferau să doarmă singuri. Nu însemna nimic, dar 
oamenii atribuie semnificaţii oricărui lucru. 

— Deci te-ai dus în dormitorul lui, spune Elsie. Ușa era deschisă sau 
închisă? 

— Nu-mi amintesc. 

— Gândește-te. 

Paris nu a văzut-o niciodată pe Elsie în postura de avocat Și, sincer, este 
puțin înfricoșătoare. Este greu de împăcat această versiune a ei cu cea pe 
care o vede Paris de obicei. La petrecerea de aniversare a lui Paris și a lui 
Jimmy de acum o lună, femeia asta era așezată pe un pian cu coadă, cu un 
pahar de vin într-o mână și un microfon în cealaltă, cântând „If Ever I 
Would Leave You” din Camelot. 

— Ușa era întredeschisă, spune Paris. Nu cred că am apăsat clanţa. Doar 
am împins. 

— Continuă. 

— Am văzut că lumina de la baie era aprinsă... 

— AȘteaptă, mai e ceva. Părea să fi dormit cineva în pat? 

— Eu... Paris se oprește. Nu m-am uitat la pat. Am văzut lumina din 
baie Și m-am îndreptat direct într-acolo. 

— Ușa de la baie era deschisă sau închisă? 

— Deschisă, cam la jumătate. Când m-am apropiat, l-am văzut în cadă. 

— Și ce anume ai văzut? 

Paris trage aer în piept și închide ochii. ÎI vede în minte pe Jimmy întins 
în cada de baie. Poartă pantaloni scurți Și un tricou, are capul înclinat într-o 
parte, într-un unghi ciudat. Ochii deschiși. Un braţ îi atârnă peste marginea 
căzii, care este pe jumătate plină cu apă roșie. Dar acolo nu e doar apă. Este 
sânge. Atât de mult sânge. 

— Era în cadă. Lui Paris i se pare că vocea îi sună distant. Părea mort, 
dar nu puteam fi sigură. M-am repezit și am apăsat pe încheietura mâinii 
lui, apoi pe gât. Nu avea puls. Pielea lui era rece la atingere. 

Și se auzeau țipete. Atât de multe ţipete. Ea tipa din toţi rărunchii. Elsie 
închide ochii pentru scurt timp. 

— Ai fi putut spune cum a murit, doar privindu-l? 


— Nu. Era prea mult sânge în cadă pentru a vedea. 

— Și apoi ce ai făcut? 

— Am încercat să-l ridic. 

Elsie își ridică privirea din carneţel. 

— De ce? 

— Știu că nu are sens, dar... n-am vrut să-l las acolo. Paris se uită în altă 
parte. Era atât de greu și nu puteam să-l prind bine. Când am încercat să-l 
scot, a alunecat, iar apa de baie s-a împrăștiat peste tot, pe podea, peste 
mine. 

— Ce ai făcut atunci? 

— Am simțit că piciorul meu atinge ceva Și, când m-am uitat în jos, am 
zărit un obiect strălucitor. M-am aplecat să îl ridic... Și apoi cred că am 
alunecat, pentru că nu-mi amintesc nimic după aceea. 

— Raportul spune că te-ai lovit la cap. 

— Cred că da. Paris își atinge bandajul de pe frunte. Tot ce știu este că 
atunci când m-am trezit, aveam fața lipită de podea și soarele era sus. Era 
sânge peste tot. Cineva tipa, iar eu mi-am auzit numele. M-am ridicat Și am 
văzut că erau niște polițiști care stăteau chiar în faţa băii. Când am încercat 
să mă ridic, agenţii au scos imediat armele. 

— Raportul spune că țineai în mână un brici. 

Paris o privește atent pe Elsie. 

— Nu mi-am dat seama până când nu mi-au spus. Unul dintre agenţi a 
zis: „Doamnă Peralta, vă rog să lăsați arma jos”, iar eu m-am uitat Și am 
văzut briciul pe care îl ţineam. Am încercat să explic că nu era o armă, că 
era doar unul dintre bricele lui Jimmy, dar cuvintele nu-mi veneau. 

— Raportul spune că îl fluturai. Elsie ridică o sprânceană. Termenul pe 
care l-au folosit a fost „învârtea un brici”. 

— Pentru numele lui Dumnezeu, nu asta a fost intenția mea, spune 
neputincioasă Paris. Înţeleg că probabil așa a părut. Capul îmi bubuia de 
durere Și îmi era greu să îi aud, pentru că Zoe nu se oprea din tipat. Când au 
spus: „Aruncă briciul”, am făcut-o. Dar ei se holbau în continuare la mine, 
de parcă aș fi fost ceva desprins dintr-un film de groază. Atunci m-am văzut 
în oglindă. Arătam precum Carrie la balul de absolvire. 

— Ce s-a întâmplat apoi? 

— Unul dintre agenţi mi-a spus să mă întorc încet. Mi-a pus cătușele și 
mi-a citit drepturile. Când m-au condus afară din dormitor, Zoe era la 


capătul scărilor, încă tipa la mine, întrebându-mă cum am putut să fac asta, 
cum am putut să-l omor pe Jimmy. Și apoi detectiva a întrebat: „Doamnă 
Peralta, v-aţi ucis soţul?” 

— Şi tu ai spus? 

— Am spus: „Nu-mi amintesc”. 

Elsie oftează, ridurile de pe frunte adâncindu-se. 

— Nu a fost cea mai înţeleaptă alegere de cuvinte. 

— Mi-a scăpat. Paris își poate auzi disperarea din propria voce. Elsie, 
cred că Jimmy s-a sinucis. Știu că probabil pare o nebunie, dar... 

— De fapt, nu este așa. Elsie își lasă stiloul jos Și îi întâlnește privirea 
lui Paris. Doar că nu m-am gândit niciodată că va încerca din nou. 

Paris rămâne cu gura căscată. 

— Din nou! 

— Nu ti-a spus niciodată? 

Nu, nu i-a spus așa ceva. 

— Mi-a povestit doar despre supradoze. 

— S-a întâmplat cu mult timp în urmă, la un an după ce s-a terminat — 
Prinţul din Poughkeepsie. La puţin timp după ce a murit mama lui. Ochii 
lui Elsie s-au umezit. A lăsat un bilet de adio și tot tacâmul. De fapt, nu 
sunt surprinsă că nu ţi-a spus. Îi era profund rușine de asta. A fost internat 
în spital timp de o săptămână. Am reușit să ţinem totul departe de presă. A 
fost... o perioadă grea. 

— Nu am văzut niciun bilet. 

— Mă voi asigura că echipa de criminaliști știe că e cazul să caute. Faţa 
lui Elsie este imposibil de citit în timp ce își notează asta în carneţel. Dar o 
să fiu sinceră cu tine, Paris. Arată rău. Fără martori sau un bilet de adio, 
probabil că poliția poate susține că a fost o crimă. Artera femurală 1-a fost 
secţionată. O să se spună că este un loc neobișnuit pentru o tăietură, pentru 
că așa este. 

Paris se prăbușește. 

— Avem totuși un lucru bun de partea noastră, spune Elsie, dar înainte 
de a-i putea spune lui Paris despre ce este vorba, agentul se întoarce. 

Femeile își ridică privirea când ușa celulei se deschide din nou. 

— Detectiva Kellogg vă așteaptă în camera trei, spune el. 

Elsie își strânge lucrurile în servietă. 

— Răspunde-l la toate întrebările, în afară de cazul că îţi spun eu să nu o 


faci. Atunci te oprești. Imediat. 

— Am înţeles. 

În timp ce îl urmează pe agent pe hol, mâinile lui Paris încep să tremure. 
În sfârșit, începe să înţeleagă. Jimmy este cu adevărat mort. Nu va fi acasă 
când ajunge ea. Nu o va întreba dacă are chef să gătească ceva pentru cină 
sau dacă ar vrea să facă el somon sau friptură la grătar. Nu o va săruta în 
creștet Și nu-i va spune: „Sunt de acord cu tot ce vrei tu, iubito”. Poate că 
soțul lui Paris nu a fost cea mai mare iubire a ei — această onoare îi aparţine 
încă cuiva pe care l-a cunoscut cu ani în urmă, într-o altă viață, când era o 
persoană foarte diferită —, dar Jimmy Peralta a fost iubirea acestei vieţi, cea 
pe care a construit-o din cenușa celei vechi. 

Își înăbușă un hohot de plâns chiar când ajung în camera 3. O voce îi 
plutește atunci în minte, mereu un intrus, mereu șarpele din creierul ei care 
se dezlănţuie în cele mai proaste momente posibile. 

Esti complet inutilă. Încetează cu plânsul, că iar te pocnesc de-ţi sar 
capacele. 


Capitolul 4 


Acum că stau una în faţa celeilalte, Paris observă că detectiva Kellogg 
este drăguță, semănând mai degrabă cu o actriţă care joacă rolul unei 
detective la televizor decât cu o detectivă adevărată. Coada ei de cal, lungă 
Și blondă, sare când dă din cap. Ceea ce se întâmplă des. 

— Sunt surprinsă că o reprezentaţi, îi spune detectiva lui Elsie. Aţi fost 
prietenă bună cu decedatul, nu-i așa? Trebuie să fiți convinsă că nu ea a 
făcut-o. 

— Pentru că nu ea a făcut-o, spune Elsie. 

— Ştiţi, înainte de a intra în toate astea, unde aţi fost aseară, doamnă 
Dixon? 

Vocea lui Kellogg este amabilă. La fel ca Elsie, are un carneţel deschis în 
faţa ei, dar este mic, ceva care ar încăpea în buzunarul de la spate. Bate cu 
creionul în masă. 

— Mă întrebi unde am fost? 

Detectiva zâmbește. 

— Îi întreb pe toţi cei care l-au cunoscut pe Jimmy Peralta. Poate că 


sunteți avocata doamnei Peralta, dar eraţi cea mai bună prietenă a domnului 
Peralta. Sau cel puţin așa am auzit. 

Elsie schimbă o privire cu Paris Și oftează. 

— Am fost la cină cu prietenii până pe la nouă. Vă dau cu plăcere 
numele lor, precum Și numele restaurantului. Am ajuns în jur de nouă și 
jumătate Și m-am dus direct în pat. 

— Când l-aţi văzut ultima dată pe domnul Peralta? 

Kellogg îi adresează încă întrebările lui Elsie. 

— Săptămâna trecută. Luni, cred. 

— Marţi a fost, îi spune Paris lui Elsie. Plecasem să predau o oră de 
dimineață, când tu te-ai oprit pe la noi. 

Avocata dă din cap. 

— Așa este, marți. Jimmy Și cu mine am luat micul dejun. 

— Bine. Kellogg pare mulţumită. Vă întreb doar pentru că v-am auzit 
vocea pe caseta pe care am scos-o din casetofonul portabil al domnului 
Peralta, din baie. Nu a fost ușor să găsim un casetofon pe care să o ascultăm 
aici, dar da, v-am prins spunând ceva despre faptul că aveți planuri. 

— Lui Jimmy îi place să-și exerseze glumele în baie, în fața oglinzii, 
spune Paris, apoi îi vine în minte o imagine cu soțul ei gesticulând 
nebunește în faţa reflexiei sale și o izbește un val de durere. Își folosește 
vechiul radiocasetofon pentru a repeta. 

— De unul singur ajută producătorii de casete să nu dea faliment, spune 
Elsie. 

— Fiecare telefon are acum o aplicație de înregistrare a vocii, se miră 
Kellogg, Nu i-ar fi fost mai la îndemână să o folosească? 

Paris și Elsie strâmbă din nas în același timp. 

— Ce? întreabă detectiva, uitându-se când la una, când la cealaltă. De ce 
e amuzant? 

— Jimmy era un suflet bătrân, doamnă, spune Elsie. A avut un telefon cu 
clapetă până acum patru ani Și încă mai avea un aparat video în sufragerie. 
Deci, sunt suspectă? 

— Nu în acest moment, dar se poate întâmpla orice. Kellogg zâmbește, 
apoi se întoarce spre Paris. Așadar, e rândul dumneavoastră. Potrivit lui Zoe 
Moffatt, asistenta soțului dumneavoastră, eraţi programată să fiți plecată în 
weekend. Unde ați plecat? 

Paris se uită la Elsie, care dă din cap. 


— Am condus până la Vancouver, răspunde Paris. Pentru Convenţia Și 
expoziția internațională de yoga. 

— Cu cine ați mai mers? 

— Singură. 

— Unde aţi stat? 

— La Pan Pacific. 

— Cât timp aţi stat acolo? 

— De joi după-amiază până aseară. 

Kellogg deschide dosarul de carton galben de lângă blocnotesul ei și 
răsfoiește documentele. 

— Şi la ce oră aţi plecat din Vancouver? 

— Am ajuns acasă imediat după ora două noaptea, mai degrabă două și 
Jumătate. 

Detectiva zâmbi. 

— Nu asta am întrebat. V-am întrebat la ce oră aţi plecat din Vancouver. 
Potrivit hotelului, aţi rezervat camera pentru trei nopţi. De ce ați plecat mai 
devreme? 

— Nu am mai vrut să particip la niciun alt panel. 

— Ce contează asta? se răstește Elsie. Sunt sigură că poliția de frontieră 
vă poate trimite poze cu mașina ei în momentul în care a trecut înapoi în 
SUA. Sau ați putea să verificaţi camerele de supraveghere din parcul de 
peste drum de casa lor. 

— Parcul este mai degrabă un punct de observaţie și există doar două 
camere de luat vederi în apropiere. Una dintre ele nu funcţionează, iar cea 
care funcționează este îndreptată spre oraș, nu spre casele din spatele 
acestuia. 

— Pe bune? spune Paris. 

— Nu-ţi face griji, îi răspunde Elsie, dar ea este concentrată asupra 
detectivei. Acesta este un caz destul de clar de sinucidere, doamnă detectiv 
Kellogg. Jimmy Peralta avea un istoric lung Și bine documentat de 
dependenţă și depresie, inclusiv o tentativă de sinucidere cu ani în urmă. 

— Poate că așa o fi, spune Kellogg. Dar iată ce mă deranjează: Zoe 
Moffatt, care are propriul cod la tastatura ușii din faţă, a intrat singură în 
casă în această dimineaţă pentru că ea și Jimmy aveau o întâlnire 
programată la ora zece. Cum domnul Peralta nu a coborât la ora 
programată, a strigat în sus pe scări Și, cum nu a răspuns nimeni, a verificat 


în garaj să vadă dacă mașina lui e înăuntru. Era, dar era chiar lângă cea a 
doamnei Peralta, care trebuia să fie încă în Canada. Doamna Moffatt a 
strigat din nou în sus, dar tot nu a răspuns nimeni, îngrijorată de faptul că 
niciunul dintre ei nu răspundea, a urcat scările să verifice, Și atunci Și-a 
găsit șeful mort în propria cadă de baie, cu doamna Peralta pe podea chiar 
lângă el, plină de sânge, cu arma crimei în mână. 

— Doar că nu este arma crimei, pentru că nu este vorba despre o crimă, 
spune Elsie. Și nu s-a confirmat încă faptul că briciul este cel care a cauzat 
efectiv moartea lui Jimmy. Presupuneți doar că a fost așa pentru că era în 
baie. Prima estimare a medicului legist este că moartea a survenit între orele 
nouă seara Și miezul nopţii. Clienta mea nu se afla în apropierea casei în 
acel moment. Din nou, de ce nu cereţi poliţiei de frontieră să vă trimită 
fotografii cu ora la care a trecut, ca să putem merge cu toții acasă? 

— Se pare că Poliția de Frontieră din SUA a avut un fel de problemă 
tehnică noaptea trecută, așa că nu pot confirma nimic încă. Detectiva 
vorbește cu Elsie, dar o observă pe Paris. Şi până nu-și dau seama, nu Știm 
unde se afla clienta dumneavoastră în momentul în care soţul ei a fost ucis. 

— Venificați-i înregistrările telefonice, spune Elsie. 

La naiba! 

— Am încercat. Kellogg se apleacă pe spate și i se adresează direct lui 
Paris. Dar se pare că în tot weekendul în care ați fost plecată, telefonul 
dumneavoastră nu a ieșit din casă. 

— L-am uitat acasă. Paris se străduiește să-și păstreze vocea uniformă. 
Când spui o minciună, este întotdeauna mai bine să nu te grăbești sau să nu 
explici prea mult. Eram aproape de graniță când mi-am dat seama că nu-l 
am cu mine. 

— Deci aţi stat tot weekendul fără telefon? 

— Da. 

O altă minciună. Paris nici nu chpește. 

Detectiva zâmbește. 

— Fi bine, asta vă face cea mai ghinionistă persoană din lume. 

— Chiar aveți de gând să o retineti cu asta? 

Elsie ori e o actriţă grozavă, ori e cu adevărat uluită. Paris pariază pe 
prima variantă. 

— Am reținut suspecți de crimă pentru mult mai puțin, spune Kellogg. 
Pentru că este vorba de crimă, doamnă avocat. Clienta dumneavoastră este 


cu aproape treizeci de ani mai tânără decât soţul ei, care din întâmplare era 
un om foarte faimos Și foarte bogat. 

— Și? Testamentul lui Jimmy lasă aproape toată averea pentru scopuri 
caritabile. Aș fi știut. Elsie își încrucișează braţele peste piept. Eu am fost 
cea care la redactat. Clienta mea nu avea niciun motiv pentru a-și ucide 
soţul. 

— Din câte Știm noi. Abia am început investigația Și, fiți sigure, nu vom 
lăsa nicio piatră neîntoarsă. Kellogg zâmbește slab în direcția lui Paris. 
Sunteţi un pic cam misterioasă, știți? Mă face să vreau să... sap după 
informații. Un junghi de frică îi taie stomacul lui Paris Și este nevoie de 
toată puterea de voinţă pentru a nu lăsa să i se vadă nimic pe chip. Să nu 
uităm, de asemenea, lucrul interesant pe care l-a recunoscut după ce au 
arestat-o agenţii, adaugă Kellogg. 

— Vă referiți la cele câteva cuvinte fără sens pe care le-a spus după ce s- 
a lovit la cap? Elsie a luat-o în derâdere. Asta nu înseamnă recunoaștere, ci 
confuzie. Lăsaţi-o să se ducă acasă ca să-și poată plânge soţul așa cum se 
cuvine. 

— Da, în legătură cu asta. Detectiva dă din cap, iar coada de cal i se 
clatină pe spate. Sunteţi măcar tristă pentru pierderea soțului, doamnă 
Peralta, că nu prea păreți. 

Elsie îi pune o mână pe brat. 

— Nu răspunde... 

— Cum îmi arăt eu tristeţea nu e treaba dumneavoastră, izbucnește 
Paris, ignorându-și avocata. Îmi pare rău că nu mă comport conform 
standardelor de comportament pentru văduve îndurerate la câteva ore după 
ce am fost acuzată de uciderea soțului meu. Data viitoare, voi citi în 
prealabil memoriul care detaliază comportamentele adecvate și voi avea 
grijă să repet mai întâi. 

Zâmbetul minuscul al lui Kellogg rămâne, iar ea bate în carneţel. 

— Povestiţi-mi exact cum l-aţi găsit. 

Paris repetă aceeași poveste pe care i-a spus-o avocatei și constată că 
este mult mai ușor a doua oară. 

— Spuneţi-mi, doamnă Peralta, zice detectiva când Paris termină. Dacă 
soțul dumneavoastră Și-a luat viața, așa cum sunteţi amândouă atât de 
sigure că s-a întâmplat, de ce credeți că s-a tăiat la picior, de ce nu Și-a tăiat 
încheieturile mâinilor? Așa ar fi făcut majoritatea oamenilor. 


— Pot să răspund eu la asta, spune Elsie cu încredere, iar Paris se 
întoarce spre ea surprinsă. Când Jimmy a mai încercat să se sinucidă, Și-a 
tăiat brațul. Evident că nu a murit. Dar cicatricea, care se întindea până la 
jumătatea antebraţului, l-a deranjat pentru totdeauna. 

— Aa s-a ales cu cicatricea aia? o întreabă Paris pe Elsie. Mi-a spus că 
a căzut printr-un geam în timp ce era drogat. 

— S-a întâmplat Și asta, dar nu așa s-a ales cu cicatricea aia. 

Paris se așază pe scaun. Ce altceva nu mai știe despre trecutul lui 
Jimmy? Se pare că soţul ei avea la fel de multe secrete ca Și ea. 

Elsie îȘi îndreaptă din nou atenţia către defectiva Kellogg. 

— Pentru mine, este logic că și-ar fi ales un loc pe corp pe care să îl 
poată ascunde cu ușurință. Ar fi fost modul lui de a se proteja pe sine 
pentru viitor, în cazul în care ar fi supravieţuit. 

— Dacă nu aș fi Știut că nu e așa, aș fi crezut că dumneavoastră sunteți 
soția lui, atât de bine îl cunoașteți, îi spune Kellogg lui Elsie, apoi se 
întoarce spre Paris. Oricum, avem mult timp să punem piesele laolaltă. Nu 
se Știe niciodată ce ar putea apărea în următoarele zile. 

Stomacul lui Paris arde. 

— Am terminat aici, spune Elsie. 

— M-am gândit eu, răspunde detectiva. 

Elsie se ridică Și bate în ușă. 

Detectiva Kellogg rămâne așezată, continuând să o privească gânditoare 
pe Paris, ca Și cum ar încerca să o înţeleagă. Ei bine, detectiva cereale-cu- 
lapte poate să încerce cât de mult vrea, dar până acum nimeni nu a reușit. 

— Cât timp mai trebuie să stau aici? o întreabă Paris pe Elsie în timp ce 
urmează amândouă un agent până la celula de detenție. 

— Te pot reţine până la Șaptezeci Și două de ore, moment în care trebuie 
să te acuze oficial sau să te lase să pleci. 

— Trei zile! Paris o apucă de braţ pe avocată. Elsie, nu pot sta aici atât 
de mult timp. 

— Nu va dura atât de mult. Elsie o mângâie pe mână. Mă întorc mai 
târziu. Deocamdată, stai liniștită. Și ţine minte, nu spune nimănui niciun 
cuvânt. Vom dovedi ce s-a întâmplat destul de curând. 

Ajung în celulă și, uitându-se printre gratii la pereții murdari, Paris simte 
o înţepătură bruscă de claustrofobie. Ar da orice ca să nu se mai întoarcă 
acolo, iar dacă se simte așa acum, cum ar putea supraviețui vreodată 


închisorii? Nu se poate hotărî să pășească înăuntru până când agentul nu îi 
pune o mână pe spate Și o împinge înăuntru. Ușa se încuie. 

— Paris, începe Elsie, cu o voce emoţionată, iar Paris se întoarce. De ce 
nu mi-a spus Jimmy că îi era greu? Întotdeauna îmi spunea totul. Cum de nu 
mi-am dat seama? Dacă aș fi știut, aș fi putut... 

Se îneacă. Paris întinde o mână printre gratii. 

— ÎI cunoșteai pe Jimmy mai bine decât oricine și Știi cât de greu îi era 
să recunoască atunci când avea nevoie de ajutor. Zoe era la el acasă aproape 
în fiecare zi Și nici măcar ea nu a Știut. Deci, cum ai fi putut să... 

Elsie a dat din cap Și i-a strâns scurt mâna, apoi i-a lăsat-o. Paris știe că 
ceea ce tocmai a spus a făcut-o pe cealaltă femeie să se simtă mai bine Și, în 
mare parte, este adevărat. Elsie și Zoe nu aveau cum să știe că Jimmy se 
chinuia. 

Pentru că nici Paris nu știa. 

x kK k 

După ce Elsie pleacă, îl sună din nou pe Henry. 

— Habar n-am cât o să stau aici, îi spune Paris. Îmi pare rău, Știu că nu e 
o situație ideală pentru tine. 

— Mă descurc, spune Henry, dar ea detectează mai multă anxietate în 
vocea lui decât mai devreme. Personalul te susține. Câţiva membri mi-au 
pus întrebări din cauza înregistrării video a arestării, dar le-am reamintit că 
o arestare nu este acelaşi lucru cu a fi acuzat. 

— Mă îndoiesc că majoritatea oamenilor vor înțelege diferența. Dar îți 
mulțumesc. 

Își iau din nou rămas-bun și închid. Henry Chu este un om bun, iar Paris 
Știe cât de norocoasă este să îl aibă ca partener de afaceri și manager al 
studioului de yoga. În urmă cu zece ani, a intrat pentru prima dată în Ocean 
Breath, stresat și epuizat de la o slujbă de programator la Amazon care îi 
creștea tensiunea arterială. Pe atunci era încă în cartierul Fremont, într-un 
studio micuţ de la etajul doi al unei clădiri comerciale de mică înălțime care 
adăpostea un magazin de mărgele, biroul unui detectiv particular și un 
medium care lucra doar vinerea. Henry s-a ținut de yoga ca de un colac de 
salvare Și practica cinci zile pe săptămână. După câteva luni, observând că 
Paris se străduia să atragă noi membri, Henry i-a sugerat să facă un grup, iar 
clientela de la Ocean Breath a început să crească. 

În cele din urmă, a părăsit Amazon cu o indemnizaţie generoasă. Când 


sistemul de rezervări al studioului s-a prăbușit, s-a oferit să vină ca partener 
Și să îi construiască unul mai bun. Paris a profitat de oportunitatea de a-l 
aduce în firmă. A ajutat enorm studioul Și i-a permis lui Paris să aibă mai 
mult timp pentru a preda. Apoi au mutat Ocean Breath în locul actual, un 
spaţiu generos lângă Whole Foods, care a atras un cu totul alt nivel de 
clientelă. 

Acolo l-a întâlnit pe Jimmy. Cel puţin asta este povestea pe care au fost 
de acord să o spună oamenilor. Nimeni nu a pus-o la îndoială, pentru că 
nimănui nu i-a păsat. Un comediant pensionat se căsătoreşte cu o 
instructoare de yoga? Nu e tocmai demn de Entertainment Tonight. Jimmy 
nu mai era considerat relevant de ceva vreme, ceea ce era foarte bine pentru 
Paris. 

Și apoi Zoe a dat totul peste cap. 

La un moment dat, fără să-și dea cineva seama, asistenta personală a lui 
Jimmy începuse să se comporte mai mult ca un manager. Zoe a lucrat 
pentru el în Los Angeles ani de zile, iar când Jimmy a decis în cele din 
urmă să părăsească definitiv industria, l-a ajutat să vândă ambele proprietăți 
din California și să găsească o casă nouă în orașul său natal, Seattle. 
Trebuia să rămână prin preajmă doar pentru câteva săptămâni, pentru a-l 
ajuta să se acomodeze, dar Zoe nu s-a mai întors niciodată în LA. Pur și 
simplu... a rămas. Și așa că Jimmy a păstrat-o pe statul de plată. Ea 
răspundea la telefon, îi administra site-ul și se ocupa de toate e-mailurile și 
scrisorile fanilor. Programa curăţenia Și reparaţiile casei, plătea facturile la 
utilități și îi ducea mașina la revizie. De asemenea, ea făcea cumpărăturile, 
îi făcea comisioanele Și chiar ducea gunoiul și deșeurile reciclabile în 
fiecare săptămână. 

Când Paris l-a întâlnit pe Jimmy, Zoe era la el acasă două zile pe 
săptămână. Dar, de când l-a contactat Quan, era acasă la ei aproape în 
fiecare zi, venind Și plecând după bunul plac, lăsându-și batoanele de 
cereale în dulapuri și kombucha în frigider și înnebunind-o pe Paris. 

— Trebuie să o lași mai moale cu puștoaica, a spus Jimmy, când Paris s- 
a plâns de prezenţa constantă a asistentei. Ea face toate rahaturile pe care eu 
nu vreau să le fac. Dacă aș putea să o plătesc să meargă la dentist pentru 
mine, crede-mă, aș face-o. Și crezi că Știu ceva despre rahatul ăsta cu 
streamingul? Am nevoie de ea. 

Dar Zoe nu este un copil. Are 35 de ani. Și a vrut ca revenirea lui Jimmy 


să aibă loc chiar mai mult decât el. Tot ce voia Jimmy era să spună din nou 
glume; Zoe a fost cea care a dus afacerea la un cu totul alt nivel. La Quan, 
Jimmy Și-a lansat primul său spectacol special de comedie după mai bine 
de un deceniu în urmă cu câteva luni. S-a descurcat atât de bine, încât au 
cerut un al treilea, chiar dacă al doilea spectacol nu era programat să fie 
difuzat decât peste o lună. Jimmy nu a vrut să facă un al treilea. Dar Zoe a 
vrut, ȘI a insistat ca el să semneze contractul. 

— Cât de mult material crezi că ai? îl întrebase Zoe pe Jimmy cu câteva 
zile în urmă. 

Cei trei se aflau în bucătărie. Paris urma să plece în curând la Vancouver 
Şi spera să ia un prânz liniștit cu soţul ei înainte de acest drum lung. Dar 
Zoe încă vorbea cu șeful ei la masa din bucătărie, în timp ce Paris 
reîncălzea resturile de mâncare pe aragaz. Porc Adobo, preferatul lui 
Jimmy. 

— În acest moment, suficient pentru jumătate, poate două treimi dintr-un 
spectacol, a răspuns Jimmy. 

— Poţi să te întinzi la o oră? 

— Nu, dacă vrei să fie amuzant. 

— E în regulă, a spus Zoe. Avem timp. Pot să le spun că vei fi gata să 
filmezi un al treilea în să zicem, șase luni? Ai putea să o faci în Las Vegas. 
Cei de la Venetian sunt interesaţi, dar și MGM te vrea foarte mult. Eu cred 
că ar trebui să fie Venetian, deoarece a fost construit în locul unde era 
Sands. 

The Sands era localul în care Jimmy lucrase timp de cinci ani la sfârșitul 
anilor '80, înainte de a deveni un superstar al sifcomurilor. De asemenea, 
era locul unde a luat prima supradoză. 

— Mulţumesc pentru lecţia de istorie, puștoaico, a spus Jimmy cu o 
voce seacă. Dar dacă va fi o a treia, trebuie să fie luna viitoare, aici, în 
Seattle. La Showbox. 

Paris a adus două farfurii cu mâncare la masă Și s-a așezat. Jimmy s-a 
aplecat Și i-a dat un sărut. 

Zoe părea frustrată. Şi-a dat jos ochelarii Și s-a frecat la ochi. 

— Jimmy. Ai spus mai devreme că ești deschis la un spectacol în Las 
Vegas. Primul tău spectacol în Vegas a fost apogeul tău de comediant de 
stand-up Şi ei vor să te vadă din nou acolo. Am vorbit deja cu directorul de 
divertisment de la Venetian. Pot începe promovarea imediat cu panouri 


publicitare... 

— Poate fi considerat apogeul meu dacă în fiecare seară eram prea 
praștie ca să mi-l amintesc? Nu intenţionez să pun piciorul într-un cazinou 
din Vegas. Nicăieri în contractul inițial nu scria că o voi face. 

Jimmy a luat cu lingura o gură plină de adobo și orez și i-a făcut semn 
lui Paris cu un deget mare în sus. 

— Am fost de acord cu bună-credinţă... 

— La naiba cu asta, a spus el, mestecând. Buna-credinţă înseamnă să mă 
lași să-mi fac spectacolul unde mă simt bine. Aproape că am murit în 
Vegas. 

O tăcere lungă. 

— Îmi pare rău, a spus Zoe. Am înţeles. Dar nu poate fi la Showbox. 

— [isuse Hristoase... 

— Jimmy. Ştii că Quan vrea o sală cu o capacitate minimă de opt sute de 
locuri. Vor ca spectacolul să aibă energie. Nu vor un public mic Și un zid de 
cărămidă în spatele tău. Te vor pe o scenă mare. 

— Atunci voi face la Paramount. Cât are, două mii de locuri? 

Zoe a tastat în laptopul ei. 

— Două mii opt sute Şapte. Perfect. Dar se pare că sunt rezervate pentru 
următoarele două luni, iar noi avem nevoie de cel putin trei nopţi pentru a 
înregistra. 

Paris a aflat că cele mai multe emisiuni speciale de comedie de o oră 
înregistrate pentru HBO, Netflix, Quan și altele asemenea sunt, de fapt, un 
amestec de mai multe spectacole live. În acest fel, dacă o glumă nu iese 
într-o seară sau dacă comediantul nu livrează perfect un anumit segment, se 
poate folosi ce e mai bun din fiecare prestatie. 

— Sună-i. Sunt un fiu al locului. O să găsească ei o solutie. În orice zi 
din luna următoare este în regulă. Cu cât mai repede, cu atât mai bine. 

— Dar nu ai suficient material... 

— Voi fi gata. 

Paris s-a uitat la soţul ei. 

— Jimmy, a spus ea încet. E o presiune uriașă. 

— O să fie bine, a spus el aruncându-i o privire pătrunzătoare, iar ea a 
tăcut. 

După ce au terminat de mâncat, Zoe a rămas în bucătărie în timp ce 
Jimmy a cărat geanta de weekend a lui Paris până la mașină. 


— Nu trebuie să mă duc la Vancouver, să Știi, i-a spus ea. Pot rămâne. 

— Nu, vreau să mergi. Jimmy a vorbit hotărât în timp ce punea geanta în 
portbagaj. Știu că de câteva zile abia aștepți să pleci de aici. Nu-ţi face 
griji, am lucruri care să mă ţină ocupat. Am chestia aia de caritate de 
sâmbătă seara și am de gând să încerc câteva dintre noile glume. 

— Jimmy, a spus ea, nu mă simt bine să te las singur. 

I-a ridicat bărbia Și s-a uitat direct în ochii ei. 

— Voi fi aici când te întorci. Îţi promit. Te iubesc. Condu cu grijă, bine? 

S-au mai uitat unul la altul încă o vreme. Jimmy nu era chipeș, nu chiar. 
Arăta de vârsta lui, cu fața plină de riduri Și cute care îi spuneau poveștile 
vieţii. Dar asta nu contase niciodată. Ea era atrasă de bunătatea lui. Spre 
deosebire de toți ceilalți bărbaţi pe care Paris îi cunoscuse, Jimmy Peralta 
nu-i ceruse niciodată nimic. 

Cu excepţia, desigur, a semnării acelui contract prenupţial nenegociabil. 
Orice ar crede poliția că a făcut, cel puţin nu pot spune că a făcut-o pentru 
bani. 


Capitolul 5 


Cina din arest constă dintr-un sandviș și un măr. Mărul ionatan e mic, 
dar bun. Sandvișul este format din două felii de pâine albă Wonder Bread, o 
felie de șuncă, o felie de brânză topită Kraft și un pic de muștar. 

Paris îl examinează. Nu are mucegai, nu are pete ciudate; poate fi mâncat 
în siguranţă. Dacă a învăţat un lucru în copilărie, acela a fost să nu ia 
niciodată, niciodată, mâncarea ca pe un dat. Când era mică, un sandviș că 
acesta ar fi fost un răstăţ. la o mușcătură. Are gustul copilăriei ei. 

Noile ei colege de celulă, însă, nu sunt deloc încântate de masa lor. 

— Ce este asta? spune una dintre ele, scotocind prin punga de hârtie 
maro. Nu i-aș da rahatul ăsta nici măcar câinelui meu. 

— Dezgustător, este de acord cealaltă. Nu pot să mănânc așa ceva. 

Of, privilegiul de a fi un mâncător pretentios. Lui Jimmy îi plăcea fileul 
de vită maturat, trufele culese manual Și sushi atât de proaspăt încât încă 
avea cârligul prins în el. Paris, pe de altă parte, era mult mai putin 
pretențioasă. Cedar în frigider de prea mult timp? Răzuieşte bucățile verzi. 
Pâinea s-a învechit? Prăjește-o. Dacă ţi-a fost foame când erai copil, nu-ţi 


trece niciodată cu adevărat. Ideea de a irosi mâncarea o face pe Paris să se 
simtă rău fizic. 

A avut loc o schimbare de tură înainte de cină, iar agentul care se ocupă 
acum de arest este un bărbat mai în vârstă, cu pași greoi Și o respirație 
Șuierătoare. Cheile care îi zornăie la centură servesc drept clopote de 
avertizare pentru apariţia sa iminentă în faţa zăbrelelor, iar toate cele trei 
femei ridică privirea când îl aud apropiindu-se. 

— Mi-a venit avocatul? strigă una dintre colegele ei de celulă. Pentru că 
am nevoie să mă duc naibii acasă la copii. 

° 

Agentul arată spre Paris. 

— Este avocata ei. lar tu ar fi trebuit să te gândești la copiii tăi înainte de 
a-ţi ataca vecina. 

— AȘa zic unii. 

— Peralta, spune el, te ridici sau ce faci? 

Paris se îndreaptă spre gratii în timp ce colegele ei de celulă vorbesc cu 
voce joasă despre ea. Au fost aduse separat din motive care nu au legătură 
între ele, dar cele două femei s-au recunoscut imediat. Se pare că se mișcă 
în cercuri sociale similare și amândouă s-au întâlnit cu un tip pe nume 
Dexter, despre care sunt de acord că este un ratat. Dar acum chicotesc 
despre Paris, iar ironiile lor continue, amestecate cu hohote de râs, o fac să 
se gândească la moșii răutăcioși din Muppets, Statler și Waldorf. 

— ...ȘI-a ucis soțul... 

— ...târfă arivistă, dar respect asta... 

— ...îmi plac totuși papucii ăia... 

— ...spectacolul de pe Netflix e al dracului de amuzant... 

— ...nu e pe Netflix, e pe Quan... 

Elsie apare în cele din urmă. Fusta și bluza strălucitoare au fost înlocuite 
de colanți Și tunică, iar ea pare să fi avut o zi mai lungă decât Paris. Trece o 
pungă de hârtie albă printre gratii. 

— Ți-am adus o cină târzie. Nu pot sta mult timp. 

— Ne-au hrănit deja. Paris se uită în geantă. Un alt sandviș, friptură de 
porc la cuptor pe o baghetă proaspăt coaptă de la Fenix, localul cubanez din 
cartierul lui Elsie. Dar acesta este mult mai bun. Mulţumesc. 

— Miroase bine, spune cu voce tare una dintre Muppets. Sandvișul 
nostru unde-i? 


Elsie le aruncă o privire care ar putea topi oţelul, apoi îi face semn lui 
Paris să se apropie. Nu începe să vorbească decât atunci când feţele lor sunt 
la câţiva centimetri distanță printre gratii. 

— Tocmai m-am uitat pe raportul toxicologic, spune aproape șoptind. 
Au găsit cocaină Și amfetamine în organismul lui Jimmy. Ştiai că se droga 
din nou? 

— Nu, spune Paris, fără să-și poată ascunde șocul. Bineînţeles că nu. 

— A fost curat timp de șapte ani. Vocea lui Elsie se întrerupe. l-am spus 
lui Zoe cu luni în urmă că afacerea Quan ar putea fi o presiune prea mare 
pentru el. Ea a insistat că e bine. 

— Părea să fie bine, spune Paris. Dar, Elsie... Ezită să continue. Zi ce-ai 
de zis. Nu este momentul să îmi ascunzi ceva. 

— Se întâmpla ceva cu memoria lui Jimmy, spune Paris. El... începuse 
să uite lucruri. Nu tot timpul. Dar, din când în când, uita ceva complet 
întâmplător. 

Elsie se uită la ea printre gratii. 

— De exemplu? 

— Odată l-am surprins uitându-se la o portocală timp de un minut întreg. 
O portocală. Când l-am întrebat ce face, m-a întrebat cum se numește 
fructul. Apoi a râs și a încercat s-o dea pe glumă. Când s-a întâmplat ceva 
asemănător câteva săptămâni mai târziu, i-am spus că sunt îngrijorată. El s- 
a enervat foarte tare Și a zis că nu-i vine să creadă că s-a căsătorit cu cineva 
care nu poate accepta o glumă. A fost prima dată când mi-a vorbit în felul 
acesta. 

Enervat era puţin spus. Jimmy nu fusese doar enervat, ci furios de-a 
dreptul. Și răutăcios. „Îţi baţi joc de mine? Cum poţi să fii soţia mea și să 
nu înţelegi că e o glumă, la dracu! Ori ești tâmpită, ori nu ai simţul 
umorului, n-aș putea să zic ce e mai rău”. 

— Nu era furie, era frică. Elsie se sprijină pe gratii. Și-a văzut mama 
cum se stingea din cauza bolii Alzheimer, nu la mult timp după ce s-a 
terminat Printul din Poughkeepsie. Nu știu dacă ai cunoscut pe cineva care 
suferă de această boală, dar stadiul final este absolut îngrozitor. Jimmy a 
fost alături de ea în fiecare zi din ultimul ei an. Întotdeauna a spus că cel 
mai mare coșmar al lui ar fi fost să i se întâmple același lucru. Îi aruncă o 
privire lui Paris. De ce nu l-ai dus la doctor? 

— Nu a vrut să meargă, spune Paris. l-am făcut două programări Și le-a 


anulat pe amândouă fără să-mi spună. În cele din urmă, a promis că va 
merge după ce înregistrează al doilea spectacol, dar când i-am amintit, mi-a 
zis s-o las baltă, că e prea ocupat cu presa. Mi-a spus că mă transform într-o 
cicălitoare Și să îl las în pace. Se enerva de fiecare dată când aduceam vorba 
despre asta. 

— De ce nu mi-ai spus? Din tonul controlat al lui Elsie reiese clar că este 
furioasă. Pe mine m-ar fi ascultat. L-aș fi putut determina să se ducă. 

Paris îi întâlnește privirea. 

— De aceea mi-a spus să nu-ți spun. Era soţul meu, Elsie. Ce ar fi 
trebuit să fac? 

— Ar fi trebuit să ai grijă de el, asta e, se răstește Elsie. Asta e 
înţelegerea pe care o faci când te căsătorești cu un bărbat cu treizeci de ani 
mai în vârstă decât tine. Trebuia să te intereseze că se îmbolnăvește și 
trebuia să te ocupi de el, să observi că se droghează din nou. Pentru numele 
lui Dumnezeu, Paris. Cât de egoistă poti fi, de ți-au scăpat lucrurile astea? 

Lui Paris 1 se înfierbântă obrajii. Nu are nimic de spus, pentru că Elsie 
are dreptate. În ultimele luni a fost complet concentrată asupra ei înseși, 
încercând să-și dea seama cum să nu-și facă propria viață să se fărâme în 
bucăți. Nu a fost atentă la sănătatea lui Jimmy. Ca să fim corecţi, nici Zoe 
n-a fost atentă, dar Zoe nu era soţia lui. 

— Trimiterea ta în judecată o să aibă loc mâine, la ora zece, spune Elsie. 
Atunci procurorul trebuie să îi arate judecătorului că are motive întemeiate 
pentru a te acuza. Te anunţ de pe acum — probabil că vei fi acuzată. Dar 
până acum tot ce au este circumstanţial, așa că nu înseamnă neapărat că 
vom ajunge la proces. Și crede-mă, cu toată publicitatea, nu-și pot permite 
să greșească. 

— Cât de serioasă e treaba cu publicitatea? 

— Având în vedere că ești peste tot la știri, aș spune că e destul de 
serioasă. Unul dintre asociaţii juniori mi-a trimis prin SMS o poză de pe 
Instagram. Este o imagine alăturată cu tine Și cu una dintre Kardashian 
purtând aceiași papuci de blană. Arăţi bogată și vinovată, iar asta e o 
combinaţie proastă. 

— Nu e blană, sunt pene, spune Paris. 

— Mănâncă-ţi sandvișul, spune Elsie. Mă întorc mâine dimineaţă. Adu- 
ţi aminte să nu vorbeşti cu nimeni, mai ales cu tolomacele alea două. 
Încearcă să te odihnești. 


Lui Paris nu-i este foame Și nu-și poate imagina cum va putea dormi 
aici. Colegele ei de celulă schimbă din nou povești despre fostul lor iubit 
comun, Dexter, care se pare că a fumat prea multă iarbă, le-a înșelat pe 
amândouă, a furat banii uneia dintre ele și a accidentat mașina celeilalte. 
Ce minune de bărbat! 

Niciodată nu a avut de ce să se îngrijoreze de aceste lucruri cât a trăit cu 
Jimmy. El nu era un om care lua, el dădea. La o zi după ce au fost de acord 
să se căsătorească, au avut o conversație brutal de sinceră despre bani. 
Jimmy nu voia nicio surpriză. l-a spus lui Paris exact cât va primi dacă 
mariajul lor se va încheia. 

— Orice s-ar întâmpla, fie că e vorba de deces sau divorţ, vei primi un 
milion de dolari fix, a spus Jimmy. Nu sunt atât de bogat pe cât pare să 
creadă lumea, Și vreau să știi în ce te bagi. O mare parte din banii mei s-au 
dus în investiții proaste, la un manager dubios, pe nas Și în vene. 

Un milion părea mult pentru Paris. Și-ar fi plătit apartamentul și mașina 
ȘI i-ar fi asigurat un venit sigur pentru pensie. Tot ar trebui să muncească, 
dar asta era bine. Doar că i se părea ciudat să fie într-o relație în care un 
contract prenupțial era chiar necesar. Pentru că e un băgăcios, Henry a 
cercetat pe site-urile de imobiliare casa lui Jimmy imediat ce Paris a început 
să se întâlnească cu el. Pe Zillow era estimată în jur de Șapte milioane de 
dolari, datorită amplasamentului Și priveliștii. Ea a înţeles de ce Jimmy a 
vrut să se protejeze. 

— M-am mai pârlit Și înainte, a spus Jimmy. Patru soții. Trei etape la 
dezintoxicare. Falimentul din anii optzeci. La naiba, nu trebuie să reluăm, 
ştii toate astea. Elsie a pus la cale contractul prenupțial după soția numărul 
doi. Așa că e un fel de... știi tu, asigurare generală. Dar m-a protejat pe 
mine când ultimele două căsnicii au luat-o razna. 

— Nu trebuie să ne căsătorim, să Știi, a spus Paris. Mă simt bine singură. 
Am avut grijă de mine toată viaţa. 

— Știu, a zis el și i-a mângâiat faţa. Dar mă gândesc că mai am douăzeci 
de ani de trăit Și, dacă am noroc, cel puţin zece dintre ei vor fi buni. Vreau 
să îi petrec cu tine. Ce pot să spun? Îmi place să fiu căsătorit. I-a sărutat 
mâna. Jimmy s-a aplecat în faţă, privirea lui albastră pătrunzând adânc în 
sufletul ei. Dar te vreau pentru mine, puștoaice. Pentru mine, cel adevărat. 
Nu pentru Prinţul din Poughkeepsie... 

— Nu l-am văzut niciodată. 


— Sau pentru tipul din Vegas... 

— N-am fost niciodată. 

— Sau pentru câștigătorul a treisprezece premii Emmy, un Glob de Aur, 
o nominalizare la Oscar... 

— Premiile sunt supraestimate. 

În cele din urmă a râs. 

— Am înţeles. Chiar nu-ţi pasă. Și asta îmi place la tine. 

— Trimite-mi actele, a spus Paris. Sunt realistă, știu că s-ar putea să nu 
dureze. Dar spune-mi când vrei să te căsătorești, pentru că va trebui să 
găsesc pe cineva să ţină cursurile în locul meu. 

A semnat contractul prenuptial, dar nu a durat mult până când a început 
să suspecteze că Jimmy avea de fapt mai mulți bani decât lăsa să se vadă. 
Insistența lui pentru verigheta ei de un sfert de milion de dolari a fost 
primul indiciu. Dar apoi, ca dar de nuntă, a achitat soldul ipotecii pentru 
apartamentul ei, încurajând-o să îl închirieze și să pună în bancă veniturile. 
Și apoi i-a cumpărat o Tesla, o pereche de cercei cu diamante și o geantă 
Birkin. Avea bani. Și după ce a semnat cu Quan, avea mult mai mulți. 

Ea nu l-a întrebat niciodată despre asta. Toată lumea avea dreptul la 
secretele sale, iar dacă ea cerea să-l cunoască pe al lui, ar fi putut și el cere 
să le cunoască pe ale ei. Trăise două vieți diferite înainte de cea pe care o 
împărțea cu Jimmy. Și ambele vieţi se terminaseră cu cineva ucis. 

Și acum iat-o din nou aici. 

Poţi să fugi din Toronto, să te îndepărtezi de cadavre Și să pășești într-o 
viaţă nouă, cu un nume nou, Și tot nu contează. Pentru că, deși te poți 
reinventa, nu poți fugi de tine însăți. Așa cum i-a reamintit o femeie cu 
mult timp în urmă, numitorul comun în toate lucrurile groaznice care ţi s-au 
întâmplat ești tu. 

Oriunde te-ai duce, tot pe tine te găsești. 


Capitolul 6 


Când Paris se trezește a doua zi dimineaţă, moșii din Muppets au 
dispărut, la fel și sandvișul ei cubanez. 

O nouă persoană se înghesuie în colţul unde erau toantele, cu trupul ei 
micut pierdut într-un hanorac supradimensionat tras în sus Și peste frunte. 


Este greu de spus dacă are ochii deschiși sau închiși. Oricum ar fi, nu o 
recunoaște pe Paris, iar asta e bine, pentru că Paris nu are chef să 
vorbească. Problema cu adormitul este că, atunci când te trezești, primești 
o nouă doză de realitate. Jimmy este mort. 

Durerea amenință să-și facă loc înăuntru, iar ea trebuie să-și miște 
corpul înainte să se lase străpunsă prea adânc. Se ridică în picioare Și 
practică un simplu salut al soarelui pentru a-și întinde mușchii Și pentru a 
face sângele să circule, ceea ce o va ajuta să-și limpezească mintea. 
Începând cu tadasana, cunoscută și sub numele de poziţia muntele, 
circuitul durează în mod normal zece minute. Ea finalizează toate posturile, 
cu excepția câinelui cu capul în sus Și câinelui cu capul în jos, care i-ar 
cere să își pună mâinile pe podea. În schimb, optează să încheie cu 
malasana, poziția ghirlandă, care presupune o ghemuite completă cu 
brațele în faţă și mâinile în poziţie de rugăciune. Se simte bine, așa că 
rămâne aici o vreme, creând spaţiu în coloana vertebrală și permiţând 
Șoldurilor și mușchilor inghinali să se deschidă. Când este pregătită, se 
ridică încet, după care se așază înapoi pe bancă. Închide ochii, inspirând pe 
nas ȘI expirând pe gură. Inhalează, expiră. Namaste. 

— Ştiam eu că tu ești, spune o voce din colţ. 

Paris deschide ochii. Colega ei de celulă s-a dezmeticit, dar faţa îi este 
încă ascunsă. 

— Am avut abonament la studioul tău pe vremea când erati în Fremont, 
înainte de a vă schimba locul. 

— Aha. 

Paris nu știe ce să răspundă. Ocean Breath a avut mii de membri de-a 
lungul anilor, iar ea nu prea poate spune că se bucură să vadă pe cineva 
cunoscut în urmă cu mai mult timp, dacă habar nu are cine este femeia. În 
plus, nu e ca și cum s-ar fi ciocnit una de alta la cafenea. 

— Asta e... grozav, continuă ea. 

— Am văzut înregistrarea video a arestării tale. Femeia îȘi împinge 
gluga de pe faţă. Tu ai făcut-o? 

Paris tresare la vederea ei. Își amintește de femeie. Charlotte... cumva. 
Venise la cursuri în fiecare sâmbătă dimineaţa, timp de câțiva ani, la locul 
inițial, exact așa cum a spus. În starea ei actuală, Charlotte este aproape de 
nerecunoscut. Are un ochi umflat și învineţit, un bandaj pe obraz, iar buza 
superioară îi este despicată. Nu poate fi vorba că s-a împiedicat Și a căzut. 


Nu Și-a tamponat mașina. Cineva a bătut-o pe această femeie, Și încă rău 
de tot. Paris știe cum se simte Și știe că trebuie să doară ca naiba atunci 
când încearcă să vorbească. 

— Eşti bine? întreabă Paris, îngrijorată. Ar trebui să fu la spital. 

— Sunt bine, spune Charlotte. Arată mai rău decât este. 

Paris este familiarizată cu această replică, deoarece a folosit-o ea însăși 
de multe ori în trecut. 

— Ce s-a întâmplat? 

— Mi-am ucis soțul noaptea trecută. 

— Nu spune asta. 

Alarmată, Paris se uită la cameră. 

— Nu-mi pasă, am dat deja declaraţia. Charlotte se sprijină de perete Și 
face un mic semn cu mâna către cameră. A fost autoapărare. Nigel m-a 
bătut măr ani de zile, dar aseară, când s-a luat de fiica noastră, am făcut 
ceea ce trebuia să fac, nu regret Și aș face-o din nou. 

Paris traversează celula și se așază lângă Charlotte pe bancă. 

— Cum l-ai omorât? întreabă ea cu o voce joasă. 

Charlotte se uită la Paris cu singurul ei ochi bun. 

— Mă bătea, dar când a lovit-o pe Olivia, eu doar... am cedat. L-am 
împins fără să mă gândesc. A căzut cu spatele pe scări. Și-a rupt gâtul. 
Ochii ei sunt umezi. Nu am vrut să-l omor, am vrut doar să se oprească. Dar 
nu sunt supărată că e mort. Întotdeauna avea să se termine cu unul dintre 
noi într-un sicriu. Mi-aș fi dorit doar ca fiica mea să nu-l fi văzut, știi? Mă 
tem că o va da peste cap când va fi mai mare. 

— Câţi ani are copila? 

— Șase. 

— Sunt Şanse mari să nu-și amintească, spune Paris. La această vârstă, 
mințile lor sunt atât de maleabile. Spune-i Oliviei în fiecare zi că o iubeşti, 
că nu este vina ei Și că este o fată bună. Cu timpul, va înţelege că ai ucis un 
monstru. Pentru ea. 

Un mic zâmbet, urmat de o tresărire. Buza lui Charlotte este încă iritată. 

— Trebuie să fi ucis Și tu un monstru la un moment dat. Ori asta, ori ai 
copii. 

— Nu am copii, spune Paris. Dar îmi amintesc cum era când eram eu 
mică. ȘI acestea erau lucrurile pe care aș fi vrut să le aud. 

Femeia dă din cap, iar lacrimile încep să îi curgă liber, deși nu scoate 


niciun sunet. Paris înţelege și asta. Întotdeauna e mai bine să plângi în 
tăcere, ca să nu înrăutăţești lucrurile. 

Termină dracului cu miorlăiala aia! Doamne, ce față oribilă ai când 
plângi! 

Amândouă își întorc capul când apare în celulă un agent. 

— Peralta, spune el, deschizând ușa. Eşti transferată la tribunal. Te 
întâlnești acolo cu avocatul. 

— Baftă, spune Charlotte Și îi atinge braţul lui Paris. 

— Şi ţie. 

Amândouă vor avea nevoie de ea. 

xX kK x 

Călătoria cu liftul este rapidă Și, de data aceasta, urcă în loc să coboare, 
oprindu-se la câteva etaje deasupra nivelului principal. Există o pasarelă 
care leagă arestul de tribunal Și, întrucât Paris are încheieturile mâinilor 
încătușate, agentul o ţine de cot în timp ce trec dintr-o parte în alta. 

Când ajung dincolo, îi așteaptă Elsie. Astăzi nu e îmbrăcată în culori 
tropicale. Pentru înfățișarea în instanţă, avocata a ales o fustă bleumarin cu 
dungi Și un sacou asortat, cu o bluză albă impecabilă. Alături de ea se află o 
tânără atrăgătoare, îmbrăcată într-un costum cu pantalon, de culoare închisă, 
cu părul platinat strâns într-un coc elegant, ţinând în mână o sacoșă de la 
Nordstrom. Aceasta trebuie să fie asociata junioare pe care Elsie a 
menționat-o cu o zi înainte. Tânăra o măsoară pe Paris din priviri, prin 
ochelarii de soare supradimensionați. 

— Ea este Hazel, spune Elsie. 

Cele două femei își strâng mâna, iar Hazel îi înmânează sacoșa lui Paris. 

— Nu am putut intra în casa ta ca să-ţi iau ceva din dulap, dar prietenul 
tău Henry mi-a dat mărimile. Ar trebui să găsești aici tot ce ai nevoie pentru 
a te împrospăta. 

Elsie îȘi trece mâna prin părul lui Paris și face o grimasă. 

— I-ai adus Și un elastic de păr? o întreabă pe Hazel. 

— Of, nu m-am gândit... 

— Dă-r-l pe cel din părul tău. 

Tânăra își desface cocul Și îi înmânează elasticul fără discuţii. Agentul o 
însoțește pe Paris la o baie din apropiere. Odată rămasă singură, îȘi scoate 
cu grijă bandajul pătat de sânge de pe frunte, apoi se clătește pe faţă și se 
spală pe dinţi. În geantă, găsește o perie de păr cu eticheta de preţ încă pe 


ea, Și face tot posibilul să se pieptene pentru a-și descurca părul, înainte de 
a-l fixa într-un coc lejer cu elasticul lui Hazel. Apoi se încuie într-o cabină 
Și își dă din abundență cu deodorant la subrat înainte de a-și pune noua 
ținută. Hazel are gusturi grozave. Rochia până la genunchi este de culoare 
gri porumbel Și 1 se potrivește perfect. Tocurile modeste sunt mai puţin 
confortabile pentru cineva care își petrece cea mai mare parte a zilei 
desculță, dar se mulțumește cu ele. Pe fundul sacoșei, găsește un ruj nou- 
nouţ. Îl are pe același acasă. Nuanţa se numește Orgasm, un nume 
îndrăzneţ pentru o culoare care avantajează pe oricine. ÎI întinde pe buze ȘI 
apoi, din instinct, își dă puțin și pe obraji. 

Când se întoarce din baie, Elsie aprobă din cap. Cu Hazel după ele, se 
îndreaptă spre sala de judecată, unde avocata se oprește chiar în faţa ușilor 
duble. 

— Orice s-ar întâmpla acolo, nu reacționa, spune Elsie cu o voce joasă 
Și fermă. Eşti liniștită, ești serioasă, ești bine educată Și ești tristă pentru 
că soţul tău tocmai a murit. Ai înţeles? 

Paris dă din cap. Nu trebuie să se prefacă, pentru că exact așa se simte. 
Paznicul deschide ușa. Sala de judecată este plină, fiecare scaun din zona 
spectatorilor este ocupat. Nu seamănă deloc cu sălile de judecată fictive din 
New York City pe care Paris le vede la televizor, care par întotdeauna atât 
de opulente, cu lemn sculptat Și tavane înalte. Această sală de judecată este 
modernă Și discretă, cu lambriuri în nuanţe deschise Și lumină naturală. 

Toți ochii sunt ațintiţi asupra ei în timp ce se îndreaptă spre culoar 
împreună cu Elsie, care îi ţine o mână pe cot până când ajung la masa din 
partea stângă a sălii de judecată. De cealaltă parte se află masa procurorului, 
unde un bărbat într-un costum bine croit le aruncă o privire vag interesată. 
Conversaţii șoptite zumzăie din toate direcţiile în spatele lor. 

Elsie se apleacă să vorbească cu Paris. 

— A apărut un nou eveniment despre care procurorul crede că le va 
consolida argumentul pentru motivul crimei. Nu vor să-mi spună despre ce 
este vorba, dar dacă este ceva ce nu mi-ai spus încă, acum este momentul. 

Sunt multe lucruri pe care Paris nu i le-a spus lui Elsie, dar cu siguranţă 
nu este momentul potrivit. 

— Ştii deja totul. 

Elsie o strânge de braţ. 

— Bine. 


Paris și Hazel stau liniștite în timp ce Elsie își citește notițele. 
Judecătorul nu a ajuns încă, așa că Paris se întoarce să treacă în revistă 
rapid sala de judecată. Habar nu are cine sunt toți acești oameni, dar 
conversațiile lor se opresc pentru scurt timp la vederea feţei ei. O zărește pe 
detectiva Kellogg chiar în spate. La câteva rânduri distanţă, îl vede pe 
Henry și îi face cu mâna. Priveliștea prietenului și partenerului ei de 
afaceri o ajută să-i mai treacă ghemul de emoție din stomac, dar acesta se 
strânge din nou atunci când zărește părul șaten și creţ care nu poate 
aparține decât lui Zoe Moffatt. Ea Și asistenta lui Jimmy se privesc pentru 
scurt timp înainte ca cealaltă femeie să-și întoarcă privirea. 

— Toată lumea să se ridice. 

Vocea aprodului se aude din difuzoarele montate pe perete. 

În sală se face liniște și toată lumea se ridică în picioare când intră 
judecătoarea. Paris se străduiește să se reculeagă. Nu-și poate lăsa mintea 
să se deconecteze de la realitate astăzi. Procurorul este pe cale să o acuze 
public de uciderea soţului ei, iar toţi cei care stau în spatele ei sunt aici 
pentru spectacol. 

Roba judecătoarei este lungă și neagră, semănând cu ceea ce a văzut la 
televizor. Paris nu se poate abține să nu se gândească la faptul că ar putea fi 
un segment perfect dintr-un episod din Lege și ordine, chiar înainte de 
generic. Ice-T și Mariska Hargitay stau în fundul sălii de judecată, 
așteptând să vadă dacă soția-trofeu a vedetei moarte va fi acuzată oficial de 
crimă. Diane Keaton ar putea fi invitată în rolul lui Elsie. Ed Harris ar putea 
juca rolul lui Jimmy în flashback-uri. Iar rolul lui Paris Peralta ar putea fi 
interpretat de... 

Simte o ciupitură la cot. 

— Nu știu pe unde-ţi umblă mintea, șuieră avocata ei, dar întoarce-te pe 
pământ. Acum. 

— Luaţi loc, spune scurt judecătoarea, Și se așază cu toţii. 

Aceasta vorbește cu aprodul, cu o mână acoperind microfonul subțire 
din faţa ei. Judecătoarea Eleanor Barker are în jur de 50 de ani, părul roșcat 
strălucitor, Și pare severă, dar nu antipatică. Trece un minut în timp ce ea 
răsfoiește dosarul pe care i l-a dat aprodul. În cele din urmă, ea ÎȘI 
îndreaptă atenţia către masa procurorului. 

— E rândul dumneavoastră, spune judecătoarea. 

Procurorul se ridică în picioare, închizându-și nasturii de la sacoul de la 


costum. 

— Nico Salazar reprezintă procuratura, onorată instanță. 

Este mai tânăr decât credea Paris iniţial, un bărbat zvelt, cu părul negru 
perfect pieptănat. 

— Credem că Paris Peralta ar trebui să fie acuzată de omor cu 
premeditare pentru moartea soțului ei, James Peralta. Cauza morţii este ex- 
sangvinarea cauzată de lacerați la artera femurală. Credem că asasinarea lui 
a fost făcută să pară o sinucidere, dar Jimmy Peralta nu avea niciun motiv 
să-și pună capăt zilelor. Tocmai filmase două episoade speciale de comedie 
pentru care a câștigat câte 15 milioane de dolari, Și era în negocieri pentru 
un al treilea contract. Credem că Paris Peralta și-a ucis soțul pentru banii 
lui. 

Lângă ea, Elsie pufnește. Judecătoarea se întoarce spre ea. 

— Doamnă avocat? 

Avocata lui Paris se ridică. 

— Elsie Dixon, onorată instanță, avocata apărării pentru doamna Peralta. 
Nimic din ceea ce a spus domnul Salazar aici nu este adevărat. Ceea ce 1 s-a 
întâmplat lui Jimmy Peralta este tragic, dar nu este o crimă. Chenta mea nu 
va moșteni nimic altceva decât o sumă de bani fixă, specificată în același 
acord prenuptial pe care domnul Peralta le-a cerut ultimelor două soții ale 
sale să îl semneze. Deși este o sumă semnificativă, de un milion de dolari, 
nu este nici pe departe suficientă pentru a o menţine pe clienta mea în stilul 
de viaţă de care s-a bucurat în timpul căsătoriei. Cu soțul ei mort, 
circumstanţele financiare ale doamnei Peralta nu vor fi suficiente pentru a o 
menține în casa conjugală pe termen nelimitat. Numai întreţinerea lunară 
depășește venitul ei actual. 

Elsie îi spusese să nu reacționeze, dar lui Paris îi trebuie un efort 
herculean ca să-și ascundă șocul. Ştia că un milion de dolari nu ar fi fost 
suficient pentru a-i permite să trăiască în continuare așa cum trăia, dar nu s- 
a gândit niciodată că, dacă Jimmy ar fi murit, ar fi rămas fără casă. 
Apartamentul pe care îl deţine este în prezent închiriat, iar chiriași mai au 
un an până la expirarea contractului. Dacă Paris nu poate să se descurce 
pentru a continua să locuiască în casă, unde s-ar putea duce? 

Dar, desigur, la închisoare nu se percepe chirie. 

— În plus, continuă Elsie, cunoscându-l personal pe Jimmy Peralta de 
cincizeci de ani, pot să atest că s-a luptat cu dependenţa și depresia. A făcut 


mai multe cure de dezintoxicare, a luat o supradoză de două ori Și a mai 
încercat o dată să se sinucidă. Raportul toxicologic arată că a început să 
consume din nou droguri. De asemenea, avea pierderi de memorie, ceea ce 
credem că i-ar fi afectat în mod negativ sănătatea mintală. Putem furniza 
dovezi medicale pentru toate acestea, onorată instanţă. Oricât de greu ar fi 
de spus, credem că Jimmy Peralta a murit prin sinucidere. 

În sala de judecată se aude un zumzet scăzut. Judecătoarea se întoarce 
spre procuror. 

— Domnule Salazar? 

— Până când vom putea confirma în ce stare de sănătate se afla Jimmy 
Peralta în momentul morţii sale, iată ce știm. Salazar vorbește cu încredere. 
Jimmy Peralta a fost curat și treaz timp de șapte ani. Deși în organismul 
său au fost găsite droguri, raportul toxicologic nu poate stabili dacă a existat 
un consum regulat de narcotice ilegale sau chiar dacă a ingerat aceste 
droguri de bunăvoie... 

— Ceea ce înseamnă, de asemenea, că nu există nimic care să susțină că 
nu le-a luat de bunăvoie, ripostează Elsie. 

— ...Deci este posibil ca doamna Peralta fie să-și fi încurajat soţul, fie 
să-l fi forţat... 

— Onorată instanţă, Și eu pot să stau aici Și să inventez teorii nebunești, 
spune Elsie, cu braţele întinse în semn de neîncredere. Este ridicol. 

Judecătoarea ridică o mână. 

— Rămâneti la fapte, domnule Salazar. 

Procurorul dă din cap Și face semn că își verifică notițele. 

— Domnul Peralta era dreptaci. Tăietura din interiorul coapsei drepte, 
care i-a secționat artera femurală, nu se potrivește cu o tăietură provocată 
de un dreptaci... 

— Onorată instanţă, domnul Peralta a fost diagnosticat anul trecut cu un 
tremor benign la mâna dreaptă, care îl împiedica să apuce obiectele, îl 
întrerupe Elsie. Învăţa cum să își folosească mâna stângă pentru multe 
lucruri. Avem dosare medicale și pentru asta. 

Salazar o ignoră. 

— [ar când a sosit poliția, doamna Peralta era în baie cu soţul ei, care 
zăcea mort într-o cadă plină cu propriul sânge. Avea arma crimei — un brici 
— în mână. lar când a fost întrebată dacă și-a ucis soţul, a rostit trei cuvinte: 
„Nu-mi aduc aminte”. 


În spatele ei, rumoarea din sala de judecată devine tot mai puternică... 
Judecătoarea lovește cu ciocanul. Bang! Dar procurorul încă nu a terminat. 

— În sfârșit, tocmai am aflat că Paris Peralta va moșteni o sumă 
importantă de bani. Deși acordul prenuptial era încă în vigoare în momentul 
uciderii domnului Peralta, acesta Și-a actualizat testamentul în urmă cu șase 
săptămâni. Nico Salazar ţine în mână un document. În conformitate cu 
natura sa filantropică, treizeci la sută din averea sa va fi lăsată diverselor 
organizaţii de caritate pe care le susținea. Cinci milioane de dolari vor 
merge la asistenta sa, Zoe Moffatt... 

Un oftat din spate. Paris nu are nevoie să se întoarcă pentru a Ști că este 
Zoe. 

— ...Și alte cinci milioane sunt direcționate către Elsie Dixon, avocata 
acuzatei. 

Lângă Paris, se aude un icnet. 

— Suma rămasă, care reprezintă mai mult de jumătate din averea lui 
Jimmy Peralta, spune Salazar, cu o cadență care încetinește puţin, va merge 
la soţia sa, Paris Aquino Peralta. Aceasta este o sumă considerabil mai mare 
decât cea la care se referea mai devreme doamna Dixon. 

Rumoarea din sala de judecată începe din nou. Conform instrucţiunilor 
primite, Paris face tot posibilul să nu reacționeze. Procurorul pare să 
insinueze că Paris va moșteni mai mult decât credea inițial, dar jumătate 
din averea lui Jimmy înseamnă... ce mai exact? Ea nu știe câţi bani avea 
Jimmy Și nu are cum să facă un calcul fără citre. 

Din nou, judecătoarea întinde mâna după ciocan, ȘI bang! 

— Nu știu la ce document se uită domnul Salazar, spune Elsie, clătinând 
din cap dezgustată, dar, în calitate de avocată care a redactat personal 
ultimul testament al lui Jimmy Peralta, pot spune că domnul Salazar se 
înșală. Suma pe care doamna Peralta urmează să o primească la moartea 
soțului ei este exact aceeași sumă specificată în contractul prenupțial. Un 
milion de dolari, nici mai mult, nici mai puțin. 

— Așa cum am spus, onorată instanţă, acesta este un testament nou. 
Salazar îl ridică din nou. A fost redactat de o firmă diferită de cea a 
doamnei Dixon Și înlocuiește tot ce a fost înainte. 

Elsie este supărată. 

— Pot să-l văd? 

— Aș vrea să-l văd ȘI eu, spune judecătoarea. 


— Am făcut copu pentru amândouă. 

Salazar îi înmânează două documente aprodului, care îi aduce unul 
judecătoarei. Pe celălalt i-l înmânează lui Elsie, care își pune ochelarii de 
citit. Trec câteva minute în timp ce ambele femei scanează documentul. 
Paris aruncă o privire spre Elsie, dar faţa avocatei nu dezvăluie nimic. 

— Care este valoarea actuală a averii lui Jimmy Peralta? îi adresează 
judecătoarea întrebarea lui Salazar. 

— Estimarea este de optzeci de milioane, onorată instanță. Procurorul 
face o pauză ȘI îȘi drege glasul. Ceea ce înseamnă că Paris Peralta urmează 
să moștenească aproximativ patruzeci Și șase de milioane de dolari. Cu 
vreun milion în plus sau în minus. 

Lui Paris îi cade falca. 

În spatele ei, sala de judecată izbucnește, mai tare decât în toate 
momentele precedente. Judecătoarea bate cu ciocănelul, cerând ordine, dar 
zgomotul începe să se amplifice în timp ce Paris încearcă să înţeleagă ce 
tocmai a auzit. 

Averea lui Jimmy era de optzeci de miloane? Nu se poate să fie 
adevărat. Dacă este așa, înseamnă că Jimmy valora deja zeci de milioane 
înainte de revenirea sa. Deși bănuia că Jimmy avea de fapt mai multi bani 
decât îi spunea, nu Și-a imaginat niciodată că ar fi atât de mulţi. Una era ca 
soțul ei să-și subestimeze averea netă Și cu totul altceva să mintă în mod 
flagrant că era putred de bogat. 

Aude în minte vocea seacă a lui Zoe. „Imaginea publică, Paris. Este un 
dezastru”. 

— Aveţi ceva de spus, doamnă Dixon? întreabă judecătoarea. 

Chipul lui Elsie este împietrit. 

— Nu, onorată instanță. 

Judecătoarea se uită direct la Paris, dându-și jos propriii ochelari de citit. 

— Paris Peralta, vă rog să vă ridicați. 

Paris stă în picioare. De o parte și de alta a ei, Elsie și Hazel stau și ele 
în picioare. 

— Paris Peralta, sunteţi acuzată de omor cu premeditare în cazul morții 
lui James Peralta. Cum pledaţi? 

În sala de judecată este liniște. Paris nu-și dă seama că nu a răspuns 
până când nu simte cotul lui Elsie în coaste. 

— Nevinovată, spune ea, cu o voce slabă. 


— Cerem arestarea preventivă, onorată instanţă, spune Nico Salazar. 
Doamna Peralta reprezintă în mod evident, un risc pentru societate. Este o 
femeie foarte bogată care are prieteni cu avioane private. 

Doamne, Doamne! Era un prieten, Şi era prietenul lui Jimmy, care cu 
siguranţă nu-i va împrumuta lui Paris avionul G280 dacă el chiar crede că 
ea 1-a ucis amicul. 

— Solicităm o cauțiune rezonabilă, onorată instanţă. Lui Elsie i s-a tăiat 
avântul, iar vocea ei pare forțată. Clienta mea nu poate... nu poate moșteni 
nimic din averea soţului ei dacă este găsită responsabilă pentru moartea lui, 
iar orice fonduri pe care este îndreptățită să le primească vor fi reținute până 
când va fi achitată. Acestea fiind spuse, nu există niciun motiv pentru care 
doamna Peralta să nu poată aștepta procesul acasă, unde poate fi 
monitorizată cu o brățară la gleznă. Își va preda pașaportul. 

— Cauţiunea este stabilită la cinci milioane. 

Bang! 

Spre deosebire de ceea ce a văzut Paris la televizor, în viaţa reală nu poți 
să te urci în mașină și să pleci acasă doar pentru că judecătorul ţi-a dat 
voie. Trebuie date telefoane, trebuie transferate fonduri, trebuie semnate 
documente. 

Îi ia tot restul zilei să aranjeze suma pentru cauţiune. Nu are cinci 
milioane de dolari în bunuri cu care să poată garanta în fața instanţei, așa că 
singura ei opțiune este să plătească unei firme de cauțiuni o primă de 10 
procente, pe care nu o va mai recupera niciodată. Apartamentul ei — pentru 
care are un titlu de proprietate clar, mulțumită lui Jimmy — valorează în jur 
de Șapte sute de mii de dolari. Banca îi permite să împrumute 80% din 
această sumă, așa că poate transfera jumătate de milion de dolari direct 
către firma de cauțiuni. 

Bijutierul este de acord să îi răscumpere verigheta pentru jumătate din 
suma plătită de Jimmy, iar dealerul auto va prelua Tesla cu 15% mai putin 
decât valoarea de piaţă. Nu trebuie să vândă încă niciuna dintre ele, dar s-ar 
putea ajunge la asta dacă situația ei juridică nu se rezolvă în următoarele 
câteva luni. Dacă calculele ei sunt corecte, se va întoarce la situația 


financiară în care se afla atunci când l-a cunoscut pe Jimmy. 

Simte în mod ciudat că se întoarce roata. 

Și după toate astea, Paris nici măcar nu se poate duce acasă. Casa de pe 
Queen Anne Hill este considerată încă scenă a unei infracțiuni Și nu se știe 
când va fi eliberată de polițiști. Un cuplu căsătorit cu un copil locuiește în 
apartamentul ei. Henry îi oferă dormitorul său liber, dar el și Brent locuiesc 
într-o casă foarte mică, iar cel mai rapid mod de a distruge o prietenie este 
să stai pe capul oamenilor. 

Din fericire, Hotelul Emerald se află la doar zece minute de tribunal. 
Elsie o duce cu mașina Și nu vorbește deloc cu ea până când ajung acolo. 
Când, în sfârșit, spune ceva, tonul ei este tăios. 

— Corporaţia lui Jimmy are un cont la Emerald. 

Elsie nu se oprește la ușa de la intrare a hotelului de lux. În schimb, 
duce Mercedesul spre partea din spate a clădirii Și îl parchează chiar în faţa 
ușilor destinate livrărilor. Un bărbat înalt și subțirel, îmbrăcat într-un sacou 
verde cu însemnele hotelului, pare să le aștepte. 

— Puteţi sta aici cât timp aveţi nevoie, totul a fost aranjat, zice el. 

— Elsie, trebuie să știi că nu eu l-am făcut pe Jimmy să-și schimbe 
testamentul, spune Paris în timp ce ies amândouă din mașină. Din 
obișnuinţă, se întinde după geantă, numai că își amintește că nu o are la ea. 
Nu mai are nimic. Nu am vorbit niciodată despre bani. Am putea... să-l 
contestăm cumva? 

— De ce l-ar contesta vreunul dintre noi? Elsie se uită la ea și e clar că 
Paris tocmai a pus cea mai stupidă întrebare din lume. Tu moștenești ceva, 
eu moștenesc ceva, Zoe moștenește ceva. Jimmy nu a avut copii ȘI nicio 
altă familie în afară de tine, așa că nu are cine să conteste testamentul, 
pentru că toţi beneficiem. 

— Dar nici măcar nu am Știut cât de mult... 

— Discutăm mai târziu. 

Managerul de la Emerald le întâmpină cu un zâmbet glacial, oferindu-le 
amândurora o strângere de mână rece și moale. Paris l-a mai întâlnit înainte, 
atunci când ea Și Jimmy au petrecut o săptămână în apartamentul Rainier al 
hotelului, în timp ce își refăceau podelele din lemn masiv. Fusese cald și 
conciliant atunci. Acum pare... dezamăgit. 

— Va mai dura câteva minute până să fie gata camera. 

Managerul le conduce pe un hol până la un mic birou, pe a cărui ușă este 


o plăcuţă pe care scrie THOMAS MANNION, DIRECTOR GENERAL. Cu 
ochelarii lui mici, rotunzi, cu rame aurii Și cu coatele sprijinite pe masă, cu 
mâinile în poziție de rugăciune, Mannion îi aduce aminte lui Paris de 
răufăcătorul din primul film cu Indiana Jones, cel căruia i se topea faţa la 
sfârșit. Bate darabana cu degetele lui lungi. 

— Dacă am fi fost anunţaţi mai din timp, camera ar fi fost pregătită 
pentru sosirea dumneavoastră. Aveţi cumva idee cât timp veţi sta la noi? 

— Doamna Peralta va sta aici cel puţin câteva zile, spune Elsie. Suntem 
foarte recunoscătoare că ne-ați putut satisface această cerere de ultim 
moment. 

Un zâmbet fals se iţește pe fața managerului, apoi dispare. 

Elsie se întoarce spre Paris. 

— Am rugat-o pe Zoe să se asigure că o să ai tot ce-ţi trebuie. Nu părăsi 
hotelul pentru niciun motiv. Rămâi în camera ta tot timpul. Și nu uita de 
asta. 

Îi întinde lui Paris o pungă mică de plastic. Paris este uimită că Zoe este 
dispusă să o ajute în vreun fel. 

— Dar noi două când o să vorbim? 

— Te sun mai târziu. Elsie îi aruncă o privire care o face să tacă. 
Bărbatul este la un metru distanţă Și nici măcar nu se preface că nu ascultă. 
Între timp, fă un duș, comandă de la room service, trage un pui de somn. Și 
amintește-ţi... 

— Știu. Să nu vorbesc cu nimeni. 

Se aude un ping ușor. Mannion își verifică telefonul. 

— Camera dumneavoastră este gata, anunţă el. Doamnă Peralta, vă rog 
să mă urmați. 

Paris își ia rămas-bun de la Elsie și se întreabă dacă ar trebui să înceapă 
să-Ș1 caute un nou avocat. Femeia este atât de supărată pe ea încât este greu 
de imaginat că se va întoarce. 

Managerul o însoțește până la un lift rezervat personalului. Adevărata 
profunzime a aversiunii lui Mannion faţă de ea devine clară odată ce ajung 
în camera ei. Care se dovedește a fi apartamentul Rainier. 

Arată exact la fel ca ultima dată când a fost aici. Patru sute de metri 
pătraţi, tavane de trei metri, cu un hol, două dormitoare, două băi, un living, 
o sufragerie și un bar complet aprovizionat. Ferestrele din podea până în 
tavan prezintă priveliști perfecte ale muntelui acoperit de zăpadă al cărui 


nume îl poartă apartamentul. Pe măsuţa de cafea se află un coș gigantic de 
fructe, iar lângă el se află mai multe pungi de cumpărături ȘI o cutie mare 
de carton. 

Singurul lucru care lipsește este Jimmy. 

— Este mult mai mult decât am nevoie, spune Paris. Mi-ar fi foarte bine 
într-o cameră mai mică. 

— Domnișoara Moffatt a solicitat un upgrade la același apartament în 
care ați stat dumneavoastră Și soțul dumneavoastră data trecută, pentru a vă 
asigura un confort optim, zice managerul cu o voce plată. Am fost bucuroși 
să onorăm această cerere. Toţi cei de aici de la Emerald sunt — au fost — 
mari fani ai soțului dumneavoastră. 

Așteaptă ca el să prezinte condoleanţele obligatorii, dar nu o face. În 
schimb, scoate o carte de vizită din buzunarul de la piept Și o așază pe masa 
din hol. 

— Jimmy Peralta a fost un oaspete loial și apreciat al hotelului nostru, 
spune Mannion. Dacă aveți nevoie de ceva, puteți să mă contactaţi 
personal. Așa cum a menţionat doamna Dixon, este mai bine să rămâneți în 
apartament tot timpul, pentru a nu atrage atenția celorlalți oaspeți. De 
asemenea, este mai ușor pentru personalul meu să vă asigure șederea. 
Aruncă o privire la glezna ei, unde luminiţa de la brăţara de monitorizare 
clipește verde. Sperăm să nu staţi prea mult timp aici. 

E greu să fii maestru în obrăznicie politicoasă, trebuie să-i recunoască 
acest merit managerului. Imediat ce el pleacă, ea apasă butonul pentru 
semnul electronic NU DERANJA ŢI și activează zăvorul. 

În punga de plastic pe care Elsie i-a dat-o în biroul managerului se află 
un încărcător de priză și o baterie suplimentară de la compania de 
monitorizare GPS. îl conectează la priza din sufragerie, apoi se lasă pe 
canapea cu un oftat greu. Îi pare bine că poate să se așeze pe ceva care nu 
este făcut în întregime din metal, dar banda neagră Și urâtă din jurul gleznei 
i se pare ciudată. Nu poate să Ș1-o dea Jos decât cincisprezece minute pe zi 
pentru a face duș, iar simplul gând de a o purta în permanenţă îi provoacă 
mâncărimi pe piele. Dacă Jimmy ar fi fost aici, ar fi spus ceva amuzant, ar fi 
făcut un fel de glumă care să-i ușureze starea de spirit. 

Se uită spre ușă, așteptându-se pe jumătate să-l vadă acolo. Pare că ar 
putea intra în orice clipă, purtând șortul de baie cu palmieri, cu un prosop în 
jurul gâtului, cu părul ud de la piscina hotelului în timp ce-și azvârle cardul 


de acces pe masă. „lubito, grăbește-te. Bufetul pentru micul dejun se 
termină în jumătate de oră Și au un bucătar care face omlete pe loc”. 

Tristeţea radiază în tot corpul lui Paris, umplându-i Și golindu-i sufletul 
în același timp. Ar putea simţi o oarecare ușurare dacă ar putea să plângă, 
dar lacrimile refuză să vină. Dacă nu te oprești cu smiorcăiala asta de 
bebeluș, jur pe Dumnezeu că o să-ţi dau un pumn în față. 

Desprinde o banană din mănunchiul din coș Și, în timp ce o mănâncă, 
scormonește prin pungile de cumpărături pe care i le-a lăsat Zoe. Trebuie să 
recunoască faptul că asistenta lui Jimmy s-a descurcat. I-a cumpărat lui 
Paris un iPhone nou, încă în cutie, cu noul ei număr de mobil mâzgălit pe 
un bileţel autocolant. Mai sunt ȘI tricouri, colanti, o pijama, lenjerie intimă 
Şi toate produsele ei obișnuite de toaletă și de îngrijire a pielii. A mers 
chiar Și la oficiul poștal și a luat corespondenţa fanilor lui Jimmy, care este 
ceea ce se află în cutia mare de carton. 

Totul, în afară de corespondenţa cu fanii, este grozav. 

Paris nu mai înţelege nimic. Zoe a fost cea care a numit-o criminală Și a 
strigat către polițiști să o aresteze. Deci, ce naiba înseamnă toate astea? O 
scuză? 

Aude un ping ușor venind din cutia în care se afla noul ei iPhone. Zoe 
trebuie să-l fi configurat deja, ceea ce nu ar trebui să o surprindă, pentru că 
exact pentru asta o plătea Jimmy. Treaba ei era să anticipeze nevoile lui 
Jimmy, iar acum face același lucru pentru Paris. 

Scoate telefonul din cutie. Există un mesaj nou. 

Bună, Paris. Sper că ai tot ce-ţi trebuie. Știu că am înrăutățit lucrurile 
ieri Și îmi pare foarte rău. Jimmy ar fi fost dezamăgit de mine. Te rog să mă 
suni Sau să-mi trimiti un mesaj oricând, dacă pot face ceva pentru tine. 
Sunt încă pe statul de plată, iar Jimmy ar vrea să te ajut. Rămâi puternică. 
Zoe 

Aha. În sfârșit, asta explică totul. 

Zoe, care, din punct de vedere tehnic, este o angajată a corporației lui 
Jimmy, nu vrea să-și piardă slujba. La urma urmei, ea nu-și poate primi 
cele cinci milioane de dolari până când testamentul nu va fi validat, iar Elsie 
i-a explicat că acest lucru nu se va întâmpla decât după proces. Între timp, 
încă mai are facturi de plătit Și probabil crede că Paris are un cuvânt de spus 
în ceea ce privește statutul ei de angajată. Nici pe departe. Paris nu a fost 
niciodată implicată în afacerea soţului ei și nu are nicio idee despre ce se va 


întâmpla cu corporația lui Jimmy acum că acesta nu mai este. 

Dar Zoe nu știe asta. 

Paris începe să tasteze, apoi îȘi recitește textul pentru a se asigura că este 
redactat corect. Scurt Și dulce. Apasă butonul de trimitere Și își permite un 
mic zâmbet. O, ce bine se simte! 

Bună, Zoe. Mulţumesc pentru telefon. E ști concediată. 

x kK k 

După o cină luată în cameră Și un duș lung și fierbinte, Paris își pune 
noua pijama Și deschide televizorul din sufragerie. A reușit să evite 
televizorul până acum, dar este prea obosită pentru a citi Și prea anxioasă ca 
să doarmă. Un film i-ar putea distrage atenția. Trece repede peste posturile 
de Știri, de teamă că se va vedea pe ea însăși, dar își dă seama că nu doar 
de Știri trebuie să se îngrijoreze. 

E vorba despre Kimmel. 

În ciuda faptului că creierul ei îi strigă să nu se uite, Paris se oprește pe 
Jimmy Kimmel Live! Şi dă volumul mai tare. Gazda talk-show-ului — 
Jimmy, preferatul lui Jimmy al ei — arată publicului videoclipul arestării lui 
Paris de pe Tiktok ca parte a monologului său. Arată chiar mai rău decât se 
temea ea, mai ales când Kimmel îngheaţă videoclipul și face zoom pe 
papucii ei, cu penele lor stupide de culoare roz care se agită în vânt. 

— Trei mil Și ceva de dolari pentru o pereche de papuci Fraggle Rock, 
îngână Kimmel. Este o nebunie. Dacă e să vorbim despre o crimă, asta a 
fost comisă asupra struților care se plimbă acum în pielea goală. 

Publicul râde în hohote. Ironia este că lui Jimmy 1 s-ar fi părut amuzantă 
această glumă. Lucrurile de genul acesta nu l-au deranjat niciodată. E un 
compliment când te iau la mișto. Înseamnă că le pasă. Dacă este adevărat, 
atunci Paris mai are doar câteva zile până să devină subiectul unei scenete 
din Saturday Night Live. 

Închide televizorul și se uită pe fereastră. Luminile orașului sunt 
frumoase, dar priveliștea nu este nici pe departe la fel de frumoasă ca aceea 
pe care o are acasă. Este prea întuneric pentru a vedea Muntele Rainier în 
depărtare, dar este reconfortant să știe că este acolo. La fel cum era Și 
Jimmy. 

— Voi fi aici când te întorci, îi spusese el cu câteva zile în urmă, 
dimineaţa, înainte de a pleca la Vancouver. 

Sunt atât de multe lucruri pe care le regretă. 


În acea dimineaţă, îl surprinsese pe Jimmy încercând să se bărbierească 
cu unul dintre bricele lui. Ea s-a supărat imediat, deoarece tremurul benign 
al mâinii drepte 1 se agravase, iar cu un an în urmă conveniseră că era mai 
bine să treacă la un aparat de ras electric sau cel puţin la aparate cu lame de 
ras. Dar iată-l, încăpăţânatul, încercând să tragă un afurisit de brici pe gât cu 
o mână tremurândă. 

Se certaseră urât. Paris țipase la el, întrebându-l dacă își dorea să moară, 
ceea ce, privind în urmă, își dă seama acum că fuseseră niște cuvinte 
oribile. Jimmy îipase la rândul lui, acuzând-o că încearcă să-l schimbe, 
spunându-i că îl forțase să facă ceva ce el nu voia să facă niciodată și că îl 
trata ca pe un copil. Îi zisese să-l lase naibii în pace. 

Douăzeci de minute mai târziu, când amândoi s-au răcorit, Jimmy Și-a 
cerut scuze. Ca o ofertă de pace, Paris s-a oferit să-l radă. S-a dovedit a fi o 
experienţă surprinzător de intimă pentru amândoi. Ea nu mai bărbierise pe 
nimeni până atunci, iar briciul era un obiect frumos, unul dintre cele câteva 
pe care le deținea Jimmy. Cel pe care încercase să-l folosească în acea 
dimineață fusese un cadou de la Elsie în ziua în care terminase de filmat 
ultimul episod din Prințul din Poughkeepsie. Inscripția de pe lamă scria: E 
O AFACERE NECRUȚĂTOARE. DAR TU I-AI DOBORÂT PE TOȚI. 
CU DRAG, E. 

Lama era din oţel, dar mânerul era din lemn și, cu cât Paris îl ţinea mai 
mult în mână, cu atât se încălzea. A trecut ușor lama pe gâtul lui Jimmy, iar 
hârșâitul pe care l-a făcut i-a produs satisfacţie. Și apoi el a adus vorba 
despre Canada. 

— Aștepți cu nerăbdare călătoria? a întrebat-o, uitându-se la ea, cu ochii 
lui albaștri strălucitori. 

Mâna ei a tresărit atunci Și l-a ciupit. Ar fi putut fi mai rău. Ar fi putut 
să-i taie jugulara. 

Paris este destul de agitată, dar își toarnă oricum o a doua ceașcă de 
cafea din cafetiera mică pe care room service-ul 1-a adus-o odată cu micul 
dejun. Este timpul să deschidă cutia cu corespondenţa fanilor lui Jimmy ȘI, 
deși se teme de asta, trebuie să o facă. 


Faptul că încă mai primește atât de multă corespondenţă este o dovadă a 
vârstei medii a fanilor săi. Când l-a întâlnit prima dată pe Jimmy, acesta 
primea doar câteva scrisori pe săptămână. Dar odată ce a început să fie 
difuzat primul show special de comedie, oficiul poștal i-a spus lui Zoe că 
Șeful ei va trebui să închirieze o cutie poștală mai mare. 

— Ştii, nu ai mai primi atâta corespondenţă dacă m-ai lăsa să te conectez 
la Facebook și Twitter, spusese Zoe acum câteva luni. 

Cei trei au parcurs toate scrisorile lui, una câte una. Aveau un sistem: 
Paris deschidea scrisorile și le citea cu voce tare. Jimmy semna cu un 
Sharpie o poză portret alb-negru de 12 pe 15 centimetri, semnătura fiind 
ilzibilă din cauza tremurului. Zoe scria adresa pe plicul de retur, introducea 
fotografia Și îl sigila. Lucrau așa până când Jimmy începea să aibă crampe 
la mână, dar îi plăcea. 

— Nici măcar nu ar trebui să faci nimic, a spus Zoe. Mă descurc eu cu 
toate conturile tale. 

— Nu mai înveţi un bou bătrân la jug, a spus Jimmy. lar fanii mei sunt la 
fel de bătrâni ca și mine. Nu dau doi bani pe prezenţa mea pe reţelele de 
socializare, așa că de ce aș face-o eu? 

— Ă, din cauza noilor tăi fani? Zoe, exasperată, s-a întors să-l ceară 
ajutorul lui Paris. Nu acesta este scopul de a face un contract de streaming? 
Haide, Paris, spune-i. 

Paris a ridicat din umeri Și a deschis următoarea scrisoare. Nici ea nu 
avea profiluri online, așa că era ultima persoană care să își convingă soţul 
de 68 de ani să facă ceva. Jimmy abia dacă putea tolera e-mailurile și 
dispreţuia mesajele text. 

— Copilă, nu asta e ideea, chiar deloc, a spus Jimmy. Mă plătesc bine ca 
să spun glume. Nu pot controla ceea ce le place fanilor și am învăţat cu 
mult timp în urmă să nu-mi fac griji în privinţa asta. 

— Gândește-te la asta, Zoe, a spus Paris. Chiar îl vrei pe Jimmy pe 
Twitter? E destul de impulsiv cu lucrurile pe care le spune. 

— Voi scrie eu toate tweet-urile. Zoe s-a uitat de la unul la celălalt. 
Contul de Twitter ar putea ajuta la construirea brandului lui Jimmy. 

— Nimeni nu scrie în numele lui Jimmy în afară de Jimmy, a spus 
Jimmy. lar brandul meu este că nu vreau să fiu pe nenorocitul de Twitter. 

Lui Paris ajunsese să-i placă să citească scrisorile de la fanii soţului ei, 
care îi ofereau o privire asupra unor părți din viața lui Jimmy cu care era 


mai puţin familarizată — munca lui, istoria activităţii lui, moștenirea sa. 
Odată l-a întrebat cum a Știut că a venit timpul să se retragă din showbiz. El 
i-a spus că izvorul lui creativ secase din mai multe motive: epuizare, stres, 
vârstă, probleme de sănătate mintală, apropierea de moarte. Dar cel mai 
important motiv a fost faptul că n-a mai luat droguri. 

— Singurul lucru care mi-a adus vreodată bucurie au fost drogurile, a 
spus Jimmy. 

— Nu vorbești serios. 

— AȘ vrea eu, copilă. 

Nu mai lua de patru ani când s-au întâlnit Și era hotărât să nu se schimbe. 
A spus că se simţea minunat... dar îi era dor să fie amuzant. 

— Încerc să-mi spun că este în regulă, a spus el ridicând din umeri. Dar 
aș minţi dacă aș zice că nu-mi lipsesc în fiecare nenorocită de zi. 

— Drogurile sau glumele? a întrebat ea. 

— Ambele. Nu am avut niciodată una fără cealaltă. 

Să fie amuzant — tăios ca un brici, genul de comedie care poate face 
publicul să râdă în hohote și să se strâmbe în același timp, genul de 
comedie care doare la fel de mult pe cât distrează — acesta era darul lui 
Jimmy. Singurul lucru pe care Și-a dorit vreodată să-l facă a fost să-i facă pe 
oameni să râdă. 

Potrivit prietenilor care îl cunoșteau de zeci de ani, fusese întotdeauna 
amuzant. Dar să faci o afacere din comedie era cu totul diferit de a-ți amuza 
prietenii la petreceri. Presiunea de a fi pe val seară de seară, indiferent dacă 
avea chef sau nu, era dificilă. A început să ia cocaină pe când era un tânăr 
comediant pentru a-și da energie pe scenă Și pentru a-și face creierul să 
lucreze la fel de repede ca și gura. Unele dintre cele mai amuzante 
momente de referinţă ale lui — prima apariție la The Tonight Show Starring 
Johnny Garson, de exemplu — era prea drogat ca să și le amintească. La 
apogeul faimei sale, lua cocaină și Adderall pentru a performa, Xanax 
pentru a se calma, Valium pentru a dormi și heroină doar pentru că se 
simţea bine. Fără droguri, replicile amuzante îi veneau mai greu, iar umorul 
era diluat. Și toate tentativele de a se lăsa de droguri, cu sau fără 
dezintoxicare, erau urmate de perioade de depresie care durau luni de zile. 

Când se lăsase pentru ultima oară, nu mai era amuzant, încă mai putea 
spune o glumă bună, dar ceea ce îl reprezentase cu adevărat pe Jimmy 
Peralta părăsise incinta. 


Și apoi revenise. Din greșeală. 

Jimmy donase întotdeauna o mulţime de bani în scopuri caritabile și era 
adesea invitat la evenimente locale. La câteva luni de la căsătoria lor, Paris 
a mers cu el la o cină elegantă de strângere de fonduri la Fairmont, unde 
Jimmy a primit o plachetă pentru contribuția sa generoasă la o organizaţie 
caritabilă care susținea serviciile de sănătate mintală în cartierele 
defavorizate. Când a urcat pe scenă pentru a o accepta, a spus câteva 
cuvinte de mulțumire, apoi, în mod impulsiv, a făcut o glumă proastă despre 
unul dintre candidați la președinție... și un măgar. Râsetele și aplauzele pe 
care le-a primit în sala de bal a hotelului în acea seară l-au încurajat zile 
întregi. Și atunci totul a început să se schimbe. 

Cineva a surprins gluma pe video și a încărcat-o pe Twitter, marcând-o 
cu hashtag-urile /ThePresidentsDonkey Și 4JimmyPeraltaLives. În decurs 
de o zi, a fost redistribuită de peste două sute de mii de ori, Chrissy Teigen 
chiar a citat-o pe Twitter cu un emoji care plângea și râdea, spunând „Îmi 
placi al naibii de mult, Jimmy Peralta”. 

Și atunci Și-a dat seama că ar putea avea din nou ceva de spus lumii. 

În următoarele câteva săptămâni, a scris câteva glume noi, testându-le 
atât pe Paris, cât și pe Zoe, cele două persoane cu care petrecea cel mai 
mult timp. Cele două femei, care nu erau de acord cu multe lucruri, puteau 
fi de acord cu asta: Jimmy Peralta era în continuare foarte amuzant, iar 
materialul pe care îl scria era relevant pentru tot ceea ce se întâmpla în 
prezent în lume. 

Când a avut gata un material de aproximativ douăzeci de minute, a 
încercat în câteva cluburi locale de comedie. În cele din urmă, a fost invitat 
să susțină spectacole în alte localuri din SUA, având chiar o apariție 
surpriză la legendarul Comedy Cellar din New York. Publicul l-a îndrăgit pe 
acest nou Jimmy. Era mai în vârstă, da, dar era, de asemenea, mai înţelept, 
mai sensibil, mai conștient de sine Și, cumva, mai amuzant în 2017 decât 
fusese cu douăzeci de ani în urmă. Fanii mai în vârstă s-au bucurat să îl 
vadă din nou. Fanii mai tineri au fost încântați de opiniile sale fără perdea 
despre politică. lar Jimmy lua la țintă pe toată lumea, indiferent de 
apartenenţa politică. Un clip de două minute al uneia dintre glumele sale 
despre un politician democrat prins într-o aventură a ajuns pe YouTube, 
unde a adunat peste douăzeci Și cinci de milioane de vizualizări. 

La începutul anului 2018, a sunat Quan, concurentul Netflix, Și atunci 


totul s-a schimbat. Jimmy a decis că, la șaizeci și opt de ani, era pregătit 
pentru o revenire. Mai rău, o făcea în stil mare. Primul spectacol special s-a 
numit Jimmy Peralta Lives. Debutase cu câteva luni în urmă, cu un număr 
uriaș de spectatori, Și l-a făcut pe Jimmy să devină din nou o vedetă. Cel 
de-al doilea, programat pentru lansare peste câteva săptămâni, trebuia să se 
numească / Love You, Jimmy Peralta. 

S-a expus prin publicitate, interviuri. Fotografia lor de nuntă a ajuns în 
Page Six. 

— Aceasta ar putea fi o oportunitate pe care să o valorifici, Paris, a spus 
Zoe. Oamenii vor să știe cine ești. 

— Nu, nu vor. Nu sunt faimoasă. 

— Dar trăiești cu o celebritate. Zoe s-a gândit o clipă, apoi s-a înviorat. 
Ce-ar fi dacă ai începe să faci videoclipuri scurte în care să demonstrezi 
poziţii de yoga? Ți-aș putea obține o colaborare cu o firmă de 
îmbrăcăminte. Ai putea avea propria linie de haine de yoga. 

Paris nu se putea gândi la ceva ce își dorea mai puţin. 

— Nu, mulţumesc. 

Publicitatea nu fusese numai bună. Când s-a aflat că cea de-a cincea 
soție a lui Jimmy era de origine filipineză, s-a reaprins o parte din 
controversele din trecutul său. La câteva săptămâni după ce a fost anunţată 
afacerea Quan, TMZ a scos la iveală un vechi videoclip de stand-up al lui 
Jimmy din 1990. Acesta îl arăta pe comediant făcând mișto de asiatici... 
doar că nu a folosit termenul asiatic. Un clip cu gluma jignitoare a fost 
postat pe site-ul TMZ, iar în câteva ore a fost în trend pe Twitter. 

A doua zi, Paris a făcut greșeala de a răspunde la un apel pe mobil de la 
un număr necunoscut. S-a dovedit a fi un jurnalist care o întreba cum se 
simţea să fie căsătorită cu un bărbat care își bătuse joc odată de chinezi. 

— Sunt filipineză, a răspuns Paris. Toţi asiatici arată la fel pentru tine? 

Înainte ca el să poată răspunde, ea a închis. Mai târziu, când i-a povestit 
lui Jimmy despre asta, acesta a râs. Zoe a fost îngrozită. 

— Iisuse Hristoase, Jimmy, dacă făceai aceeași glumă astăzi, ai fi fost 
Șters de peste tot, a spus Zoe. Instantaneu. Trebuie să-ţi prezinți scuze. 
Imediat. 

— Să nu îndrăznești să-ţi ceri scuze, i-a spus Paris lui Jimmy. Te rog să-i 
lași să te șteargă. Poate că atunci ne vor lăsa în pace. 

Jimmy nu a fost șters de nicăieri. El a făcut referire la vechea glumă la 


începutul primului show special, recunoscându-și vina într-un mod 
amuzant, dar totuși sensibil. Oamenii l-au iertat. Și-l doreau pe Jimmy 
Peralta înapoi. Dar a fost doar o chestiune de timp până când cineva din 
vechea viaţă a lui Paris să vadă fotografii cu ea în noua ei viaţă. 

Prima scrisoare de Șantaj a sosit o lună mai târziu. 

Paris se întinde spre cutia de carton și o deschide. Smulgând banda 
adezivă, începe să scoată scrisorile la rând Și, când ajunge cam pe la sfertul 
cutiei, o vede. 

De culoarea lavandei, de mărimea unei felicitări de ziua de naștere, cu 
două timbre canadiene în colțul din dreapta sus, trimisă tocmai din 
închisoarea de femei din Sainte Elizabeth, Quebec. Este de la o deținută 
care execută în prezent o condamnare pe viaţă pentru uciderea iubitului ei la 
începutul anilor 1990. Numele ei este Ruby Reyes, iar presa de atunci a 
poreclit-o „Regina de gheaţă”. 

Ea este, de asemenea, femeia pe a cărei fiică o omorâse Paris în urmă cu 
19 ani. 

Dintre toţi oamenii despre care Paris se gândea că i-ar putea da de urmă, 
nu s-ar fi gândit niciodată la Ruby Reyes. 

Dar, bineînţeles, în închisoare au televizoare, cu acces la emisiuni ca 
Entertainment Tonight Şi reviste ca People și Us Weekly. Închisoarea 
Sainte-Elisabeth este o instituție corecțională pentru femei, nu un buncăr. 
Presupunerea că Ruby nu putea fi cea care s-o descopere a fost prima 
greșeală a lui Paris. 

A doua greșeală a fost că nu a plătit-o. 

Când a sosit prima scrisoare de Şantaj, aceasta era așezată nevinovată în 
cutie, alături de restul corespondenţei fanilor soțului ei. Jimmy era ocupat 
să semneze fotografii, Zoe sigila și ştampila toate plicurile de retur, așa că 
niciunul dintre ei nu a observat că inima lui Paris aproape că s-a oprit când 
a smuls plicul de culoarea lavandei din cutie Și a văzut cine era expeditorul. 
Nu au observat nici când l-a strecurat sub cămașă cu mâinile tremurânde, 
înainte de a se scuza să se ducă la baie, unde a încuiat ușa, a citit scrisoarea, 
a rupt-o în bucăți și a aruncat totul în toaletă. 


Paris rupe plicul nou și scoate o fotografie Și o scrisoare scrisă de mână 
pe o hârtie asortată, de culoarea lavandei. Era datată cu o săptămână în 
urmă, ceea ce înseamnă că atunci când Ruby a scris-o și a trimis-o prin 
poștă, Jimmy era încă în viaţă. 


Dragă Paris, 


Trebuie să recunosc că am fost dezamăgită de fiecare dată când a sosit 
poșta Și nu am primit niciun răspuns de la tine. Înţeleg cât de faimos este 
Jimmy, acum mai mult ca oricând, și probabil că primește corespondență 
de la fani din toată lumea. 

AșȘtept cu nerăbdare să urmăresc noua lui emisiune de comedie pe 
Quan, imediat ce voi ieși din închisoare, după ce mă va învăța cineva cum 
să o fac (ha ha ha). Și da, ai citit bine. După o audiere furtunoasă Și 
superdramatică, Comisia de eliberare condiționată din Canada a decis că 
nu mai reprezint un pericol pentru societate. După douăzeci și cinci de ani 
în acest iad, o să fiu eliberată din Sainte-Elisabeth la sfărșitul acestei luni. 

Având în vedere această minunată schimbare de situație, cred că este 
logic să măresc suma inițială pe care am cerut-o. Voi avea nevoie de o 
locuință după ce mă întorc în lumea obișnuită, și am auzit că piața 
imobiliară din Toronto este foarte scumpă acum. Cred că o sumă de trei 
milioane de dolari ar fi potrivită pentru un nou început. 

Am mai multe interviuri programate în următoarele săptămâni, iar ceea 
ce am să le spun acelor jurnalisti depinde în întregime de plata care mi se 
cuvine. Măcar atât poți și tu să faci, având în vedere ce mi-ai răpit. 

În următoarea mea scrisoare, o să trimit informaţiile pentru banca în 
care poți vira banii. 

Cele mai calde salutări din partea mea. 


Ruby 


PS. Ti-am trimis o fotografie. M-am gândit că ti-ar plăcea să-ți 
amintești de viaţa pe care ai decis să o distrugi. 

PPS. Poate că, după ce tranzacţia noastră se va încheia, îmi vei povesti 
cum ai devenit Paris. Mai ales, mor de nerăbdare să Știu a cui este cenușa 
din urna care are numele tău real scris pe ea. 


Paris aruncă scrisoarea pe măsuţa de cafea. Nu. Nu poate fi adevărat. 
Ruby Reyes nu poate ieși de fapt din închisoare. Regina de gheaţă a primit 
o sentinţă de închisoare pe viață pentru uciderea brutală a iubitului ei cel 
bogat Și căsătorit, o crimă care a ţinut prima pagină a ziarelor din Toronto 
în anii 1990. În ce lume de rahat ar putea o persoană ca ea să fie eliberată 
condiționat? Și în ce lume de rahat ar vrea vreun jurnalist să audă ce are de 
spus Ruby Reyes despre vreun anumit subiect? 

Cu mâinile tremurânde, Paris își apucă noul iPhone. Femeia este o 
mincinoasă, până la urmă, Și până nu vede cu ochii ei, nu crede nimic din 
ce spune Ruby. Deschide Safari, apoi caută pe Google Ruby Reyes Regina 
de gheaţă Toronto. 

Vai, Doamne, e adevărat! Uite-o, în Toronto Star. Nu poate citi nimic în 
afară de titlu și primele propoziţii, pentru că ar trebui să aibă un abonament 
plătit, dar articolul este suficient de clar pentru a confirma că Ruby nu 
minte. Chiar o lasă să iasă, Și cu toate că mintea lui Paris a sucit Și a răsucit 
toate posibilitățile de a prevedea ce s-ar putea întâmpla odată ce a plecat din 
Toronto, eliberarea lui Ruby Reyes nu s-a numărat printre ele nici măcar o 
dată. Femeia a fost condamnată pentru omor cu premeditare. Regina de 
gheaţă trebuia să moară în închisoare. 

În prima ei scrisoare, Ruby i-a cerut lui Paris un milion de dolari. Cu 
câteva luni în urmă, acest lucru părea complet ridicol. De ce ar avea nevoie 
de un milion de dolari o deținută care execută o condamnare pe viață? Cât 
pot costa gustările la cantină? Singurul motiv logic pe care Paris îl putea 
găsi pentru o astfel de cerere era că Ruby voia să se joace cu ea, să vadă 
dacă Paris i-ar plăti ceva ca să o facă să tacă. 

Dar acum Ruby vrea trei milioane. Și dacă Paris nu o plătește, toată 
lumea va ști cine este Paris cu adevărat. Și nu va fi condamnată doar pentru 
moartea lui Jimmy. 

Singurul lucru mai rău decât o acuzaţie de crimă sunt două acuzaţii de 
crimă. 

Paris închide ochii Și se concentrează asupra propriei respiraţii până 
când simte că ritmul cardiac începe să încetinească. Se întinde după 
fotografia pe care Ruby a trimis-o împreună cu scrisoarea. Pe verso, 
mâzgălit cu cerneală albastră decolorată, scrie Humber Boy Port, Toronto, 
1982. A treia aniversare a lui Joey. 

Fotografia cu tentă verzuie este un pătrat perfect, cu margini rotunjite. 


Ruby Reyes stă cu fiica ei, Joey, la o masă de picnic acoperită cu o pânză în 
carouri roșii Și albe. Este atât de multă mâncare — o găleată de pui prăjit 
Kentucky Fried Chicken, recipiente din polistiren pline cu salată de varză 
de un verde strălucitor Și salată de macaroane, un bol mare de orez alb, o 
tavă cu pachețele de primăvară prăjite, cu sos de înmuiat și o ladă 
frigorifică plină cu cutii de Tab și cream soda. Există, de asemenea, 
baloane, un tort aniversar cu trei lumânări Și cu glazură roz Și un mic vraf 
de cadouri învelite în culori strălucitoare. Sora Și cumnatul lui Ruby sunt în 
fundal, râzând. 

Ruby Și fetița ei poartă rochii de vară galbene asortate, fiecare dintre ele 
mâncând câte o jumătate de îngheţată cu banane, din acelea pe care le poţi 
împărţi. Își zâmbesc una alteia, fețele lor radiind de fericire în soare. 
Iubirea dintre mamă Și fiică în acel moment este evidentă și pe Paris o 
doare sufletul când se uită la ea acum. Își trece ușor un deget peste faţa 
dulce a fetiţei. Joey era atât de mică în această fotografie, care a fost făcută 
în vremuri mai bune. 

Paris nu plănuise să o ucidă. Dar nici nu fusese un accident. Așază 
fotografia la loc pe măsuţa de cafea și ia scrisoarea cu ea în baie, stând 
deasupra toaletei, o rupe în bucăți mici. Arată ca niște confeti purpurii care 
se învârt în apa din vas, până când dispar în cele din urmă. 

Paris înmoaie o lavetă în apă rece și și-o apasă pe faţă, uitându-se în 
oglindă. Fusese un risc să nu o plătească pe Ruby imediat după ce a sosit 
prima scrisoare de șantaj. Dar nu avea banii, iar a-i cere banii lui Jimmy nu 
era o opţiune. În schimb, încercase să rezolve lucrurile pe cont propriu, dar 
planul ei de a recupera urna plină cu cenușa despre care toată lumea 
presupunea că este a ei nu a mers așa cum spera. 

Dacă nu-i plătește banii lui Ruby, toate secretele ei vor ieși la iveală. 

A muncit atât de mult pentru a renunţa la vechea ei identitate Și a deveni 
Paris. În majoritatea zilelor, are impresia că a reușit, că s-a reinventat. Dar 
noaptea, în visele ei, se găsește cu nouăsprezece ani în urmă, iar ea este din 
nou în Toronto, în acel apartament murdar de la subsol, cu podele în 
carouri, uitându-se la trupul devastat și la faţa însângerată a tinerei care i-a 
fost cea mai bună prietenă, cu ochii ei rugători Și disperaţi, cu vocea ei 
răgușită și slabă. 

O implorase la sfârșit. Te rog, Șoptise ea. Te rog. 

Paris se întoarce în sufragerie Și ia din nou fotografia. Credea că a lăsat 


această fotografie în urmă în noaptea incendiului, în noaptea în care a ieșit 
dintr-o viaţă și a intrat în alta. 
A crezut că a lăsat această fotografie să ardă, împreună cu fata din urnă. 


PARTEA A II-A 


Ce viaţă să iei, ce legătură să rupi, îmi va fi dor de tine 


Puff Daddy și Faith Evans, featuring 112 

RUBY REYES, VICTIMĂ A /METOO, A FOST ELIBERATĂ 
CONDIȚIONAT DUPĂ CE A EXECUTAT 25 DE ANI 
DE ÎNCHISOARE PENTRU CRIMĂ 


Drew Malcolm a presupus la început că articolul este o glumă, pentru că 
suna de parcă ar fi fost scris pentru un ziar de satiră ca The Onion. Dar nu 
este o glumă, ci se întâmplă cu adevărat, iar titlul este atât de absurd încât 
trebuie să-l citească de mai multe ori înainte de a înţelege în cele din urmă. 

Regina de gheaţă, o victimă! Dacă nu ar fi fost o asemenea insultă la 
adresa victimelor reale prezentate în campania #MeToo, lui Drew i-ar fi 
venit să râdă. Dar nu e nimic amuzant în legătură cu ieșirea din închisoare a 
mamei lui Joey Reyes. Iar el este atât de supărat din cauza asta, încât s-a 
hotărât să încalce, în sfârșit, jurământul pe care și l-a făcut după ce a 
obținut prima lui slujbă adevărată de jurnalist, nu la mult timp după ce a 
murit Joey. 

Va vorbi despre Regina de Gheaţă în podcastul său. Poate că Ruby Reyes 
va ieși din închisoare, dar dacă Drew putea să influenţeze lucrurile într-un 
fel, ea nu va fi niciodată liberă. Fiindcă femeia asta nu numai că e o 
criminală, dar a fost o mamă absolut oribilă. Dă-o naibii pe javra aia 
psihopată! 

Au arestat-o pe Ruby Reyes într-o noapte fierbinte și umedă, în iunie 
1992. 

A fost o treabă destul de liniștită, chiar Și cu cele două mașini de poliție, 
ambulanță și femeia de la Protecţia Copilului care umpleau scena. Razele 
intermitente, roșii Și albastre, de la vehiculele de prim-ajutor străpungeau 


întunericul, luminând copacii din parcul de pe malul lacului, de peste drum, 
Și exteriorul murdar de cărămidă al clădirii joase și dărăpănate în care 
locuiau Ruby și fiica ei de 13 ani, Joey. 

Vecinii au ieșit la balcoane pentru a vedea ce se întâmplă. Vehiculele de 
poliție în acest cartier erau frecvente, dar de obicei erau chemate din cauza 
activităţilor care se desfășurau în Willow Park după lăsarea întunericului. 
Tranzacţii cu droguri. Tranzacţii sexuale. Adolescenţi care făceau ceea ce 
fac adolescenții când rămân pe afară după ora de stingere. Bătăi între 
oamenii străzii care nu aveau unde să se ducă. 

În comparaţie cu asta, a fost o treabă ușoară. Ruby nu a protestat și nici 
nu s-a zbătut, ba chiar a părut deranjată în timp ce era condusă în cătușe în 
afara holului clădirii, ca Și cum arestarea ei ar fi fost o neînțelegere minoră 
care urma să fie remediată în curând. 

— Mamă, a spus Joey, sărind din spatele ambulanţei, unde un paramedic 
îi îngrijea o tăietură deasupra sprâncenei. 

Nu o durea prea tare, dar o jenau coastele, iar ea știa din experienţă că, 
dimineaţa, tot corpul îi va fi acoperit de pete albastre Și violacee. A alergat 
la Ruby și Și-a aruncat braţele în jurul taliei ei, apăsându-și fața de pieptul 
mamei. 

— Mamă, îmi pare rău. 

Asistentul social care stătea în spatele lui Joey a îndepărtat-o ușor. Ruby 
s-a uitat în jos la fiica ei, iar luminile colorate îi străluceau pe faţă. Chiar și 
în cămașa de noapte veche și pătată, cu părul nespălat despărțit în șuviţe 
slinoase, Ruby era frumoasă. 

— Of, Joey. Ce ai făcut? 

Vocea ei era suavă, aproape tandră. Dar în spatele ochilor ei negri nu se 
distingea nimic. Erau ca două găuri negre, care aspirau lumina, aspirau tot 
din jur. 

Agenţii care o escortau au tras-o de braţ pe Ruby, iar mama lui Joey a 
continuat să meargă cu bărbia sus, cu capul sus, reușind cumva să arate 
magnific în ciuda situației. Unul dintre agenţi i-a pus o mână pe cap, iar ea 
s-a lăsat pe bancheta din spate a mașinii de poliție, cât se poate de grațios. 
Deborah Jackson, asistenta socială desemnată pentru acest caz, a reușit să o 
prindă pe Joey chiar în momentul în care genunchii ei s-au îndoit. Brate 
puternice s-au înfășurat în jurul tinerei în timp ce întregul ei corp începea să 
tremure. Nu din cauza frigului. Toronto fusese lovit de un val de căldură în 


acea săptămână Şi chiar Și aici, lângă lac, la ora 11 noaptea, erau 30 de 
grade Celsius, cu un indice de umiditate de 37. Mai rău, simţeai căldura ca 
pe o mâzgă pe corp. Această parte a lacului Ontario putea întotdeauna vara, 
căldura captând duhorile de rahat, de gunoi și de poluare de la fabricile 
aflate în apropiere. 

Asistenta socială nu a fost suficient de puternică pentru a o reține pe 
Joey. În timp ce mașina de poliție se îndepărta cu mama ei înăuntru, Joey a 
scăpat din strânsoarea transpirată a femeii pentru a alerga după ea în 
picioarele goale, strigând după Ruby pe Willow Avenue până când mașina, 
luminile Și mama ei au dispărut. 

Ziarele aveau să relateze scena ca fiind sfâșietoare. Dar pentru locuitorii 
de pe Willow Avenue numărul 42, nu era chiar surprinzător. Ei Știau de 
mult timp că ceva nu era în regulă. Văzuseră vânătăile și privirea goală din 
ochii fetei care stătea lângă ei în lift. Auziseră strigătele și zgomotele de 
lucruri trântite din interiorul apartamentului lui Ruby la orice oră din zi. 

— Fi bine, nu se întâmpla în fiecare zi, a fost auzit domnul Malinowski 
spunând poliției în noaptea arestării lui Ruby. El era administratorul clădirii 
Și locuia la primul etaj. Adică, era slabă? Sigur, dar multe fete sunt așa la 
vârsta asta. Am văzut cândva o vânătaie pe obrazul ei? Sigur, dar e un copil. 
Am întrebat-o dacă e totul în regulă? Bineînţeles că am întrebat-o, iar mama 
ei a spus că a căzut de pe bicicletă. Ce-aș fi putut să fac, să o acuz că minte? 

Doar că Joey nu avea o bicicletă. Și nici nu avea skateboard sau patine 
cu rotile, sau oricare dintre celelalte lucruri care i-ar fi putut provoca vergile 
purpurii care îi apăreau ocazional pe faţă și pe corp. 

— A avut odată un bandaj în jurul braţului, a spus doamna Finch, care 
locuia în capătul holului de lângă ele, împreună cu fiul ei adult șomer. Era 
nerăbdătoare să vorbească cu poliția, deoarece ea fusese cea care îi chemase 
în cele din urmă. Fata părea stânțenită, a continuat ea, mi-a zis că s-a 
împiedicat și a căzut, că e neîndemânatică. Întotdeauna am Știut că ceva nu 
era în regulă. Dar nu am văzut-o niciodată pe mama ei făcând ceva, așa că 
ce puteam să fac? Și, în plus, nu era treaba mea. Bine, bine, recunosc că nu 
mi-a plăcut niciodată prea mult de femeia aceea. Era o curvă, purta mereu 
fuste scurte Și tocuri înalte, cu ţâţele săltate până aici și la fiecare câteva 
luni un alt iubit. Dar fata are, cât? Treișpe ani? Dacă se întâmpla ceva, ar fi 
trebuit să spună cuiva, altfel de unde am fi putut să știm? Dar ei știau. 
Bineînţeles că știau. 


Procesul de crimă care a urmat a fost o știre importantă. Charles Baxter, 
președintele marii bănci unde lucra Ruby, murise din cauza mai multor 
lovituri de cuţit. Șaisprezece, mai exact, dar tăietura de la gât a fost cea care 
l-a ucis în cele din urmă. De teamă să întrebe un adult ce însemna 
exsanguinare, Joey a căutat în dicţionar. S-a dovedit a fi un cuvânt foarte 
fantezist Și interesant pentru ceva ce însemna doar — pierdere de sânge. 

Frumuseţea mamei sale nu a făcut decât să alimenteze publicitatea. Părul 
lung, negru Și lucios al lui Ruby Reyes și zâmbetul seducător erau în 
centrul fiecărui articol, al fiecărui reportaj de televiziune. I-au dat chiar Și o 
poreclă: Regina de gheaţă. Avea treizeci Și cinci de ani în momentul 
arestării, dar părea cu zece ani mai tânără. 

— Dacă nu te-aș avea pe tine, îi spunea mereu Ruby fiicei sale, aș putea 
spune oamenilor că am 25 de ani. Urăsc faptul că arăţi ca mine. 

Joey nu s-a îndoit niciodată că ea a fost cel mai rău lucru care i s-a 
întâmplat vreodată mamei ei. La fel cum mama a fost cel mai rău lucru care 
1 s-a întâmplat ei vreodată. 

După condamnarea mamei sale, Joey a fost trimisă să locuiască cu 
unchiul și mătușa ei în Maple Sound, un orășel situat la două ore de 
Toronto. Ar fi trebuit ca lucrurile să se îmbunătățească. Flora și Miguel 
Escario aveau trei băieţi mici și au fost de acord să își ia nepoata când 
asistenta socială le-a explicat clar că era vorba fie de ei, fie de un centru de 
plasament. Joey a făcut mutarea la câteva zile după arestarea mamei sale. În 
sfârșit, avea să aibă o familie adevărată. Era o șansă la un nou început. 

Doar că nu era așa, pentru că puștii din liceul ei știau exact cine era 
Ruby Reyes, ceea ce însemna că Știau exact cine era Joey Reyes. Știau 
pentru că părinţii lor citeau ziarele Și se uitau la Știri, la fel ca și profesorii 
lor. Fata cea nouă era fiica Reginei de Gheaţă, iar Regina de Gheaţă era 
proaspăt coborâtă de pe vapor Şi o curvă Şi o ahtiată după bani care 
omorâse pe cineva. Povestea era îngrozitoare Și excitantă și atât de 
amuzant de povestit, așa că șopteau, bârfeau și emiteau speculații până 
când bucăţile de adevăr se transformau în zvonuri Și mai interesante, care 
se preschimbau în minciuni sfruntate. Nu se putea scăpa de ea, de mama ei, 
de povestea mamei. 

După ce a absolvit liceul la vârsta de optsprezece ani, Joey s-a mutat 
înapoi în Toronto. Doi ani mai târziu, a murit acasă, singură, într-un 
incendiu. A fost un sfârșit tragic pentru o viaţă tragică, iar în toți anii în 


care Drew a lucrat ca jurnalist, Și-a promis că nu va scrie niciodată despre 
Ruby, din cauza lui Joey. Ştia că nu exista nicio Șansă să fie vreodată 
obiectiv. 

Dar el nu mai este jurnalist. Ziarul pentru care scria a fost închis acum 
trei ani, ceea ce l-a obligat pe Drew să se reorienteze dacă dorea să continue 
să îȘi plătească ipoteca. Acum este un podcaster, iar Ce facem pe întuneric 
are o medie de trei milioane de ascultători în fiecare sezon. Oamenii îl 
ascultă pentru opiniile sale. Iar când vine vorba de prezentarea lui Ruby 
Reyes ca fiind o victimă a ceva, are o grămadă de lucruri de spus. La vârsta 
de șaizeci de ani, Regina de Gheaţă primește o a doua șansă la viaţă, în 
timp ce fiica pe care a abuzat-o ani de zile a murit când abia avea douăzeci 
de ani? 

Drew nu este doar supărat. E al naibii de furios. 


Capitolul 11 


Există un singur loc de parcare pe strada din faţa lui Junior 5, iar Drew îl 
ocupă. 

Niciodată nu fusese atât de aglomerat, dar atât de multe lucruri s-au 
schimbat în vechiul cartier de când a locuit ultima dată aici, în urmă cu 
douăzeci de ani. Magazinul video în care lucrau el și Joey a dispărut. 
Brutăria portugheză a dispărut și ea. Dar Junior's este încă aici, la fel ca și 
Golden Cherry, chiar lângă el. 

Își încuie mașina Și se uită la bine-cunoscutul semn de neon și la faţada 
înnegrită a fostului club de striptease. Drew a mai fost în Cherry doar o 
singură dată, pentru o petrecere a burlacilor la care nu a vrut să participe, 
pentru o nuntă care nu a mai avut loc. Golden Cherry era popular pe 
vremuri, dar când industria cluburilor de striptease a început să scadă în 
urmă cu aproximativ zece ani, vechiul „club pentru domni” a fost 
transformat într-un club de noapte de lux. Proprietarul Și-a luat un partener, 
dar a păstrat numele original. În afară de un strat proaspăt de vopsea, nu 
arată cu mult diferit. 

Dar la Junior's lucrurile s-au schimbat. Cel mai bun restaurant jamaican 
din această parte a orașului, faimos pentru puiul său condimentat, tocana de 
capră cu curry Și supa din coadă de bou, este de trei ori mai mare decât era 


înainte. 

A fost o vreme când Drew mânca aici de cel puțin două ori pe 
săptămână, dar se mai întoarce rar în acest cartier Și atunci doar dacă este 
nevoit. De fapt, ar fi corect să spunem că îl evită. 

Totul aici îi amintește de Joey. 

Trage ușa, iar clopotele de deasupra îi anunţă intrarea. 

S-au dus zilele în care localul era doar o dugheană cu trei mese și o 
fereastră mereu aglomerată, de unde își lua lumea mâncare la pachet. 
Restaurantul, care a preluat brutăria de alături, este mai mare și mai 
luminos, văruit proaspăt cu galben, cu scaune noi din vinil verde și mese 
negre lucioase. În fiecare colţ al sălii de mese sunt montate televizoare 
Samsung, iar pe peretele de lângă ușă se află o fotografie uriașă înrămată 
cu un Junior zâmbitor care stă alături de Usain Bolt. Dar în timp ce toate 
aceste schimbări sunt bune, Drew observă că prețurile au crescut. Chiftelele 
de carne de vită, care costau 99 de cenți, costă acum 2,50 de dolari bucata. 

Se duce la tejghea și comandă oricum una, apoi se așază la o masă în 
timp ce își așteaptă oaspetele la prânz. În timp ce savurează chifteaua, care 
are exact gustul pe care Și-l amintește, se uită la televizorul cel mai apropiat 
de el. Trei experți de la CNN se ceartă pe marginea a ceva ce tocmai a spus 
președintele SUA și, deși lui Drew nu i se pare că politica americană este 
atât de interesantă, banda cu știri care se derulează în partea de jos a 
ecranului îi atrage atenția. 


PARIS PERALTA, ACUZATĂ DE OMOR CU PREMEDITARE. 
VA MOȘTENI 46 DE MILIOANE DE DOLARI 
DE LA DEFUNCTUL EI SOŢ, JIMMY PERALTA 


Patruzeci Și Șase de milioane! La naiba! Deci, probabil că soția a făcut- 
o, atunci. Drew nu a acordat niciodată prea multă atenţie proceselor Și 
aventurilor celebrităților, dar uciderea lui Jimmy Peralta este interesantă. 
Tocmai a vizionat Jimmy Peralta Lives pe Quan, nu cu mult timp în urmă, 
Și așteaptă cu nerăbdare al doilea spectacol special. Un show al dracului de 
amuzant, deși titlul primei serii este acum ironic, Și trist. 

— Să nu-mi cred ochilor, spune o voce încântată. 

Drew se întoarce de la televizor și vede o femeie care stătea la câţiva 
metri distanţă cu un zâmbet larg pe faţă. Îi ia câteva secunde să o identifice, 


dar când își dă seama cine e, rămâne cu gura căscată. 

— Charisse? Chiar tu să fu? 

Se ridică în picioare, încercând să împace imaginea acestei femei 
încântătoare cu amintirea sa despre eleva de gimnaziu slăbănoagă al cărei 
tată o obliga să debaraseze mesele din local. 

— Drew Malcolm, spune Charisse. Ce faci prin zonă? 

— Mă întâlnesc cu cineva la prânz, răspunde Drew. Ia te uită, te-ai făcut 
mare. 

Și faină, se gândește el, dar i s-ar părea al naibii de ciudat să-i spună așa 
ceva, chiar dacă Charisse trebuie să aibă în jur de treizeci de ani acum. Nu 
mai are nici picioarele ca niște bețe, nici aparat dentar. Femeia asta are 
curbe Și o sclipire în ochi. 

— În regulă, fă-mi rezumatul în cinci secunde, spune Charisse. 
Căsătorit? Copii? Casă? Slujbă? 

— Niciodată căsătorit. O fiică, Sasha, 19 ani, care tocmai a terminat al 
doilea an la Western. Am un apartament în Liberty Village, am fost jurnalist 
de investigaţii timp de cincisprezece ani pentru Toronto After Dark, iar 
acum găzduiesc un podcast despre crime din bârlogul meu. 

— Toronto After Dark? exclamă ea, părând impresionată, îmi amintesc 
acel ziar. leșea în fiecare sâmbătă, nu-i așa? 

— Până când s-a închis da. 

— Of, scuze, bine, e rândul meu. Charisse își drege glasul. Căsătorită 
timp de zece ani, acum divorțată, dar suntem încă cei mai buni prieteni. Un 
copil extraordinar, Dante, de opt ani. Tocmai am cumpărat o casă la trei 
străzi distanţă, iar acum conduc localul. 

— EI, să nu-mi spui că Junior s-a retras în sfârșit? 

Zâmbetul ei se stinge. 

— Nu, tata a murit. Acum patru ani. Cancer de prostată cu metastaze 
osoase. 

— Îmi pare rău să aud asta, spune Drew. Și chiar îi pare rău. Junior a fost 
un om bun. O inimă de aur și cel mai bun bucătar din partea asta a orașului 
Toronto. 

— Amin, spune Charisse. Ridică o sprânceană Și îi aruncă o privire. Și 
ce, aștepți o întâlnire pe Tinder? 

— Eşti amuzantă. Întâlnire de lucru, pentru podcast. 

Ea pare mulțumită de răspunsul lui. 


— În acest caz, amândouă prânzurile voastre sunt din partea casei. 

— Mulţumesc, râde el, dar asta nu e... 

— Gata, am zis. Charisse își mișcă degetele. Fitzroy este în spate, 
gătește, Și ar fi bine să îl saluţi înainte să pleci. 

El zâmbește în timp ce ea se îndepărtează, apoi se așază la loc, 
minunându-se de cât de mult s-au schimbat lucrurile. Cartierul, restaurantul, 
Charisse. Poate că acum e adultă, dar în mintea lui, fiica lui Junior va avea 
întotdeauna 12 ani. 

La fel cum Joey va avea întotdeauna 20 de ani. 

Drew o recunoaște pe femeia din poza de pe Linkedin în secunda în care 
se grăbeşte să intre în restaurant, deși în fotografie părea mult mai puţin 
agitată. Fac cunoștință, iar el îi acceptă scuzele pentru întârziere cu un semn 
Și o invită să ia loc. Apoi comandă prânzul pentru amândoi la tejghea. 
Conform indicațiilor lui Charisse, casiera îi refuză banii. 

Până să se întoarcă el cu mâncarea, Dr. Deborah Jackson s-a mai liniștit. 
Blazerul ei de culoare corai este așezat pe spătarul scaunului, iar geanta 
mare, supra-încărcată, stă pe podea, la picioarele ei. Îi zâmbește cu căldură 
lui Drew Și îi amintește de mama lui înainte să înceapă toate problemele de 
sănătate. 

— Eşti frumușel, spune ea, evaluându-l. Puteai să menţionezi asta în e- 
mailul tău. Aș fi ajuns la timp Și aș fi purtat ceva mai drăguţ. 

El aproape că scapă tava, iar ea râde. Se stinge tensiunea, iar el apreciază 
eforturile ei de a face lucrurile un pic mai ușoare. Amândoi știu că nu va fi 
o conversaţie ușoară. 

— Apreciez că aţi acceptat să vă întâlniți cu mine, doamnă doctor 
Jackson, spune el, luând loc în faţa ei. 

— Deborah, te rog. Își ridică furculiţa. Recunosc că m-am tot gândit și 
răzgândit pe drum. Am renunţat să mai fac asistenţă socială la o lună după 
moartea lui Joelle. Mi-am dat seama când nu mă puteam ridica din pat că 
meseria de asistent social nu era probabil potrivită pentru mine. Așa că m- 
am întors la școală, iar acum predau. Dacă nu mi-ai fi spus că Ruby Reyes a 
fost eliberată condiţionat, nu sunt sigură că aș fi putut vorbi despre Joelle. 
Cred că este scandalos că mama ei iese din închisoare și că s-a folosit de 
#MeToo pentru a face acest lucru să se întâmple. Este jignitor pentru 
adevăratele victime. Mă bucur că faci podcastul. 

Drew este ușurat că sunt pe aceeași lungime de undă. 


— Cât timp ai lucrat cu Joey? 

— Din noaptea în care mama ei a fost arestată Și până în ziua în care a 
împlinit optsprezece ani. Puțin peste patru ani. Dar am păstrat legătura o 
vreme după ce a ieșit din sistemul de protecție a copilului. 

— Nu este neobișnuit să lucrezi cu cineva atât de mult timp? 

— Foarte. Cei mai mulți copii din sistemul de plasament au mai mulți 
asistenţi sociali până la majorat, dar din moment ce Joey a fost plasată în 
familie, am putut să rămân cu ea. Din punct de vedere tehnic, era în 
plasament familial, dar nu există o mare diferenţă. Ia o îmbucătură din felul 
de mâncare pe care l-a comandat, coadă de bou, și mestecă încet. Mâncarea 
e bună. 

Drew a comandat și o garnitură de banană prăjită și împinge farfuria 
spre ea. 

— Joey Și cu mine veneam aici tot timpul. Casa noastră nu era departe 
de aici. 

— Cea care a ars? 

El dă din cap. 

— Am fost aici doar o singură dată, spune Deborah, aruncând o privire 
în jur. Ultima dată când am văzut-o. Mi-a spus că Și-a dat demisia de la 
magazinul video, dar nu mi-a spus că dansează la clubul de striptease de 
alături. 

— Nici mie nu mi-a spus niciodată, spune Drew. Am aflat în modul cel 
mai urât posibil. 

Trec la discuţii despre subiecte fără importanţă în timp ce mănâncă 
prânzul. Cincisprezece minute mai târziu, un ajutor de ospătar le curăţă 
farfurule, iar Fitzroy, nepotul lui Junior, apare din bucătărie purtând un șorţ 
alb pătat pentru a-i saluta. Cei doi bărbaţi își strâng viguros mâna, amândoi 
fiind de acord că a trecut prea mult timp Și că celălalt încă arată bine pentru 
vârsta lui. Fitz gătește aici de când își amintește Drew Și promite să trimită 
cafea Și prăjitură cu nucă de cocos, din partea casei, dacă Drew promite să 
se întoarcă mai des. Deborah urmărește gânditoare întregul schimb de 
replici, cu un mic zâmbet pe faţă. 

— Înţeleg de ce te-a plăcut Joelle, spune ea când sunt din nou singuri. 
Vorbea mult despre tine ultima dată când am văzut-o Și mi-a spus că tu Și 
prietena ta tocmai v-aţi mutat în Vancouver. Era tristă din cauza asta. Mi-a 
spus că ești cel mai bun prieten al ei. 


Cuvintele îl dor. 

— Și ea a fost cea mai bună prietenă a mea. 

— Dar pentru ea a fost mai mult decât prietenie, spune Deborah. Te-a 
iubit, Drew. Adică, te-a iubit cu adevărat. Ar fi vrut să se căsătorească cu 
tine Și să aibă copii Și să îmbătrânească cu tine. La modul ăsta te-a iubit. Nu 
e că a făcut o pasiune pentru tine și atât. Nu cred că Joelle era capabilă să se 
îndrăgostească sau să facă orice altceva în mod superficial. 

Inima îi tresare. 

— Nu mi-a spus niciodată nimic. 

— EFi bine, aveai o relație serioasă. Deborah ia o mușcătură din prăjitura 
cu nucă de cocos. Ea nu s-ar fi amestecat niciodată în asta. Tot ce Și-a dorit 
vreodată a fost să nu semene deloc cu mama ei. 

Avea perfectă dreptate în privinţa asta. 

— Când ai aflat că dansa la Cherry? 

— Doar după ce a murit. Deborah își șterge gura cu un șerveţel. Am un 
prieten apropiat care lucrează pentru poliție. M-a sunat când a sosit raportul 
Și m-a afectat destul de tare. Nu am vrut să pierd legătura cu ea. Ştiam că 
încă mai are nevoie de mine; am simţit asta când ne-am luat rămas bun 
ultima oară. Ea își întoarce privirea. Simt că am dezamăgit-o. 

— Cel puţin nu ai făcut-o de rușine pentru că a fost stripteuză cu mai 
puțin de două ore înainte de a muri, spune Drew. Când am aflat cu ce se 
ocupa, nu am primit vestea prea bine. Am spus niște lucruri cu adevărat 
îngrozitoare. 

— Îmi pare rău. Deborah îi atinge scurt mâna. Deci, cu ce pot să te ajut? 

— Dosarul lui Joey, spune Drew. Știu că nu mai ești asistentă socială, 
dar ceva îmi spune că ai fi putut să-ţi păstrezi notițele de atunci. Mi-a spus 
unele lucruri, dar vreau să Știu mai multe despre copilăria ei. 

— Ce ai de gând să faci cu informaţiile? Vei vorbi despre asta în 
podcast? 

— Despre o parte din ele, poate! Drew își freacă faţa. Gândul că Ruby 
va ieși Și-ȘI va relua viaţa de la capăt îmi face rău. Chiar dacă oamenii pot 
să o ierte pentru că bărbatul pe care l-a ucis s-a dovedit a fi el însuși un 
ticălos, Ruby a fost totuși o mamă îngrozitoare. Vreau ca oamenii să 
înţeleagă asta când o privesc. 

Deborah tace pentru o clipă. Apoi, bagă mâna în geantă Și scoate un plic 
mare de carton galben. Instinctul lui Drew îl îndrumase corect; ea păstrase o 


copie a dosarului lui Joey. Scoate, de asemenea, Șase caiete legate în 
spirală, cu coperţi colorate și frumoase, Și le stivuiește deasupra plicului. 

— Jurnalele ei? Drew întinde mâna spre caietul de deasupra și se uită 
mirat la el. Jurnalele lui Joey au dus în primul rând la inculparea lui Ruby 
Reyes pentru crimă. Cum ai făcut rost de ele? Ar trebui să fie încă clasate ca 
probe. 

— Au fost, spune Deborah, dar după ce Joelle a murit, mi s-a părut că n- 
ar fi cazul să le las acolo. L-am rugat pe prietenul meu să le scoată din 
probatoriu. 

— E vina mea că e moartă, spune Drew. 

Deborah îi atinge o parte a feţei, și este un gest matern, plin de 
compasiune Și înțelegere. 

— Dacă e adevărat, atunci e Și vina mea. 

Își poate vedea durerea oglindită în ochii ei. 

— Nu puteai face nimic. 

El îi apreciază bunătatea, dar ea se înșală. Drew ar fi putut face multe. 
Ar fi putut fi mai drăguţ cu Joey. Ar fi putut să rămână cu ea. Încă îȘI 
amintește fiecare cuvânt al ultimei lor conversații Și, dacă ar fi știut că va fi 
ultima, ar fi tăcut naibii din gură Și ar fi sărutat-o. 

Pentru că aproximativ nouăzeci de minute mai târziu, Joey a murit. 


Capitolul 12 


Primele cinci sezoane ale lui Drew din Ce facem pe întuneric au fost 
toate despre străini, oameni faţă de care nu avea niciun atașament 
emoţional și pe care nu îi va întâlni niciodată. În schimb, noul sezon va fi 
despre o persoană pe care o urăște. Nu este vorba că îi displace sau că o 
dezaprobă, ci o urăște la propriu. 

Puţini sunt cei care știu că Ruby Reyes nu a fost arestată iniţial pentru 
crimă. Ea a fost arestată pentru abuz de copii. Audierea a avut loc la 
tribunalul de familie cu ușile închise, chiar înainte de procesul de crimă, ale 
cărui transcrieri sunt sigilate. Drew a depus o cerere pentru a le vedea și, 
deși în mod normal o astfel de cerere ar fi fost respinsă, Joey era moartă de 
acum. Cererea lui este în curs de soluționare. 

El Și-a schiţat deja sezonul șase, dar nu va începe să înregistreze niciun 
episod până când nu își va finaliza toate cercetările și interviurile. Chiar 


dacă subiectul este extrem de personal pentru el, podcastingul despre crime 
adevărate este un fel de poveste, care necesită un arc narativ puternic dacă 
vrei ca oamenii să te asculte. Mișcarea logică a fost să înceapă cu Deborah 
Jackson Și se bucură că a făcut-o, deoarece este greu de imaginat că tot ceea 
ce va citi în acele transcrieri sigilate va fi mai dureros decât citirea 
jurnalelor lui Joey. Și le va citi, pentru a se pregăti pentru conversaţia cu 
Ruby Reyes, pe care o păstrează pentru final. Între timp, citește dosarul de 
la protecția copilului al lui Joey. 

Niciun copil nu ar trebui să treacă prin ceea ce a trecut ea din pricina 
maică-sil. 

Ruby Reyes a acordat deja mai multe interviuri pentru diverse publicații, 
Şi se poate presupune că nu va tăcea prea curând. Printre altele, Regina de 
gheață a fost întotdeauna înnebunită după atenția publicului, iar dacă ar fi 
putut să se joace pe sine în filmul făcut pentru televiziune despre ea, Drew 
ar putea să pună pariu că ar fi făcut-o. The Banker's Mistress (Amanta 
bancherului) a fost groaznic din toate punctele de vedere, dar crima pe care 
s-a bazat a captivat publicul încă de la început. 

Drew era în clasa a 10-a când a citit pentru prima dată despre uciderea 
lui Charles Baxter Și, după cum recunoaște, a fost captivat de la primul 
articol. La început, mama lui a fost îngrijorată de obsesia fiului ei de 15 ani 
pentru o crimă brutală, dar când acesta 1-a spus că se gândea să studieze 
jurnalismul într-o zi, a început să păstreze articolele de ziar pentru ca el să 
le citească după școală. Spre deosebire de procedurile de la tribunalul de 
familie, procesul de crimă a fost mediatizat pe scară largă, detaliile 
mărturiilor din fiecare zi fiind relatate în aproape toate mijloacele de 
informare în masă din Canada. Doar portretiștii aveau voie să intre în sala 
de judecată, dar ziarele s-au bucurat să publice reprezentări în culori ale lui 
Ruby Reyes stând la masă cu avocatul apărării. În unele dintre schiţe, era 
frumoasă. În altele, era o întruchipare a viciului. Era Și una, Și alta. 

În după-amiaza în care Joey trebuia să depună mărturie pentru 
procuratură, sala de judecată a fost închisă complet. 

Joey era minoră, așa că mass-media nu avea voie să îi publice numele 
sau orice detalii de identificare despre ea. Cu toate acestea, informaţiile s-au 
scurs, iar orice detaliu pe care presa canadiană evita să-l pomenească, presa 
americană a fost fericită să îl ofere. În SUA nu exista nicio interdicţie de 
publicare, așa că unchiul lui Drew din Buffalo a fost însărcinat să-i trimită 


prin poștă nepotului său fiecare articol despre Ruby pe care îl găsea. 

Asasinarea lui Charles Baxter a fost, într-un cuvânt, înfiorătoare. 

Imaginea folosită de ziare arăta un bărbat care părea să aibă totul. Încă 
destul de chipeș și în formă la vârsta de 56 de ani, Baxter arăta exact așa 
cum te-ai aștepta să arate un președinte de bancă bogat. La momentul 
morții sale, era căsătorit de treizeci de ani cu iubita din facultate, Suzanne, 
Și aveau un fiu Și o fiică, ambii plecaţi la universitate. 

Imaginile cu Ruby și iubitul ei erau adesea prezentate una lângă alta 
pentru a evidenția contrastul puternic dintre ei. Baxter avea părul cărunt ȘI 
era mai în vârstă; Ruby era superbă și cu douăzeci Și unu de ani mai tânără. 
El era alb și privilegiat; ea era o imigrantă din Filipine. El locuia într-o casă 
cu cinci dormitoare în The Kingsway; ea își creștea fiica într-un apartament 
sărăcăcios din Willow Park. El era președintele companiei; ea era o 
funcționară de la serviciul clienți, încât era uimitor că știa măcar cum o 
cheamă. 

Pentru ca lucrurile să fie și mai incitante, presa a ţinut să arate Și poza în 
care Suzanne Baxter stătea chiar lângă amanta soţului ei la petrecerea 
anuală pe care banca o dădea cu ocazia sărbătorilor de iarnă. Canadian 
Global organiza în fiecare an o cină elegantă cu ţinută de seară la hotelul 
Royal York, cu șampanie, filet mignon Și un grup cameral din opt 
instrumentiști. Un fotograf profesionist era întotdeauna la îndemână pentru 
a surprinde amintiri de la eveniment, iar în toate fotografiile în care apăruse 
Ruby, arăta uimitor. Înaltă pentru o filipineză, avea cam 1,75 metri, 
picioarele ei lungi erau expuse în rochia scurtă, fără bretele, de culoare 
aurie. Avea gene dese, buze roșii, iar părul negru, lung Și strălucitor 1 se 
revărsa în valuri perfecte pe umerii goi. 

În comparaţi cu ea, Suzanne Baxter avea aceeași vârstă ca și soţul ei și 
nu mai mult de 1,55 m, cu părul blond și ciufulit. La petrecere purta o 
rochie de seară lungă, roșie, asortată cu o jachetă roșie cu paiete. Alegerea 
vestimentară nu era deloc măgulitoare. Jacheta era prea scurtă, iar rochia 
prea strâmtă, evidențiind rotunjimile stomacului ei. 

Fusese atât de ușor să facă din Ruby inamicul public. Asta se întâmpla 
cu mult înainte de #MeToo Și nimeni nu părea să-l învinovăţească deloc pe 
Charles Baxter pentru această aventură. Ruby era „cealaltă femeie”, o 
seducătoare, o distrugătoare de cămine care ademenise un bărbat cu o 
căsnicie fericită departe de soţia și familia sa. Era în mod evident obsedată 


Și în mod clar manipulatoare. Era Glenn Close în Atractie fatală —, era 
Sharon Stone în Instinct primar. Nu existaseră alte naraţiuni. După ce Ruby 
a fost condamnată, Suzanne a fost citată spunând: „Mi-aș fi dorit ca ea să 
nu fi intrat niciodată în viaţa noastră”, ca și cum soţul ei ar fi fost complet 
neajutorat, ca Și cum aventura — care durase doi ani, apropo — ar fi avut loc 
fără consimţământul lui. 

Povestea 1-a rămas în minte lui Drew mult timp după liceu, mult timp 
după ce Ruby a fost condamnată. De aceea, câțiva ani mai târziu, a rămas 
extrem de șocat când Joey Reyes i-a bătut la ușă. 

La acea vreme, el și prietena lui, Simone, închiriau apartamentul de la 
subsolul unei case deţinute de un bărbat care își petrecea jumătate de an în 
India, lăsându-și fiul de 20 de ani să administreze proprietatea. Fiul nu 
venea niciodată pe acolo, fiind mai interesat de Camaro-ul său și de 
prietena italiancă mai în vârstă, cu care părinţii lui nu ar fi fost de acord, 
decât de nevoile chiriașilor săi. Nu răspunsese nimeni la apeluri după ce 
cuptorul se stricase, iar congelatorul nu mai răcea suficient încât înghețata 
să nu se topească. Când o familie de ratoni Și-a făcut casă în interiorul 
coșului de fum, Drew și Simone au fost nevoiți să plătească ei înșiși pentru 
un profesionist care să vină să-i gonească. Tipul care a apărut a observat că 
hornul era plin de fisuri și de murdărie, ceea ce făcea șemineul extrem de 
periculos. Le-a spus că, până când nu va fi curăţat Și reparat, nu ar trebui să 
aprindă focul în el, niciodată. 

Locul era o magherniță împutită, cu linoleum care se lipea, fără apă 
curentă Și cu tavane pătate. Dar, cu împrumuturile studențești Și datoriile la 
cardul de credit, era tot ce își puteau permite. În cele din urmă, sătul să 
rămână cu două luni în urmă la fiecare factură, Drew a dat un anunţ în 
ziarul local în care scria „Se caută coleg de cameră”. 

Ultima persoană la care se aștepta să răspundă la anunţ a fost Joey 
Reyes. 

Era ca o umbră, plutind în haine largi Și cu un păr lung pe care îl purta ca 
pe o cortină care să o ascundă. Îi era greu să menţină contactul vizual, iar 
vocea ei blândă nu ajungea prea departe. Dar, în ciuda aparenţelor, era 
hotărâtă. 

— Încă nu am o slujbă, a spus Joey, stând vizavi de Drew ȘI Simone în 
bucătăria mică cu podele în carouri alb-negru. Lângă el, Drew a simțit 
umerii prietenei lui care se lăsau a dezamăgire. 


— Tocmai m-am mutat înapoi la Toronto în această dimineaţă și am 
venit aici direct de la Union Station. Dar am bani gheață și pot plăti Șase 
luni de chirie în avans. 

Simone a tresărit din nou. 

— Şase luni! În avans? Ar trebui să fie suficient timp pentru a-ţi rezolva 
situaţia cu locul de muncă. Nu-i așa, Drew? 

Nu era sigur. Simone, care nu citea niciodată ziarul Și care, chiar dacă l- 
ar fi citit, nu ar fi fost interesată de știrile despre criminali, nu o 
recunoscuse pe fata timidă din bucătăria lor. Nimeni nu ar fi putut-o 
recunoaște, de altfel, deoarece numele și poza ei nu fuseseră niciodată 
publicate. 

Dar Drew Știa exact cine era. Îi fusese destul de ușor să-și dea seama pe 
vremea când era în liceu. Școala gimnazială Willow Park se afla la doar 
cinci minute de mers pe jos de clădirea lui Ruby. Nu fusese greu să 
dezgroape o copie a anuarului lor, care includea o fotografie a unei fete 
drăguțe din clasa a opta, pe nume Joelle Reyes, care, la vârsta de 
treisprezece ani, semăna deja foarte mult cu mama ei. 

La aproape nouăsprezece ani, era leită Ruby, ceea ce l-a neliniștit pe 
Drew. Una era să o întâlneşti pe fiica Reginei de Gheaţă. Era cu totul 
altceva să o lași pe fată să se mute în casa ta. 

A simţit cotul lui Simone în coaste. Știa că aveau nevoie de bani și că 
potențială chiriașă ar fi trebuit să fie o persoană cu standarde extrem de 
scăzute pentru a fi dispusă să plătească chirie pentru a locui aici. Nu cereau 
mult, dar chiria plătită șase luni în avans i-ar fi adus la zi cu toate facturile 
Și plățile la cardurile de credit. 

— Bine ai venit acasă, i-a spus Drew lui Joey. Apropo, de fapt nu avem 
voie să avem o a treia persoană care să locuiască aici, așa că, dacă întreabă 
cineva, ai venit în vizită. E în regulă? 

— Nicio problemă, a spus ea. Sunt obișnuită să mă prefac că nu exist. 

Joey s-a mutat în acea după-amiază. Sau, mai exact, pur Și simplu nu a 
mai plecat. Tot ceea ce avea pe lume se afla în geanta de voiaj Și în rucsacul 
pe care îl purta cu ea. Dormitorul ei, care era de fapt o cameră de zi, era de 
mărimea unui timbru poștal. Părea cu adevărat încântată. 

— Nu am mai dormit singură într-o cameră de ani de zile, a spus ea. 

Săptămâna următoare, pentru că încă se chinuia să-și găsească un loc de 
muncă, Drew a recomandat-o pe Joey să-l înlocuiască la magazinul video 


din josul străzii. El obținuse un stagiu plătit la Toronto Tribune Și începea în 
două săptămâni. 

— Gustav l-a concediat pe ultimul tip pentru că un client l-a prins 
uitându-se la filme porno pe televizorul magazinului, a spus Drew. Așa că, 
atât timp cât nu faci asta niciodată, ești în regulă. Este cea mai ușoară 
slujbă. Este aglomerat doar în weekenduri, așa că în timpul săptămânii poți 
să-ți faci temele, să te uiţi la filme, orice. Gustav e un tip de treabă. 

— O să-mi aduc o carte, a spus Joey. 

A aruncat o privire la cartea de pe patul ei. 

— Ce citești? 

— Despărțirea de trecut de Danielle Steel. Este vorba despre o fată a 
cărei mamă o abuzează. 

Ochii lor s-au întâlnit. El a așteptat să vadă dacă fata spune ceva despre 
Ruby, dar ea a privit în altă parte. Aveau să treacă luni de zile până să se 
simtă suficient de în largul ei pentru a-i spune ceva, Și chiar Și atunci, el nu 
avea să afle decât frânturi despre viaţa ei. 

— Am urât Maple Sound, i-a spus Joey câteva luni mai târziu, la 
Junior's. Cel mai stupid oraș din lume. Mătușa și unchiul meu nu m-au 
vrut niciodată acolo, iar sentimentul era reciproc. lar bunica mea este o 
nemernică. 

Drew, care fusese nepotul preferat al ambelor bunici, nici măcar nu putea 
să înţeleagă asta. 

— Deci nu te mai întorci niciodată în vizită? 

— Crede-mă, a zis ea, oferindu-i unul dintre rarele ei zâmbete. La cum 
am plecat, nu ar mai vrea să mă vadă din nou. 

Conversaţiile despre mama ei nu aveau să aibă loc decât peste trei luni. 

— Ştii cine este mama mea, nu-i așa? l-a întrebat Joey într-o seară, din 
senin. Simone lucra la The Keg în acel moment, așa că erau doar Drew și 
Joey, uitându-se la un film pe care ea îl adusese acasă de la magazinul 
video. Am văzut cum te-ai uitat la mine când am apărut prima dată. 

A pus filmul pe pauză. Era prima dată când vorbea despre Ruby. 

— Semeni cu ea. 

— Urăsc chestia asta. 

— Era frumoasă. 

Joey s-a uitat câteva secunde la cadrul îngheţat de pe televizor. 

— Era o figură, într-adevăr. 


— Ai vizitat-o vreodată în închisoare? 

— O singură dată, chiar înainte de începerea procesului. 

Și-a pipăit colierul, apropiind pandantivul de buze ca și cum ar fi vrut 
să-l sărute. Făcea asta de multe ori când se gândea la trecut. Pandantivul era 
un rubin înconjurat de un halo de diamante mici, Și nu putea fi o 
coincidență faptul că numele pietrei prețioase centrale era același cu 
numele mamei ei. Era cu siguranță o poveste acolo. 

— Ai văzut vreodată poza aia cu ea la petrecerea de Crăciun? l-a întrebat 
Joey. Cea în care stătea lângă Suzanne Baxter? A apărut în toate ziarele. 

Drew îȘi amintea exact imaginea. 

— Mamei îi plăcea mult acea fotografie, a spus Joey. De fapt, a lipit-o pe 
frigider. I se părea atât de satisfăcător faptul că soția lui Charles arăta ca un 
hipopotam într-o rochie roșie — cuvintele ei, nu ale mele — și era atât de 
sigură că el o va părăsi. Dar așa simţea în legătură cu fiecare bărbat cu care 
se culca. 

— Cât dintre ei au fost căsătoriţi? a întrebat Drew. 

Și-a întors privirea. 

— Toţi. Şi tatăl meu. 

Mai avea o mie de întrebări. Dar trebuia să fie atent. Nu voia ca ea să se 
închidă în sine. 

— Am întrebat-o odată dacă îl iubește pe Charles, a spus Joey. Şi ea a 
râs, după care mi-a spus: „Nu, dragă. Eu nu-l iubesc. Dar îmi place de el. Și 
crede-mă, așa e mai bine”. 

Și-a dus din nou pandantivul la buze. Când a fost clar că nu avea de gând 
să mai spună nimic, Drew a dat drumul filmului în continuare. 

Câteva luni mai târziu, Drew a întrebat-o despre colier. Joey a spus că 
fusese un cadou de ziua ei Și n-a mai dat alte explicaţii. 

Acum, când deschide în sfârșit primul ei jurnal la prima pagină, înţelege 
imediat de ce nu a dat detalii. Pe măsură ce se pierde în cuvintele ei — ar fi 
putut deveni scriitoare într-o zi, dacă ar fi trăit — își dă seama că instinctul 
său cu privire la faptul că lănțișorul avea o istorie a fost corect. 

Unor oameni le vezi sufletul în ochi. Lui Joey 1 se vedeau traumele 
purtate la gât. 


Capitolul 13 


În noaptea în care Joey a primit colierul, împlinise 12 ani. 

S-a așezat la masa mică din sufragerie, vizavi de Charles și de mama ei, 
Joey și Ruby purtând rochii roșii asortate cu fuste evazate. Joey se simţea 
nelalocul ei. Era prea mare pentru a fi împodobită ca o mini-variantă a lui 
Ruby, dar rochule fuseseră un cadou de la Charles și ar fi fost nepoliticos să 
nu o poarte pe a ei. 

Charles plătise, de asemenea, pizza, vinul, tortul și cadoul de ziua de 
naștere nedeschis care stătea pe masa din faţa ei. Cutia mică era învelită în 
hârtie groasă argintie Și legată cu o fundă de catifea neagră, iar ea știa că 
ceea ce se afla înăuntru va fi cel mai frumos lucru pe care îl va avea 
vreodată. Joey s-a uitat la mama ei, cerându-i în tăcere permisiunea. 7e rog, 
lasă-mi măcar asta. Nici măcar nu Știu ce e înăuntru, dar o vreau. Te rog, 
mamă. 

Ruby a tras un fum din ţigară Și a expirat un jet lung de fum printre 
buzele ei roșii. 

— Dă-i drumul, iubito. Părea mărinimoasă, chiar dacă darul nu era de la 
ea. Deschide-l. 

Joey deschisese deja cadoul mamei sale și descoperise un cadou 
surprinzător de grijuliu. Când fuseseră la librăria din mail cu o lună înainte, 
Joey se plimbase prin raionul de papetărie, admirând stilourile de lux, 
hârtiile parfumate și caietele frumos legate. Cele pe care Ruby i le 
cumpărase pentru Școală erau niște chestii Șubrede, cu pagini subțiri care 
se rupeau dacă creionul era prea ascuţit. Aceste caiete, în schimb, erau 
luxoase, cu legături spiralate aurii. Veneau într-un pachet de șase, iar 
coperţile aveau toate modele diferite — fluturi, păsări, curcubeie, flori, inimi, 
unicorn. 

Ea Știa că nu trebuie să le ceară (crezi că mă scald în bani?), dar mama 
ei trebuie să se fi întors Și să le fi cumpărat. Poate că Ruby se dăduse mare 
pentru a-l impresiona pe Charles, actualul iubit, care era și șeful ei de la 
bancă. Chiar dacă ar fi făcut-o, cui îi păsa? Joey ţipase de plăcere când 
văzuse caietele, îmbrățișându-și strâns mama. 

— Mulţumesc, mamă, a spus ea, ceea ce a mulțumit-o pe Ruby, pentru 
că Charles se uita. 

Încercând să nu pară prea entuziasmată acum, a luat cadoul învelit în 
hârtia argintie Și a desfăcut fundița, având grijă să nu rupă hârtia (o va 
păstra, desigur). Înăuntru era o cutie de catifea albastră. Cuibărit deasupra 


unei mici pernute de satin, se afla un lanţ subțire de aur cu un pandantiv cu 
diamante Și rubin. Mama ei avea unul la fel, iar acum Charles îi cumpărase 
unul Și ei. Cu ochii larg deschiși, ea l-a desprins ușor de pe suport. 

— Nu-ţi face griji, dragă, nu se rupe, a spus Charles râzând. Este din aur 
de optsprezece carate. Rezistă. 

Joey a ridicat pandantivul pentru a prinde lumina, uimită că ceva atât de 
frumos — ȘI atât de scump — era de fapt al ei. Un rubin adevărat, înconjurat 
de diamante adevărate, încrustate în aur adevărat. 

— Un colier minunat pentru o tânără domnișoară minunată. Ochii lui 
Charles erau strălucitori, iar zâmbetul său larg. Vino încoace, scumpo. O să 
ti-l pun la gât. 

Joey a aruncat încă o privire către mama ei, dar de data aceasta, i-a stat 
inima. Ruby zâmbea, dar nu era un zâmbet plăcut. Afișa acel zâmbet care 
ascundea ceea ce simțea cu adevărat. Charles nu era prin preajmă de 
suficient de mult timp ca să cunoască acel zâmbet, Și, chiar dacă l-ar fi 
cunoscut, nu ar fi observat, pentru că nu se uita la Ruby. Atenţia lui era 
îndreptată în totalitate asupra lui Joey, iar singurul lucru pe care Ruby nu-l 
tolera era ca cineva să acorde atenția pe care ar fi trebuit să i-o acorde ei 
altcuiva. Inclusiv, Și mai ales, fiicei sale. 

Ochii mamei au sclipit de gelozie. A fost o privire rapidă — a durat doar o 
clipită — dar Joey a prins-o. Fumul ţigări s-a învârtit în jurul feţei lui Ruby. 
Vârful ţigării avea acum un centimetru de scrum Și, dacă nu-l bătea în 
scrumieră cât de curând, avea să-i cadă în poală. Dar mama ei nu s-a 
mișcat, cu zâmbetul de gheaţă lipit pe faţă ca o mască de clovn. 

Charles nu era conștient de toată comunicarea mută din jurul lui. 

— Haide, dragă. Să vedem cum arată. 

Joey n-avea cale de ieșire — era oricum blestemată, și dacă îl punea și 
dacă nu-l punea. Încet, a mers în jurul mesei până în partea cealaltă, unde 
stătea Charles. El i-a dat părul la o parte de pe umăr, putul cenușiu de pe 
antebraţul lui atingându-i linia maxilarului în timp ce îi prindea lanțul la 
gât. Era suficient de aproape încât ea să-i miroasă parfumul. Mirosea a 
parfum scump. 

Charles a răsucit-o Şi s-a uitat la ea, privindu-i gâtul, apoi pandantivul, 
apoi pieptul. A întins din nou mâna, aranjându-i părul astfel încât să-i cadă 
din nou în jurul umerilor. 

— Minunat, a spus el. Eşti o fată frumoasă. O să-i dai de furcă maică-tu 


în următorii câţiva ani. 

A făcut cu ochiul. Dar nu către Ruby, ci către ea. 

Zâmbetul mamei a pâlpâit, dar nu s-a stins. 

În dimineaţa următoare, Joey s-a trezit într-un apartament liniștit. Când a 
ieșit din dormitor, mama ei stătea la masa din sufragerie, încă în cămașa de 
noapte, cu părul în dezordine, privind pe fereastră spre parcul de peste 
drum. Fuma din nou. Dacă Charles își petrecuse noaptea, acum plecase; 
pantofii lui nu erau lângă ușă. 

— Deci, crezi că poți să flirtezi cu prietenul meu, nu-i așa? Ruby s-a 
întors de la fereastră Și s-a uitat fix la fiica ei. Târfă mică. 

— Ce? a spus Joey, încă pe jumătate adormită. 

A fost doar un singur cuvânt, Și încă unul benign. Dar în clipa în care i-a 
scăpat din gură, a Știut că era o greșeală. Îndrăznise să vorbească ȘI asta era 
tot ce trebuia. Ruby s-a ridicat de pe scaun Și, înainte ca Joey să poată 
reacţiona, ţigara aprinsă a mamei s-a înfipt în gâtul ei chiar deasupra 
claviculei, la un centimetru distanţă de lanţul noului ei colier. Ea a tipat, 
căldura de la Marlboro fiind arzătoare Și intensă. Apoi Ruby i-a scuipat în 
față, saliva ei caldă, cu miros de tutun, împroșcând ochii Și obrajii lui Joey. 

— Mamă, te rog... a spus Joey, dar înainte de a termina, mama ei a lovit- 
o cu palma peste față. 

Apoi Ruby a lovit-o din nou, Și din nou, Și din nou, Și din nou, până 
când în cele din urmă, din fericire, totul s-a întunecat. 

Când Joey Și-a revenit — un minut mai târziu? zece minute mai târziu? 
era întinsă lângă canapeaua din sufragerie, cu ţigara la câţiva centimetri de 
faţa ei, pe parchetul zgâriat. Cineva bătea la ușă Și, judecând după volum și 
ritm, bătea de ceva vreme. 

Vederea i s-a limpezit puțin și a privit cum Ruby se îndrepta spre ușă 
pentru a o deschide. 

Era doamna Finch, vecina lor de la capătul holului. Corpul ei era parțial 
ascuns de Ruby care stătea în ușă, dar halatul ei verde pal și papucii 
asortați erau ușor de recunoscut. Se îndrepta spre toboganul de gunoi; într-o 
mână avea un sac de gunoi alb îndesat. 

— Ce vrei? Ruby a răbufnit la femeie. Nu te-ai gândit niciodată că dacă 
cineva nu răspunde la ușă după cinci minute, atunci poate că nu vrea să 
deschidă? 

Tonul lui Ruby era agresiv ȘI, din poziția ei avantajoasă de pe podea, 


Joey a văzut cum picioarele încălţate cu papuci ale doamnei Finch s-au dat 
înapoi cu o treaptă. 

— Am... Am auzit... 

— Ce-ai auzit? 

Vecina a mai făcut un pas înapoi, dar nu înainte de a se uita pe lângă 
Ruby Și de a o vedea pe Joey întinsă pe podea. Și-au încrucișat ochii pentru 
scurt timp Și, deși Joey ar fi putut încerca să ceară ajutor prin semne, nu a 
făcut-o. 

Nu funcţionase niciodată. Nimeni nu o ajutase vreodată. Doar înrăutățise 
lucrurile. În schimb, Joey a încercat să zâmbească, să o liniștească pe 
doamna Finch, să-i transmită că era în regulă, că a fost doar un accident 
prostesc, nu era mare lucru. Dacă ar fi putut spune cu adevărat aceste 
cuvinte, ar fi făcut-o, dar creierul ei era prea confuz pentru a forma o 
propoziție coerentă. Măcar de data asta nu i-a mai tăiat răsuflarea. Deși știa 
acum că un pumn în stomac putea declanșa un spasm în diafragmă care 
durea groaznic, dar nu o omora (nu fi ridicolă, ești întotdeauna atât de 
dramatică), faptul că nu putea să respire câteva secunde o făcea întotdeauna 
să simtă că ar putea muri. 

— E bine? a răbufnit doamna Finch. Fiica dumneavoastră? 

Trupul lui Ruby s-a rigidizat Și, deși Joey nu îi putea vedea faţa mamei, 
Ș1-o putea imagina. Când Ruby a răspuns, vocea ei era rece. 

— E bine. S-a împiedicat. 

Vecina a mai dat un pas înapoi, iar acum Joey nu o mai vedea deloc pe 
femeie. 

— Ba... nu arată deloc bine, a auzit-o pe doamna Finch bâlbâindu-se de 
pe hol. Ar trebui să o ajuţi. 

— Îmi spuneţi cum să-mi educ fiica, doamnă Finch? 

Vocea lui Ruby era acum doar un mârâit scăzut. Nu era semn bun. 
Doamna Finch trebuia să plece. Imediat. 

— Doar... mai încet, te rog, a spus vecina. A sunat ca o imitație slabă a 
cuiva care încerca să pară autoritar. Dar ea nu părea autoritară. Părea 
nervoasă Și speriată. Am auzit ţipete de pe hol. 

— Ăla era televizorul, a răspuns Ruby. Și ţi-aș sugera să-ţi vezi de 
treaba dumitale. Câte pisici ai acum în apartament împreună cu ratatul de 
fiu-tău, doamnă Finch? Sunt trei? Sau patru? Din câte îmi amintesc când am 
semnat contractul de închiriere, nu avem voie decât un singur animal de 


companie. Ar fi păcat dacă ai fi evacuată. Niciun răspuns. Vezi? Ruby părea 
mai caldă acum, aproape veselă, vocea ei revenind la volumul obișnuit. Nu- 
i așa că e enervant când oamenii își bagă nasul în ceea ce faci în propria 
casă? 

Ușa s-a trântit. Şi apoi Ruby s-a întors, Și-a pus mâinile în Șolduri Și Și- 
a evaluat fiica. 

Joey s-a forţat să se ridice. Încet, s-a sprijinit pe spate de canapea, 
ţinându-se de burtă. O durea de parcă tocmai făcuse o mie de abdomene. 
Capul îi bubuia de durere și simţea cum i se umflă buzele. 

Ruby s-a ghemuit Și i-a luat bărbia în mână, astfel încât să se privească 
direct una pe cealaltă. 

— E ceva rupt? 

Joey a clătinat din cap. 

— Simti că-ți vine să vomiti? 

— Nu. 

Cuvântul i-a ieșit de pe buze ca un scârțâit. 

— Bravo, fata mea. Ruby a mângâiat-o pe umăr, unul dintre puţinele 
locuri de pe corpul lui Joey care nu o durea. Hai să nu ne mai certăm, bine? 
Sunt extenuată. Charles a fost o bestie aseară. 

Da. A fost. 

— Cred că ţi-e foame, o să încălzesc pizza de aseară. 

A tras-o pe Joey în sus, a sărutat-o pe creștet, apoi a strâmbat din nas. 

— Miroși a parfum. Du-te și fă un duș. 


Capitolul 14 


Drew a citit cinci dintre cele șase jurnale și nu este sigur cât de mult din 
cuvintele lui Joey poate să expună în podcast. Este greu să discerni între a 
vorbi despre ce mamă groaznică a fost Ruby Și a dezvălui durerea personală 
a lui Joey în ochii tuturor. S-ar putea să nu fie posibil să facă una fără 
cealaltă, dar, în cele din urmă, el îi datorează lui Joey să spună adevărul cât 
mai corect posibil. 

Întors din nou în vechiul cartier, se uită la exteriorul vopsit în negru al lui 
Golden Cherry, unde era mai demult un semn luminos de neon roz pe care 
scria GIRLS, GIRLS, GIRLS. Nu s-au păstrat decât cireșele de neon aurii 


deasupra acelorași uși de alamă stridente, dar este suficient pentru a face 
aluzie la istoria clubului de noapte. Drew ar fi putut să se oprească acolo 
după prânzul cu Deborah Jackson de zilele trecute, dar nu era pregătit 
atunci. 

Nu este sigur că este pregătit nici acum. Dar dacă vrea să afle ceva 
despre ultimul an din viaţa lui Joey, respectiv anul în care el a fost în 
Vancouver, atunci fostul club de striptease este probabil cel mai bun loc 
pentru a începe. A sunat mai devreme, iar cel care a răspuns la telefon i-a 
spus să treacă pe acolo înainte de deschiderea clubului. 

Trage de ușă și aceasta se deschide ușor. Îi ia o vreme să-și obișnuiască 
ochii cu întunericul brusc, dar pe urmă vede destul de bine. Există aplice pe 
toți pereţii, iar luminile suspendate de deasupra barului sunt aprinse. 

— Hei? strigă Drew. E cineva pe aici? 

Fără corpuri care să umple spațiul, vocea lui are ecou. Camera este ca o 
peșteră. Nivelul principal, care înainte era plin de mese și scaune, este 
acum un ring de dans mare și gol. Cu toate acestea, peste tot sunt amintiri 
ale Cherry-ului de odinioară. Vechiul semn de afară, pe care scria — 
GENTLEMAN 'S CLUB, a fost mutat deasupra barului, care se întinde pe 
toată lungimea peretelui lateral. Scena originală a fost transformată într-o 
zonă VIP supra-înălţată, cu mese Și canapele, dar cei trei stâlpi de striptease 
sunt acolo unde au fost întotdeauna. Pe peretele din spatele scenei este 
montat un semn de neon pe care scrie CHAMPAGNE ROOM. Şi chiar 
vizavi de ringul de dans, deasupra ecranului de proiecție înalt de două etaje, 
se află semnul original — GIRLS, GIRLS, GIRLS. Toate sunt stinse, iar 
ecranul de proiecție este gol, dar își poate imagina cât de cool trebuie să 
arate totul când clubul de noapte este în plină activitate. 

Amintirile îl copleșesc. 

— Pot să vă ajut? strigă o voce de femeie. 

Drew se uită în jur, încercând să determine direcţia din care vine vocea, 
Și zărește o femeie blondă într-un costum roșu cu pantaloni, care îl privește 
de la nivelul doi. 

— Livrările se fac prin spate, spune ea. Trebuie să sunaţi la sonerie. 
Partenerul meu se va întoarce în curând. 

Îl surprinde tensiunea din voce. Probabil că nu și-a dat seama că ușile 
din faţă erau descuiate. 

— N-am venit pentru livrare, strigă Drew. Am sunat mai devreme, 


sperând să vorbesc cu cineva care ar fi putut lucra aici pe vremea când acest 
loc era un club de striptease. 

— Şi tu cine ești? întreabă ea. 

— Sunt jurnalist. Lucrez la un reportaj despre o prietenă care era 
dansatoare aici în 1998. 

— Rămâi exact unde ești, spune ea Și dispare. 

Zece secunde mai târziu, o vede coborând pe scara în spirală, cu o mână 
pe balustradă și cu cealaltă purtând o pereche de pantofi roșii cu tocuri 
înalte. Când ajunge Jos, se încalţă, apoi se îndreaptă direct spre bar Și apasă 
un întrerupător. Semnele de neon din tot clubul se aprind într-o explozie de 
culori strălucitoare, iar proiectorul cu ecran uriaș se aprinde, începe să 
ruleze un videoclip, cu stripteuze care fac ceea ce știu să facă cel mai 
bine... striptease. 

Efectul este de-a dreptul uimitor. Cei care au transformat Cherry în club 
de noapte au făcut o treabă excepțională, păstrându-i încă aerul de club de 
striptease. 

— Este incredibil. Drew nu-și poate ascunde uimirea. Sunt prea bătrân 
ca să vin la petreceri aici? 

— Întrebi pe cine nu trebuie, spune femeia în roşu. 

Rămâne în spatele barului. Este evident că este singură, iar el își dă 
seama că e neliniștită. „Eşti bărbat”, îi amintea mereu mama lui Drew când 
era mic. „Fii atent cum te comporțłi Și păstrează distanța dacă nu ești 
invitat. Gândește-te cum s-ar simți surorile tale”. 

Drew rămâne unde este, lângă intrare. 

— Îmi amintesc fiecare fată care a lucrat pentru mine, spune femeia. 
Cum o chema pe prietena ta? 

— Joelle Reyes, spune Drew. Dar toată lumea îi spunea Joey. 

— Numele nu-mi spune nimic. Femeia se încruntă. În 1998, ai spus? Ai 
vreo fotografie? 

— Nu. 

Drew Și-a dat seama zilele trecute că nu are nici măcar o fotografie cu 
Joey. Undeva, în debaraua de la apartament, se află un aparat foto digital 
vechi, cu o baterie moartă de mult timp, Și este posibil să existe o poză cu 
ea pe el, de pe vremea aceea. Dar el se îndoiește de asta. Joey ura să 1 se 
facă poze. 

— Era pe jumătate filipineză, avea cam 1,65 m, cu părul lung Și negru! 


Femeia zâmbește. 

— Am avut două fete ca ea pe atunci. Una își spunea Betty Savage. 
Cealaltă se numea Ruby. 

Drew nu este sigur că a auzit-o bine. 

— Numele ei de stripteuză era Ruby? 

Femeia se încruntă din nou. 

— Numele ei de scenă era Ruby. 

Doamne! Joey s-a folosit de numele mamei ei pentru a dansa aici? Dr. 
Phil ar fi avut o zi plină cu asta. 

— Ea este cea care a murit în incendiu, nu-i așa? întreabă femeia, iar 
Drew aprobă din cap. 

— Am fost colegul ei de apartament. Și cel mai bun prieten. 

— Vino mai aproape ca să te pot vedea mai bine. 

Pe măsură ce se apropie de bar, vede că ea nu este atât de tânără pe cât 
credea iniţial. Îi dăduse vreo cincizeci și ceva de ani, dar, văzând-o de 
aproape, pare să aibă în jur de șaizeci și ceva de ani, păr platinat, e zveltă, 
dar cu bustul mare, cu pielea pistruiată din cauza expunerii îndelungate la 
soare. Pune o carte de vizită pe tejghea și o lasă un moment să o citească. 

Femeia ține cartea de vizită la distanţă de un braț, uitându-se la literele 
mici. Unghiile și buzele îi sunt vopsite în același roșu vibrant ca Și 
costumul. 

— Drew Malcolm de la... Ce facem pe întuneric. Sună ameninţător. 

Drew îi întinde mâna. 

— Îmi pare rău dacă v-am speriat, doamnă. Ușa din faţă era descuiată. 

— Două lucruri. Strânsoarea ei este fermă pentru a se potrivi cu vocea ei. 
Unu, am avut probleme cu încuietoarea, așa că nu e vina ta. Și doi, să nu- 
mi spui niciodată doamnă. Mă dor urechile. 

— Atunci îmi cer scuze Și pentru asta. Drew zâmbește. Cum să vă spun? 

— Poţi să-mi spui cum îmi spun toți ceilalți, îi întoarce ea zâmbetul. 
Cherry. 

— Cherry? Drew este încântat. Adică, Cherry de la Golden Cherry? 

— Unica Și singura, spune ea. Și dacă ai venit să vorbeşti despre Ruby, 
o să avem nevoie de o băutură. Ia loc. Îţi voi face cel mai bun Old 
Fashioned pe care l-ai băut vreodată. 

Cherry pune două pahare de cocktail pe bar în timp ce Drew se așază pe 
un scaun. O privește cum pune câte un cub de zahăr în fiecare, apoi adaugă 


un strop de bitter și un pic de apă, amestecă zahărul până se dizolvă, pe 
urmă pune cuburi de gheaţă, o porţie generoasă de whisky de secară Și două 
cireșe maraschino în fiecare pahar. Pare un efort cam mare pentru o singură 
băutură. Dar încă nu a terminat. 

Scoate o portocală din frigiderul din spatele ei și rade cu îndemânare o 
secțiune subțire de coajă. Folosind o brichetă, arde coaja timp de 
aproximativ cinci secunde în timp ce o stoarce, ceea ce creează o flacără 
măricică. Apoi freacă coaja arsă pe buza paharului și o pune și pe ea 
înăuntru. Îi strecoară băutura. Aroma este ca de pe altă lume, de caramele și 
de portocale și de lemn ars. 

— Gustă-l, spune Cherry. Şi să-mi zici pe urmă dacă nu e cel mai bun 
Old Fashioned pe care l-ai băut vreodată. 

Drew ia o înghiţitură. 

— Este cel mai bun cocktail pe care l-am băut vreodată. Își ridică 
paharul. Pentru Ruby. 

Da, pe naiba! 

— Pentru Joey. 

Ciocnesc ȘI beau. 

Undeva în apropiere, vibrează un telefon. Drew își pipăie buzunarul, dar 
nu este al lui. Se uită cum Cherry bagă mâna în decolteul ei larg și scoate 
un mic iPhone auriu. 

— Da, Știu la ce te gândești, spune Cherry, surprinzându-i expresia. Nu 
ar trebui să-mi ţin telefonul în sutien pentru că ar putea provoca cancer, ce 
să zic. Crede-mă, dragă, e atât de mult silicon aici, încât nu mai e loc să 
crească altceva. 

Drew râde. Nu la asta se gândea. Deloc. 

— Am o problemă cu o livrare. Se încruntă la ecran. S-ar putea să dureze 
câteva minute. Ai ceva împotrivă să aștepți? 

Drew îȘi ridică din nou paharul. 

— N-am nicio problemă. 

Dar nu e chiar așa. Are o problemă de fapt. 

Totul aici la Cherry îi amintește de Joey. Pentru că înainte de ziua de azi, 
n-a mai fost aici decât o singură dată, exact în noaptea în care a murit Joey. 
Era în ajunul Anului Nou, în orele dinainte ca 1998 să se transforme în 
1999. 

A fost, de asemenea, noaptea petrecerii stupide a burlacilor. Aproape 


două decenii mai târziu, rămâne cea mai proastă noapte din viața lui. 
x kK k 

O nuntă în ziua de Anul Nou nu ar fi fost alegerea lui Drew, dar nu există 
prea multe opţiuni atunci când este vorba de o nuntă pe repede înainte. 
Drew se întorsese în Toronto după un an petrecut în Vancouver Și, deși 
spusese în mod explicit că nu-și dorește o petrecere a burlacilor, prietenii 
săi l-au surprins cu una oricum. Au rezervat o masă VIP la Golden Cherry, 
care s-a dovedit a fi o modalitate pe cinste de a descoperi că Joey era 
stripteuză. 

Dacă ar fi fost vorba de orice altă prietenă, ar fi fost un subiect de glume, 
o poveste amuzantă de la o petrecere a burlacilor care ar fi fost povestită ani 
la rând. Dar era vorba de Joey. Ea era acolo, una dintre cele cincizeci de fete 
care lucrau la Cherry în ajunul Anului Nou, purtând tocuri înalte și colierul 
ei la gât și nimic altceva. Nu era nimic amuzant în asta, iar când a văzut-o 
Drew, abia s-a abținut să nu o smulgă din poala amicului său Și să o ducă 
naibii afară de acolo. 

Dar el nu, se prefăcuse că nu o cunoaște, iar ea făcuse la fel. Nu era în 
întregime o prefăcătorie. Joey pe care o cunoștea el era timidă Și modestă, 
se retrăgea în carapacea ei dacă oamenii o priveau prea mult timp. Această 
Joey era o străină încrezătoare Și atrăgătoare, cu gene false, buze roșii ȘI un 
tatuaj nou-nouţ pe coapsă. 

Era un fluture. Un simbol al transformării. Despre asta era vorba? Poate 
că ar fi Știut răspunsul dacă el și Simone nu ar fi pierdut legătura cu ea la 
scurt timp după ce se mutaseră pe coasta de vest cu un an înainte. Sau, mai 
exact, Drew pur Și simplu nu-i mai răspunsese lui Joey la telefon. În 
momentul în care se întorsese la Toronto pentru sărbători Și pentru nuntă, i 
se păruse ciudat să o caute. Se întâmplaseră prea multe de când plecase la 
Vancouver. 

Se întâmplaseră prea multe de când o părăsise. 

După ce s-a încheiat numărătoarea inversă până la Anul Nou 1999, Drew 
s-a scuzat spunând că are nevoie să doarmă ca lumea Și Și-a luat la revedere 
de la prietenii săi, care se îndreptau spre un club de noapte din centrul 
orașului pentru a-și încheia seara. Era o minciună. N-avea nicio șansă să 
doarmă. Nu înainte să vorbească cu Joey. După ce l-au lăsat acasă la mama 
lui, a împrumutat mașina surorii lui Și s-a întors la Cherry. A luat un roti de 
la Junior's, apoi s-a așezat în parcarea din spate Și a așteptat. 


Dansatoarele au început să iasă pe ușa din spate după ultima comandă, 
în jurul orei două noaptea, fiecare părând mai obosită decât cealaltă. A ieșit 
din mașină, știind că Joey nu ar fi recunoscut Sunfire-ul surorii lui, Și a 
rămas în picioare, tremurând în aerul îngheţat. Trebuie să fi părut cam 
dubios, pentru că unul dintre bodyguarzi a ieșit în cele din urmă Și l-a 
întrebat de ce stătea atât de aproape de intrarea personalului. Chiar Și acum, 
Drew își amintește cum arăta tipul. Obișnuia să se uite la lupte 
profesioniste pe atunci, iar paznicul era o copie fidelă a lui The Rock. 

— AȘtept pe cineva, a spus Drew, încercând să nu apară chiar atât de 
înfrigurat pe cât se simţea. E o parcare publică, amice. 

— Vrea să te vadă? a întrebat bodyguardul. 

— Este prietena mea. Am văzut-o deja înăuntru. 

— Vrea să te vadă? a repetat bodyguardul. 

— Cred că o să aflăm. 

Lui The Rock nu i-a plăcut răspunsul lui, dar asta era în regulă, pentru că 
nici lui Drew nu i-a plăcut de el. 

Câteva minute mai târziu, Joey a ieșit pe ușa din spate, îmbrăcată în 
uriașa ei canadiană de iarnă și cu cizme de zăpadă. Genele false 
dispăruseră, faţa îi fusese ștearsă, iar ea arăta absolut epuizată. Când l-a 
văzut pe Drew, a îngheţat. 

Privirea 1 se plimba de la Drew la bodyguard, Și era evident că se aștepta 
să-l vadă doar pe The Rock. Avea de gând să meargă acasă cu el? Chiar se 
întâlnea cu tipul ăsta? Drew a simţit un junghi de nesiguranță. Avea aproape 
doi metri înălțime, dar bodyguardul părea foarte puternic, ceea ce l-a făcut 
pe Drew să se simtă... mic. Nu-i plăcea, nu era obișnuit cu asta, așa că, 
practic, era nasol. 

— Hei, a spus Joey ezitant. 

Niciunul dintre bărbați nu a răspuns, pentru că niciunul nu era sigur cu 
care dintre ei vorbea. 

Privirea lui Joey s-a oprit în cele din urmă asupra lui Drew. 

— Eşti încă aici. 

— Poţi să-i spui tipului ăstuia că sunt prietenul tău? a spus Drew. 
Vorbele i-au ieșit din gură mai ostile decât intenționa și a văzut cum 
maxilarul bodyguardului a tresărit. Se pare că are impresia că te urmăresc. 

— E în regulă, Chaz, a spus Joey. Îl cunosc. 

— Deci, ai nevoie de câteva minute, sau... 


Vocea bodyguardului s-a întrerupt. Părea enervat, dar Drew putea detecta 
altceva în tomul lui. Dezamăgire. Durere. 

— Pot să te duc eu acasă, i-a spus Drew lui Joey, iar când ea nu a 
răspuns imediat, a adăugat: Am locuit împreună, cred că știu drumul. 

A fost meschin din partea lui, dar nu a putut rezista să nu-l împungă 
putin. 

— Eşti de acord cu asta, Joey? a întrebat bodyguardul. 

Era clar că nu avea de gând să plece până nu auzea de la ea că e totul în 
regulă. Ea a dat din cap, iar faţa bărbatului mai mare s-a înăsprit. 

— Mișto. Un an nou fericit. 

— Şi ţie, Chaz. 

Părea că vrea să-i mai spună ceva, poate să-l liniștească în vreun fel — 
nu-i plăcea să rănească sentimentele oamenilor —, dar The Rock era deja în 
mașina lui. 

Singuri sub luminile strălucitoare ale parcări, Drew și Joey s-au privit 
unul pe celălalt. 

— Ce mai cauţi aici, Drew? a întrebat ea din nou. 

S-a îndreptat spre Sunfire și a deschis portiera din partea pasagerului. 

— Intră în mașină, Joey. 

Ea s-a enervat auzind tonul lui. 

— Te rog. Lui Drew îi clănţăneau dinții. Am uitat cât de al dracului de 
frig e pe-aici. 

Nu au vorbit în prima jumătate a drumului. Care nu era lung, deoarece 
casa era la doar 15 minute distanță. Dar radioul nu era pornit. Era prea 
liniște. Niciunul dintre ei nu părea să știe cum să înceapă. 

— Ce mai face Simone? a întrebat în cele din urmă Joey. 

— E bine. 

— Când te-ai întors în oraș? 

— Ajunul Crăciunului, a spus Drew. Stau la mama. 

A durut-o. Își dădea seama de asta. Era acasă de o săptămână și nu o 
sunase. 

— Deci asta a fost petrecerea burlacilor, a spus Joey. 

— Da... 

— Te căsătorești mâine. 

— Da. 


— Probabil că invitaţia mea s-a pierdut la poștă, a spus ea. Deși ar fi 
ciudat, din moment ce noi doi am locuit împreună. 

Merita replica asta. 

— Unde e nunta? a întrebat ea. 

— The Old Mill. 

Joey s-a prăbușit pe scaun. Își putea imagina la ce se gândea. Old Mill 
era drăguţ. Genul de loc pe care l-ai alege dacă ai vrea ceva tradițional Și 
ușor pretențios. 

— A fost o anulare de ultim moment, a spus Drew, ca și cum asta ar fi 
ajutat cu ceva. Părinţii ei plătesc pentru asta. 

— Și totuși, iată-te aici. Joey a aruncat o privire spre tabloul de bord. 
La... două jumate noaptea. Nu cumva prietenii tăi au plecat după miezul 
nopții? Ce ai făcut în ultimele două ore? 

— M-am gândit. 

— lLa...? 

— Tine, a spus el sec. Ce-am văzut în seara asta a fost... greu de privit. 

A trecut un minut până când Joey a vorbit din nou. 

— Îmi pare rău dacă ţi-am stricat seara, a spus ea. Știu că tu mi-ai 
stricat-o pe a mea. 

— Ne acorzi amândurora prea mult credit. 

— Simone trebuie să fie entuziasmată de ziua de mâine, a spus Joey în 
linişte. Nu am mai vorbit de ceva vreme, ceea ce cred că este motivul 
pentru care nu sunt invitată la nuntă. 

— Dacă te face să te simți mai bine, nici Simone nu este invitată. Se pare 
că nu e frumos să-ți inviti fosta iubită să vadă cum te căsătorești. 

Joey a rămas cu gura căscată. Nu-și propusese să fie atât de dramatic, 
dar nu exista nicio metodă bună de a-i spune. Evitase această conversaţie de 
luni de zile. 

— Simone Și cu mine nu am mai vorbit de aproape un an, a spus el. Ne- 
am despărțit la scurt timp după ce am ajuns în Vancouver. 

Joey și-a răsucit întregul corp într-o parte pentru a se întoarce cu faţa la 
el, o manevră deloc ușoară având în vedere că avea o canadiană care 
cântărea probabil cinci kilograme. 

— Tu vorbeşti serios? 

— Cât se poate de serios. 

— Nu înţeleg. 


— A cunoscut un alt bucătar la restaurant, a spus Drew, Și chiar Și acum, 
când spunea cu voce tare povestea 1 se părea că sună ciudat. Se vedea cu el 
de aproximativ o lună înainte să-mi dau seama. 

— Simone te-a înșelat? 

— Oamenii se schimbă, a spus el privind-o fix. Nu-i așa? 

Joey Și-a întors din nou privirea în față, iar Drew a lăsat-o un moment să 
se gândească la ce spusese el. Înţelegea că era o informaţie dificilă, iar 
reacția ei îi amintea de noaptea în care el și Simone luaseră decizia de a se 
muta. Ei i se oferise un loc de muncă la un restaurant de cinci stele din 
Vancouver, iar el fusese acceptat la Universitatea British Columbia pentru 
studii postuniversitare. A fost un plan bun, o decizie corectă Și o mișcare 
inteligentă pentru viitorul lor. Singura provocare — pentru el, în orice caz — 
era cum să-i spună lui Joey. Nu era un secret că se atașase de ei Și, în timp 
ce Simone credea că va fi bine, Drew nu era atât de sigur. 

S-au gândit că o masă bună ar putea atenua lovitura. Simone, care 
absolvise cu onoruri școala culinară, a gătit un ospăț uriaș pentru toți trei, 
ceea ce nu era puțin lucru, având în vedere cât de proastă era bucătăria din 
apartamentul lor de la subsol. Pui la cuptor, piure de cartofi cu usturoi, 
legume sărate, pâine cu maia coaptă de la zero. A făcut chiar Și tarte cu 
mere pentru desert, preferatele lui Joey. 

Îi umpluseră stomacul înainte de a-i frânge inima. 

— Cum ai aflat că a cunoscut pe altcineva? a întrebat Joey. 

— A început să iasă cu cei de la serviciu după turele ei Și venea acasă 
din ce în ce mai târziu. Se lua la ceartă cu mine Și nu voia niciodată să facă 
sex. Drew s-a oprit Și și-a dres vocea: Am simţit că se întâmpla ceva. Am 
așteptat în parcarea din fața restaurantului într-o seară. M-am uitat din 
mașină când a ieșit cu un tip. l-am urmărit până la apartamentul lui. Ea nu a 
ieșit timp de trei ore. 

— Ai stat în parcarea aia tot timpul? 

— Aveam o relaţie de patru ani. Trebuia să fiu sigur. A virat la stânga pe 
strada Acorn. Erau aproape de casă. Ea m-a văzut Și a încremenit. Și atunci 
mi-am dat seama că nu aveam nimic de spus, pentru că faţa ei spunea totul. 
S-a întors Și a intrat din nou în clădire. Când am ajuns acasă, aveam un 
mesaj pe telefon. Tot ce a spus a fost: „Îmi pare rău”. 

— Oh, Drew. Joey părea cu adevărat tulburată. Ştii că am iubit-o pe 
Simone, dar asta chiar a fost o mișcare de rahat. De asta... de asta nu m-a 


mai sunat niciunul dintre voi? 

— Nu pot vorbi în numele ei, a spus Drew. Dar eu n-am știut cum să-ți 
spun. Aveam nevoie de ceva timp ca să-mi jelesc pierderea, cred. Câteva 
luni mai târziu, am întâlnit-o pe Kirsten. Trebuia să fie doar o relaţie 
pasageră după despărțire, dar... 

Nu și-a terminat fraza. Erau acasă. Și dacă ar fi știut cum avea să se 
termine noaptea, ar fi spus Și ar fi făcut totul altfel. 


Capitolul 15 


Cherry s-a întors, cu sacoul roșu descheiat. Cămășuţa albă dantelată de 
sub el are un decolteu generos. Și când te gândești că undeva acolo se află 
telefonul ei. Drew încearcă să nu se holbeze, iar ea râde. 

— Fi, dragă, uită-te liniștit, spune Cherry. Nu le-am pus ca să le ascund. 
Mi-am câștigat existenţa timp de douăzeci de ani fiindcă bărbați se holbau 
la mine. 

— Ai fost dansatoare? 

— Eu sunt originalul aici, cum ar spune copiii. M-am căsătorit cu cel 
mai bun client al meu. Face cu ochiul. Apoi a cumpărat clubul și l-a 
redenumit după mine. Când a murit, am preluat eu conducerea. Am avut o 
perioadă bună până acum vreo zece ani. Mi-am luat un partener Și am decis 
să îl transformăm într-un club de noapte. 

— Am fost aici doar o singură dată, spune Drew. Când prietena mea 
dansa aici. 

— Ruby era o fată drăguță, spune Cherry. Întotdeauna punctuală, fără să 
se plângă sau să se certe. Era populară printre clienți. Făcea o mulțime de 
bani, mai mult decât majoritatea. 

Drew are nevoie de un pic de curaj lichid înainte de a putea pune 
următoarea întrebare. la o înghițitură zdravănă din Old Fashioned. 

— Dansul era singurul lucru pe care fetele îl făceau pentru bani? 

Ochii lui Cherry se îngustează. 

— Încerc să înţeleg de ce a lucrat aici, spune Drew. Era o persoană foarte 
timidă. Părea... că nu-i stă în fire. 

— Nu este niciun mister. Cherry flutură o mână manichiurată. A fost aici 
din același motiv pentru care a fost toată lumea. Era o slujbă, una care se 


plătea foarte bine dacă erai dispus să muncești. Și muncea, nu glumă. 
Încearcă să dansezi toată noaptea pe tocuri de doișpe centimetri. 

Nu se putea imagina dansând pe tocuri de un centimetru. 

— Era ca orice slujbă, Ştiai că sunt nopți în care o urăști Și nopți în care 
te simţi al naibii de bine. Cherry chicotește. Nu era cea mai bună 
dansatoare, să Știi. A trebuit să lucrăm la asta. Ceea ce o făcea specială era 
felul în care se uita la tine. Putea să privească direct în ochii unui bărbat și 
să-l facă să se simtă ca Și cum ar fi fost singura persoană din cameră. Crea 
un sentiment de intimitate reală. Ca s-o spun p-aia dreaptă, pot învăţa o fată 
să danseze, dar nu pot învăţa o fată să facă asta. 

Drew dă din cap, dar persoana pe care tocmai a descris-o nu se 
potrivește cu Joey cea pe care o cunoștea el. 

— Mi-a părut atât de rău când am auzit că a murit, spune Cherry. A fost 
un weekend greu. Aveam doar două dansatoare asiatice care lucrau aici 
atunci Și le-am pierdut pe amândouă cam în același timp. Nu este corect din 
punct de vedere politic să spun asta acum, dar exista o cerere reală pentru 
fete ca Ruby. Nu erau atât de comune. De fapt, aveam o teorie că... Se 
oprește Și îȘi termină băutura. Nu contează, e o prostie. 

— Iubesc teoriile prostești. Drew își lasă paharul jos. Spune-mi. 

Proprietara culege o cireașă din paharul gol și o bagă în gură. 

— Ruby și cealaltă dansatoare filipineză, Betty Savage, au devenit 
prietene foarte apropiate. Când Ruby a început să lucreze aici, Betty a cam 
luat-o sub aripa ei, a ajutat-o cu dansul, i-a arătat cum să lucreze în sală. 
Dar, spre deosebire de Ruby, Betty era dificilă. Întotdeauna întârzia la 
muncă, chiulea de la ture; am fost aproape să o concediez de atâtea ori, dar 
cererea de dansatoare asiatice era atât de mare! Betty îmi făcea probleme, 
totuși. Am bănuit că vindea droguri celorlalte fete. Prietenul ei făcea parte 
dintr-o bandă de vietnamezi. 

— Care dintre ele? întreabă Drew, interesul său fiind și mai mult stârnit. 

Scrisese un serial despre bandele de stradă asiatice pentru Toronto After 
Dark, ba chiar câștigase un premiu pentru el. Le cunoștea pe toate. 

— Nu-mi mai amintesc acum. Cherry scutură din cap. Oricum, chestia 
cu drogurile... nu mi-a plăcut, dar ce puteam să fac în privinţa asta? Multe 
dintre fete nu puteau să lucreze toată noaptea fără să fie sub influenţa a ceva 
ȘI, atât timp cât nu trăgeau pe nas aici, eu aveam o afacere de condus. 

Ochii ei îi cercetează pe cei ai lui Drew, căutând orice semn de judecată. 


Nu va găsi niciunul, nu pentru că el este de acord, ci pentru că are nevoie ca 
ea să continue să vorbească. 

— Așadar, în noaptea în care a murit Ruby, cineva a crezut că l-a văzut 
pe prietenul lui Betty pândind prin preajmă, spune Cherry. Betty nu se 
prezentase la muncă — din nou —, iar dulapurile din vestiar au fost răvășite 
în acea noapte. Nu s-a luat nimic, dar lucrurile tuturor erau înșirate pe 
podea, ca Și cum cel care a intrat prin efracție căuta ceva anume. 

Drew așteaptă. 

— Prietenul lui Betty avea o reputaţie oribilă. Ea ezită, apoi continuă. 
M-am întrebat dacă nu cumva le-a făcut ceva amândurora. Din cauza 
incendiului, Știi. 

— Îţi amintești numele lui? 

Ea clatină din cap. 

— Nici măcar nu l-am întâlnit vreodată. Dar am auzit despre el. Unele 
fete se temeau de el. 

Mintea lui Drew lucrează la viteză maximă ca să proceseze ceea ce 
tocmai a auzit. Incendiul care a ucis-o pe Joey a pornit din șemineu, iar 
inspectorul de pompieri de atunci confirmase că a fost un accident. Oricine 
ar fi fost acest prieten gangster, nu ar fi avut nimic de-a face cu asta. 

Dar Cherry tocmai spusese amândouă. Insinuând că i se întâmplase ceva 
ȘI lui Betty. 

— În acelaşi weekend în care a murit Ruby, Betty a dispărut, spune 
Cherry. Și, din câte știu, nu a mai fost văzută niciodată. 

Drew simte furnicături pe coloana vertebrală, lucru care nu 1 s-a mai 
întâmplat de mult timp. În timpul anilor în care a scris pentru Toronto After 
Dark, simţea acea furnicătură de fiecare dată când era pe urmele a ceva, de 
fiecare dată când o poveste pe care o investiga se îndrepta într-o direcţie la 
care nu se aștepta. 

— Vrei să vezi niște fotografii vechi? întreabă Cherry. Obișnuiam să fac 
poze cu fetele când ieșeau împreună. Sunt sigură că am câteva cu Ruby 
într-unul dintre albumele din biroul meu de la etaj. 

Oare chiar îl întreba dacă vrea să vadă poze cu Joey? Păi, da. Sună un 
clopoțel, apoi cineva bate la ușa din spate. Cherry își verifică ceasul. 

— Asta e livrarea mea, spune ea. Du-te la etaj. Ai mai fost aici, nu? 

— Doar o dată. 

Ea zâmbește. 


— Biroul meu este în vechea Sală de șampanie. 
xX kK k 

Când Drew ajunge la etajul al doilea, vede că zona VIP originală a 
clubului de striptease este acum plină de mese de biliard și șezlonguri. 
Cabinele pentru dansuri în poală care obișnuiau să fie aliniate la perete au 
fost înlocuite cu canapele lungi, iar în locul cortinei de catifea care ducea la 
Sala de șampanie se află acum o ușă. 

Drew încă își mai amintește cum arăta Joey în acea seară, felul în care 
se întorsese să se uite la el pentru ultima oară înainte de a dispărea în 
spatele cortinei cu prietenul său Jake. Nu părea speriată. Nu părea să facă 
nimic împotriva voinței ei, părea... resemnată. 

Mai târziu în acea seară, în timp ce stăteau în mașina surorii lui pe aleea 
de lângă casa lui Joey, a vrut să o întrebe ce s-a întâmplat cu Jake în Sala de 
Șampanie, dar știa că nu va primi un răspuns satisfăcător la întrebarea lui. 
Fie ar fi refuzat să-i spună, ceea ce i-ar fi declanșat imaginaţia să inventeze 
tot felul de scenarii, fie i-ar fi spus, iar atunci el ar fi știut. 

Probabil că au stat acolo timp de cinci minute — niciunul dintre ei nu 
vorbea, dar niciunul nu făcea vreo mișcare pentru a ieși din mașină. 

— Ce mai fac Beavis și Butthead? a întrebat în cele din urmă Drew, 
pentru că trebuia să spună ceva pentru a rupe tăcerea. 

Beavis Și Butthead erau poreclele lor pentru chinașii de la etaj, frați 
gemeni care fumau iarbă toată noaptea. 

— S-au dus în New Brunswick de sărbători pentru a-și vizita părinții, a 
spus Joey. Mi-au băgat un joint sub ușă cu un bilet în care mă rugau să le 
duc gunoiul. 

— L-ai fumat? 

— Ştii că nu o voi face. 

Drew a apreciat exteriorul degradat al vechiului bungalou în stil Tudor, 
cu cărămizi murdare, streașină spartă și veranda din faţă căzută. Ştia că 
interiorul era Și mai rău, nivelul principal fiind doar un pic mai răsărit decât 
apartamentul de la subsol. 

— Casa arată tot ca naiba, văd. 

— Te așteptai la altceva? 

— Nu am vrut să spun asta ca pe o insultă. Mi-e dor să locuiesc aici. S-a 
uitat fix în față. Mi-e dor să locuiesc aici cu tine. 

I-a auzit inspiraţia ascuţită. 


Drew s-a întors cu faţa la ea. 

— Uite, îmi pare rău că nu ţi-am spus despre Simone. Doar că, de fiecare 
dată când mă gândeam să te sun, Ştiam că va trebui să-ți spun că ne-am 
despărțit Și știam că va fi o conversaţie mai lungă. Pentru care nu eram 
pregătit. 

— Bine, a spus ea, dar era clar că nu era așa. Povestește-mi despre 
Kristen. 

— Kirsten. A bătut cu degetele în volan, încercând să se gândească la cel 
mai bun mod de a explica. Suntem în același program postuniversitar. Cred 
că ti-ar plăcea de ea. Când vom termina școala, planul este să ne mutăm 
înapoi aici, așa că poate ne vom putea întâlni toţi trei. 

Vocea lui s-a stins. Pentru că Știa că ceea ce spunea era o prostie. 

Joey nu ar fi vrut în niciun caz să o cunoască pe Kirsten. Niciodată. 

— Înţeleg de ce nu a sunat niciodată Simone, a spus Joey. Nu ar fi vrut 
să-mi spună ce a făcut. Prietenii aleg taberele după o despărţire, nu? Ea știa 
că te voi alege pe tine. 

Drew a expirat profund, simțindu-se mai rău ca niciodată. 

— Dar ce-i cu graba asta? a întrebat ea cu blândeţe. Cu Kristen! 

De data aceasta, nu s-a mai obosit să o corecteze. S-a uitat pe fereastră. 

— Este însărcinată. 

S-a lăsat o tăcere lungă. După un minut, a aruncat o privire în direcția ei, 
dar Și ea se uita pe fereastră. El s-a întins spre mâna ei, dar ea l-a simțit Și 
Și-a îndepărtat braţul. 

— Cu câteva momente în urmă nu credeam că aș putea fi mai Șocată, a 
spus ea. Dar loviturile continuă să vină. 

— Joey... 

Atunci s-a întors spre el, întinzând o mână pentru a-i atinge obrazul. 
Ochii ei i-au scrutat chipul, ca și cum ar fi încercat să memoreze unghiurile 
pometților, linia maxilarului, ochii, buzele, părul. Nu-i plăcea felul în care îl 
privea acum, ca Și cum ar fi Știut că aceasta era ultima dată când se vedeau. 

— Te căsătorești, a șoptit Joey. O să ai un copil. Îţi faci o viaţă nouă, iar 
eu nu fac parte din ea. 

— Joey... a spus el din nou, dar ea Și-a lăsat mâna să-i cadă. 

— Mă bucur pentru tine, Drew. Vei fi un soţ grozav. Și un tată și mai 
bun. 

Cuvintele ei sunau goale, ca și cum ar fi spus doar lucrurile pe care 


trebuia să le spună, lucrurile pe care le-ar fi spus oamenii politicoși. 

— O iubești? a întrebat ea. 

Nu putea să o mintă. Nu acum. 

— O iubesc destul de mult, a spus Drew. Am crescut fără tată. Nu vreau 
asta pentru copilul meu. 

Ea a dat din cap și a împins ușa. Frigul ascuţit i-a ciupit faţa. Înainte ca 
ea să-și poată mișca piciorul afară, el s-a întins prin spatele ei și a închis 
din nou ușa. 

— Mai sunt lucruri de spus, a insistat el. 

Joey s-a așezat pe spate și a văzut-o cum îȘi înfige adânc unghiile mâinii 
stângi în pielea delicată de pe încheietura interioară a mâinii drepte. S-a 
format o pată de sânge, iar el a apucat-o de încheietura mâinii pentru a o 
face să se oprească. Ea s-a smucit. 

— Știu deja ce o să mă întrebi. Dansul plătește facturile, bine? Ea s-a 
uitat la el, cu ochii sclipind. Este o slujbă. Este legal. Am chiar și o diplomă 
pentru asta. 

— Dar de ce? Drew nici măcar nu se putea preface că înțelege. Pentru 
numele lui Dumnezeu, Joey. Ai doar douăzeci de ani. Ești deșteaptă. Ai 
putea fi orice ai vrea să fu. 

— Întotdeauna ai spus asta, dar nu este adevărat. Avea o reţinere în glas 
Și respira gâfâit. Știu că familia ta nu a avut mulţi bani, iar tatăl tău a murit 
când erai mic, dar mama și surorile tale ţi-au oferit stabilitate. Te-au iubit, 
te-au protejat, te-au sprijinit. Și, pentru o lungă perioadă de timp, ai avut-o 
Și pe Simone. lar acum o ai pe Kristen. 

— Kirsten, a spus el. 

— Tot ce aveam erați tu și Simone. Și apoi, dintr-odată, amândoi aţi 
dispărut. După ce voi v-aţi mutat, trebuia să-mi găsesc o altă slujbă. Nu 
puteam să plătesc chiria de una singură. 

— De ce nu ai vorbit cu Gustav? a întrebat Drew. Proprietarul 
magazinului video era un tip de treabă. Sunt sigur că ti-ar fi dat mai multe 
ore... 

= fi cunoşti pe Gustav. Afacerea cu filme este o afacere de weekend, 
Joey, a spus ea, imitând acceptabil accentul austriac al lui Gustav. Ei bine, 
după cum se pare, la fel este și dansul. Nu puteam să le fac pe amândouă. 
Și dansul se plătește mult mai bine. 

— Doar că nu întotdeauna se dansează, nu-i așa? 


Cuvintele i-au ieșit din gură înainte ca el să se poată opri. 

— Du-te dracului, Drew. Joey s-a uitat la el. Voi m-aţi părăsit. Știaţi că 
nu-mi puteam permite singură această cocină de rahat. Așa că nu îndrăzni 
să mă judeci pentru că am făcut ceea ce trebuia să fac. 

— Adică ce, să te dezbraci pentru o gașcă de ticăloși ciudaţi? Vocea lui 
Drew era la câţiva decibeli distanţă de un strigăt. Să te freci pe ei până când 
li se scoală? Ia-ţi un nenorocit de coleg de cameră, Joey. Asta are mult mai 
mult sens decât să te prostituezi. 

L-a pălmuit, iar în clipa în care palma ei s-a atins de obrazul lui, a știut 
că o merita. Plesnitura a fost surprinzător de dureroasă. ÎI lovise tare. 

— Unii dintre nenorociţii ăia sordizi din seara asta erau prietenii tăi, a 
spus ea. Și dacă tu chiar crezi că sunt o curvă, atunci nu mai are rost să mai 
vorbim. 

Drew Și-a frecat obrazul, care îl ustura ca naiba. 

— Deci te dezbraci pentru oricine altcineva în afară de mine? 

— Ce-ai zis? 

— Nu-ţi amintești noaptea aceea, cu o săptămână înainte de a ne muta, 
când Simone lucra... 

— Bineînţeles că-mi amintesc acea noapte, a răbufnit Joey. Și știi al 
naibii de bine de ce m-am oprit. N-are nimic de-a face asta cu tine, ticălos 
egoist Și pricopsit. Poate că-mi urăști slujba, dar părerea ta nu mai contează 
pentru mine. Tu m-ai părăsit. Tu ai plecat. 

Amândoi respirau greu, iar geamurile se aburiseră în jurul lor. 

— Nu pot să cred că m-ai pălmuit, a spus el în cele din urmă. 

— Da, bine, a spus ea, deschizând din nou ușa mașinii. De data aceasta, 
Drew nu a încercat să o oprească. Așa mamă, așa fiică. Să ai o viaţă 
frumoasă, dobitocule. 

Ușa s-a trântit. El a privit-o cum a intrat în casă, folosind ușa laterală 
care ducea direct la subsol. Când ușa s-a închis în urma ei, iar el a Știut că 
ea era în siguranță înăuntru, a dat cu spatele și a ieșit de pe alee. 

Nu s-a uitat înapoi. 


Capitolul 16 


Această conversație, care s-a dovedit a fi ultima dintre cei doi, nu a 
decurs deloc așa cum plănuise Drew. 


A petrecut o oră conducând fără ţintă, încercând să-și limpezească 
mintea. Ştia că fusese un nemernic cu Joey Și că îi datora scuze, dar ştia, de 
asemenea, că acestea nu vor suna sincer până nu se va calma. Avea o mamă, 
două surori, o fostă iubită și acum o logodnică, iar el învățase pe pielea lui 
că femeilor nu le place când li se strigă „îmi pare rău!”. Tot ce auzeau era 
tonul, nu cuvintele. 

Pe la ora patru dimineaţa, a întors mașina. Când a ajuns din nou pe 
strada Acorn, două mașini de pompieri, o ambulanţă și două mașini de 
poliție blocau drumul. Se părea că, în aproximativ o oră Și jumătate de când 
plecase, avusese loc un incendiu. A încetinit mașina Și a coborât geamul 
pentru a se uita mai bine. Nu erau flăcări nicăieri. Nici măcar nu era sigur 
care era casa cu probleme. 

Dar mirosul de fum era inconfundabil. 

Mulţi dintre vecini erau afară, cu cizme Și canadiene aruncate peste 
pijamale, câţiva încă purtau ținutele de petrecere de Anul Nou. Stăteau pe 
peluze, vorbind în liniște unii cu alţii, dând din cap cu neîncredere. 
Jumătate din stradă era blocată, așa că Drew a parcat mașina cât de aproape 
a putut de locul acțiunii și a coborât, scrutând toate feţele, căutând vreun 
semn de la Joey. Dar ea nu era pe nicăieri. 

I s-a format primul nod de frică în stomac. S-a apropiat de casă, de 
vechea lui casă, de casa lui Joey. Ușa laterală care ducea la apartamentul de 
la subsol era deschisă, iar un pompier în echipament complet stătea chiar în 
pragul ușii. 

— Drew, a spus cineva, iar el s-a întors cu spatele. Hei, frate, nu știam 
că te-ai întors în oraș. 

Drew a fost ușurat să vadă pe cineva cunoscut. Fostul său vecin era cu 
câțiva ani mai în vârstă, avea o soţie și un copil mic și locuia la trei case 
mai jos. 

— Rick. Ce naiba s-a întâmplat? Simt mirosul de fum, dar casa pare în 
regulă? 

— Incendiul a fost limitat la subsol, a zis Rick. Alarma trebuie să fi fost 
declanșată de ceva vreme înainte ca vreunul dintre vecini să o audă, pentru 
că locatarii de la etaj sunt plecați din oraș. Mașinile au ajuns aici repede, 
dar... 

Focul a izbucnit la subsol. 

— Dar ce? și-a forţat Drew cuvintele să iasă, cu vocea sugrumată. 


Rick a clipit Și apoi s-a uitat în jur, ca Și cum nu-i venea să creadă că el 
era cel care trebuia să-i spună Și spera că altcineva va apărea ca prin farmec 
pentru a prelua conversaţia. 

— Îmi pare atât de rău, omule, a spus în cele din urmă Rick. Joey... au 
spus că Joey nu a supravieţuit. 

Fostul său vecin rostise cuvinte adevărate, iar Drew le auzise. Dar 
înșirate în acea ordine, acele cuvinte nu aveau niciun sens. 

— Cum adică, Joey nu a supraviețuit? 

Rick Și-a mutat greutatea de pe un picior pe altul, simțindu-se în mod 
evident incomod. 

— L-am auzit pe unul dintre pompieri spunând că de vină a fost 
șemineul. Nu știu exact cum s-a întâmplat, dar ei cred că de acolo a pornit. 
Nu mi-am dat seama că acea casă mai avea încă un Șemineu cu lemne la 
subsol. Noi l-am astupat pe al nostru când am renovat anul trecut, pentru că 
antreprenorul ne-a spus că nu respecta codul de construcții. Pompierii... nu 
au putut s-o scoată pe Joey la timp. 

Drew se holba la el. 

— Dar abia am fost aici, a spus el, iar vocea lui a sunat ciudat pentru 
propriile urechi, aproape ca și cum nu era el cel care vorbea. Am fost aici, 
iar ea era bine, era... era... 

A văzut pompierul ieșind pe ușa de la subsol, iar câteva secunde mai 
târziu a apărut un paramedic. Acesta ţinea un capăt al unei tărgi, dându-se 
încet înapoi în timp ce făcea manevre pentru a ieși pe ușa laterală. Drew a 
văzut pe targă o umflătură de forma unui corp. Era acoperit de o prelată de 
plastic galbenă. 

A fugit spre ea. 

— Hei, a spus un agent de poliție, ieșindu-i în cale. Domnule, acesta 
este un... 

— Locuiesc aici, a spus instinctiv, fără să-și poată lua ochii de la prelata 
galbenă. 

— Aveţi vreun act de identitate? 

Drew Și-a scos portofelul și i-a arătat permisul de conducere. Nu se 
deranjase niciodată să îl actualizeze când se mutase în Vancouver, așa că pe 
el apărea încă această adresă. 

— Ea este... este prietena mea, a spus Drew. Trebuie s-o văd. 

Agentul l-a lăsat să treacă 


Drew a continuat să meargă până când a ajuns la paramedic! care se 
pregăteau să ridice targa în spatele ambulanţei. 

Fără să se gândească, a întins mâna spre marginea prelatei, dar un 
paramedic l-a oprit. 

— Este arsă grav, a spus paramedicul. Chiar nu cred că... 

Drew a ridicat prelata câțiva centimetri, fără să-și dea seama că o dăduse 
la o parte de pe partea de sus a corpului. A zărit părul ars Și o faţă care... nu 
era o faţă. Pielea era carbonizată, un amestec oribil de roz, alb și negru, iar 
duhoarea care ieșea din ea nu semăna cu niciun miros pe care îl mai simţise 
vreodată. Înainte de a scăpa prelata și a sări înapoi, a zărit colierul. Colierul 
lui Joey, cel pe care îl avea de când era mică, acel cadou de ziua ei primit de 
la Charles Baxter. Era încă în jurul gâtului ei, intact, și deși lanţul de aur 
era înnegrit, rubinul din pandantiv era încă roșu. 

Stomacul i s-a întors pe dos și a reușit să se dea înapoi câțiva metri 
înainte de a vomita pe un troian de zăpadă. 

Atunci s-a apropiat de el un alt polițist, o femeie înaltă cu părul șaten Și 
creţ. Ceilalţi agenţi păreau să o asculte, așa că a presupus că ea trebuie să 
fie cea care se ocupă de locul faptei. I-a acordat lui Drew o clipă pentru ca 
stomacul lui să se liniștească, ţinând un deget în sus către cei doi 
paramedici, ca aceștia să nu urce cadavrul în ambulanţă. Când Drew s-a 
îndreptat în sfârșit, s-a prezentat. 

— Sunt agentul de poliție McKinley. Locuiţi aici, aţi spus? 

Avea un accent britanic Și vorbea cu amabilitate, deși nu se putea 
confunda autoritatea din vocea ei. 

— Am locuit aici, a spus el. Cu Joey. Trebuie să știu dacă e ea. Joelle 
Reyes. Doar ce i-a pronunţat numele, și lui Drew i-a venit din nou să 
vomite. Vă rog. 

Poliţista la privit cu atenţie. 

— Corpul ei este în stare gravă... 

— Vă rog, a repetat el. 

De obicei, își găsea vorbele mai ușor de atât, dar asta a fost tot ce a 
reușit mintea lui să formuleze. 

— Pot să vă arăt o parte a corpului care nu este atât de deteriorată. 
Agentul a vorbit cu blândeţe: Dar, mai întâi, îmi puteți spune dacă are vreun 
tatuaj? 

— Nu, niciunul, a spus automat Drew. 


Și apoi Și-a amintit. Joey chiar avea un tatuaj, pentru că tocmai îl văzuse 
la Golden Cherry. lisuse, asta se întâmplase cu doar câteva ore în urmă? 

— Așteptați, a spus el. Are un tatuaj. Un fluture. Pe coapsă. 

— Hai să ne uităm, a spus polițista și l-a condus înapoi la ambulanţă. 

Și-a scos lanterna Și apoi a ridicat prelata, de la mijloc de data asta. Și-a 
făcut curaj să privească. 

Și acolo era, într-un loc unde pielea nu era atât de arsă. Un fluture, în 
plin zbor, culorile încă vibrante, deși pielea din jur era de un roșu aprins. 

— E ea, a spus el. E Joey. 

A căzut în genunchi pe trotuarul îngheţat. 

Joey era moartă. Și va fi pentru totdeauna vina lui Drew. Pentru că el o 
părăsise. Din nou. 

x kK k 

Dacă Cherry observă că Drew pare emoționat când ea urcă în birou, nu 
spune nimic. 

Are un rând întreg de albume foto aliniate frumos pe biblioteca din 
spatele biroului ei Și îȘi trece o unghie lungă și roșie de-a lungul coloanelor 
până când ajunge la un album roz decolorat, etichetat — 7998. ÎI scoate de pe 
raft Și își caută ochelarii de citit. Răsfoind paginile, zâmbește privind 
pozele până când găsește ceea ce caută. Ea întoarce albumul spre Drew. 

— Uite-o pe fata ta. 

Drew examinează fotografia din spatele foliei de plastic de protecție. 1 se 
pare suprarealist să privească chipul lui Joey după atâta timp. Dar aceasta 
nu este fata pe care Și-o amintește, cea care purta blugi Și tricouri largi în 
fiecare zi. Aceasta este Joey îmbrăcată ca Ruby, mama ei, cu genele și rujul 
roşu Și o rochie aurie sumară care îi scoate în evidenţă tatuajul de pe 
coapsă. Se relaxează în cabina de probă, cu picioarele ridicate pe măsuţa de 
toaletă, cu pantofii cu toc cui aruncaţi pe Jos lângă scaun, citind o carte. 

Inima lui Drew se strânge. În ciuda faptului că arăta ca Ruby, fotografia 
a surprins perfect esenţa a ceea ce era Joey, întotdeauna avea nasul într-o 
carte, oriunde mergea. 

— S-ar putea să mai fie o poză cu ea pe undeva pe acolo, spune Cherry. 
Caută liniștit. 

Întoarce paginile încet, parcurgând fotografie după fotografie cu femei în 
diferite stadii de goliciune. În cele din urmă, pe ultima pagină, vede o 
fotografie a lui Joey cu alte două dansatoare, toate trei pozând ca îngerii lui 


Charlie. Joey poartă rochia ei aurie, iar tânăra negresă din mijloc poartă o 
rochie argintie — dacă poate fi considerată îmbrăcăminte — care pare a fi 
făcută în întregime din sfori. Femeia din dreapta trebuie să fie cealaltă 
dansatoare filipineză, Betty Savage. Ea poartă un gipao tradițional 
chinezesc verde și, deși fusta se termină la jumătatea gambei, rochia este 
extrem de strâmtă, cu o fantă înaltă doar pe o parte. 

— Betty nu a avut niciodată o problemă în a satisface fetișurile asiatice 
ale clienţilor. De Halloween, s-a îmbrăcat ca o gheișă. Cherry se uită la 
fotografie cu susul în jos. Acum nu mai poți face așa ceva, dar în anii '90, 
într-un club de striptease? I-a adus o grămadă de bani. 

Drew se uită fix la fotografie. 

— Şi Joey a făcut asta? 

— Aș spune că da, dar mai puțin evident, spune Cherry. Ruby știa ce 
anume o făcea să fie diferită de celelalte fete și s-a folosit bine de acest 
lucru. Cele două semănau atât de mult, nu crezi? 

În mod normal, pe Drew l-ar fi deranjat un comentariu ca acesta. Doar 
pentru că erau singurele două dansatoare asiatice din club — și amândouă 
fihpineze — nu însemna că arătau la fel. Dar, privind mai atent, trebuie să 
recunoască faptul că Cherry are dreptate. Joey era puţin mai înaltă, iar Betty 
avea o structură mai suplă, dar nasurile și formele feţei lor aveau o 
rotunjime similară, iar părul lor avea aceeași culoare și lungime. Ar fi putut 
trece drept surori. 

Pe întuneric, ar putea fi chiar gemene. 

Drew simte o altă furnicătură pe Șira spinării. 

— Care era numele real al lui Betty? întreabă el, cu gâtul uscat. 

— Nu-mi amintesc. 

— Ce altceva îmi poți spune despre prietenul ei? 

Cherry clătină din cap. 

— Tot ce Știu este că banda lui a fost la toate știrile de atunci pentru că 
au tras cu armele într-un club de noapte din Chinatown... 

— Banda Blood Brothers, se miră Drew cu respirația tăiată. 

Își amintește bine povestea. Se credea că împușcăturile din clubul de 
noapte făceau parte dintr-un război între Blood Brothers, o bandă 
vietnameză, Și Big Circle Boys, o bandă rivală chinezească. Trei persoane 
au murit în acea noapte. Are zeci de fișiere vechi pe computerul de acasă, 
din seria pe care a scris-o despre bandele de stradă asiatice, Și s-ar putea să 


poată afla numele prietenului lui Betty din cercetările pe care le-a făcut 
deja. 

Drew ridică un colţ al foliei de protecție. 

— Te superi dacă fac o poză cu telefonul meu? Și celeilalte, de 
asemenea? 

— Poţi să le iei, spune Cherry. Văd că a însemnat mult pentru tine. 

În biroul liniștit se aude o serie de mici pocnituri, în timp ce Drew 
desprinde plasticul, detașând cu grijă fotografiile de pe suportul lor lipicios. 
Furnicăturile nu s-au oprit. Joey și Betty, atât de asemănătoare ca 
înfățișare. Una moartă, cealaltă dispărută, în același nenorocit de weekend. 
Prietenul lui Betty, implicat în Blood Brothers într-o perioadă în care banda 
era cea mai violentă, cea mai însetată de putere, văzut în preajma clubului 
în noaptea de Anul Nou. Și apoi, câteva ore mai târziu, Joey este moartă, 
într-un incendiu care a fost considerat un accident... dar s-ar putea să nu fi 
fost. La urma urmei, incendiile sunt o modalitate excelentă de a distruge 
dovezile. 

Și dacă moartea lui Joey nu a fost accidentală? Dacă a fost o crimă? 
Betty Savage ar putea ști. Dar el nu poate vorbi cu ea, pentru că ea e 
dispărută. Sau nu e? 

Drew scutură puţin din cap. Acum cine bagă teorii prostești? 

— Ce este? întreabă Cherry, prinzându-i mișcarea. 

— Nimic. Își forțează un zâmbet Și îi înapoiază albumul. Dacă tot sunt 
aici, ai cumva dosare vechi de personal pe aici? Nu m-ar deranja să dau de 
urma acestei Betty. Din moment ce ai menţionat că ea și Joey erau bune 
prietene, mă întreb dacă îmi poate da câteva informaţii despre ultimul an 
din viaţa lui Joey. 

— Obișnuiam să ţin dosarele tuturor fetelor, cu licenţele de activitate în 
fotocopie, pentru a le avea la îndemână în timpul inspecțiilor aleatorii, 
spune Cherry. Dar au fost distruse cu ani în urmă. Ai putea încerca la 
primărie. Dansatoarele nu pot lucra legal fără licenţă, dar, fără numele real 
al lui Betty, ar fi o mulțime de licenţe de cernut. Erau mult mai multe 
dansatoare în 1998. 

— Mulţumesc pentru pont Și apreciez timpul acordat, dar mă întrebam, 
totuși... Drew ezită. Cherry i-a fost de ajutor și nu vrea să o jignească. De 
ce nu ai prezentat teoria ta la poliţie atunci? Despre prietenul lui Betty, care 
ar fi putut să-i facă rău atât ei cât Și lui Joey? 


Lui Cherry îi scapă un hohot amar de râs. 

— Care poliţie? Nimeni nu a venit să mă întrebe nimic despre niciuna 
dintre ele. Și ce era să fac, să bat drumul până la cea mai apropiată secție de 
poliţie și să ofer voluntar informația că un membru al unei bande 
vietnameze a ucis-o pe una dintre ele, sau pe amândouă? Ultimul lucru de 
care aveam nevoie era să-mi picteze careva o ţintă pe spinare. 

Drew aprobă din cap. Bineînţeles că are sens. Proprietara clubului este o 
doamnă isteață, cu un simţ acut al străzii. 

— Sfatul meu? Cherry pune albumul foto înapoi pe raft. Nu o căuta pe 
Betty. Nu era nimic de capul ei. 


Capitolul 17 


Bineinţeles că are de gând s-o caute pe Betty. 

A trecut mult timp de când Drew nu a mai investigat ceva Și, la naiba, a 
uitat cât de bine se simte când urmărește o poveste. Cu cât se gândește mai 
mult la asta, cu atât mai mult i se pare o posibilitate reală ca incendiul de la 
subsol să nu fi fost un accident. La urma urmei, Joey Știa că șemineul era în 
stare proastă, pentru că Și el, și Simone o avertizaseră despre asta după ce 
se mutase. Când locuiau toţi trei acolo nu aprinseseră niciodată focul, nici 
măcar o dată. 

Dar Betty știa despre coșul de fum? Dacă fetele erau prietene bune Și 
petrecea timp cu Joey în apartament, poate că ar fi știut. Lui Drew 1 s-a 
părut mereu ciudat că Joey a făcut focul în acea noapte, dar dacă nu a fost 
ea cea care l-a aprins? Dacă a fost cineva apropiat de ea? O fată cu un iubit 
care îi furniza droguri pe care le vindea celorlalte fete din club? 

Să omori pe cineva este un motiv bun pentru a dispărea. 

Întors la apartamentul său, Drew sună la biroul de licenţiere de la 
primăria Toronto Și le explică situația. Este transferat la departamentul 
arhivă, unde explică din nou totul, doar pentru a fi pus în așteptare timp de 
douăzeci de minute înainte ca apelul să fie pur și simplu deconectat. 
Treizeci de minute mai târziu, primește un răspuns de la un administrator de 
la biroul de acordare a licenţelor, care îi spune că nu poate oferi informații 
despre licenţe decât dacă acestea sunt solicitate de persoana în cauză sau de 
un reprezentant al legii. Își răsfoiește lista de contacte și dă telefoane la trei 


agenţi de poliţie pe care îi cunoaște personal. Nimeni nu răspunde, așa că 
lasă mesaje vocale. 

Jurnalismul de investigaţie nu este nici pe departe atât de sexy pe cât 
pare la televizor. Se chinuiește să caute pe Google „incendiu casă Toronto 
Acorn Street 1 ianuarie 1999” și primește rezultate pentru două articole 
care menţionează incendiul de la vechea sa locuinţă. 

În primul articol, inspectorul de pompieri a explicat că incendiul a fost 
provocat de șemineul de la subsol, al cărui coș de fum nu mai fusese 
curăţat sau întreţinut de peste zece ani. Acesta conţinea o acumulare de 
creozot, un material asemănător gudronului care este foarte ușor 
combustibil. Focul din șemineu a făcut ca creozotul să se aprindă în coșul 
de fum, care era plin de fisuri, permiţând focului să se răspândească la 
pereți. A mistuit restul micului apartament de la subsol în câteva minute, 
fără să lase timp ocupantului, care probabil dormea la acea oră din noapte, 
să scape. 

„Importanţa întreţinerii regulate a coșurilor de fum nu poate fi 
exagerată, a declarat inspectorul de pompieri. Din păcate, am văzut acest 
scenariu de prea multe ori”. 

Al doilea articol spunea cam același lucru, doar că titlul era mai 
dramatic: FIICA LUI RUBY REYES A PIERIT ÎNTR-UN INCENDIU ÎN 
NOAPTEA DE REVELION. 

Articolul a fost scris în mod clar pentru a stârni interesul. Nu numai că a 
tinut să menționeze că Joelle Reyes, în vârstă de 20 de ani, lucra ca 
dansatoare exotică la Golden Cherry Gentleman's Club, dar a folosit un 
paragraf ca să povestească despre crima făcută de mama ei, ceea ce 
înseamnă că reporterul reușise să facă legătura între Joey și Ruby. Articolul 
se încheie cu un scurt citat din partea agentei de poliție Hannah McKinley, 
care a confirmat că nu se suspecta niciun fel de infracţiune. 

Drew își amintește de McKinley. A fost drăguță cu el în acea seară. Îi 
caută numele pe Google și află că acum este detectiv-sergent, la omucideri. 
Încă câteva click-uri și are adresa de e-mail a departamentului ei. Scrie 
repede, explicându-i cine este și amintindu-i cum s-au cunoscut. O oră mai 
târziu, McKinley sună. Uitase că avea accent britanic până când îi aude 
vocea. 

— Asta a fost cu mult timp în urmă, așa că va trebui să-mi împrospătez 
memoria. Lăsaţi-mă o secundă, spune sergentul McKinley. Drew o aude 


cum bate la mașină Și nu poate decât să presupună că se află la biroul ei de 
la secţie. Bine, acum îmi amintesc. Incendiu într-o casă, în ajunul Anului 
Nou, o persoană a decedat, Joelle Reyes, fiica lui Ruby Reyes. Identificarea 
victimei a fost furnizată de... Drew Malcolm. A, da, tu ești. 

— Eu sunt, da, spune el. Poţi să-mi spui dacă au fost făcute fotografii la 
faţa locului? 

— Sunt sigură că or fi fost făcute, cel puțin de către compania de 
asigurări, spune ea. Probabil că a doua zi. 

— Dar fotografii ale decedatei? O imagine a feţei arse a lui Joey trece 
prin mintea lui Drew. Ar fi existat poze cu așa ceva? 

— La locul faptei? Categoric nu. Pompierii ar fi avut ca prioritate să o 
scoată cât mai repede posibil. 

Drew încearcă din nou. 

— Dar la morgă? Ar trebui să aibă fotografii, nu? 

— Posibil, dar nu ţi-ai dori să le vezi, presupunând că au fost făcute și 
presupunând că au fost arhivate corespunzător Și că pot fi localizate după 
toți acești ani. Dar, din câte îmi amintesc, era moartă când au scos-o de 
acolo. McKinley face o pauză. De ce ai vrea să vezi fotografii? Din câte îmi 
amintesc, corpul prietenei tale era foarte ars. 

— Nu peste tot. Drew își drege glasul. Era o parte din picior unde 
tatuajul ei era încă vizibil. 

— Aha, da. Și așa ai reușit să o identifici. Asta, și... O pauză. Probabil 
că citește. Colierul, am observat că purta un colier de aur cu un pandantiv 
cu diamante și un rubin. 

Drew dădu din cap, chiar dacă ea nu-l vede. 

— Au confirmat vreodată cauza reală a morții ei? 

— De obicei, este vorba de inhalarea fumului, dar se pare că acest 
incendiu a distrus subsolul destul de repede, spune McKinley. Încă o pauză. 
De ce întrebi? Vrei să spui că, după nouăsprezece ani, acum ai întrebări 
despre cum a murit? 

Accentul ei îi dă peste cap capacitatea de a-i interpreta tonul. Nu-și 
poate da seama dacă este interesată sau enervată și deja începe să se simtă 
un pic prost să pună aceste întrebări unei polițiste experimentate după ce a 
trecut atât de mult timp. Totuși, ce are de pierdut, în afară de puțină 
demnitate? 

— Spun că acum nu mai sunt sigur, explică Drew. Știu că pare o nebunie 


după atâta vreme, dar dacă era deja moartă, iar incendiul a fost doar o 
mușamalizare? 

— Cea adus asta în discuţie? 

— Ruby Reyes, mama lui Joey, a fost eliberată condiționat. Fac o serie 
de podcasturi despre ea și despre relația cu fiica ei Și încerc să completez 
unele dintre lacunele din viaţa lui Joey. Tocmai am aflat că Joey era 
amestecată cu niște oameni dubioși pe atunci, lucru pe care nu l-am Știut la 
momentul respectiv. 

Liniște de la McKinley. Nu poate decât să-și imagineze ce trebuie să-i 
treacă prin cap. Probabil crede că e o nebunie, pentru că așa e. De 
asemenea, este un risc prea mare, nebazat pe nicio dovadă, doar pe o 
bănuială. Bine, nici măcar pe o bănuială. Pe o furnicătură. 

— Alo? Drew își ţine respirația. Mai sunteţi? 

— Caut să văd dacă s-a făcut o autopsie a cadavrului. Nu a fost făcută. 
Dar m-am gândit că merită să verific. 

El este ușurat că nu a închis. 

— Scrie de ce nu au făcut una? 

— Pentru că moartea nu a fost declarată suspectă. Joelle a fost găsită 
întinsă pe canapea, în faţa șemineului de unde a pornit focul. Teoria este că 
ea a adormit, iar ceva mai târziu, focul a izbucnit în coșul de fum. Pare 
destul de simplu cum s-a întâmplat totul, atât timp cât rămânem la 
presupunerea că nimeni nu a vrut-o moartă. Sergentul face din nou o pauză. 
Crezi că cineva a vrut să o omoare? 

— Mai devreme, m-am întors la clubul de striptease unde lucra, iar 
proprietara mi-a spus că Joey era prietenă apropiată cu o altă dansatoare, 
care se numea Betty Savage. Betty vindea droguri în club, furnizate de 
prietenul ei, care făcea parte dintr-o bandă. În noaptea în care a murit Joey, 
a fost văzut în jurul clubului, deși Betty nu era acolo în acea noapte. 

Un gând îi vine atunci lui Drew, și dacă există o limită la cât de 
prostească poate deveni o teorie, aceasta ar putea fi limita. 

— Joey și Betty semănau foarte mult, spune el. Amândouă erau 
filipineze, Știu că e o exagerare, dar... 

— Continuă, spune McKinley. Ai ajuns până aici. 

— Dacă prietenul lui Betty a ucis-o pe Joey din greșeală? Și a dat foc la 
apartament ca să acopere crima? 

— Fi bine, unde e Betty acum? 


— A dispărut. A dispărut în weekendul în care a murit Joey. 

— Bine, asta e interesant. Face o pauză. Atunci presupun că trebuie să o 
găsești pe Betty și să o întrebi ce știe despre acea noapte. 

Drew expiră. Deci poliţista nu crede că e o prostie. Măcar atât. 

— Problema este că nu-i știu numele real. La club se dădea drept Betty 
Savage. Am depus o cerere la primărie pentru a verifica dacă are licență de 
artistă, dar femeia care mi-a răspuns la e-mail nu vrea să-mi dea nicio 
informaţie decât dacă sunt reprezentant al legii. 

— La naiba, te-ai băgat peste tot în chestia asta, spune McKinley. Cine 
este persoana căreia i-ai trimis un e-mail? Și ai vreo șansă să-mi trimiţi o 
fotografie cu Joelle și această Betty? 

O pune pe difuzor Și își folosește telefonul pentru a face fotografii ale 
imaginilor pe care i le-a dat Cherry, apoi îi trimite totul polițistei. Cinci 
secunde mai târziu, îi aude computerul făcând ping. 

— Chiar seamănă, nu-i așa? spune McKinley. Fir-ar acum chiar că m-ai 
pus pe gânduri. O să verific rapoartele de persoane dispărute în jurul acelei 
perioade. Poţi să-mi spui ceva despre prietenul ei? 

— Făcea parte dintr-o bandă vietnameză numită Blood Brothers. Nu-i 
Știu numele. 

Dar s-ar putea să fiu în stare să aflu. 

— Bine, te sun eu înapoi. Am alte zece lucruri pe care aș putea să le fac, 
dar acum m-ai pus pe gânduri. McKinley oftează. O să-ți trimit un mesaj 
când știu ceva. 

— Înţeleg că este absolut aiurea, spune Drew. Și nici nu sunt sigur că 
asta schimbă ceva, pentru că sunt 99% sigur că incendiul a fost probabil un 
accident. 

— Dar înainte erai sută la sută sigur, spune McKinley. Acel unu la sută 
te poate mânca de viu. Crede-mă, cunosc acest sentiment. 

El apreciază înțelegerea ei, pentru că are într-adevăr nevoie să știe. Cu 
toate acestea, aflarea adevărului s-ar putea să nu-l facă să se simtă mai bine. 
Își tot spune că face acest podcast pentru Joey, pentru a-i spune povestea Și 
a o expune pe Ruby așa cum este ea de fapt. Dar, în adâncul sufletului său, 
în crăpăturile în care își înghesuie toate gândurile dureroase pe care nu 
suportă să le abordeze, știe că o face pentru a încerca să își atenueze 
propria vină. Pentru că a abandonat-o. 

Joey avea Și ea partea ei de vinovăţie. În mod incredibil, se învinovăţea 


pentru că mama ei fusese acuzată de uciderea lui Charles. După ce vecinul 
lor a sunat la poliție, iar Ruby a fost în cele din urmă arestată pentru abuz 
asupra copilului, Joey i-a permis asistentei sociale să-i citească jurnalele în 
care a scris despre noaptea în care Charles a fost ucis. 

— Ai vrut ca asistenta socială să știe, nu-i așa? o întrebase Drew. 
Stăteau la masa de lângă fereastra de la Jumior's. Faptul că i-ai dat jurnalele 
tale a fost modul tău de a-i spune, fără să fii nevoită să-i spui de fapt. 

— Nu știu dacă mă gândeam la asta, a spus Joey. Oricât de stupid ar 
suna, nu am vrut niciodată ca Ruby să ajungă la închisoare. Am vrut doar să 
nu mai trăiesc cu ea. Dar, cine râde la urmă... Faptul că am trăit cu unchiul 
Și mătușa mea nu mi-a îmbunătățit viața. Mi-a făcut-o de și mai mare 
rahat, dar în alt fel. Şi au fost multe momente în care mi-am dorit să fi 
rămas cu diavolul pe care îl știam. 

Joey nu vorbea aproape niciodată despre anii petrecuţi în Maple Sound. 

Drew se apucă să citească ultimul jurnal. 


Capitolul 18 


După arestarea mamei sale, Joey a petrecut două nopți într-un adăpost de 
urgenţă, alături de o duzină de alți copii. A dormit pe un pat de jos, sub o 
fată care vorbea (plângea) în somn. Când asistenta socială s-a întors în cele 
din urmă după ea, Joey a fost ușurată. Tot ce își dorea era să își vadă mama 
ȘI să se asigure că este bine (nu era supărată pe ea). 

Dar nu mergeau să o vadă pe Ruby. Se întorceau la apartamentul din 
Willow Park pentru ca Joey să-și împacheteze lucrurile. 

Asistenta socială („poţi să-mi zici Deb”) i-a explicat pe drum că, din 
cauza acuzaţiei de abuz asupra copilului, Joey va trebui să stea o vreme 
separată de mama ei. Între timp, mătușa ei Flora și unchiul Miguel din 
Maple Sound au fost de acord să o ia la ei. Joey a fost surprinsă. Nu-și 
putea imagina ce argumente (vrăji) folosise asistenta socială ca să-i 
convingă pe Tita Flora și Tito Micky, dar trebuie să fi fost un abracadabra 
serios pentru ca sora mamei sale — și cel mai mare dușman al ei — să o 
primească pe unica fiică a lui Ruby. 

Apartamentul părea cumva mai mic Și mai neîngrijit decât fusese cu 
doar două zile înainte. Sau poate că Joey îl vedea doar prin ochii asistentei 
sociale, care erau plini de compasiune în timp ce privea în jur, observând 


vasele sparte, ramele de fotografii crăpate Și lampa făcută bucăţi de pe 
podea. 

— Nu te grăbi, a spus Deborah. Știu că trebuie să fie dificil. 

Joey a scos din dulap vechea valiză a lui Ruby și a început să bage în ea 
puținele haine pe care le avea. A luat și câteva dintre lucrurile mamei. 
Uscătorul de păr. Peria Mason Pearson pe care Ruby o cumpărase după ce 
își luase prima slujbă în Canada. Rujul ei obișnuit, MAC — Russian Red. 

Deborah i-a împrumutat o a doua valiză, pe care Joey a umplut-o cu cât 
mai multe dintre cărțile mamei. Danielle Steel, Judith Krantz și Sidney 
Sheldon erau autorii preferați ai lui Ruby, deoarece toți scriau povești lungi 
Și deocheate, pline de dramatism, inimi frânte Și angoase. Joey citea Și ea 
toate romanele, iar discuțiile cu mama ei despre ele erau întotdeauna 
momentele ei cele mai fericite. Era singurul lucru pe care îl puteau face 
împreună Și care nu avea niciodată vreo consecinţă urâtă. 

Deborah 1-a spus că toate celelalte lucruri din apartament puteau rămâne 
până la sfârșitul lunii următoare, când locuința va fi repusă pe piața 
chiriilor. 

— Dar mama unde o să stea, a întrebat Joey. După proces? 

Deborah 1-a atins umărul. 

— S-ar putea să treacă mult timp până să se întoarcă acasă, dragă. 

În fiecare casă în care ea Și Ruby locuiseră, Joey învățase să găsească o 
ascunzătoare secretă, un loc unde putea depozita lucruri pe care mama ei nu 
le-ar fi găsit. Unul dintre aceste lucruri era colierul de la Charles. Ruby îl 
vânduse pe al ei într-un acces de furie atunci când Charles o părăsise 
(pentru a treia oară), iar Joey, de-acum obișnuită cu situaţia, i-a spus mamei 
ei că ea își pierduse propriul colier în parc. Doar că nu fusese așa. Îl 
ascunsese, pentru ca Ruby să nu-l vândă și pe al ei. 

— Ce sunt alea? a întrebat Deborah atunci când Joey a scos colierul 
dintr-o placă de parchet slăbită de lângă radiator. 

Nu părea surprinsă că Joey avea o ascunzătoare secretă. De asemenea, nu 
se referea la colier. Se uita la teancul de caiete mici Și frumoase care se 
aflau și ele pe podea. 

— Sunt jurnalele mele, a spus Joey. Cred că o să le las aici. 

— Ar fi păcat. Despre ce scrii? 

Joey a ridicat din umeri. 

— Despre toate, cred. Le-a luat în mână. De ce, ai fi vrut să le citești? 


— Vrei să le citesc? 

Joey a ridicat din nou din umeri. 

Asistenta socială nu a făcut nicio mișcare pentru a le lua, rămânând 
așezată pe marginea patului. În acea poziţie, Joey nu a putut să nu observe 
că trupul lui Deborah avea forma unui cartof. Ruby, care avea întotdeauna 
păreri puternice despre corpurile altor femei, ar fi spus că era grasă. Dar 
când Deborah o îmbrățișase în urmă cu două nopți, după arestare, o 
considerase pe femeia asta o sursă de siguranță, așa cum era ea moale, cu 
rotunjimile ei calde și reconfortante. Era o pernă în formă de om, exact 
opusul lui Ruby. 

— Mi-ar plăcea să le citesc, a spus Deborah. S-ar putea să mă ajute să te 
cunosc mai bine, să te pot sprijini cât mai bine. Dar trebuie să fii de acord, 
Joelle. 

— Mă rog. Nu-mi pasă. 

Jurnalele se aflau acum pe bancheta din spate. 

Un odorizant de aer în formă de căpșună atârna de oglinda retrovizoare a 
mașinii Honda Acord a lui Deborah. Era pufos, ca un autocolant 
supradimensionat de răzuit Și, deși nu mirosea deloc a căpșuni, făcea ca 
mașina să miroasă frumos. Mașina lui Ruby duhnea întotdeauna a fum. 

— Te simți bine, Joelle? Deborah a aruncat o privire, lumina soarelui 
reflectându-se pe pielea ei netedă, întunecată și fără pori. Va trebui să 
opresc în curând să pun benzină, dacă ai nevoie să mergi la baie. 

Dacă Deborah se referea la „bine” în sensul că nu era rănită și nu era 
bolnavă fizic, atunci sigur, Joey era bine. S-a uitat drept în faţă, conștientă 
de buclele negre ale lui Deborah care se legănau în ritmul cântecelor care se 
auzeau din casetofon. Asistenta socială părea prea bătrână pentru Young 
MC, dar știa toate cuvintele de la „Bust a Move”. She s dressed în yellow, 
she says hello. 

Deborah a aruncat din nou o privire, așteptând încă un răspuns. În cele 
din urmă, Joey a ridicat din umeri. Ştia că adulții nu puteau suferi când 
copiii făceau asta, dar nu și Deborah, care părea să înţeleagă că uneori nu 
existau cuvinte. Câteodată răspunsul era o ridicare din umeri. 

— Când mă vor lăsa să-mi văd mama? 

Joey s-a uitat pe geamul din partea pasagerului, unde își putea vedea 
reflexia. Părea translucidă, ca o fantomă (Mi-aș dori să fiu o fantomă). 

Deborah a avut nevoie de câteva secunde pentru a răspunde. 


— N-am idee, din păcate, dragă. Dar pun pariu că mătușa și unchiul tău 
sunt încântați să te vadă. 

Asistenta socială a spus-o cu atâta amabilitate încât, deși știa că situația 
era exact pe dos, Joey nu a putut să nu fie de acord. Mai fusese o singură 
dată la Maple Sound, cu câțiva ani în urmă. Vizita fusese un dezastru. 
Fusese ziua în care o întâlnise pentru prima dată pe bunica ei (lola). 

Fusese, de asemenea, ziua în care își dăduse seama că și mama ei rea 
avea o mamă rea. 

La benzinărie, Joey a așteptat în mașină în timp ce asistenta socială a 
intrat să plătească. Parcurseseră deja o oră din cele două până la Maple 
Sound, iar timpul trecea cu viteza luminii. Cu fiecare kilometru, inima ei 
devenea mai grea. Simţea că această călătorie cu mașina era linia de 
demarcaţie dintre înainte Și după. Odată ce ajungea la casa unchiului Și 
mătușii ei, trecea în „după” Și nu mai exista cale de întoarcere. 

Deborah s-a lăsat pe scaunul șoferului Și i-a înmânat lui Joey o pungă de 
plastic. Înăuntru se aflau mai multe pachete de Schittles. 

— Ştiu că mătușa ta are trei băieţi, dar dulciurile sunt ale tale, Joelle, și 
nu trebuie să le împarți cu nimeni. Tonul lui Deborah era serios în timp ce 
pornea mașina. Ori de câte ori te simţi singură, ia câteva Schittles. 
Gândește-te la ele ca și cum eu te-aș îmbrățișa. Până când vei termina 
bomboanele, mă voi întoarce în vizită. Și o să-ţi mai aduc câteva. 

Joey s-a uitat fix la pungă. Un adult tocmai îi dăduse un cadou Și nici 
măcar nu era ziua ei de naștere. E adevărat, erau doar Schittles, dar era cel 
mai frumos cadou pe care îl primise vreodată. Pentru că era în schimbul a... 
absolut nimic. 

— Mulţumesc, a zis, impunându-și să nu plângă. 

O oră mai târziu, au ajuns în Maple Sound. Întreaga familie era afară, pe 
verandă, când au ajuns. Casa cu două etaje se afla în vârful unui deal și, 
deși avea o priveliște frumoasă asupra lacului Huron, era mult mai mică Și 
mai izolată decât își amintea Joey. 

— E foarte frumos aici. Deborah a părut surprinsă. A coborât geamul. 
Simi acest miros? Aer proaspăt. Și văd un iaz acolo? E atât de drăguţ. 
Ascultă... poți auzi broaștele... 

La început, Joey nu a înţeles de ce Deborah s-a oprit atât de brusc din 
vorbit, dar apoi Și-a dat seama că era din cauza ei. Plângea, la naiba, Și nici 
măcar nu Și-a dat seama că o făcea până când nu a văzut privirea din ochii 


lui Deborah. Și-a frecat obrajii, jenată că a fost surprinsă simțind ceva — Și 
furioasă pe ea însăși pentru că lăsase să se vadă asta. 

Tita Flora a apărut lângă portiera din partea șoferului cu un zâmbet larg. 
Nici ea nu arăta așa cum și-o amintea Joey. Părul ei era tuns scurt Și 
decolorat într-o nuanță nefirească de acaju. Cei trei băieţi ai ei — Jason, 
Tyson și Carson — stăteau pe verandă, luptându-se între ei în spatele lui Tito 
Micky, care părea să nu ţină cont de energia haotică a fiilor săi. Unchiul ei 
se schimbase Și el. Aproape că nu mai avea păr pe cap și era mai slab, iar 
mușchii nervoși din braţe și picioare aproape că dispăruseră din cauza 
anilor de inactivitate. Burta, în schimb, îi ieșea ferm peste nădragii de 
baschet verzi, lăsați. Din gură îi atârna o ţigară neaprinsă, iar în mână avea 
o brichetă. 

Bunica ei era singura care nu se schimbase. Lola Celia avea părul vopsit 
în aceeași nuanţă de negru albăstrui ca înainte Și, ca Și data trecută, era 
îmbrăcată în pantaloni de trening Și un hanorac, chiar dacă era vară. A 
ridicat o mână osoasă în direcţia lor. Joey știa că înfățișarea ei fragilă era 
doar o iluzie, în trupul acela mic și îmbătrânit se afla o femeie căreia nu-i 
scăpa nimic din vedere și a cărei limbă era la fel de ascuțită ca o lamă de 
ras. 

La urma urmei, Ruby o moștenise de la cineva. 

S-au făcut prezentările, iar Tita Flora a sărutat-o superficial pe frunte pe 
Joey înainte de a o saluta pe Deborah cu un zâmbet prea larg care îi arăta 
toți dinții. Lola a salutat-o în limba engleză, cu ochii ei de cărăbuș fixati pe 
corpul nepoatei sale în timp ce întindea mâna, cu palma în jos. Joey a luat-o 
Și a făcut o plecăciune, apăsându-și ușor dosul mâinii ei pe frunte. 

Când o întâlnise pentru prima dată pe lola, cu câţiva ani în urmă, Joey nu 
Știa ce este mano. Bunica ei se luase de Ruby vorbind furioasă în limba 
cebuano, probabil pentru că nu o învățase pe tânăra ei fiică cum să salute 
bătrânii cu respect. Singurul cuvânt pe care Joey îl înțelesese din acea 
biciuire verbală fusese puta, care însemna curvă. Lola Celia îl strigase către 
Ruby, nu o dată, ci de două ori. Mai târziu, pe drumul de întoarcere spre 
Toronto, Ruby fusese neobișnuit de tăcută. „Ai o mamă rea”, îi spusese ea 
lui Joey cu o voce resemnată înainte de a porni radioul, „pentru că și eu am 
avut o mamă rea”. Tita Flora și-a împins soțul. Tito Micky își înfipse ţigara 
în buzunar Și luă valizele, apoi au intrat cu toţii înăuntru. 

— Mick, arată-i lui Joey unde este camera ei, a spus mătușa. Apoi i s-a 


adresat lui Joey: Lola a făcut adobo pentru cină. Știu că e preferata ta. 

Când spusese „preferata” se auzise mai degrabă „breverata”. Accentul 
filipinez al mătușii ei nu se Ștersese prea mult de-a lungul anilor. În schimb, 
accentul lui Ruby aproape că dispăruse, pentru că mama ei fusese hotărâtă 
să îl piardă. Din când în când revenea când vorbea (tipa) cu Joey, dar în 
preajma altor persoane (amanți) aproape că părea canadiană (ceea ce, 
pentru Ruby, însemna albă). 

— Uau, ce grele sunt, a spus Tito Micky în timp ce trăgea ambele valize 
spre scări. Greu suna ca „grieu”. Ce ai aici, un cadavru? 

Gluma era de prost gust, iar Deborah a clipit. Tita Flora i-a vorbit brusc 
soțului ei în dialectul lor filipinez, iar umerii lui s-au prăbușit. Joey a 
reţinut doar un cuvânt. Buang. Însemna „prost”. 

Joey Și-a urmat unchiul pe scări până la dormitorul din capătul holului. 
S-a uitat în jur consternată. Deși fereastra avea vedere spre iaz, camera nu 
era cu nimic mai bună decât cea în care dormea la casa de copii. Paturile 
supraetajate erau împinse la perete, iar pe podea, în locul cel mai apropiat 
de ușă, era o saltea subţire cu două locuri. Era acoperită cu un cearșaf de 
bumbac roz simplu, atât de nou, încât încă mai avea cute de la ambalaj. 

— Vei împărți camera băieților mai mari. Tito Micky gâfâia ușor, anii de 
țigări Și băutură nepregătindu-l deloc pentru efort. Interesant este că rana de 
la spate — motivul pentru care încasa indemnizație de handicap — nu părea 
să-l supere. Totul s-a întâmplat atât de repede încât nu am apucat încă să 
cumpărăm un pat, a continuat el. 

— E în regulă, a spus Joey. 

Tita Flora a apărut în ușa dormitorului împreună cu Deborah, care s-a 
încruntat. 

— Este doar ceva temporar, i-a explicat mătușa ei. Băiatul nostru cel mic 
doarme cu mama mea pentru că încă are nevoie de ajutor pentru a folosi 
baia. Dar în câteva luni, Carson va putea dormi cu frații lui aici, iar noi vom 
putea muta patul lui Joey în camera lui Lola. 

— Caree pat? s-a auzit tonul direct al lui Deborah. Tot ce văd este o 
saltea, iar Joelle va avea nevoie de un pat adecvat, ca să nu doarmă la zece 
centimetri de podea. Când am vorbit la telefon, m-ați asigurat că o să fie 
gata camera el. 

Tita Flora s-a uitat la soţul ei. 

— Patul este comandat. De la Sears. Nu-i așa, Mick? 


Lui Tito Micky i-a luat o secundă să se prindă. 

— Da, vine în curând. Era un mincinos teribil. Au... au întârziat cu 
livrarea. 

Librarea. 

— Deci, Deborah. Zâmbetul Titei Flora era din nou numai dinţi. Când ne 
putem aştepta la prima plată? 

Asistenta socială i-a explicat lui Joey că mătușa Și unchiul ei erau 
eligibili pentru plăți lunare din partea guvernului pentru îngrijirea rudelor, 
asemănătoare cu cele pentru plasament familial. Cât de mult vor primi, Joey 
nu a întrebat, dar știa că banii erau singurul motiv pentru care Tita Flora 
fusese de acord cu acest aranjament. 

— Aproximativ trei săptămâni. Vocea lui Deborah a căpătat o notă plată, 
pe care Joey nu o mai auzise până atunci. Adică exact în perioada în care 
mă voi întoarce aici pentru a verifica Și a vedea cum merg lucrurile. 

Avertismentul era evident, dar mătușa ei doar a dat din cap și a 
îndrumat-o pe Deborah înapoi pe hol pentru a verifica etajul. Joey s-a 
îndreptat spre fereastra din camera pe care urma să o împartă cu verișorii ei, 
care aveau opt Și Șase ani. Deborah avea dreptate. Era frumos aici. Poate că 
totul ar fi fost bine. Trebuia să fie, pentru că pur Și simplu nu exista nicio 
opțiune să nu fie. Avea de ales ori aici, ori la orfelinat, mai ales dacă mama 
ei era condamnată. 

A simţit o mână care îi atingea partea inferioară a spatelui Și a tresărit. 

Tito Micky i se alăturase la fereastră, apăsând ușor cu palma în 
adâncitura de deasupra coccisului ei. Mirosea a tutun Și a whisky. Ea s-a 
mișcat câţiva centimetri, cât să îi cadă mâna, iar el a privit-o cu un zâmbet 
inocent. 

— Nu pot să cred cât de mare ești acum, Joelle, a spus el. Cried. Poate 
că într-o zi nu va mai percepe accentul lui, dar deocamdată, suna străin, ȘI 
evident. ` Mne! Eşti atât de drăguță. 

Joey s-a strâmbat când l-a auzit pe unchiul ei folosindu-i prenumele 
formal. Când Deborah îi spunea Joelle, suna matur, respectuos. Dar când îl 
spunea Tito Micky, dând aceeași greutate fiecărei silabe a numelui ei ca Și 
cum ar fi fost două nume separate (Jo-Elle), 1 se făcea pielea ca de găină. 

— Ştii că Tita Flora nu te-a vrut aici, pentru că mama ta a făcut ceva 
foarte rău. Tito Micky a vorbit încet, conspirativ, ca Și cum ar fi avut un 
secret încântător doar între ei doi. Dar i-am spus că faci parte din familie. 


Aceasta este casa voastră, bine? Dacă ai nevoie de ceva, nu trebuie decât să- 
l întrebi pe Tito Micky al tău. 

Unchiul ei s-a apropiat până când umerii lor s-au atins. Mâna lui era din 
nou la baza coloanei ei vertebrale, iar ea îi simţea degetul mișcându-se în 
cercuri lente și leneșe. Tito Micky nu se mai uita pe fereastră, ci se uita la 
ea. A suspinat, iar respirația lui duhnind a whisky i-a mângâiat obrazul lui 
Joey. 

— "Mne, a oftat el. Cuvântul — care nu era chiar un cuvânt, ci mai 
degrabă un fel de silabă — era un argou filipinez pentru „Doamne”. Ești atât 
de drăguță, Joelle. 

S-a aplecat mai aproape Și i-a șoptit la ureche. 

— Arăți exact ca mama ta. 


Capitolul 19 


În adâncul dulapului său supraaglomerat, undeva între bradul artificial de 
Crăciun Și ukulelele neglijate ale fiicei sale, Drew găsește în sfârșit cutia 
pe care o caută. Este plină de caiete, albume, tăieturi de ziare, fotografii, 
hard disk-uri Și stick-uri de memorie. Practic, toată munca lui din cei 
cincisprezece ani de jurnalist de investigaţie pentru Toronto After Dark. 

Drew a urmărit tot felul de povești pentru acel săptămânal de sâmbătă. A 
descoperit că femeia fără adăpost care câștiga 30.000 de dolari pe an din 
mărunțiș era de fapt o bunică cu o mașină Și o casă în suburbii. A dat în 
vileag un proxenet de optsprezece ani care insista că nu intenționa niciodată 
să intre în afacerea cu servicii sexuale, ci doar cunoștea câteva fete de la 
școală care erau dispuse să se culce cu prietenii lui pentru un ban în plus, 
așa că lua un onorariu pentru aranjarea întâlnirilor („Ca la Clubul de 
Babysitter”, i-a spus cu seriozitate lui Drew. „Doar că fără să aibă grijă de 
copii.”). 

Și, la apogeul carierei sale, Drew a publicat o serie premiată despre 
bandele de stradă asiatice care au condus Chinatown în anii '90, unele 
dintre ele fiind încă în activitate Și astăzi. Ceea ce înseamnă că tot ce era de 
Știut despre ele pe atunci se va afla undeva pe unul dintre aceste hard disk- 
uri vechi. Drew își dă cu presupusul, conectează unul dintre ele și începe să 
caute. Dacă nu găsește ceea ce caută aici, mai are încă Șapte. 


Dacă ar fi fost după el, ar fi rămas la Toronto After Dark până când ar fi 
ieșit la pensie. Dar, la fel ca toate ziarele mai mici, Și acesta a luat calea 
dinozaurilor în ultimii câţiva ani. S-a închis chiar în momentul în care 
Sasha trimitea cererile de înscriere la universitate Și, deși o parte din taxele 
de școlarizare puteau fi acoperite de fondul pe care el și Kirsten îl creaseră 
când s-a născut, restul va trebui să vină de la părinții lui Kirsten, care 
făcuseră deja atât de multe. Drew a acceptat toate contractele de liber- 
profesionist pe care le-a găsit, dar abia când articolul online pe care l-a scris 
despre cuplul de miliardari uciși Barry și Honey Sherman a devenit viral, 
lucrurile au luat o întorsătură mai bună. A fost invitat să apară la postul 
public de radio CBC pentru a discuta despre acest subiect, iar interviul a 
fost atât de popular, încât a fost invitat de mai multe ori să revină pentru a 
discuta despre alte cazuri penale. Şi așa s-a născut Ce facem pe întuneric. 
Într-o perioadă în care părea că și cel mai fraier golan de pe stradă are un 
podcast, nimeni n-a fost mai Șocat decât Drew când emisiunea lui a luat 
avânt. 

Bingo. Dă clic pe un dosar și găsește ceea ce caută. Notiţele lui Drew, 
interviurile Și schiţele sunt toate aici, practic tot ce a lucrat când a scris 
seria de articole despre bandele din Chinatown. În zece minute, are numele 
cuiva despre care se credea că este un membru de rang înalt al Blood 
Brothers. Tipul, acum de vârstă mijlocie, locuiește în Oakville, o suburbie 
bogată la vest de Toronto. Google Maps arată că adresa sa este o casă mare 
pe malul apei, pe Lakeshore Road, departe de apartamentul dărăpănat din 
Chinatown pe care îl împărțea cu părinţii și fratele său mai mic atunci când 
au venit pentru prima dată în Canada din Vietnam. 

Este nevoie de câteva apeluri telefonice, dar întâlnirea este aranjată. 
După un duș și un bărbierit rapid, Drew pleacă să se întâlnească cu bărbatul 
despre care se zvonește că ar fi responsabil pentru importul de narcotice 
ilegale în valoare de jumătate de miliard de dolari în Canada în anii '90. 

Și acestea sunt doar lucrurile care se Știu. 

Cu cât Drew intră mai adânc în Oakville, cu atât casele devin mai mari 
ȘI, în cele din urmă, se trezește trecând pe lângă proprietăţi care se ridică la 
milioane de dolari. Din curiozitate, îi cere lui Siri să verifice preţul de listă 
al unei case de vânzare care seamănă cu un mic castel din sudul Franţei. 
Siri îi spune că prețul cerut este de 12.999.999 dolari. Pentru numele lui 
Dumnezeu, pe cine păcălesc acești agenți imobiliari? Rotunjește naibii la 


13 milioane! 

Casa de lângă ca nu este scoasă la vânzare, dar este cea pe care o caută. 
Trage pe aleea în formă de U. Parchează în spatele unui Lamborghini Și al 
unui Maserati Și se uită cu admiraţie la conac. Trei etaje, fațadă din stuc, 
garaj cu patru locuri, vedere fără obstacole la lac. Oficial, Tuan Tranh — 
căruia 1 se spune Tony — este un producător de mobilă cu o fabrică mare în 
Vietnam. Dar canapelele și ramele de pat s-ar putea să nu fie singurele 
lucruri care se mișcă prin acele containere de transport maritim. În mod 
clar, merită să fii băgat în afaceri cu droguri ilegale. 

Din obișnuință, Drew îȘi încuie mașina, deși nu-și imaginează că ar 
încerca cineva să-i fure un Audi vechi de unsprezece ani când ar putea avea 
un Lambo. Se îndreaptă spre ușile din faţă ale conacului și sună la sonerie, 
uitându-se la camera montată deasupra. O clipă mai târziu, ușa imensă de 
mahon se deschide. O faţă mică și zbârcită privește afară, ochii negri se 
îngustează când îl vede pe bărbatul înalt Și negru care stătea acolo. 

— Da? întreabă ea. Femeia nu poate avea mai mult de un metru 
patruzeci. Poartă pantaloni kaki Și un tricou verde larg, iar în picioare are 
niște papuci uzați din blană de oaie. 

— Bună ziua, doamnă, spune Drew. Am venit să-l văd pe Tony Tranh. 

— Ştie că vii? 

Accent vietnamez moale, ton suspicios. 

— Avem o întâlnire, da. Scoate o carte de vizită și i-o oferă. Drew 
Malcolm. 

— Așteaptă aici. Ea îi smulge cartea de vizită dintre degete și închide 
ușa. 

Drew o aude cum încuie. În timp ce așteaptă, se uită la casele de peste 
drum, de cealaltă parte a Lakeshore Road. Nu sunt la malul apei, ceea ce le 
scade semnificativ valoarea, dar unele dintre ele sunt la fel de mari. Undeva 
în celălalt capăt al Oakville, mai departe de lac, părinții lui Simone locuiesc 
într-o casă mică de oraș. Domnul și doamna Bailey l-au plăcut întotdeauna. 
Poate că ar trebui să treacă pe la ei, să recupereze legătura, să afle dacă 
Simone s-a căsătorit cu tipul cu care l-a înșelat, din moment ce ea nu are 
niciun cont pe reţelele de socializare. 

Dar, mai bine nu. 

Ușa se deschide din nou. 

— Intră, spune femeia micuță, iar Drew pășește înăuntru. 


Întregul său apartament cu două dormitoare plus cameră de jocuri ar 
putea încăpea doar în acest vestibul. Plafoanele au probabil o înălțime de 6 
metri, iar din foaier se poate vedea cu claritate până în partea din spate a 
casei, un perete în întregime din sticlă. Priveliștea spre Lacul Ontario ar fi 
trebuit să fie neobstrucționată, cu excepția faptului că în centrul holului se 
află o statuie de marmură de trei metri a unei femei voluptuoase, goale, cu 
părul lung și ondulat și sfârcuri de mărimea strugurilor. Statuia este 
impresionantă, ostentativă Și distrage complet atenția. 

Micuța femeie așteaptă răbdătoare în timp ce el privește totul, ca și cum 
ar fi normal ca toată lumea să se holbeze la casă, la lac și la statuie atunci 
când ajunge aici pentru prima dată. Ceea ce probabil că se și întâmplă, în 
această ordine. 

— Fără pantofi. Se uită în jos la picioarele lui Drew, încălţate în niște 
Nike albi Și curați. Cu degetul mic, arată spre un coș mare de răchită de 
lângă ușă. Este plin de papuci. Toate stilurile, toate culorile, toate în diferite 
stări de uzură. Vrei să porți papuci? 

— Sunt sigură că nu, spune o femeie înaltă și blondă care vine după colţ. 
Și ea poartă papuci, dar ai ei sunt pufoși și de un albastru strălucitor. Și 
dacă ar avea, sunt sigură că nu avem nimic pe măsura lui. Haide. 

Femeia mai în vârstă dă din cap Și pleacă. 

— Lauren Tranh. Blonda întinde o mână languroasă spre Drew. Soția lui 
Tony. Tu trebuie să fii Drew. Tocmai termină un apel în biroul lui. 

Doamna Tranh este albă, are cel puţin 1,75 m și este uluitoare. 1 se pare 
vag, cunoscută. Fostă actriță sau model? Vedetă de reality-show? Dacă va 
veni vreodată o zi în care Bravo se va decide să introducă o emisiune despre 
nevestele din Oakville în franciză, Lauren Tranh ar fi perfectă. 

Îi strânge mâna. 

— Să mă descalţ? 

— Da, te rog. 

Își dă jos adidașii și îi așază frumos lângă ușă. Când se ridică și se 
întoarce din nou, ea are un mic zâmbet pe faţă. El îi întoarce zâmbetul. 

— Ce este? 

— E plăcut să am în casă pe cineva mai înalt decât mine, spune ea, 
amuzată. Nu se întâmplă des. 

Ea stă chiar lângă statuia de marmură Și îi vine în minte unde a văzut-o. 
Același păr, aceleași buze, aceleași... 


Înghite în sec. Statuia goală o reprezintă pe ea. Fir-ar! 
Este exact ceea ce voia ca el să vadă și, mulțumită, îl conduce pe hol. 
x kK x 

Biroul lui Tranh se află în colțul din spate al casei și, la fel ca toate 
celelalte lucruri de pe aici, este imens. Încă vorbește la telefon când Drew 
este condus înăuntru, dar zâmbește Și îi face semn oaspetelui său să ia loc. 
Drew arată spre bibliotecile care acoperă întregul perete lateral, iar Tranh dă 
din nou din cap, rostind „Sigur, sigur!” în engleză înainte de a-și continua 
conversaţia în vietnameză. 

Rafturile încorporate sunt atât de înalte, încât au nevoie de o scară 
proprie. Colecţia lui Tranh este impresionantă. Drew găsește de toate, de la 
o primă ediție a cărții Fiicele doctorului March până la un exemplar 
cartonat, semnat de autor, din Shining. Deși nu-l invidiază cu adevărat pe 
Tranh pentru casa lui, pentru priveliștea de pe lac, pentru mașinile lui sau 
chiar pentru soția lui, simte o înțepătură de gelozie pentru această 
bibliotecă. 

Dacă ar fi fost șeful unei bande violente care a ucis oameni și a făcut 
copiii dependenţi de droguri, ar fi fost Și el bogat. 

— Vezi vreuna care îţi place? 

Tony Tranh a închis telefonul și se află chiar lângă el. Își strâng mâna și, 
deși Tranh este cu aproape 30 de centimetri mai scund decât Drew, nu pare 
deloc intimidat. Un bărbat zvelt, în jur de cincizeci de ani, poartă o bluză 
neagră cu nasturi perfect croită, pantaloni de doc bine călcați și pantofi 
Gucci din piele. Drew se simte un pic jalnic în șosetele sale de sport albe 
ieftine de la Costeo. Doisprezece dolari pentru un pachet de opt. 

— Toate, răspunde Drew cu un zâmbet. Colecţia ta este impresionantă, 
ca ȘI casa ta. 

Răspunsul îl mulțumește pe Tranh. El face un gest către scaunele care 
dau spre ferestre Și spre lac, iar amândoi se așază. 

— l-ai spus asistentei mele că ești gazda unui podcast despre crime 
adevărate. Deși s-a născut în Saigon Și nu a emigrat în Canada până la 16 
ani, Tranh vorbește fără niciun accent. Am ascultat episodul tău inaugural 
despre crimele miliardarilor. Atât de fascinant. Câţi ascultători ai? 

— Aproximativ trei milioane pe episod. 

— Și cu cât se plătește? 

Foarte direct omul. 


— Nu atât de mult pe cât mi-aș dori. Drew își păstrează tonul vesel. Dar 
suficient ca să am ce mânca Și să-mi plătesc ipoteca. 

— Hmmm, spune Tranh. Deci este mai degrabă un hobby plătit, atunci? 
Drew se încordează, dar nu răspunde. Nu este prima dată când aude asta. Ai 
un master în jurnalism, nu-i așa? Și apoi ai lucrat la Toronto After Dark, 
timp de cincisprezece ani, până când a fost închis. 

Hopa. 

— Da, așa e. 

Tranh dă din cap. 

— Al făcut un serial despre toate bandele din Chinatown. A fost o 
lectură interesantă. l-am cunoscut pe unii dintre acei băieți când încă 
locuiam în zonă. Părea să ai multe informaţii din interior. Cine îi le-a dat? 

Drew zâmbește. 

— Nu-mi dezvălui niciodată sursele. 

— Și dacă ţi-aș da o sută de mii de dolari? În numerar? Chiar acum? 

Surprins, Drew râde. Asta a fost o premieră. 

— Tentant. Dar totuși, nu pot. 

— Păcat. Ochii lui Tranh se fixează pe cei ai lui Drew. Mi-ar fi plăcut să 
Știu cine a vorbit cu tine. 

— Deci acesta este modul tău de a confirma că faci parte din Blood 
Brothers, una dintre bandele despre care am scris? 

E rândul lui Tranh să zâmbească. Când o face, arată ca un adolescent. 

— Cei de la BB nu erau o bandă. Mai mult un fel de știi tu... un hobby 
plăut. 

Drew nu se poate abţine să nu râdă. 

Se aude o bătaie la ușa biroului, iar aceeași femeie micuță de mai 
devreme aduce o tavă. Ea așază un ceainic cu ceai verde, două cești Și o 
farfurie cu prăjituri maro. 

— Aceasta este mama mea, spune Tranh. Ea face cele mai bune fursecuri 
cu scorțișoară Și zahăr, o veche reţetă de familie. Încearcă una. 

Lui Drew nu-i plac fursecurile și nu a avut niciodată o mare poftă de 
dulciuri. Dar atât bătrâna cât și Tranh se uită la el cu nerăbdare, așa că ia un 
fursec și mușcă din el. 

— Delicios, spune el, și vorbește serios. 

— Haide, spune ea cu un zâmbet, apoi pleacă. 

Tranh toarnă ceai amândurora Și se așază pe scaun. 


— Așadar, dacă am înţeles bine, ai venit să vorbeşti cu mine despre 
cineva pe care l-aș putea cunoaște, care era iubitul unei femei care era 
prietenă cu o persoană pe care o cunoșteai. Am înţeles bine? 

— Știu că e vag... 

— Extraordinar de vag. 

— O bună prietenă de-ale mele a murit într-un incendiu în casă cu mult 
timp în urmă, spune Drew. Numele ei era Joey. Se presupune că incendiul a 
fost accidental, dar sunt câteva lucruri pe care le-am aflat recent Și care 
sugerează că s-ar putea să nu fi fost deloc un accident. Dar femeia care ar 
putea Ști mai multe despre asta a dispărut de aproape douăzeci de ani. lar 
această femeie dispărută s-ar putea să fi fost iubita cuiva pe care îl cunoști. 

— Care e numele ei? 

— Asta nu știu. A fost dansatoare la un club de striptease numit Golden 
Cherry. Numele ei de scenă era Betty Savage, iar prietenul ei era cineva din 
Blood Brothers. 

Dacă toate acestea îi sună cunoscut lui Tranh, el nu spune nimic. 

— Ce anume ai vrea să fac? 

— Sper să-mi spui cine este omul, ca să pot afla cine este Betty Savage 
Și unde se află, ca să vorbesc cu ea. 

Un mic zâmbet. 

— Ai o fotografie a acestei Betty Savage? 

Drew își scoate telefonul, apasă pe fotografia pe care i-a trimis-o mai 
devreme polițistei McKinley și o mărește astfel încât pe ecran să apară 
doar Betty. Îi înmânează telefonul lui Tranh. 

Tranh îl examinează cu atenție. 

— Oh, da. Îmi amintesc de ea. Este Mae. Nu-mi amintesc dacă i-am 
Știut vreodată numele de familie, dar am întâlnit-o de câteva ori. 

Jackpot. 

— Deci se întâlnea cu cineva din Blood Brothers? 

Tranh îi dă telefonul înapoi. 

— A fost iubita fratelui meu. 

Of. Rahat. 

Nu asta se aștepta să audă Drew. Bineînţeles că îl cunoștea pe fratele 
mai mic al lui Tranh, Vinh — căruia i se spunea Vinny — deoarece se credea 
că a fost implicat în împușcăturile din clubul de noapte din Chinatown. La 
un an după aceea, a fost împușcat Și ucis, se presupune că în urma unei 


afaceri cu droguri care a mers prost. 

Ceea ce, gândindu-se acum la notițele sale din perioada de documentare, 
nu a fost la foarte mult timp după ce Betty / Mae a dispărut. S-ar putea să fi 
fost la mai puţin de o săptămână după incendiu. Și, deși nu a fost niciodată 
dovedit, se zvonea că glonţul ar fi provenit de la un membru al propriei 
bande. Cineva comandase o lovitură asupra lui Vinny. Și numai cineva de 
sus putea face așa ceva. 

Cineva ca fratele său, Tony Tranh. Care se uită acum la Drew cu niște 
ochi ce par să știe exact unde s-a dus mintea lui Drew. 

— Îmi pare rău, spuse Drew. Am înţeles că Vinny a murit cu ani în 
urmă. Dacă m-aș fi gândit că ar putea fi iubitul lui Betty / Mae, nu aș fi 
venit niciodată aici. Îmi cer scuze dacă am adus în discuţie o amintire 
dureroasă. 

— Mulţumesc, spune Tranh. A fost păcat să îl pierdem atât de tânăr. 
Avea doar 23 de ani. A fost foarte greu pentru mama noastră. 

Drew ezită, nesigur dacă să pună următoarea întrebare. 

— Dă-i drumul, spune Tranh, sorbindu-și ceaiul. Spune ce ai în minte. 

— Betty / Mae a dispărut în jurul Revelionului 1998. Îmi dau seama că a 
fost cu mult timp în urmă, dar ai vreo idee unde ar fi putut să se ducă? 

Tranh se încruntă din nou. 

— De ce aș şti eu ceva? A fost prietena lui Vinny, nu a mea. 

— Se pare că nu a mai venit la serviciu. lar prietenul ei — despre care 
acum Știu că era fratele tău — a fost suficient de îngrijorat încât să meargă la 
clubul ei să o caute. Vinny nu ţi-a spus nimic despre asta atunci? Despre 
dispariția iubitei lui? Vreau să spun, asta e un lucru important. 

— Oh, a menţionat ceva, era de fapt destul de tulburat de asta. La fel ca 
mine. Tranh își desface picioarele, apoi le încrucișează din nou în direcția 
opusă. Dar apoi a fost ucis pe 5 ianuarie 1999. Dacă mi-a spus ceva despre 
dispariția iubitei sale, probabil că mi-a scăpat din minte în timp ce o 
consolam pe mama noastră și îi planificam înmormântarea. 

— Îmi pare rău, spuse din nou Drew. 

Tranh își soarbe ceaiul. În aparenţă, pare relaxat, dar instinctul lui Drew 
îi spune că bărbatul din faţa lui este departe de a fi relaxat. 

— Probabil că știi foarte bine că Vinny avea o reputaţie de om violent. 
Am avut o copilărie dură, dar am ajuns să fim foarte diferiţi, spre disperarea 
mamei noastre. 


Drew nu crede asta. Singura diferenţă între Tony Tranh Și Vinny Tranh 
era că fratele mai mare era mai deștept Și avea mai multă stăpânire de sine. 
Ceea ce, în cele din urmă, l-a făcut mult mai periculos decât a fost Vinny 
vreodată. 

— Oricât de tragic ar fi, fratele meu a fost ucis pentru că a fost un prost. 
Tranh pare mai mult supărat decât trist. Era foarte impulsiv. La fel ca și 
Mae. Nu m-a surprins că a dispărut. Nu avea familie, iar Vinny mi-a spus că 
a crescut în sistemul de plasament. Nu a fost întotdeauna amabil cu ea, dar, 
din nou, Mae nu era soi bun. 

Este exact cum a descris-o Cherry. 

— În ce sens? întreabă Drew. 

— Era o hoaţă. Ochii lui Tranh sunt reci: Nu mi-a plăcut de ea de la bun 
început. Am simțit că aducea necazuri Și exact așa s-a dovedit a fi. Ea și 
Vinny aveau o relaţie foarte pasională — Și nu întotdeauna într-un mod bun. 
Asta făcea ca el să nu mai fie de încredere, ceea ce nu era un lucru bun 
pentru afaceri. 

— Ce a furat Mae? 

— Are vreo importanţă? Tranh îi oferă un zâmbet rece. Nu era al ei să-l 
ia. 

Nu e un răspuns prea bun. Sunt unii oameni pe care Drew îi poate 
convinge să vorbească, dar Tony Tranh nu este unul dintre ei. 

— Mulţumesc, domnule Tranh. Drew își așază ceașca de ceai pe masă 
Și se ridică în picioare. Vă mulțumesc pentru timpul acordat. 

— Asta a fost tot? 

— Asta a fost. 

Tranh îl însoțește până la ușa din faţă și își strâng din nou mâinile. În 
timp ce Drew se încălța, mama lui Tranh se grăbește spre el cu un recipient 
de plastic. Este plin de fursecuri cu scorțișoară. 

— la acasă, spune ea. Pentru familia ta. 

— Te place, spune Tranh cu un zâmbet. Și ar trebui să știi că mama nu 
place pe nimeni. O ura pe Mae. 

Tony Tranh își coboară vocea. Vorbește atât de încet, încât Drew trebuie 
să se aplece ușor pentru a-l auzi. 

— Şi dacă o găsești vreodată, spune-i că aș vrea înapoi ce a luat de la 
mine. 


Capitolul 20 


Drew optează să o ia pe Lakeshore Road din Oakville până la Toronto, 
deoarece la această oră traficul este blocat pe autostradă. Este un drum lent, 
dar ușor, care îi oferă timp să-și organizeze gândurile. 

Briciul lui Occam: cea mai simplă explicaţie este, de obicei, cea corectă. 
Bine, bine, deci are habar de asta doar datorită filmului Contact, cu Jodie 
Foster. Era una dintre favoritele lui și ale lui Joey Și găseau orice scuză 
pentru a introduce replica în conversație. Asta o înnebunea pe Simone. 


Drew: Nu-mi găsesc portofelul, cred că mi l-a furat cineva. 

Joey: Te-ai uitat în buzunarul blugilor pe care îi purtai ieri? 

Drew: L-am găsit! 

Joey: Cea mai simplă explicație este de cele mai multe ori cea corectă. 
Simone: O, Doamne, vreți să tăceţi dracului din gură?! 


O bună parte dintre persoanele considerate dispărute fie sunt moarte, fie 
nu doresc să fie găsite. Dacă Mae este încă în viaţă, atunci ceea ce a furat de 
la Vinny Și Blood Brothers — Drew bănuiește că sunt droguri — este motivul 
pentru care nu se mai poate întoarce niciodată. 

Problema este că nu este atât de ușor să dispari. Nu poţi pur Și simplu să 
te duci într-un loc nou, să-ți găsești o slujbă, să închiriezi o casă Și să o iei 
de la capăt. În primul rând, ai avea nevoie de un nume nou, ceea ce necesită 
un nou act de identitate, care necesită timp pentru a fi procurat. 

Va trebui să repeți povestea pentru orice persoană nouă pe care o 
întâlneşti. Și vei avea nevoie de bani pentru început. Numerar. Mulţi bani. 
Pentru a-ţi asuma o identitate cu totul nouă Și pentru a-ţi construi o viaţă cu 
totul nouă este nevoie de timp, angajament Și un talent excepţional de a 
spune minciuni. 

Briciul lui Occam. Cea mai simplă explicaţie, cea care are cel mai mult 
sens, este că Mae este moartă. Vinny a ucis-o, iar apoi Vinny a fost ucis, 
pentru că asta fac bandele ca a lui. Toţi cei ce scot sabia, de sabie vor pieri, 
Şi așa mai departe. 

Dar Vinny a ucis-o Și pe Joey? Dacă logica lui Drew este corectă în 
această privinţă, răspunsul este probabil nu. Incendiul din apartamentul de 
la subsol a fost declarat un accident cu atâția ani în urmă, și nu a existat 
nimic atunci-Și nici acum — care să sugereze contrariul. 

Drew trebuie să accepte că poate își dorește ca incendiul să nu fi fost un 


accident, pentru a da vina pe altcineva decât pe el însuși pentru moartea lui 
Joey. 

Oftează în liniștea din mașină. Ar fi fost frumos să aibă o conversaţie cu 
Betty Savage, una dintre puținele persoane de care Joey își permisese să se 
apropie în ultimul an din viaţa ei, anul din care Drew nu făcuse parte. 
Probabil că ar fi existat o mie de lucruri pe care Mae îi le-ar fi putut spune 
despre Joey, spre exemplu cum a decis să devină stripteuză și de ce, dintre 
toate numele din lume, a ales să se numească Ruby. 

Joey obișnuia să-i spună mamei sale Ruby. La propriu. Nu se referea 
aproape niciodată la ea ca la mama sau mami. Drew încă își amintește că a 
întrebat-o despre asta, pentru că discuţia a fost ultima pe care au avut-o 
când încă locuiau împreună. Simone urma să accepte slujba din Vancouver, 
indiferent dacă Drew venea sau nu, iar el nu se hotărâse încă. 

— De ce îi spui mamei tale pe numele mic? o întrebase pe Joey. 

Erau doar ei doi pe locurile lor obișnuite de pe canapea, mâncând în faţa 
televizorului, în timp ce Simone lucra în tura de cină la The Keg. Se uitau la 
Showgiris, care era, fără îndoială, cel mai prost film din istoria 
cinematografiei, dar el și Joey îl adorau tocmai pentru că era groaznic. Cei 
doi se întreceau să vadă cine își putea aminti cele mai bune replici mai 
proaste. 

Zack: Frumoasă rochie. 

Nomi: E Versaci. 

Al: ESti o stripteuză, nu înţelegi? 

Nomi: Sunt dansatoare! 

— Îi zic Ruby? Joey a părut surprinsă, apoi a devenit gânditoare. Da, ai 
dreptate, cred că da. E ciudat, nu-i așa? Tu când te gândești la mama ta nu-i 
zici Brenda, nu-i așa? 

— Nu, pentru că pe mama o cheamă Belinda, a spus Drew și au râs 
împreună. Nu Știu dacă e ciudat. După toate prin câte te-a făcut să treci, 
faptul că îi zici Ruby în loc de mama, probabil că îți oferă o oarecare 
distanță emoțională. 

— În noaptea în care a fost arestată, mi-am făcut griji pentru ea, a spus 
Joey. Era dezlănțuită, smulgea fotografii de pe perete, spărgea farfurii, 
amenința că se aruncă de la balcon. Era paranoică de când fusese descoperit 
cadavrul lui Charles, iar eu mă temeam că se va răni cu adevărat. Dar când 
au apărut polițiștii, doar ce s-au uitat la mine și au arestat-o pe loc. Ceea ce 


a fost ironic, pentru că mă lovise doar de câteva ori în acea noapte. 

Doar. În acea noapte. 

— Ară tai atât de rău? 

Ea a ridicat din umeri. 

— Buză însângerată, ochi învinețiți, ca de obicei. Dar mai târziu, la 
spital, au făcut o examinare mai amănunțită. Cred că nu le-a plăcut ce au 
găsit. 

Din dosarul ei, Drew știe acum că spitalul a descoperit vânătăi pe fesele, 
spatele și coapsele interioare ale lui Joey. Radiografiile au arătat că coastele 
îi fuseseră rupte de două ori în trecut, împreună cu încheietura mâinii. Avea 
arsuri vechi de ţigară pe partea superioară a braţelor și una chiar deasupra 
claviculei. Unele dintre leziuni erau recente. Altele erau acolo de foarte 
mult timp. 

Iar spitalul a descoperit Și alte lucruri. 

— Dacă nu i-aẹ fi dat asistentei sociale jurnalele mele, poliţia nu ar fi 
ştiut niciodată ce i-a făcut Ruby lui Charles, a spus Joey. Poate că ar fi 
scăpat nepedepsită. 

Când polițiștii au venit prima dată să o interogheze pe Ruby în legătură 
cu uciderea lui Charles Baxter, Ruby le-a oferit un alibi. Era cu fiica ei, a 
spus ea. leșiseră la un film în acea seară de sâmbătă, și putea dovedi acest 
lucru pentru că Joey încă mai avea resturile biletelor în buzunarul 
pantalonilor scurți pe care îi purta. 

Dar jurnalul lui Joey spunea o altă poveste. Nu au ajuns niciodată în 
film. S-au dus la casa lui Charles, unde, la un moment dat, în timpul nopții, 
Ruby Şi Charles s-au certat, iar Ruby l-a înjunghiat. Rochia ei însângerată a 
fost găsită într-o pungă de gunoi în pubela mare din spatele blocului lor, 
împreună cu arma crimei. Scuze, armele crimei. Ambele. Ruby o 
însărcinase pe fiica ei de treisprezece ani să se debaraseze de dovezi, iar 
Joey nu Știuse unde să le pună. 

În timpul declaraţiilor introductive, procurorul a spus juriului că Charles 
Baxter a fost înjunghiat de mai multe ori cu un cuțit de bucătărie. Pe baza 
punctelor de intrare dezordonate de pe tot trunchiul său — șaisprezece în 
total —, procurorul a susținut că a fost lovit cu furie de o femeie de aceeași 
înălțime cu Ruby. În mod miraculos, nicio arteră majoră nu fusese 
secționată. Mai târziu, medicul legist a declarat că, dacă Ruby s-ar fi oprit 
acolo Și dacă Baxter ar fi primit tratament de urgență, probabil că ar fi trăit. 


Acuzaţia ar fi putut fi de agresiune cu violență. Poate chiar autoapărare, 
dacă avocatul ei ar fi fost priceput. 

Dar nu s-a oprit aici. În timp ce Charles zăcea sângerând pe podeaua 
camerei lui, Ruby a mers pe hol până în camera fiicei sale. A luat una dintre 
patinele de gheaţă ale lui Lexi Baxter din dulap și a adus-o cu ea în 
dormitorul principal, unde a luat loc pe scaunul din colț. Ruby și-a pus 
patina, a legat Șireturile Și apoi a călcat pe gâtul iubitului ei. 

Boom. Omor cu premeditare. 

Charles Baxter a fost aproape decapitat. Și de aceea Ruby Reyes se 
numea Regina de gheaţă. 

— Oamenii au presupus întotdeauna că Ruby era o ființă rece, a spus 
Joey. Dar ea era exact opusul. Era temperamentală, putea să te ardă cu 
mânia ei. Și-a arătat absentă pandantivul cu degetul. Dar, uneori, putea fi 
caldă. În zilele ei bune, era ca un soare, ȘI nu-mi doream decât să fiu în 
preajma ei. 

— O mai iubești? a întrebat Drew. După toate astea? 

— Este mama mea, a spus Joey cu simplitate. Tot ceea ce simt pentru ea 
este intens, Și simt totul deodată. Iubire intensă, frică intensă, ură intensă. 
Toate se învârt împreună, ca o... nu știu, ca o îngheţată napolitană topită. 
Aromele sunt imposibil de separat. 

— Este în regulă să simţi lucruri diferite în același timp. 

Ea a zâmbit. 

— Ar trebui să te faci psiholog. 

— M-am gândit la asta, a spus Drew. Dar tu ce-ai vrut să fii când vei fi 
mare? 

— Nu m-am așteptat niciodată să ajung mare. 

Drew a sărutat-o apoi. Nu s-a gândit la asta, doar s-a aplecat Și a sărutat- 
o. Buzele ei erau sărate de la chipsurile de cartofi pe care le mâncau, iar 
respirația ei era dulce de la Fanta de portocale pe care o beau. L-a sărutat Și 
ea, Și el s-a simţit bine, fiindcă nu-și putea aminti ultima dată când a sărutat 
pe cineva la care ţinea atât de mult. O iubea pe Simone, dar cu Joey simţea 
că sentimentele lui se aflau la un cu totul alt nivel. Era terifiant, Și greșit, Și 
uimitor, Și corect. 

El i-a cuprins faţa, limba lui a găsit-o pe a ei, iar ea s-a lipit de el, 
trăgându-l mai aproape. Buzele lui s-au mutat pe obrazul ei, apoi pe gât și 
apoi din nou pe buzele ei, în timp ce mâna lui se strecura sub tricoul ei, 


degetele mângâindu-i pielea goală. Ea a scos un mic sunet când mâna lui i-a 
găsit sânul, undeva între un geamăt suav Și un oftat, iar cealaltă mână a lui 
s-a strecurat sub betelia pantalonilor de trening. Nu-și dorise pe nimeni atât 
de mult în viața lui. A ridicat-o în poala lui, iar ea s-a așezat pe el, în timp 
ce el i-a ridicat tivul cămăși. 

Și apoi, brusc, Joey s-a îndepărtat. 

— Nu pot, a spus ea gâfâimnd. A sărit din poala lui și a căzut pe 
canapeaua de lângă el. Când el a încercat să se apropie din nou de ea, ea ȘI- 
a întins braţul, blocându-l. Nu pot. Mă vrei doar pentru că tu crezi că mă 
poti repara, Drew. Dar nu poti. Nu pot fi reparată. 

— Nu e adevărat... 

— Sunt distrusă, a spus Joey. Nu sunt bună pentru tine. Nu sunt bună 
pentru nimeni. 

Prost Și egoist cum era pe atunci, tot ce a putut să audă Drew a fost că 
era respins. A doua zi, când Simone l-a întrebat dacă a luat o decizie, el i-a 
spus că va merge cu ea la Vancouver. 

Fusese o decizie greșită chiar înainte ca Simone să-l înșele. 

x kK k 

Telefonul lui Drew sună, trezindu-l din amintiri. Este polițista McKinley. 
Apasă butonul de acceptare, iar apelul se conectează prin sistemul 
Bluetooth al maşinii. 

— Bună ziua, Drew Malcolm, spune McKinley. E un moment potrivit? 

— Este momentul perfect, spune el. Tocmai voiam să te sun... 

— Stai așa, lasă-mă pe mine prima. Pare entuziasmată, plină de viață, iar 
el o aude cum foșnește hârtiile. Vei fi încântat să afli că, în sfârșit, mi-am 
dat seama de numele complet al prietenei lui Joelle. Biroul de licenţiere mi- 
a trimis prin e-mail o listă cu cele patru sute de licenţe de artist de 
divertisment care au fost eliberate în 1998. Lasă-mă să-ţi spun că a fost 
mult de triat, dar, aproximând vârsta ei și limitând adresa de domiciliu la o 
rază de douăzeci de kilometri în jurul lui Golden Cherry, a reieșit că în acel 
an au fost eliberate doar treisprezece licenţe pentru femei. 

— De fapt, eu... 

— Nu am terminat încă. Așa că m-am uitat în baza de date și am găsit 
una care arată exact ca Betty Savage a noastră. 

Numele ei este Mae Ocampo Și se pare că are cazier. Primele arestări 
sunt pentru furt din magazine Şi intoxicație publică la un concert — asta 


chiar sună extrem de nedrept — și a avut o arestare minoră pentru droguri. 
Dar două dintre arestări au fost pentru agresiune. Prima a fost respinsă 
pentru că se pare că cealaltă fată a început, dar în ultimul caz, i-a rupt nasul 
Și braţul fetei. A făcut trei luni de închisoare, ceea ce înseamnă că nu doar 
prietenul ei era violent. Și Mae era. 

— Mă bucur că... 

— Încă nu am terminat. Ultima ei adresă cunoscută era un apartament 
lângă Humber College, pe care îl împărțea cu două colege de cameră. Le- 
am dat de urmă și amândouă mi-au confirmat că ultima dată când au văzut- 
o pe Mae a fost cu câteva zile înainte de Anul Nou. Nu au raportat dispariția 
ei pentru că Mae dispărea deseori pentru perioade lungi de timp fără să le 
spună; cuvântul pe care l-au folosit a fost „ciudată”. Așa că acum tot ce a 
mai rămas de făcut este să o găsim. Este pe acolo, pe undeva, simt eu. 

McKinley este atât de entuziasmată, încât Drew nu are curajul să-i spună 
că este cu un pas înaintea ei. Dar faptul că Mae a ispășit o pedeapsă pentru 
agresiune este ceva nou Și nici Cherry, nici Tony Tranh nu-i pomeniseră 
despre asta. Cherry probabil că nu știa. Probabil că lui Tranh nu-i păsa. 

Simte din nou furnicătura aia blestemată. Dacă Mae a fost cea care a 
ucis-o pe Joey? Își dă o palmă mentală. Încetează. Gata cu teoriile prostești. 

— Apreciez toate astea, spune Drew. Dar după ce am avut puţin timp la 
dispoziţie ca să mă gândesc mai bine, cred că ar trebui să renunţăm. Nu 
cred că ar trebui să o mai căutăm. 

— Stai așa. Ce? McKinley pare uimită. De ce nu? 

Drew își alege cu grijă cuvintele. Nu-i poate spune polițistei că Vinny a 
ucis-o pe Mae și că Tony Tranh și-a ucis propriul frate. La urma urmei, 
McKinley este detectiv la Omucideri Și nu poate fi sigur ce va face ea cu 
aceste informaţii. Și, așa cum a spus Cherry zilele trecute, ultimul lucru de 
care are nevoie este o țintă pe spatele lui. 

— Orice s-ar fi întâmplat atunci, Mae probabil că nu a avut de ales decât 
să fugă, spune Drew. Era încurcată cu un tip periculos, care era băgat într-o 
schemă cu oameni periculoși. Oriunde s-ar afla acum, cred că este mai bine 
să o lăsăm acolo. Pentru propria ei siguranţă. 

— Am lucrat la asta aproape două ore. McKinley nu pare mulțumită. 

— Îmi pare rău, spune Drew, Și vorbește serios. Nu am vrut să te târăsc 
cu mine în vizuina iepurelui. Eliberarea condiționată a lui Ruby Reyes mă 
dă peste cap. Mă simt ca și cum... Se oprește, căutând cuvintele. Mă simt 


ca ȘI cum aș plânge-o din nou pe Joey. Mi-e greu să o las să plece. Poate că 
odată ce acest podcast se va termina, voi putea în sfârșit să... Să mă iert, îȘi 
spune în minte, dar nu poate să o spună cu voce tare, pentru că e prea greu. 
Să merg mai departe, spune el în schimb. 

— Îmi pare rău, amice. Vocea detectivei este plină de compasiune. Îmi 
pot imagina că eliberarea lui Ruby Reyes ar declanșa tot felul de 
sentimente. Unul dintre lucrurile pe care le-am învăţat de timpuriu este că, 
dacă ne dorim suficient de mult ca un lucru să fie adevărat, vom găsi toate 
dovezile din lume că este. La fel și dacă nu vrem ca ceva să fie adevărat. 
Din tot ceea ce am citit, Ruby Reyes este un monstru Și este absolut de 
rahat că iese din închisoare. Poți să-ți petreci tot restul vieții încercând să 
înţelegi de ce primește o a doua șansă la viaţă în timp ce fiica ei — prietena 
ta — este moartă, dar s-ar putea să nu aibă niciodată sens. Faptul că înveți să 
trăieşti cu asta nu înseamnă că o trădezi pe Joelle. 

Chiar dacă este singur în mașină, Drew dă din cap. 

— Așa că acesta este sfatul meu nesolicitat, spune McKinley. Fă-ţi 
podcastul. Dă-i o voce lui Joelle și rupe-o pe Regina de Gheaţă în bucăţi, 
astfel încât oamenii să nu uite niciodată cine este. Dar fii bun și cu tine 
însuți. Oricare ar fi vina care te reține, este în regulă să te ierți Și să o lași în 
pace. Sunt sigură că Joelle ar vrea ca tu să mergi mai departe. 

Drew nu știe dacă poate face asta. 

— Un sfat grozav. Mulţumesc, doamnă. 

— Doamnă? spune MckKunley, părând indignată. M-am interesat Și sunt 
cu doar șase ani mai mare decât tine, ticălosule. 

El jură că poate auzi zâmbetul din vocea ei înainte ca apelul să se 
întrerupă. 

Poliţista are dreptate, Drew știe asta. La un anumit nivel, el înţelege că 
încearcă să se revanșeze cumva față de Joey, ca Și cum repararea unei 
greșeli în ziua de azi ar putea compensa cumva pentru mama pe care a avut- 
o Și pentru viața pe care a trăit-o. Jurnalele lui Joey s-au oprit odată ce a 
început procesul mamei sale. Dar în ultimele însemnări, pe care Joey le 
descria cu lux de amănunte, era vocea unei fete care învățase să accepte că 
viaţa ei va fi mereu de rahat, pentru că nimeni nu i-a spus vreodată că 
merită mai mult. 


Capitolul 21 


Joey dormea tot pe o saltea pe podea când Deborah Jackson a venit 
pentru a doua vizită. Asistenta socială nu a fost mulţumită și a vorbit cu 
severitate cu mătușa Și unchiul lui Joey în bucătărie, în timp ce Joey 
zăbovea (trăgea cu urechea) în camera de zi. 

— Vă voi ușura eu situația, a auzit-o pe Deborah spunând. Voi comanda 
patul și vom deduce suma din următoarea plată. Am trecut pe lângă un 
magazin de mobilă foarte drăguţ din oraș, care face livrarea a doua zi. 

Tita Flora și Tito Micky vorbeau între ei în Cebuano, cu voce scăzută, 
iar apoi Joey Și-a auzit mătușa spunând: 

— Sunt reduceri la Sears. Mick se va duce acum Și va cumpăra ceva. 

— Minunat, a spus Deborah. Voi rămâne prin preajmă să văd cu ce vine 
înapoi. Între timp, aș vrea să o scot pe Joelle în oraș la prânz. 

Douăzeci de minute mai târziu, Joey își scotea murăturile din burgerul 
Quarter Pounder în timp ce stăteau în singurul McDonald's din Maple 
Sound. 

— AȘ dori să discutăm despre următoarea audiere la tribunalul pentru 
familie, de săptămâna viitoare, a spus Deborah. Cea mai mare parte din 
ceea ce trebuie să știe judecătorul va fi prezentat prin intermediul 
examenului tău medical și al mărturiilor altor martori. Nu trebuie să fii 
prezentă, dar aș dori să-ţi cer permisiunea de a citi pasaje din jurnalele tale. 
Ești de acord? 

Joey a ridicat din umeri. 

— Am înţeles că o iubeşti foarte mult pe mama ta, Joelle, a spus 
Deborah cu o voce suavă. Și știu că este dureros și derutant. Sunt onorată 
că ai avut încredere să-mi dai jurnalele tale, pentru că știu că nu-ți este ușor 
să ai încredere în oameni. Dar odată ce le-am citit, am fost obligată să te ţin 
în siguranță. Am sentimentul că de aceea m-ai lăsat să le iau. 

Joey simţea că începe să se schimonosească de plâns, așa că și-a astupat 
gura cu cartofi prăjiți. 

— După cum știi, procesul mamei tale pentru crimă este separat de cel 
pentru abuzul asupra copilului, continuă Deborah cu blândeţe. Mama ta a 
cerut un proces rapid, așa că judecătorul a stabilit o dată pentru toamnă. 

— Va trebui să depun mărturie? 


— Da. 

— Va fi mama mea acolo când o voi face? 

— Da, și eu la fel, dar vei fi bine pregătită. În următoarele câteva 
săptămâni, va trebui să te întorci la Toronto pentru a te întâlni cu 
procuroarea care se ocupă de cazul mamei tale — pentru ca ea să poată trece 
în revistă toate întrebările care îţi vor fi puse. 

— Cum voi Ști ce să spun? 

— Tot ce trebuie să spui este adevărul, a spus Deborah. Adevărul tău. Ea 
te va ajuta doar să exersezi cel mai bun mod de a-l spune. 

Au stat un moment în tăcere, în timp ce Joey își sorbea shake-ul de 
ciocolată și se gândea la diferenţa dintre „adevăr” și „adevărul e”. 
Adevărul era că Ruby îl înjunghiase pe Charles în mod repetat. Joey îi 
auzise certându-se, pentru că stătuse în dormitorul fiicei lui, de pe același 
hol. 

Dar adevărul lui Joey era că se bucura că Charles era mort. 

— De asemenea, Joelle... mama ta ar vrea să te vadă. Deborah a privit-o 
cu atenție. Poţi să spui nu. Depinde numai de tine. 

— Mă duc să o văd. De îndată ce a rostit aceste cuvinte, a simțit cum 
inima 1 se umflă de fericire, iar apoi se micșorează de frică. Trebuie să 
vorbesc cu ea. 

Trebuie să-i spun că-mi pare rău. 

— O să aranjez eu, a spus Deborah. Hei, am văzut o librărie drăguță pe 
strada principală. Când terminăm aici, hai să o vizităm înainte de a ne 
întoarce. 

Excursia la librărie a fost exact ceea ce Joey avea nevoie Și, pentru prima 
dată de când ajunsese în Maple Sound, a simțit o scânteie de bucurie. 
Magazinul avea o promoție de două cărți la zece dolari la volumele broșate, 
iar Deborah i-a spus să aleagă orice își dorea. Joey a ales Zt de Stephen 
King și Vreme e ca să ucizi de John Grisham. Nu mai citise niciunul dintre 
cei doi autori până atunci, dar erau cele mai groase cărți de pe raft, ceea ce 
însemna ore întregi de lectură și de evadare. 

Când s-au întors în casă, noul pat al lui Joey era la etaj, deja asamblat. 
Nu era chiar o îmbunătățire, deoarece căpătâiul și cadrul făceau camera să 
pară mai mică decât era, dar Deborah părea mulțumită. 

Era timpul ca asistenta socială să se întoarcă în oraș Și, la fel ca data 
trecută, lui Joey 1 se pusese un nod în stomac la gândul de a-și lua rămas 


bun. În timp ce o conducea pe Deborah înapoi la mașină, se întreba, și nu 
pentru prima dată, cum ar fi fost viața ei dacă Deborah ar fi fost mama ei. 
Asistenta socială trăia probabil într-o casă confortabilă, poate cu soțul ei, pe 
care îl chema... Ben. Și poate că Joey ar fi avut o surioară Și un frăţior cu 
care să se joace, ale căror nume erau... Stephanie și Michael. Poate că 
exista chiar Și un câine al familiei, unul dintre acei câini grăsuni cu nasul 
turtit, al cărui nume era... Gracie. Ar fi râsete. Căldură. Afecţiune. S-ar 
simţi în siguranță. Ar aparține cuiva. 

Mi-aș dori să fiu copilul tău. 

— Unde te-ai dus cu gândul adineauri? a întrebat Deborah cu blândeţe, 
în timp ce stăteau lângă Honda ei. 

Acasă cu tine. 

— Nicăieri, a spus Joey. 

Își dorea cu disperare o îmbrăţișare, dar nu Știa cum să o ceară. 
Asistenta socială a luat decizia în locul ei, strângând-o în braţe pe Joey. 

— Ascunde astea, a Șoptit Deborah, punând o pungă de plastic în mâna 
lui Joey. Înăuntru se aflau patru pachete de bomboane Starburst. Pune-le în 
locul tău special. 

Joey avea un loc special, în colţul din spate al dulapului pe care îl 
împărțea cu băieții. Folosind un mini-fierăstrău pe care îl găsise în magazia 
de scule a lui Tito Micky, a ridicat covorul și a tăiat podeaua. Până acum, 
nu era mare lucru înăuntru. Rezerva ei de bomboane. Colierul ei. Și un 
cutter, pe care îl furase și ea din magazia unchiului ei. În timpul zilei, 
cutterul rămânea în ascunzătoare. Dar înainte de culcare, în fiecare seară, îl 
scotea de sub podea și îl strecura între perete și saltea. 

Acum putea să ascundă cuțitul între saltea Și rama noului ei pat, unde 
putea ajunge rapid, în cazul în care Tito Micky ar fi decis vreodată să intre 
în dormitor în mijlocul nopţii. 

Până acum, nu făcuse decât să stea în pragul ușii Și să o privească cum 
doarme. 

xX kK kx 

În zilele de sfârșit de vară care au precedat atât procesul, cât și începerea 
școlii, Joey a început să realizeze că părerea ei despre Maple Sound fusese 
în mare parte creată de părerea mamei sale despre Maple Sound. Deși 
mătușa Și bunica ei nu se dădeau niciodată peste cap să fie drăguţe cu ea, 
cel puţin o hrăneau. 


Pentru prima dată în viaţă, lui Joey nu-i era foame. 

Întotdeauna era mâncare. Nimeni nu uita niciodată să cumpere alimente. 
Cineva era acasă în fiecare zi pentru a găti. De cele mai multe ori, Joey se 
trezea cu mirosul micului dejun pregătit în bucătărie de Lola Celia. 
Longanisa devenise preferata ei, iar bunica ei prăjea cârnăciorii filipinezi 
cel puţin de două ori pe săptămână. Joey se îngrășase cinci kilograme de 
când ajunsese în Maple Sound. 

„Mangaon na ta”, le spunea Lola Celia tuturor când mâncarea era gata. 
„Hai să mâncăm”. Spunea asta de trei ori pe zi. 

Dar ceea ce Joey a câștigat în privința mâncării, a pierdut în privința 
somnului. 

Pentru că patul ei era chiar lângă ușă, își putea da seama cine venea pe 
hol după zgomotul pașilor lor. Un târâit ușor era Lola Celia, care se trezea 
întotdeauna la ora Șase. Un mers rapid și uniform era Tita Flora, care fie 
pleca devreme, fie se întorcea târziu acasă. Pașii staccato erau cei ai lui 
Carson care se ducea la baie. 

lar mersul lent Și atent era Tito Micky. Pașii se opreau mereu în dreptul 
uşii dormitorului Și se auzea un fâșâit slab când ușa se freca de covor, 
deschizându-se doar câțiva centimetri. 

După un minut sau două, ușa se închidea și pașii se retrăgeau. Apoi, lui 
Joey îi luă mult timp să adoarmă. 

În timpul zilei, existau atingeri accidentale. Coapsa lui sprijinită de cea a 
lui Joey când s-a așezat pe canapea lângă ea. Umărul lui frecându-l pe al ei 
când treceau pe hol. Nu a fost niciodată ceva concret, nimic de care să-l 
poată acuza, dar ea încerca să-l evite cât mai mult posibil. 

Deoarece Tito Micky prefera să stea în casă în cea mai mare parte a zilei, 
cel mai bun loc era afară. lar dacă avea nevoie Și ea de o pauză de stat cu 
băieţii, atunci singura ei opțiune era să stea lângă iaz, întrucât verișorilor ei 
le era interzis să se apropie de el. De fiecare dată când o făceau, Tita Flora 
striga: „Plecaţi de acolo, e alunecos și apa e adâncă în mijloc!” 

Cu o săptămână înainte de începerea procesului, Joey stătea pe un scaun 
pliabil pe marginea iazului, cufundată în noua ei carte de Stephen King, 
când a auzit un zgomot. Sunetul a scos-o din atmosfera din Derry, orașul 
fictiv în care se petrece acţiunea cărții, Și Și-a ridicat privirea pentru a-i 
vedea pe cei doi băieți mai mari scoţându-l pe cel mai mic din apă. 
Alarmată, Joey s-a ridicat în picioare atât de repede, încât Și-a răsturnat 


scaunul. Dar apoi l-a văzut pe Carson ieșind deja din apă — era bine. Era ud 
de la gât în Jos și râdea, în timp ce Tyson încerca să-l facă să tacă. Jason, cel 
mai mare, a surprins-o pe Joey uitându-se în jur. Și-a dus un deget la gură. 
Șșșt! 

Joey a dat din cap. Ar fi avut cu toţii probleme dacă cineva ar fi văzut 
asta, dar Tita Flora era la spital, Tito Micky plecase în oraș, iar Lola Celia 
adormise uitându-se la telenovele în faţa televizorului. 

Doar că bunica lor nu dormea. Ușa de la intrare s-a deschis și bătrâna a 
ieșit afară. Le-a strigat băieţilor în cebuano, vocea ei fiind un amestec de 
furie Și teamă. Joey l-a auzit pe Jason spunând: 

— l-am spus să nu o facă, dar el încerca să prindă o broască. 

— Ha-in ma ï Joey? a auzit-o pe bunica ei stropșindu-se. Unde e Joey? 

Toți cei trei băieți au arătat cu degetul peste iaz, iar Lola Celia i-a făcut 
semn să vină. Joey s-a pregătit pentru cearta pe care urma să o primească cu 
siguranţă. Dar, din nou, cât de rău putea fi dacă nu înţelegea aproape nimic 
din ceea ce spunea lola ei? 

Dar Lola Celia nu a tipat la ea. De îndată ce Joey s-a apropiat suficient 
de mult, bunica ei a făcut un pas înainte și a lovit-o peste faţă atât de tare și 
de repede, încât a văzut stele verzi. 

— Tanga, a scuipat bătrâna cuvântul. 

Băieții au tresărit la vederea palmei Și la auzul sunetului pe care l-a 
produs. Cei doi mai mici s-au lipit speriați de fratele lor mai mare, a cărui 
gură de copil de opt ani s-a căscat de groază. Era evident că nu mai fuseseră 
pălmuiți niciodată înainte, nici măcar nu mai fuseseră martori la cum cineva 
era pălmuit. În timp ce Joey își ducea mâna la faţă, simțind cum îi 
înflorește căldura pe obraz de la palma mică și oțelită a Lolei Celia, chiar îi 
părea puţin rău pentru verișorii ei, că trebuiau să vadă asta și că erau 
speriați. 

— Way kapuslanan. Tonul Lolei Celia era mai calm acum, ca Și cum ar 
fi afirmat un fapt incontestabil. 

Joey învățase mai multe cuvinte în cebuano de când venise aici, dar pe 
acestea le știa de când locuia cu mama ei. Tanga însemna „idiot”. Way 
kapuslanan însemna „inutil”. 

„ȘI eu am avut o mamă rea”, a auzit ea șoapta lui Ruby la ureche. 

Da, mama. Aşa e. 

Cu două zile înainte de începerea procesului mamei sale, Tito Micky și 


Tita Flora au dus-o pe Joey cu mașina la Toronto, în timp ce băieții au 
rămas acasă cu Lola Celia. Mătușa și unchiul ei plănuiseră călătoria ca ȘI 
cum ar fi fost o mini-vacanţă. Și-au făcut planuri pentru prânz și 
cumpărături Și Și-au anunţat prietenii că se vor întoarce în oraș. Drumul a 
trecut repede, pentru că erau într-o dispoziție excelentă. 

Joey era cu nervii la pământ. 

După ce s-a cazat la hotel, mătușa și unchiul ei au dus-o la întâlnirea cu 
Deborah, care avea să o ducă pe Joey în vizită la mama ei. Joey era 
neliniștită. Nu o mai văzuse pe Ruby din noaptea arestării, cu două luni mai 
devreme. Tita Flora nu avea nicio dorinţă de a-și vedea sora. Când Joey a 
întrebat-o dacă vrea să vină, mătușa ei a spus „Data viitoare”, ca Și cum 
chiar ar fi existat o dată viitoare, ca și cum ar fi fost o invitaţie la cină, ȘI nu 
o vizită la închisoare. 

Joey a ales din nou McDonald's, dar astăzi Deborah nu Și-a luat burger. 
Încerca să slăbească câteva kilograme, așa că a comandat o salată, pe care a 
mâncat-o de parcă ar fi fost o corvoadă. 

— Am avut un sentiment ciudat când am vorbit ultima dată cu tine, a 
spus Deborah, înghițind o gură plină de salată iceberg. Totul merge bine la 
casa unchiului și mătușii tale? 

Umbra de la miezul nopții a lui Tito Micky a pâlpâit în mintea lui Joey, 
urmată de înţepătura palmei date de Lola Celia. 

— Totul este în regulă. 

Deborah Și-a înfipt furculiţa în salată Și Și-a așezat mâinile în poală. S-a 
uitat direct în ochii lui Joey. 

— Bun, trebuie să te întreb. Joelle, unchiul tău te-a făcut vreodată să te 
simţi inconfortabil? 

Joey s-a uitat la burgerul ei, încercând să se gândească la ce ar putea 
spune pentru a o face pe Deborah să creadă că totul era în regulă, deși nu 
era așa. Dă-i drumul, spune-i. Crezi că ti-ar fi mai bine în centrul de 
plasament Nimeni nu ia acasă copiii altora decât dacă sunt perverși. 

— Vreau să spun că e puţin ciudat să locuiești cu un bărbat, a spus Joey. 
Iubiţii mamei nu au locuit niciodată cu noi. 

— Înţeleg. Deborah a dat din cap, părând ușurată de răspunsul ei. Ai 
nevoie de timp. 

Joey a respirat adânc. Ceea ce urma să întrebe, repetase cu o seară 
înainte, schimbând cuvintele în cap până când sunau exact cum trebuie. 


— Deborah, poate un copil să aleagă cu cine vrea să locuiască? 

— Păi, depinde. Dacă ai avea altă familie... 

— Nu am altă familie, a spus Joey. Eu doar... Mă întrebam dacă ai primi 
vreodată un copil ca mine. Vreau să spun, pentru că ai fi plătită să o faci, 
nu? N-aș fi enervantă, nici nu te-aș încurca, promit. 

Deborah a întins mâna și a apucat degetele lui Joey. 

— Of, draga mea! Mi-aș dori să fie atât de simplu. Sunt asistentă 
socială, nu asistentă maternală, iar acestea sunt două lucruri foarte diferite. 
Dar sunt mereu aici să te ajut, bine? Dacă la un moment dat crezi că ai fi 
mai în siguranţă într-un alt loc, vreau să-mi spui. 

Joey a forţat un zâmbet. 

— E în regulă. Oricum a fost o idee proastă. 

— Nu a fost o idee proastă. Mă simt flatată. Oricine ar fi norocos să aibă 
în preajmă un copil ca tine. Deborah s-a întors la salata ei. Apropo, arăţi 
minunat. Sănătoasă. Ai crescut de când te-am văzut ultima oară. 

Ceea ce nu a spus Deborah a fost că Joey avea sâni. Era imposibil ca 
asistenta socială să nu fi observat. Se simţea ca și cum toată lumea își 
clădea seama. Mai ales Tito Micky. 

Joey s-a gândit întotdeauna că va fi grozav când va avea, în sfârșit, sâni; 
mama ei părea cu siguranţă îndrăgostită de ai ei, tratându-i ca pe un bun 
menit să fie pus în valoare și afișat în orice moment. Dar sânii lui Joey 
creșteau, așa că o dureau. Iar ea era conștientă de sine. Încercase să o roage 
pe Tita Flora să-i cumpere un sutien, dar mătușa ei a râs doar. 

— Pentru piȘcăturile alea de țânțari? Bucură-te de ele cât sunt mici. 
Când vei fi mai mare, vei uri să porţi sutien. 

— Ăăă, Deborah? a îndrăznit Joey cu o voce mică. Crezi că poate data 
viitoare, când mă întorc pentru proces, am putea merge să cumpărăm un 
sutien? 

Știa că faţa ei era roșie; o simţea. 

Asistenta socială nu a râs. În schimb, și-a verificat ceasul. 

— Dacă poţi termina acel burger în cinci minute, putem pleca acum. Și 
Știu exact sutienul potrivit, pentru că am cumpărat unul pentru fiica mea 
săptămâna trecută. Dar pentru tine, vom cumpăra două. Unul de purtat, unul 
de spălat. 

Era prima dată când menţiona că avea copii, și Joey a simțit parcă un 
pumn în plex. 


Deborah avea o fucă. 

În timp ce Joey își termina burgerul, nu se putea gândi decât la o singură 
dată când mai simțise o astfel de gelozie. Era în clasa a doua, iar Nicole 
Bowie îl adusese pe Garfield la școală. Pisica de pluș avea o blană perfectă, 
portocaliu cu negru, Și ochi mari de plastic care păreau plictisiți Și 
neimpresionaţi, la fel că ai lui Garfield în benzile desenate. Nicole a lăsat-o 
pe Joey să se joace cu pisica timp de cinci minute în pauză, iar când i-a 
cerut-o înapoi, Joey era îndrăgostită. 

Niciodată nu-și dorise ceva atât de mult ca pe Garfield. În cele din urmă, 
i-a cerut mamei sale unul de Crăciun, dar Ruby i-a spus că s-ar putea să nu 
existe niciun cadou de Crăciun în acel an. 

— Jucăriile costă bani, a spus mama ei. Hârtia de împachetat costă bani. 
Panglica costă bani. Crăciunul este scump, Joey. 

Așa că a făcut singurul lucru pe care îl putea face. I-a scris o scrisoare 
lui Moș Crăciun. 

Trei săptămâni mai târziu, Joey s-a trezit în dimineaţa de Crăciun Și a 
găsit sub brad o cutie de mărimea unei pisici. Mai erau și alte câteva 
cadouri, dar pe eticheta de pe aceasta scria LUI JOEY CU DRAG, MOȘ 
CRĂCIUN. Chiuind de emoție, a rupt hârtia, în timp ce Ruby zâmbea tot 
timpul. Sub hârtie se afla o cutie cu o fereastră de plastic transparent, iar 
deasupra scria CHESTERFIELD. 

Chesterfield? 

Joey a scos-o din cutie. Era cu siguranță o pisică de pluș, dar blana ei nu 
era portocaliu cu negru, ci gri cu maro. Ochii de plastic nu erau albi cu 
pupile negre uriașe, ci verzi. Iar în mijlocul burticii avea un buton pe care 
scria APASĂ-MĂ. Când a apăsat, o voce veselă a spus: 

— Bună, eu sunt Chesterfield. Care este numele tău? 

Asta nu era Garfield. Era o imitație ieftină. Nici măcar nu era de la Moș 
Crăciun, pentru că autocolantul de lichidare de la Sellers era încă pe cutie. 
Tâmpenia asta de pisică era atât de nepopulară, încât magazinul a trebuit să 
reducă preţul de două ori doar ca să scape de ea. 

— Nu e Garfield! a strigat Joey, fără să se poată abţine. Și e o prostie! 

Chipul mamei sale s-a schimbat. Joey s-a făcut mică, fiind sigură că 
urma să primească o palmă. Dar Ruby s-a ridicat pur Și simplu Și s-a 
îndreptat pe hol spre dormitorul ei, unde a închis ușa. Un minut mai târziu, 
Joey Și-a auzit mama plângând. 


Mama ei nu plângea niciodată, iar sunetul o speria mai mult decât gândul 
că Ruby avea de gând să o lovească. 

Douăzeci de minute mai târziu, mama ei a ieșit din dormitor. Hârtia de 
împachetat era încă pe podea, iar sub brad se aflau câteva cadouri care încă 
nu fuseseră deschise, inclusiv micul cadou pe care Joey îl făcuse pentru 
Ruby la școală. Joey stătea în același loc, lângă brad, cu Chesterfield în 
poală, ceea ce spera că îi va da de înţeles mamei sale că îi părea rău, foarte 
rău, pentru izbucnirea ei. 

Ruby a trecut calm pe lângă ea și a intrat în bucătărie, apărând câteva 
secunde mai târziu cu un sac de gunoi. A pus cadourile nedeschise în el Și 
apoi a curăţat hârtia de împachetat. A smuls pisica de pluș din poala lui 
Joey Și a ieșit din apartament. Câteva secunde mai târziu, Joey a auzit 
clinchetul ușii de metal în timp ce mama ei arunca totul în toboganul de 
gunoi. 

— Mai bine așa? a întrebat Ruby când s-a întors în apartament, cu 
mâinile goale. Apropo, suntem cu trei luni în urmă cu plata chiriei, așa că 
vom pleca de aici în ajunul Anului Nou. Nu știu unde mergem, dar tot ce nu 
încape în valiza mea poate fi aruncat. 

Joey nu putea să mai scoată nicio vorbă. Avea doar șapte ani. Ce mai era 
de spus? 

lar acum, stând în faţa lui Deborah, cea mai bună persoană pe care o 
cunoștea, simţea același lucru ca și cu Nicole Bowie. Gelozie. 
Resentimente. Era dornică de o viaţă mai bună, o viaţă diferită, deși știa că 
nu era posibil, pentru că nu merita nimic bun. Deborah se afla aici doar 
pentru că asta era slujba ei. Mătușa și unchiul ei o luaseră la ei doar pentru 
că erau plătiți. 

Nu era nimeni în viața lui Joey care să fie lângă ea pentru că își dorea. 

Fiica lui Deborah era cea mai norocoasă persoană din lume. Și dacă Joey 
ar fi putut să o ucidă pe acea fată pentru a schimba locul cu ea, Și-ar fi 
cântărit foarte bine cele mai bune variante de a face asta. 


Capitolul 22 


Drew a terminat de citit ultimul jurnal al lui Joey cu o seară înainte Și ȘI- 
a petrecut jumătate din cele cinci ore de condus până la Sainte-Elisabeth 


întrebându-se cum a fost viaţa ei după ce s-a mutat la Maple Sound. Dacă o 
fi ținut vreun jurnal în timpul celor cinci ani petrecuți acolo, acesta a 
dispărut de mult. lar singurele persoane care ar putea ști ceva despre viaţa 
lui Joey în micul oraș nu vorbesc. Tita Flora a refuzat cererea lui de 
interviu. Dintre cei trei verișori ai ei, doar cel mai tânăr a răspuns la e- 
mailul lui Drew, iar tot ce a spus Carson a fost că era prea mic pe atunci 
pentru a-și aminti prea multe. 

Și Tito Micky al ei? A murit. Acum cinci ani. De emfizem pulmonar. 

Verificarea se face rapid odată ce Drew ajunge la închisoare. A 
intervievat deţinuţi în mai multe penitenciare de-a lungul anilor Și cunoaște 
procedura. Gardianul îi dă un coș pentru telefon, centură, portofel și chei, 
iar apoi Drew stă cu braţele întinse în timp ce agentul îl percheziționează 
rapid. 

— Sunteţi al șaselea vizitator pe care îl primește săptămâna aceasta, 
spune agentul în timp ce îi deschide ușa de acces. Îi place să-i facă pe 
oameni să aștepte, așa că nu uitaţi să luaţi o revistă pentru a trece timpul. 

— Apreciez că m-ai anunţat, spune Drew. Merci. 

— De rien. 

Este prima vizită a lui Drew la instituția pentru femei Sainte-Elisabeth Și 
este nedrept cât de frumos este. La fel ca toate instituțiile corecționale, 
oferă cursuri serale pentru absolvirea liceului, consiliere psihologică și 
ateliere de educaţie parentală, dar deţinutele pot să se înscrie și la yoga Și 
meditație. Există sporturi organizate, seri de jocuri, seri de film, chiar Și un 
club de lectură. Aici sunt găzduite 115 femei, dintre care doar cinci se află 
în condiţii de maximă securitate. Ruby Reyes nu este una dintre ele. Se pare 
că mama lui Joey este o deținută model și, prin urmare, are voie să se 
plimbe pe cât de liber îi permite securitatea medie. 

Asta nu e o închisoare. Este o nenorocită de staţiune balneară! 

Zona de vizitare este enervant de veselă și abia o treime plină. Drew 
alege o masă aproape de automatele de gustări, de unde cumpără niște 
covrigei Și chipsuri la suprapreţ. Raftul cu reviste se dovedește a fi o 
dezamăgire, în mare parte plin de tabloide și de zvonuri despre celebrităţi, 
dar el ia cel mai nou număr din revista People cu regretatul Jimmy Peralta 
pe copertă. De asemenea, ia un număr mai vechi din Maclean 5. 

Aproape că terminase de răsfoit revista canadiană de Știri, când ușa de la 
camera vizitatorilor se deschide zgomotos. Intră o femeie înaltă, cu părul 


negru până la umeri, care se plimbă ca și cum nu ar avea nicio grijă pe 
lume. Este slabă, aproape că se pierde în uniforma ei de închisoare de 
culoarea lavandei, dar merge de parcă ar purta aceeași rochie aurie pe care a 
purtat-o la petrecerea de Crăciun din urmă cu douăzeci Și cinci de ani. 

Drew se ridică în picioare în timp ce Regina de Gheaţă se apropie. 

— Drew Malcolm, spune el, Și își strâng scurt mâna. Mulţumesc că ați 
acceptat să vă întâlniți cu mine, doamnă Reyes. 

— Sunt Ruby, te rog. Îl măsoară din cap până în picioare înainte de a lua 
loc, apoi privește atentă gustările. Astea sunt pentru mine? 

— Servește-te. 

— Nu prea am primit vizitatori. Ruby răsucește dopul sticlei de Dasani. 
Apoi, brusc, după ce mi s-a aprobat eliberarea condiţionată, am primit șase. 
Niciunul nu era la fel de arătos ca tine, totuși. Unde erai acum 25 de ani? 

— În liceu, spune Drew. Am citit despre tine în ziare. Mulţumesc, 
doamnă. 

— Încerci să mă insulţi? Am zis să-mi spui Ruby, zice ea, apoi 
zâmbește. Sunt uimită că mai este cineva interesat de istoria mea veche, dar 
presupun că trebuie să-i mulțumesc lui Lexi Baxter pentru asta. 

Are doar o urmă de accent filipinez Și trebuie să fii atent ca să îl auzi. 
Așezată, pare atât de modestă, ceea ce nu se potrivește cu ceea ce Și-a 
imaginat întotdeauna Drew. În mintea lui, Ruby Reyes este o prezenţă 
formidabilă, o persoană periculoasă, o persoană de temut. Femeia care stă 
vizavi de el acum nu pare a fi niciunul dintre aceste lucruri. Este 
dezamăgitor de... obișnuită. 

Îl deranjează că seamănă cu Joey. 

Se apleacă în faţă, alegând din micul teanc de gustări Și, în cele din 
urmă, se oprește la punga de chipsuri Lay's. 

— Îmi place sarea. Îmi place să mănânc sărat. Eşti jurnalist. La ce ziar 
scrii? Tipul cu care m-am întâlnit ieri scrie pentru un ziar online. Nu mi-a 
plăcut de el. 

— Sunt un jurnalist de investigaţie, spune Drew. Și toate sunt online 
acum. Am un podcast. 

Mănâncă un chips. 

— Nici măcar nu sunt sigură că știu ce este asta. 

El îi explică pe scurt. 

— Mă concentrez pe câte o poveste la un moment dat Și, de obicei, o 


împart în Șase-opt episoade. 

— Și oamenii chiar ascultă asta? 

— Trei milioane de oameni, da. 

Ruby pare impresionată de număr. 

— Deci ești aici ca să mă faci pe mine eroina următorului tău podcast? 

— Nu chiar, deși recunosc că întorsătura #MeToo este interesantă. 

Ea zâmbește din nou. 

— Am presupus că copiii lui Charles se vor număra printre cei care să 
mă defăimeze la audierea pentru eliberarea mea condiționată. Fiul său cu 
siguranţă a avut câteva lucruri răutăcioase de spus comisiei de eliberare 
condiționată, dar s-a dovedit că Lexi era de partea mea. 

— Şi ce parte este aceea? 

Drew știe deja răspunsul, dar vrea să îl audă de la ea. 

— De partea victimei, desigur. Charles era președintele băncii. Eu eram 
o umilă angajată a serviciului clienți. Nici măcar nu ar fi trebuit să mă 
observe, doar că era un prădător. L-am văzut de câteva ori la cafenea, când 
eram cu fiica mea. Probabil de aceea m-a vizat pe mine. 

Greșit. Tu l-ai vizat. Te-ai asigurat că erai și tu la Second Cup de 
fiecare dată când mergea el. Asta s-a discutat la tribunal. 

Ruby oftează. 

— La vremea aceea, era minunat de fermecător. 

— Nu te-a deranjat faptul că era căsătorit? 

— Nici măcar un pic. Viaţa lui, soția lui, alegerile lui. Oricum, în urmă 
cu aproximativ un an, Lexi a scris despre tatăl ei pe blogul ei de lifestyle. 
Încă nu-mi vine să cred că asta e o slujbă adevărată — să scrii despre propria 
viaţă pe internet. Ea își dă ochii peste cap. Mi-a trimis o copie tipărită aici, 
în închisoare. Mi s-a părut foarte revelator. Se pare că tatăl ei a abuzat-o, 
așa cum a făcut Și cu Joey. 

Ai pus-o pe Joey chiar în calea lui. 

— În scrisoarea ei, Lexi spunea că m-a iertat și că o parte din ea se 
bucura că el a murit. Știi că acum este înstrăinată de mama ei. Când Lexi a 
făcut publică povestea anul trecut, Suzanne a tăiat legăturile cu ea. 

Partea asta, Drew nu o știa. 

— Şi apoi, bineînţeles, odată ce blogul a ajuns ăăă, există un cuvânt 
pentru asta... 

— Viral. 


— Când blogul ei a ajuns viral, o mulțime de femei care au lucrat pentru 
Charles au ieșit în față. Toate aveau povești îngrozitoare. Una dintre ele a 
spus chiar că Charles a violat-o, în biroul său, după ce toată lumea a plecat 
acasă. Și uite așa, Charles a devenit din victimă, ticălos. 

Ruby îşi ascunde zâmbetul în spatele unei înghițituri de apă. 

— Este amuzant cât de repede se poate schimba povestea, spune ea. Nu 
mai este omul bun care a fost urmărit de o distrugătoare de familii obsedată. 
Acum este pedofilul care și-a abuzat propria fiică, omul puternic care a 
agresat femeile care lucrau pentru el. 

— Îţi dai seama că ambele lucruri pot fi adevărate, spune Drew. El poate 
fi un prădător sexual, iar tu poți fi psihopata care l-a ucis când a încercat să 
pună capăt relaţiei voastre. 

Ruby se oprește, apoi ridică din umeri. 

— În fine. Nu mai e nimic de făcut acum. Charles este mort. 

— Pentru că tu l-ai ucis. 

Ea mai mănâncă încă un chips. 

— Cum ai convins comisia de eliberare condiționată să te elibereze? 
întreabă Drew. 

— Nu eu am făcut-o, spune Ruby. Lexi. A venit la audierea mea pentru 
eliberarea condiţionată și a vorbit în sprijinul meu. Ea a spus consiliului că, 
deși uciderea tatălui ei nu a fost în regulă, a înţeles furia din spatele ei. Ea a 
spus că, în ceea ce o privește, tatăl ei a fost el însuși un criminal Și, dacă ar 
fi trăit astăzi, ar fi fost cu siguranță în închisoare. Ea a spus că merit 
compasiune Și că 25 de ani după gratii au fost suficienți. A fost foarte 
convingătoare. 

Îi aruncă lui Drew un zâmbet larg. 

— Totul a fost foarte dramatic. Suzanne Baxter s-a ridicat în picioare Și 
Și-a făcut fiica mincinoasă. Lexi Și-a acuzat mama de complicitate. Și apoi, 
în timp ce Lexi ieșea, Suzanne a scuipat-o. Îți dai seama? O mamă oribilă. 

Cine se aseamănă se adună. 

— Toate astea vor intra în podcastul tău? întreabă Ruby. Pentru că aș fi 
fericită să o mai spun o dată, dacă vrei să înregistrezi. 

— Poate o parte din poveste, spune Drew. Dar să fim sinceri. S-au spus 
destule despre tine. 

Ea se încruntă. 

— Atunci de ce ești aici? 


— Vreau să vorbim despre fiica ta, Joey. 

— Stai puţin. Ruby pune Jos punga de chipsuri Și dă din cap. 

— Acum Știu cine ești. Sora mea mi-a spus că, după ce Joey a părăsit 
Maple Sound — Și le-a furat banii, apropo —, s-a mutat înapoi în vechiul 
nostru cartier. Că locuia cu un tip de culoare și cu prietena lui. 

Drew ridică o mână. 

— Un tip de culoare, prezent. 

— Deci v-aţi tras-o? 

Aha, iat-o! Prima imagine reală a reginei de gheaţă. Este ciudat de 
satisfăcătoare, iar Drew nu se poate abţine să nu zâmbească. 

— Cu prietena mea? Da. 

— Dar tu Și Joey? 

— Eram doar foarte buni prieteni. 

— Prieteni care Și-au tras-o. 

— Nu s-a întâmplat niciodată. 

— Dar tu ai vrut să se întâmple. 

— De ce nu? Era frumoasă. 

Chipul lui Ruby se înăsprește. 

— Deci trebuie să fi fost foarte trist când a murit. 

— Dezolat. Drew îi susține privirea. Tu n-ai fost? 

— Bineînţeles că am fost. Își întoarce scurt privirea. Nicio mamă nu 
vrea să trăiască mai mult decât copilul ei. 

Hai, serios! Ai fi aruncat-o pe Joey peste bord dacă ati fi fost amândouă 
într-o canoe spartă Și doar una dintre voi putea ajunge la mal. 

— Indiferent ce crezi despre mine, mi-am iubit fiica, spune Ruby. 

— Ai avut un mod interesant de a o arăta. 

— Nu am fost perfectă, se răstește ea. Dar nici ea nu era. 

— Era un copil. Nu era nevoie să fie. 

Ea îl evaluează. 

— Nu contează ce spun, nu-i așa? Voi fi mereu personajul negativ în 
povestea ei. 

— Eşti personajul negativ din povestea tuturor. Doamnă. 

O pauză. 

— Ştii cum am aflat că a murit? Sora mea mi-a trimis o scrisoare de 
condoleanţe, cu un articol de ziar decupat Și împăturit înăuntru, despre 
incendiu. Flora a fost întotdeauna o căţea cu inima de gheaţă, chiar și când 


eram copii. Ruby întinde mâna după chipsuri Și începe din nou să mănânce. 
Este adevărat că Joey lucra ca stripteuză? 

— De aproximativ un an. 

— Era bună? 

— Era incredibilă, spune Drew, pentru că știe că asta o va deranja. 

Așa Și este, iar faţa ei se întunecă. 

— Deci ai de gând să stai aici Și să-mi spui că nu i-o trăgeai stripteuzei 
care locuia în apartamentul tău? 

— Nu mai locuiam împreună. Drew se apleacă în faţă. Și pari teribil de 
interesată de viața sexuală a fiicei dumitale moarte, doamnă. De ce? Ruby 
nu răspunde. Ai abuzat de Joey toată copilăria ei. Vorbește egal, încercând 
să-ȘI țină emoţiile sub control. Nu ar trebui să ieși din închisoare. 

Buzele lui Ruby se strâng într-o linie subțire. 

— l-am dat câteva palme, și ce dacă? Nimic din ce i s-a întâmplat nu a 
fost diferit de ceea ce mi s-a întâmplat mie. Poliţia și tribunalul au făcut 
mare caz din nimic. Când eram eu mică, era normal să-ţi disciplinezi copiii. 
Mama folosea cureaua. Știţi cum se spune. Dacă cruţi toiagul, răsfeți 
copilul. 

— Dar e în regulă să-i lovești cu pumnul? Să-i lovești cu piciorul? Să le 
rupi brațele? Coastele? Să-i arzi cu ţigara? Drew se luptă să rămână calm, 
dar nu reușește prea bine. Cum rămâne cu faptul că i-ai permis unui pedofil 
să se apropie de copilul tău? Este normal? 

Ochii lui Ruby sticlesc și dă la o parte punga de Lay's, acum goală. 

— Crezi că o cunoșteai, dar nu era așa. Era atât de ușor să mă urască 
lumea pe atunci, iar de ea era atât de ușor să le pară rău. Ei bine, dar cum 
rămâne cu mine? Ai idee cât de greu a fost să creștui un copil în Toronto, ca 
mamă singură, cu venituri de angajat la relaţii cu clienţii? Ştii cât de greu a 
fost atunci când m-am mutat în Canada? Era în anii '70. Mergeam pe stradă 
Și oamenii îmi spuneau în fel Și chip: chinezoaică, ochi oblici, fată 
galbenă... A trebuit să fac sex oral cu cineva ca să obţin prima mea slujbă. 
Habar nu ai cum e să fii o mamă singură, așa că nu îndrăzni să mă judeci. 

— Doamnă, mama mea a fost un părinte singur după ce tatăl meu a 
murit, Și negresă pe deasupra. Și Și-a crescut cei trei copii negri cu un 
salariu de profesor Și a reușit cumva să nu ne lovească niciodată. Nici 
măcar o dată. Drew respiră greu. Mai mult, suntem cu toţii încă în viață. 

— Du-te dracului! 


— Tu prima. 

— Uită-te la tine. Un bărbat atât de chipeș și de furios. Vocea lui Ruby 
scade până la Șoaptă. Atât de devotat propriei dreptăţi. N-am să mă prefac 
că înţeleg de ce. O cunoșteai pe Joey de câțiva ani? Nici măcar nu i-o 
trăgeai Și totuși asta te deranjează atât de mult. Sărăcuţul de tine, te simți 
atât de vinovat. Cred că te ţine treaz noaptea. 

— Chiar ești o ființă monstruoasă. Drew nu-și poate ascunde dezgustul. 
Ai bătut-o. lubiţii tăi au abuzat-o. M-am uitat în istoricul relaţiilor tale 
amoroase din transcrierile procesului de omor. Ai avut doi iubiţi înainte de 
Charles Baxter, care sunt acum în registrul infractorilor sexuali. Ţi-ai 
prostituat fiica, iar acum e moartă. Nu crezi că e vina ta? 

— Semăna cu mine mai mult decât crezi. 

Se holbează unul la celălalt. Drew nu mai are ce să spună. De fapt, nu 
este adevărat. S-a săturat să o audă mințind. Ca și cum ar fi simțit că se 
plictisește de ea, Ruby zâmbește. 

— N-ai de gând să mă întrebi ce planuri am când ies? Își soarbe apa. 
Toţi ceilalţi au făcut-o. 

Drew este pe punctul de a spune că nu-l interesează ce face ea după ce 
iese. Dar, de fapt, îi pasă, pentru că ideea ca ea să ducă o viaţă normală este 
ofensatoare pentru el. 

— Ce planuri ai când vei ieși în două zile? 

— Voi petrece ceva timp în Maple Sound cu sora mea, spune Ruby cu 
dezinvoltură, Și este clar că acesta este răspunsul ei pregătit. Băieţii ei sunt 
mari, iar ea este singură de când i-a murit soțul. Mi s-a spus că Maple 
Sound s-a transformat într-un fel de destinaţie turistică, cu o mulțime de 
magazine Și cafenele drăguţe. Și mama mea locuiește acolo. Va fi atât de 
plăcut să petrecem timp în familie. 

Drew nu se poate abţine să nu pufnească. 

— Prostii. 

La aceasta, Ruby își dă capul pe spate și râde. 

— Ştiam eu că n-ai să crezi asta. Toţi ceilalți au făcut-o, însă. Sunt 
sigură că Joey ţi-a spus ce coșmar e familia noastră. Mai ales mama mea. 

— Păi, trebuia să semeni cu cineva. 

Ruby îl ignoră. 

— Răspunsul adevărat — Și simt că pot fi sinceră cu tine, având în vedere 
legătura noastră personală — este că sper să nu rămân prea mult timp în 


Maple Sound. Eu, în orașul ăla nenorocit, trăind cu două dintre cele mai 
proaste târfe la care mă pot gândi? Icnește, apoi continuă. Oricum, planul 
meu este să mă mut înapoi în Toronto și să-mi cumpăr o căsuţă. Undeva 
chiar în inima lucrurilor, ca să mă pot bucura de pulsul orașului. Poate că o 
să-mi iau una dintre mașinile alea electrice. Abia aștept. 

— Cu ce bani? Curiozitatea lui Drew este stârnită, împotriva voinţei lui. 
Crezi că poți fi plătită pentru interviuri? Sau vreun editor te va plăti să scrii 
o carte? În calitate de criminal condamnat, nu poţi profita de pe urma crimei 
tale. 

— Nu, dar pot profita de pe urma crimei altcuiva. Zâmbetul lui Ruby îi 
luminează fața și se zvârcolește pe scaun, ameţită. Sunt plătită să păstrez 
un secret. De fapt, mor de nerăbdare să spun cuiva despre asta, dar asta e tot 
ce pot spune deocamdată. E amuzant, totuși, cum lucrurile se desfășoară în 
favoarea mea. Pentru prima dată. 

Drew nu o crede. Ruby este o mincinoasă. E în ADN-ul ei. 

— Ce secret ai putea să cunoști pentru care cineva i-ar plăti ca să-l 
păstrezi? 

Ea nu-i răspunde, iar mintea lui trece în revistă toate posibilitățile. 

Secrete plus bani nu pot însemna decât un singur lucru. 

— Șantajezi pe cineva? întreabă el. 

Ruby îȘi împreunează mâinile Și le sprijină pe masă. 

— Prefer să mă gândesc la asta ca la primirea unei compensaţii pentru 
păstrarea unor informaţii pe care cineva nu dorește să le facă publice. 

— Ai de gând să-mi spui sau nu? 

Drew aşteptă cinci secunde Și, când ea nu răspunde, se ridică. Habar nu 
are ce joc joacă ea, dar au terminat aici. Își alege pachetul de Twizzlers din 
grămada de gustări pentru lungul drum spre casă. 

— Ţi-a mulţumi pentru timpul tău, dar ai destul timp la dispoziţie. 

Ea dă din cap spre exemplarul din People pe care el nu a apucat să-l 
citească. 

— E atât de trist ce a pățit Jimmy Peralta, nu-i așa? Obișnuiam să ne 
uităm aici tot timpul la Prințul din Poughkeepsie. Un caz fascinant. Ucis de 
cea de-a cincea soție, care era cu aproape treizeci de ani mai tânără decât el. 
Ştiai că e filipineză? 

Drew nu știa asta, pentru că nu acordă atenţie căsătoriilor celebre. 

— O filipineză ucide un bogătaș alb și mai în vârstă? Îmi sună cunoscut. 


— Ar trebui să-ți faci următorul podcast despre asta. Ruby se așază 
înapoi pe scaun, părând mulţumită de ea însăși. După ce termini cu mine, 
bineînţeles. 

Drew își bagă Twizzlers în buzunarul de la spate. 

— Doamnă, am terminat de tot cu dumneata. 


Capitolul 23 


Deși Drew este epuizat când se întoarce la Toronto — o oră cu Ruby 
Reyes ar fi epuizat pe oricine, ca să nu mai vorbim de cele zece ore de 
condus —, se îndreaptă spre casa mamei sale. Deoarece Junior”s este chiar în 
drumul lui, se oprește dintr-un impuls ca să-și ia mâncare la pachet Și stă la 
taclale cu Charisse în timp ce așteaptă mâncarea. 

Cincisprezece minute mai târziu, ajunge la Red Oak Senior Living, unde 
Belinda Malcolm locuiește de doi ani. Ajunge la apartamentul ei chiar în 
momentul în care una dintre asistentele de gardă pleacă. 

— Bună, Maya, spune Drew cu un zâmbet. E bine azi? 

— Tensiunea arterială este un pic scăzută, dar suntem cu ochii pe ea. Aș 
vrea să mănânce mai mult. Asistenta se uită la punga cu mâncare la pachet a 
lui Drew. Oho, de la Junior's. Asta ar trebui să ajute. Poftă bună! 

— Bucuria ochilor mei! îl întâmpină mama cu căldură, când Drew 
închide ușa în urma lui. Ea este așezată în scaunul ei cu rotile, iar el se 
apleacă pentru a-i da un sărut pe obraz. Miroase a tocană de capră cu curry? 

— Da, mamă, Și am Și banane prăjite, sper că ţi-e foame. 

Așază punga cu mâncare pe masă Și pune în ordine cele Șase reviste pe 
care surorile lui le-au lăsat aici. La fel ca la închisoare, sunt în mare parte 
rahaturi despre celebrităţi și câteva reviste de modă. Începe să despacheteze 
mâncarea. 

— Maya te place. Mama își îndreaptă scaunul cu rotile spre el. Spune 
asta de fiecare dată când vine Drew în vizită. Ştii că e singură, nu? 

Se așază în faţa ei. 

— Mi-ai mai zis, da. 

— E drăguță. Ochii ăia mari Și căprui. Și te-am văzut uitându-te la 
fundul ei. 

— Mă uit la femei doar deasupra gâtului. 

— Tocmai Și-a cumpărat propriul apartament. 

— Are doar douăzeci Și opt de ani. E mult prea tânără pentru mine. 


Mama lui îi aruncă o privire piezișă. 

— De unde știi câți ani are? 

— Am căutat-o, spune Drew, Și amândoi izbucnesc în râs. 

Mama lui deschide punga Și începe să mănânce. A doua îmbucătură o ia 
cu mai mult entuziasm decât pe prima, iar el observă că a slăbit și mai mult. 
A fost lovită de un șofer beat în urmă cu patru ani Și, după două operaţii Și 
mai multe complicații, se află permanent într-un scaun cu rotile. Ea a fost 
cea care a sugerat să se mute într-un centru de îngrijire asistată. Fiind 
profesoară pensionară, are o pensie excelentă, așa că cel puțin nu este o 
povară financiară. Se pare că îi place aici. Personalul este prietenos Și există 
o mulţime de activități. Are chiar Și un prieten cu care surorile lui au văzut- 
o chicotind de câteva ori, lucru pe care Belinda refuză să-l recunoască. 

— Am avut o discuţie plăcută cu nepoata mea astăzi, spune mama sa. 

— Sasha te sună mai des decât mă sună pe mine. 

— Nu o interoghez despre viaţa ei amoroasă. 

— Este prea tânără ca să aibă o viață amoroasă. 

— Tu locuiai cu Simone când erai de vârsta ei, spune Belinda cu 
subînțeles. 

— Da, Și uite ce s-a ales de asta. 

La televizor rulează un episod din Neveste. Drew nu-și poate da seama 
în ce oraș este, dar toate femeile sunt blonde și bete. Întinde mâna spre 
telecomandă pentru a schimba canalul, dar mama lui îl oprește. 

— Nu, spune Belinda. Mie îmi place asta. Cucoanele astea sunt nebune. 
Atâţia bani Și tot se ceartă pentru lucruri mărunte. 

Drew alege să nu-și împărtășească părerea. 

— Ce se întâmplă cu tine? întreabă Belinda. Pari neatent. 

— Nu, mamă. Aici sunt. 

— Eu și fetele am terminat în sfârșit de ascultat sezonul cinci al 
podcastului tău, spune mama lui. Am fost surprinsă să te aud spunând că 
următorul tău serial va fi despre Ruby Reyes. Întotdeauna ai spus că nu vei 
merge niciodată acolo. 

— Asta a fost înainte de a se decide să o elibereze. 

— Am citit toate controversele legate de eliberarea ei condiţionată. 
Belinda dă din cap. După cum se scrie, Ruby pare a fi o altă victimă a lui 
Charles Baxter. Ceea ce este o afurisită de insultă la adresa adevăratelor lui 
victime. 


— Sunt întru totul de acord. 

— Dar, în același timp, cine știe cu adevărat ce s-a întâmplat? se 
întreabă mama lui. El era președintele băncii. Diferenţa de statut era 
complet în favoarea lui. Dacă Ruby ar fi vrut să spună nu, ar fi putut să o 
facă? 

— Nu a vrut să spună nu, pentru că ea a fost cea care l-a urmărit. 

Belinda se uită la el cu ochi atotștiutori. 

— Vorbește jurnalistul obiectiv din tine sau prietenul foarte părtinitor al 
lui Joey? 

— Doar am expus faptele. Drew înghite ceea ce are în gură. Nu mă 
înţelege greșit, îmi pare rău pentru toate victimele lui Baxter, inclusiv 
pentru propria lui fiică. Dar nu voi fi niciodată de acord că Ruby Reyes a 
fost una dintre ele. 

— Joey era o fată atât de drăguță. Îţi amintești când tu și Simone aţi 
adus-o la Ziua Recunoștinței? A luat o porție uriașă din sosul de merișoare 
al Monicăi, când sora ta a uitat să pună zahăr în el. Săraca nu știa că nu 
trebuia să aibă gustul ăla. 

— Şi ea a mâncat tot. Amintirea îl face pe Drew să zâmbească. N-a vrut 
să fie nepoliticoasă. 

— Mai ai toate articolele din ziarele din Buffalo pe care unchiul Nate ţi 
le trimitea prin poștă? 

— Am păstrat totul. Le-am recitit pe toate ca să mă pregătesc pentru 
podcast. A fost o adevărată idio... Drew își drege glasul. Mama lui detestă 
limbajul urât: A fost ca o călătorie în timp, să citesc cât de diferită era 
conversaţia despre Ruby pe vremea aia. 

— Ştii, dacă eu ȘI tatăl tău am fi trăit în perioada #MeToo, probabil că 
nu m-ar fi invitat niciodată în oraș, spune Belinda. Iar tu Și surorile tale 
poate că nu aţi fi existat niciodată. 

Păstrează o tăcere confortabilă, în timp ce ea își îndreaptă din nou 
atenţia spre televizor. 

Drew se gândește la ceea ce tocmai a spus mama lui. Părinţii lui s-au 
cunoscut la primul loc de muncă al Belindei, unde ea era profesoară de 
studii sociale, iar el era directorul școlii. Ea avea douăzeci Și cinci de ani, 
iar Carl Malcolm treizeci și nouă de ani. Au fost căsătoriți șase ani, 
suficient de mult pentru a avea trei copii, până când tatăl lui a murit de un 
atac de cord la vârsta de patruzeci Și cinci de ani. Drew, mezinul familiei, 


avea doar doi ani. Mama lui chicotește în timp ce mănâncă, amuzată din 
plin de cele două femei blonde care se ceartă la televizor. Drew răscolește 
printre revistele de un prost gust perfect ale surorilor sale înainte de a se 
mulțumi cu numărul din People dedicat lui Jimmy Peralta, pe care nu 
apucase să-l citească mai devreme. O versiune mult mai tânără a chipului 
actorului ocupă întreaga copertă, iar titlul spune: 


Jimmy Peralta, 1950 — 2018 
Viaţa lui, 
Iubirile lui, 
Moștenirea lui. 


— Păcat de el, nu-i așa? Emisiunea Belindei s-a încheiat și ea aruncă o 
privire înainte de a schimba canalul pe CNN. Mi-a plăcut Prințul din 
Poughkeepsie. 

Drew, care era mai degrabă un fan al serialului Prinţul din Bel-Air, își 
amintește că a urmărit doar câteva episoade din serialul lui Jimmy Peralta, 
care era despre o brutărie deținută de o familie din — evident — 
Poughkeepsie, New York. Premisa era amuzantă, deși extrem de trasă de 
păr: în ziua în care i se pronunţă divorțul, un tată singur are o aventură de o 
noapte cu o femeie europeană misterioasă pe care o întâlnește în barul în 
care îl târăsc prietenii săi. Șase luni mai târziu, ea apare la brutărie, 
însărcinată. Se dovedește că este o prințesă dintr-o ţară mică (nu se 
specifică niciodată care), renegată de întreaga familie pentru că a rămas 
însărcinată în afara căsătoriei Și, în plus, cu un american. Neavând unde să 
se ducă, ea se căsătorește cu Jimmy (al cărui nume este Jimmy Și în serial) 
pentru a rămâne în SUA și începe să lucreze la brutărie cu familia lui cea 
indiscretă Și băgăcioasă. De aici umorul. 

El răsfoiește generosul articol de șase pagini. Jimmy Peralta a fost un-tip 
cu multe realizări, nu există nicio îndoială, iar Drew își amintește de toate 
filmele în care a jucat comicul devenit apoi actor. Câștigase premii Emmy 
Și un Glob de Aur și chiar obținuse o nominalizare la Oscar. Dar avea Și el 
demonii lui. Patru divorțuri, trei vizite la dezintoxicare și două supradoze; 
ultima aproape l-a ucis. 

Dar apoi, la șaizeci de ani, o pagină nouă. Sobrietatea. Pensionarea. O 
mutare definitivă înapoi în orașul său natal, Seattle. O nouă căsătorie. Și 


apoi, după ce o glumă virală din timpul alegerilor l-a readus pe radarele 
oamenilor, a semnat un contract de treizeci de miloane de dolari cu Quan, 
un nou serviciu de streaming comparabil cu Netflix și Hulu. 

— Jacqui s-a uitat la show-ul lui special de comedie și a spus că a fost 
foarte amuzant, spune Belinda, iar Drew dă din cap. Și urmează să apară în 
curând un al doilea. Știai că soţia lui va moșteni în jur de patruzeci Și șase 
de milioane de dolari? A, Și știai că este filipineză? 

Ruby Reyes a menționat asta. 

— Uite, spune Belinda, arătând spre ecranul televizorului, unde o femeie 
cu un maiou pătat de sânge, pantaloni de trening și papuci roz este condusă 
afară în cătușe. Cu siguranță pare vinovată, și e atât de tânără. În 
comparaţie cu Jimmy Peralta, oricum. 

Drew se uită la ecran. Inima i se oprește în loc. Clpește. Mai clipește o 
dată. 

Sfinte Sisoe! Uite-o. Betty Savage. La televizor. 

E Mae. 

El ia telecomanda Și încearcă să pună televizorul pe pauză, dar își 
amintește că televizorul mamei sale nu are această funcţie. 

— Ce este? întreabă Belinda, îngrijorată. 

— Stai puţin, spune Drew, întinzând în schimb mâna spre telefon. 
Trebuie să caut ceva. 

Dacă a avut furnicături pe coloana vertebrală în ultimele zile, acum are 
adevărate frisoane, în timp ce mintea îi zboară înapoi la conversaţia de mai 
devreme cu Ruby. Cumva, Regina de gheață trebuie să-și fi dat seama că 
Mae Ocampo este în viaţă și că este căsătorită cu o celebritate bogată. 
Numai o astfel de persoană ar avea bani să o plătească pe Ruby suficient de 
mult pentru a-și cumpăra o casă. Aici, în Toronto, chiar Și una mică Și care 
necesită lucrări de reamenajare ar costa mult peste un milion de dolari. 
Ruby trebuie să creadă că Mae are ceva de-a face cu incendiul care a ucis-o 
pe Joey. Și dacă o șantajează pe Mae, trebuie să știe că poate dovedi asta. 

Orice mamă normală căreia i-a murit fiica ar vrea să se facă dreptate. 
Dar este vorba despre Regina de gheaţă. Ceea ce vrea ea este să fie plătită. 

Caută pe Google soția lui Jimmy Peralta, când ecranul lui devine brusc 
negru. Tocmai îl sună cineva. La naiba. Lăsând să-i scape un mormăit de 
frustrare, e pe cale să refuze apelul ca să se întoarcă la căutarea pe Google, 
apoi își dă seama că îl sună Hannah McKinley. Apasă pe butonul verde de 


acceptare. 

— Hei, doamnă sergent. Pot să vă sun... 

— N-o să dureze mult, amice, spune McKinley, dând drumul vorbelor, 
ca de obicei. Mi-a scăpat din vedere să-ţi spun ceva despre Mae. Știu că ai 
zis că nu mai vrei să o cauţi... 

Cred că am găsit-o. 

— ...dar era ceva ce nu am observat, notat în ultimul ei raport de 
arestare. Ştiu că s-ar putea să te trimit înapoi la labirintul din care ai ieșit cu 
atâta efort, dar îţi amintești că Mae a avut o arestare minoră pentru trafic de 
droguri... Ei bine, s-a petrecut în perioada cât a fost dansatoare la Golden 
Cherry, deși nu s-a întâmplat la club. Acuzaţia nu a fost păstrată... 

Grăbește-te! Drew își menține privirea concentrată pe televizor, unde 
încă se mai vorbește despre uciderea lui Jimmy Peralta. 

— ...dar în raportul de arestare se notează că are un tatuaj pe coapsă. 
Am verificat toate rapoartele anterioare și nu este menționat nicăieri, așa că 
tatuajul trebuie să fi fost nou. MckKunley își drege vocea. Reprezintă un 
fluture Și a fost fotografiat când a fost înregistrată. O să ţi-l trimit acum prin 
SMS. Poţi să scoţi poza care arată tatuajul lui Joelle? Cred că arată destul 
de asemănător. 

Televizorul a trecut la reclame. Mama lui îl privește întrebătoare. 

— Stai puţin, spune Drew. Încă mai am o poză cu tatuajul în telefon. 

O pune pe McKinley pe difuzor și își deschide aplicaţia foto pentru a se 
uita din nou la pozele pe care i le-a arătat Cherry. Selectează poza în care 
Joey îmbrăcată ca Ruby citește o carte în cabina de probă, cu picioarele în 
sus, Și face zoom pe coapsa ei. 

— Fluturele măsoară poate 10 cm pe 10 cm și este albastru, cu mov Și 
roz, spune el. Este ca un profil lateral, ca și cum fluturele ar fi în zbor. 

McKinley răsuflă greu. 

— Venifică fotografia pe care tocmai ţi-am trimis-o. 

Trei secunde mai târziu, aplicația de mesaje primește o fotografie. Drew 
o mărește. McKinley i-a trimis un prim-plan al tatuajului lui Mae. Este, 
într-adevăr, un fluture. Albastru, cu mov Și roz, profil lateral, în plin zbor. 

Nu este doar asemănător cu cel al lui Joey. Este identic. 

— Rahat, aveau tatuaje identice, spune Drew, mai mult pentru el însuși 
decât pentru McKinley. 

Cu coada ochiului, vede încruntarea mamei când îl aude înjurând. 


Cum de nu s-a prins mai devreme? Trece la următoarea fotografie, în 
care Joey stă alături de Mae și de o altă dansatoare. În timp ce rochia lui 
Joey este atât de scurtă încât îi arată ambele coapse, rochia lui Mae este mai 
lungă, cu o crăpătură pe o singură parte. Tatuajul lui Joey se afla pe coapsa 
dreaptă. Cel al lui Mae ar fi fost pe partea stângă. 

— Când ai identificat-o pe Joey, îți amintești pe ce coapsă era tatuajul 
ei? întreabă McKinley. Nu am informația aici, în notițele mele din noaptea 
incendiului... 

Detectiva vorbește în continuare, dar Drew nu o mai aude. Zumzetul din 
mintea lui este prea puternic. Mama lui a trecut la ultima pagină a 
articolului de omagiere a lui Jimmy Peralta, Acolo, într-o casetă de la 
sfârșit, se află o fotografie de nuntă a comediantului Și a celei de-a cincea 
soții a sa. Drew trage revista spre el Și o întoarce. 

Jimmy Peralta este îmbrăcat în smoching, mireasa lui într-o rochie albă 
simplă. Sunt pe plajă, ţinându-se de mână, iar legenda din partea de jos 
spune: Paris Peralta poartă o rochie de mireasă de la Vera Wang, 
cumpărată de la Nordstrom. 

Se uită fix la Paris Peralta. Părul ei negru este strâns într-o coafură 
simplă, câteva șuviţe îi flutură în jurul feţei, o floare roz este prinsă 
deasupra unei urechi. O Ruby Reyes mai tânără îi răspunde cu privirea, dar 
este o versiune a lui Ruby fără unghiuri ascuţite și margini dure, fără 
aroganță, cinism Și încredere în sine. Această versiune a lui Ruby este mai 
plină, mai blândă, cu un zâmbet mai dulce, cu ochii luminaţi de dragoste și 
afecţiune autentică pentru bărbatul de lângă ea. 

Arată ca Ruby, dar nu este deloc Ruby. 

Și nu este nici Mae. Nu Mae este cea care a dispărut în urmă cu 19 ani Și 
a ajuns cumva să se mărite cu Jimmy Peralta. 

Este Joey. 

Cum. Morții. Mă-su? 


PARTEA A III-A 


In acea noapte în Toronto, cu podelele sale în carouri. 


The Tragically Hip 

Unele mame trimit felicitări de ziua de naștere cu urări sensibile. Mama 
lui Paris trimite scrisori de Șantaj cu ameninţări. 

Ruby Reyes este singura persoană din lume care știe că fiica ei nu a 
murit în incendiul din Toronto de acum 19 ani, iar dacă Paris nu-i plătește 
banii pe care îi cere, o va ști Și restul lumii. Nu va conta care este explicația 
ei. Și-a înscenat moartea Și Și-a asumat o nouă identitate, iar cenușa din 
urna cu numele lui Joey Reyes pe ea nu este a ei. Și acum iat-o aici, la fel ca 
Ruby, pe cale să fie judecată pentru uciderea unui bărbat alb în vârstă și 
bogat. 

Nu-i scapă deloc această ironie. 

Este convinsă că în orice zi poate sosi o altă scrisoare, mai ales că în 
ultimul număr al revistei People apare Jimmy. Deoarece nu poate să se ducă 
până la CVS-ul de pe stradă ca să cumpere un exemplar fără să fie urmărită 
Și fotografiată, l-a rugat pe portarul de la hotelul Emerald să se ducă pentru 
ea. Nici măcar nu ar fi Știut că revista a publicat un articol omagial dacă nu 
i-ar fi spus Henry. 

Revista a ales o fotografie a lui Jimmy din anii '90 pentru a decora 
coperta. Ochi albaștri înconjurați de riduri de expresie, bronz de Los 
Angeles, părul încă negru, un zâmbet șmecheresc. A fost făcută la apogeul 
carierei sale, în timpul ultimului sezon al serialului Printul din 
Poughkeepsie — de asemenea, momentul în care s-a comportat ca un 
nemernic. Cel puţin după spusele lui Jimmy însuși. 

— Nu există un secret magic pentru a te reinventa, i-a spus Jimmy odată, 
la scurt timp după ce s-au cunoscut. Alegi cine vrei să fii Și apoi începi să te 


comporți ca atare. Este nevoie de timp. Nu-ţi strică nici să ai o grămadă de 
bani. 

Ea înţelegea conceptul de reinventare mai bine decât își dădea el seama. 

Articolul din People nu o menţionează pe Paris decât la sfârșit, iar 
paragraful scurt oferă doar trei detalii: ea și Jimmy s-au cunoscut la un curs 
de yoga; s-au căsătorit un an mai târziu în Hawaii; ea a fost acuzată de 
uciderea lui. 

Doar două dintre aceste trei lucruri sunt corecte. Paris și Jimmy nu s-au 
întâlnit la un curs de yoga; asta este doar povestea pe care au fost de acord 
să o spună tuturor. Deși nu era chiar o minciună, nu era nici întregul adevăr. 

Ocean Breath tocmai se mutase în noul ei spațiu, iar Paris nu l-a 
recunoscut pe Jimmy Peralta când a intrat prima dată. Nimeni nu l-a 
recunoscut. În luminile slabe ale sălii de yoga încinse, arăta ca orice alt 
cursant, îmbrăcat într-o pereche de pantaloni scurţi largi Și un maiou, cu un 
covoraș rulat sub braţ și o șapcă de baseball a celor de la Mariners trasă în 
Jos pe frunte. 

La jumătatea orei, a observat că noul ei cursant avea probleme. 
Temperatura din cameră este de 42 de grade Celsius, iar cheia pentru a trece 
cu bine peste ora de curs este hidratarea. Sticla de apă a lui Jimmy era 
goală. Îngrijorată că ar putea leșina, s-a apropiat de el ca să vadă dacă se 
simte bine. 

De aproape și aflându-se faţă în față în camera întunecată, inima 1 s-a 
oprit când Și-a dat seama cine era. Și nu pentru că era faimos. Ci pentru că 
se mai întâlniseră înainte. Într-o altă viaţă, când ea avea douăzeci de ani și 
era dansatoare la Golden Cherry. El era în Toronto, la filmări. Petrecuseră 
câteva ore împreună, apoi nu-l mai văzuse niciodată. 

Dacă Jimmy Și-a amintit de ea, nu a lăsat să se vadă. A acceptat sticla de 
apă proaspătă pe care i-o oferea, iar ea l-a ajutat cu pozițiile, reușind în 
același timp să evite contactul vizual. După ore, i-a mulţumit la recepție, 
unde ea stătea lângă Henry, care în sfârșit l-a recunoscut Și a început să se 
comporte ca un fan. 

După o lună de cursuri, Jimmy a întrebat-o pe Paris dacă pot ieși la o 
cafea. În mod normal, ea ar fi refuzat invitaţia unui bărbat care era abonat al 
studioului, dar a fost de acord. Au mers pe jos o stradă până la Green Bean, 
unde s-au așezat la o masă de colţ. El își ţinea șapca de baseball pe cap și 
stătea cu spatele spre incintă. 


— Mi-am petrecut ultima lună încercând să-mi dau seama unde te-am 
mai văzut, a spus Jimmy cu o voce joasă. Dar acum îmi amintesc. Toronto, 
nu-i așa? Clubul de striptease? Cred că am petrecut ceva timp împreună în 
Sala cu şampanie. 

Paris a simţit cum îi înflorește căldura în obraji, un indiciu de neratat. 
Nu ar fi putut să mintă în acel moment nici dacă ar fi vrut. 

— Nu mai sunt acea persoană. 

— Când oamenii spun asta, întotdeauna o spun metaforic. Dar înțeleg că 
tu o spui la propriu. Și crede-mă, înţeleg. Nici eu nu mai sunt acel personaj. 
Privirea lui Jimmy era intensă. Putea să fie foarte serios uneori, pentru un 
comediant. Și eu m-am reinventat. 

Nu așa cum am făcut-o eu. 

— Luam multe droguri pe atunci, a spus Jimmy. Sunt bucăți întregi din 
viaţa mea pe care abia dacă mi le pot aminti. Nu știu de ce, dar îmi 
amintesc de tine. Și dacă am făcut vreodată ceva pe atunci care te-a făcut să 
te simți incomod... dacă te-am forţat vreodată, Știi tu, să faci ceva ce nu 
voial să faci... 

— Nu m-ai forțat. Paris nu a vrut ca el să termine propoziția, pentru că 
nu voia ca el să o spună cu voce tare. Ai fost respectuos. lar eu eram adultă. 

— La limită. 

— Aveam douăzeci de ani, a spus Paris. Cu un an peste vârsta legală 
pentru consumul de alcool în Ontario. Și, dacă mai contează, am fost trează 
tot timpul, chiar dacă tu nu erai. Și-a ridicat cafeaua, Și-a dat seama că îi 
tremurau mâinile și a pus-o la loc. Am lăsat acea viaţă în urmă când am 
plecat din Toronto. Nu sunt mândră de asta. Dimpotrivă, de fapt. 

Ochii lui de un albastru viu au rămas fixati pe ai ei. 

— Te-am supărat. 

— Mă descurc. 

— Te înțeleg mai mult decât crezi, a spus Jimmy. S-ar putea să ai o 
versiune anterioară a ta pe care nu o placi. Eu am mai multe. Dar această 
versiune a mea, care stă aici cu tine, este o versiune a mea care chiar îmi 
place. Și nu vreau să o dau în bară și să mă dai afară de la cursul de yoga. 
Ești cel mai bun instructor de yoga pe care l-am avut vreodată. 

— Cât ai încercat? a întrebat Paris, curioasă în ciuda ei. 

— Puștoaico, trăiesc în Los Angeles. Am încercat cel puţin douășcinci. 
Dar cel mai prost instructor a fost un tip pe nume Rafael. Tipul era mereu 


transpirat, nu avea păr pe corp Și purta mereu niște pantaloni scurți roșii ca 
ăia din Baywatch. Oricum, într-o zi m-a ajutat să-mi ridic piciorul Și am 
căzut peste el. Eram ca două foci ude Și sărate și alunecam unul pe celălalt. 

Paris a râs. Și a continuat să râdă încă o oră, până când a fost timpul să 
se întoarcă la studio. 

În următoarele câteva luni, cafelele s-au transformat în prânzuri, care s- 
au transformat în cine. A dus-o la câteva concerte în aer liber la vinăria 
Chateau Ste. Michelle, unde au văzut Barenaked Ladies (una dintre trupele 
ei preferate în copilărie) și Frankie Valli and the Four Seasons (Jimmy îl 
cunoștea personal pe Frankie). După al doilea concert, ea l-a sărutat. I s-a 
părut cel mai natural lucru din lume, în ciuda diferenţei de vârsta de 29 de 
ani. 

— Crezi că e prea bătrân pentru mine? l-a întrebat Paris pe Henry în 
dimineața următoare. Fii sincer. Dă o impresie proastă? 

— Dragă, el este Jimmy Peralta. Henry Și-a dat ochii peste cap. E de 
păstrat măcar pentru faptul că te face să râzi Și, pensionar sau nu, încă mai 
are talent. 

— Talent la ce? 

— La chestia aia. Lucrul acela care îl face special. Henry a văzut 
confuzia de pe faţa lui Paris și a râs. Ești mai fericită decât te-am văzut 
vreodată, P. Nu te autosabota gândindu-te prea mult. Meriţi lucruri bune. Îl 
meriți pe el. 

A fost mai ușor de spus decât de făcut. Nu era obișnuită cu lucrurile 
bune, cu lucrurile ușoare, cu oamenii amabili. Când avea treisprezece ani, 
Deborah îi spusese că unii oameni se născuseră pur Și simplu să aibă o viaţă 
grea, iar treaba lor era să se descurce dând din coate. 

Sau, a învăţat Paris de atunci, poți deveni pur Și simplu altcineva. 
Aruncă revista în coșul de reciclare. Nu are nevoie de ea... ea a locuit cu 
bărbatul ăsta în casă. Iar fotografia folosită de People este oricum înrămată 
pe șemineul de acasă. 

În cele cinci zile de când se află la Emerald, nu a primit nicio veste de la 
avocata ei. Presupunând că Elsie este încă avocata ei. Hazel este cea care o 
sună pentru a-i spune lui Paris că poliția a terminat cu casa ei Și că în sfârșit 
se poate întoarce acasă. 

Managerul hotelului este fericit să o vadă plecând. Chiar îi cheamă o 


mașină, iar la aceeași intrare din spate unde a fost lăsată o așteaptă o 
limuzină Lincoln neagră. Şoferul se uită bine la brăţara de monitorizare de 
la glezna ei, dar politicos nu spune nimic despre asta până când se întorc pe 
strada ei, unde văd un roi uriaș de oameni cu camere de luat vederi care se 
învârt în jurul casei. 

Din fericire, geamurile limuzinei sunt fumurii. În orice caz, mulţimea 
este chiar mai numeroasă decât în dimineaţa arestării ei. Cel puțin banda 
galbenă de la locul crimei pe care a văzut-o la știri a dispărut. Din 
exteriorul casei, nu ai Ști că s-a întâmplat ceva. Habar n-are cum poate arăta 
interiorul. 

— Cineva trebuie să le spună că vederea este pe partea cealaltă, spune 
șoferul, privind-o în oglinda retrovizoare. Deci... Cum ai vrea să 
procedăm? Presupun că nu vrei să te filmeze cu brăţara aia de monitorizare. 
Dacă vrei, pot să trag direct în garajul tău, presupunând că ai o ușă care să 
facă legătura cu interiorul casei. 

Este clar că Ştie exact cine este ea, dar dacă asta îl deranjează, nu se 
vede. 

— Ar fi minunat, spune Paris. Aș putea deschide ușile de pe telefon. 

Trage pe alee și oprește, în timp ce Paris deschide noul ei iPhone, 
conectându-se la reţeaua Wi-Fi de acasă. Și-a petrecut ultimele două zile la 
hotel încercând să își configureze noul telefon la fel ca pe cel vechi, pe care 
poliţia încă îl are. Dar aplicaţia nu pare să funcționeze. Ea s-a conectat, dar 
hardware-ul din casă pare să fie deconectat. Probabil că poliția a dezactivat 
sistemul. 

— Nu reușesc să fac aplicaţia să funcţioneze, spune Paris, frustrată. Îmi 
pare rău, dar te deranjează să ieși și să introduci codul direct în tastatură? 
Îți promit că îţi voi da un bacșiș uriaș. 

— Care este codul? întreabă el, întorcându-se. Ea îi spune numărul din 
patru cifre, iar el îi face cu ochiul. Oricum aș fi făcut-o pentru tine, dar am 
copii, așa că nu voi refuza bacșișul. 

Imediat ce coboară din mașină, aparatele de fotografiat se aprind. Ea 
poate auzi cum 1 se strigă numele. 

— Paris! Paris! Cum te simţi să fii acasă? 

— L-ai ucis pe Jimmy pentru bani? 

Şoferul introduce rapid codul, iar când se întoarce în mașină, pare 
speriat. 


— Uau. Acum Știu cum se simt cei din familia Kardashian. 

Este a doua referire pe care cineva o face la Kardashian și, deși Paris nu 
apreciază comparaţia, este destul de sigură că nici familiei Kardashian nu i- 
ar plăcea. 

Trage în garaj, parchează între Cadillac-ul lui Jimmy Și Tesla ei, apoi 
oprește motorul. Fără să 1 se ceară, coboară și apasă pe butonul de pe 
perete. Încet, ușa garajului se închide, reducând zgomotul împreună cu 
lumina zilei. Paris răsuflă ușurată. Șoferul o ajută să aducă totul în casă. 
Cum hotelul a plătit pentru mașină, ea îi trimite o sută de dolari prin 
aplicația Venmo... 

El zâmbește Și îi întinde cartea lui de vizită. 

— Sună-mă dacă ai nevoie vreodată de un șofer personal. După cum 
merg lucrurile, mă gândesc că vei avea nevoie. 

Intră în casă pe ușa de legătură. Scoţând doar mâna, apasă din nou pe 
buton pentru a deschide garajul și a-l lăsa să iasă. Când ușa garajului se 
închide din nou, ea scoate un oftat lung de ușurare. 

E acasă. 

Nimic nu pare diferit, deși casa miroase a înălbitor Și a citrice. Paris se 
așază în locul ei obișnuit, la masa din bucătărie. Poate să pretindă că nu e 
nimic neobișnuit. Când se uită pe fereastră în curtea din spate, se așteaptă 
pe jumătate să-l vadă pe Jimmy acolo, jucându-se cu tulpinile de roșii, 
pescuind frunze din piscină cu plasa, făcând grătar de pui. 

Dar Jimmy nu este aici. Jimmy nu va mai fi niciodată aici. 

Radiocasetofonul său vechi Sony este încă la locul lui obișnuit pe 
tejghea, iar ea răscolește teancul ordonat de casete de lângă el. Soţul ei 
deţinea trei casetofoane portabile — unul aici, unul în birou și unul în baia 
de la etaj. La scurt timp după ce s-au căsătorit, unul dintre ele s-a stricat, 
așa că Paris i-a cumpărat lui Jimmy un stereo nou-nouţ, cu un CD player în 
loc de casetofon, Bluetooth și o mufă auxiliară pentru MP3. 

L-a descoperit pe unul dintre rafturile din garaj câteva săptămâni mai 
târziu, încă în cutie. Vechiul său casetofon portabil funcționa din nou, 
pentru că o pusese pe Zoe să găsească un loc unde să îl repare. 

— Nu te supăra, 1-a spus Jimmy lui Paris. Am aceste casetofoane din anii 
"80 și sunt atașat de ele. A sărutat-o pe frunte. În plus, tehnologia e nașpa, 
puștoaico. Întotdeauna e mai bine să mergi pe stil vechi. 

Nu s-a simțit deloc jignită. Lui Jimmy îi plăcea ceea ce-i plăcea, iar ea 


nu se căsătorise cu el ca să-l schimbe. 

Alege o casetă la întâmplare și o introduce în casetofon. Butoanele sunt 
atât de slăbite încât nu este nevoie de niciun efort pentru a apăsa play. Dă 
volumul mai tare. În timp ce primele măsuri ale melodiei „Free Bird” de 
Lynyrd Skynyrd se aud din difuzoare, e ca și cum Jimmy ar fi din nou aici, 
dansând cu ea în bucătărie. Dacă plec mâine, o să-ți mai amintești de 
mine... 

Un hohot de plâns dureros îi urcă în gât, atât de solid încât nu-l poate 
înghiți la loc. Pentru prima dată, nici nu încearcă. Hohotele se îngrămădesc 
atât de puternice asupra ei, încât o doare fizic stomacul, zdruncinându-i tot 
corpul până când simte că nu mai poate respira. 

Ultima dată când a plâns așa, era un copil. Se întinsese spre mama ei 
pentru alinare, dar Ruby rămăsese acolo unde era, fumând o ţigară, 
observându-și fiica cu dezgust, ca Și cum ar fi fost un gândac pe care 
tocmai îl călcase. Acuma mai și plângi? Serios? Încerci să mă scoţi din 
minti? 

Paris simte o mână pe umărul ei Și sare în sus. Se uită în sus Și o vede pe 
asistenta lui Jimmy — fosta asistentă — stând deasupra ei. 

— E în regulă, spune Zoe. Este în regulă, Paris. Dă-i drumul. Sunt aici. E 
în regulă. 

Zoe îi oferă o cutie de șerveţele, iar Paris scoate o grămadă ca să-și 
poată Şterge ochii Și să-și sufle nasul. Ce tupeu afurisit pe femeia asta să 
apară aici! În primul rând, a numit-o pe Paris criminală. În al doilea, a fost 
concediată. 

— Ce cauţi aici? întreabă în sfârșit Paris când poate vorbi cum trebuie. 
Ai uitat că nu mai lucrezi la mine? Cum ai intrat? 

— Am sunat la ușă, dar nu a răspuns nimeni, iar codul meu încă 
funcționează. Am venit doar să iau niște lucruri pe care le-am lăsat. Zoe 
ezită. Putem vorbi? 

— Nu. 

Zoe se așază la masa din bucătărie, pe laterala de lângă Paris. 

— Îmi pare foarte, foarte rău... 


— Nu. 

— Paris, te rog. Ştiu că ar fi trebuit să vorbesc mai întâi cu tine, dar 
încearcă să priveșt lucrurile din perspectiva mea. L-am văzut pe Jimmy în 
cadă Și pe tine pe podea, apoi am văzut briciul Și era sânge peste tot... arăta 
atât de rău Și m-am speriat, așa că am sunat la 911. Dacă aș fi așteptat 
puțin, ca să mă gândesc măcar la asta, aș fi Știut că nu puteai să-l răneșiti. 
Știu că l-ai iubit. Știu că nu te-ai căsătorit cu el pentru bani. 

— [a te uită, ești încă aici, spune Paris. 

— Am lucrat pentru Jimmy timp de 15 ani. Zoe își masează capul, părul 
ei Șaten săltând de jur-împrejur. De fapt, i-am cunoscut ultimele două soții 
ȘI, încă de la început, era evident de ce erau cu el și nu avea nimic de-a face 
cu dragostea. Pe ultima, nici măcar nu cred că a plăcut-o. Când te-am 
cunoscut, am presupus că vei fi la fel. Dar nu a fost așa. Nu ești. Ești mai 
tânără decât el, da, dar ești independentă. Ai o slujbă. Ai propria ta afacere. 
Și am putut vedea cum vă priveaţi unul pe celălalt. Vă iubeaţi, dar vă și 
plăceați foarte, foarte mult unul pe celălalt. 

O lacrimă scapă pe obrazul lui Paris, iar ea o șterge. 

— Şi atunci de ce nu ne-am înţeles niciodată? 

— Pentru că nu mă placi, spune simplu Zoe. Nu m-ai plăcut niciodată. 

Paris se uită fix la ea. 

— Asta nu este adevărat. 

— Ai crezut că mă folosesc de el, așa cum am crezut și eu despre tine. 
Mi-am dat seama că nu puteai înțelege de ce l-am urmat pe Jimmy aici din 
Los Angeles, de ce am rămas să lucrez pentru cineva care s-a retras. Dar 
Jimmy... m-a tratat ca pe un membru al familiei. M-am mutat în Los 
Angeles la 18 ani ca să fiu cântăreaţă și compozitoare. Am fost atât de 
naivă! În trei luni, eram falită. 

Zoe se uită în jos Și zâmbește. 

— Dar apoi m-a angajat Jimmy. La început a fost doar o modalitate de a 
plăti facturile, dar munca era bună. M-a lăsat să am timp liber pentru 
concerte. M-a ajutat să-mi plătesc timpul de studio când am înregistrat 
primul meu demo. Nu-l cunoștea: pe Jimmy pe atunci, dar era practic un 
nemernic nouăzeci la sută din timp. Dar în celelalte zece procente, era 
generos Și mă sprijinea. 

Paris a auzit o mulţime de povești despre partea urâtă a lui Jimmy. Nu a 
văzut-o niciodată până de curând. 


— Acum Șapte ani, când a ajuns la fundul sacului, nu credeam că va 
reuși să iasă din asta, spune Zoe cu o voce suavă. Era într-un loc atât de 
întunecat, atacând pe oricine încerca să îl ajute. Ca și cum era hotărât să 
ardă toate punţile pe care le avea și aproape că a reușit. Toată lumea a 
renunțat. Managerul lui a demisionat, agenţia lui a renunţat la el, chiar Și 
Elsie a încetat să-i mai răspundă la telefon pentru o perioadă de timp. 
Nimeni nu mai putea să o facă, Și nu i-am învinovăţit. Dar eu am rămas în 
preajmă. Mi-era frică să-l las singur. În cele din urmă s-a lăsat de droguri, 
Și-a anunţat retragerea și l-am ajutat să se mute înapoi în Seattle. Și apoi 
am rămas... 

Paris își dă seama atunci că este prima dată când aude povestea lui Zoe. 
Era atât de ocupată să o judece pe femeia asta, încât nu s-a deranjat 
niciodată să încerce să o cunoască. Așa cum i se întâmpla și ei cu alți 
oameni. Gândul o face pe Paris să se simtă rușinată. 

— Când Jimmy te-a întâlnit pe tine, a revenit la viaţă. Zoe îi oferă un 
mic zâmbet. Și când a început să spună din nou glume, a fost ca și cum ar fi 
devenit în sfârșit acea versiune a lui care Și-a dorit dintotdeauna să fie — și 
treaz, Și amuzant. Când Quan a sunat, recunosc, mi-am dorit să o facă. 
Materialul lui era atât de bun, atât de relevant, încât merita să fie văzut de 
toată lumea. Ar fi trebuit să știu, totuși, că presiunea de care se va ciocni îl 
va face să înceapă să se drogheze din nou. Este numai vina mea. 

— Deci Ştiai? spune Paris, neîncrezătoare. 

Zoe dă din cap Și se prăbușește în scaun. 

— Ştii cum am aflat că se droghează din nou? Din vocea lui Paris 
transpare furia. Când Elsie mi-a spus ce scria în raportul toxicologic. De ce 
naiba n-ai zis nimic? 

Faţa lui Zoe se prăbușește. 

— L-am văzut făcând-o o singură dată, în cabina de probă, chiar înainte 
de ultima reprezentaţie a celei de-a doua ediții speciale. Mi-a promis că a 
fost o singură dată, doar un impuls pentru a-l ajuta să treacă de următoarea 
oră. M-a rugat să nu-ţi spun. Și apoi a ieșit pe scenă și a rupt. Nu cred că a 
fost vreodată mai amuzant. Nu l-am mai văzut niciodată să se drogheze. Ea 
se uită în altă parte. Dar asta nu înseamnă că nu a făcut-o. 

Paris a fost acolo în acea seară, în public. Sub lumina reflectoarelor de pe 
scena Austin City Limits, s-a transformat, cu geniul său comic în plină 
desfășurare. Nu există nimic mai antrenant decât să privești o persoană 


făcând ceea ce știe să facă cel mai bine, mai bine decât oricine altcineva. 

Dar demonii se ascundeau la suprafaţă. Paris Ştia asta și era din ce în ce 
mai îngrijorată. Golurile lui de memorie deveneau tot mai frecvente Și, 
indiferent ce-i spunea ea, Jimmy refuza să meargă la doctor. De fiecare dată 
când ea aducea vorba despre asta, se certau. 

— Nu am avut ocazia să vorbesc cu tine despre asta, dar când ai fost la 
conferința de yoga, Jimmy a avut acel concert de caritate, spune Zoe. S-a 
dus la el treaz, m-am asigurat de asta. Glumele lui erau amuzante, dar ceva 
nu era în regulă cu felul în care le spunea, iar la final a dat peste cap poanta. 
După aceea, era atât de supărat Și tot ce voia să facă era să se ducă acasă Și 
să exerseze. Probabil că ar fi trebuit să mai stau pe lângă el, dar era atât de 
furios, tipa la mine din cauza unor lucruri mărunte, cum ar fi de ce nu am 
comandat mai multe casete, de ce nu pot să-mi fac nenorocita de treabă... 

Zoe se prăbușește complet, cu umerii tremurându-i în timp ce suspină. 
Paris împinge cutia de Kleenex spre ea. 

Înţelege cum e să fii obiectul furiei lui Jimmy, cea care vine din partea 
cuiva căruia îi este greu să înțeleagă că ar putea avea o boală pentru care nu 
există leac, aceeași boală care i-a ucis mama încet, bucată cu bucată, până 
când nu a mai rămas decât o coajă a femeii care fusese. La începutul 
căsniciei lor, îi spusese lui Paris despre Alzheimerul mamei sale, iar ea 
văzuse groaza Și durerea din ochii lui. 

— Nu 1-aș dori asta nici celui mai rău dușman al meu, spusese Jimmy. 
Este al naibii de brutal. 

E timpul să-i spună lui Zoe. 

— Ascultă-mă, spune Paris. Jimmy avea probleme cu memoria. Nu a 
existat un diagnostic oficial, pentru că nu voia să meargă la doctor, dar am 
observat primele semne de demenţă. Nu voia să strice afacerea Quan, așa 
că m-a pus să promit că nu voi spune nimănui. Dar chiar dacă n-ar fi fost 
bolnav, Zoe, nu ești responsabilă pentru consumul lui de droguri. Nu era 
treaba ta să-i salvezi viaţa. 

Ochii lui Zoe se umplu din nou de lacrimi. 

— Îmi pare rău că te-am concediat în felul în care am făcut-o, spune 
Paris în tăcere. Sincer, nici măcar nu sunt sigură că te-am concediat. Ai 
lucrat pentru el, nu pentru mine. 

— Am lucrat pentru Peralta Productions. Care sunt destul de sigură că îţi 
aparţine acum. Zoe respiră adânc. Paris... Jur că nu am Știut nimic despre 


moștenire. Nu am crezut niciodată că Jimmy îmi va lăsa ceva. Îmi plătise 
deja un bonus când a semnat cu Quan Și, sincer, m-am simțit vinovată că l- 
am luat. Ei au venit la el, iar eu am ajutat la facilitarea discuţiilor Și la 
găsirea unui avocat de divertisment în Los Angeles care să ajute cu 
contractele. Dar, în afară de asta, tot ce am făcut au fost doar chestii 
obișnuite de asistent — programări, rezervări de călătorii, e-mailuri. Am fost 
Șocată când am auzit cât de mult mi-a lăsat. 

— Te cred, spune Paris, ȘI așa Și este. 

— Ai vești de la Elsie? întreabă Zoe. 

Paris clătină din cap. 

— Nu de când m-a lăsat la hotel. În acest moment, nici măcar nu sunt 
sigură că am un avocat. 

— Ultima dată când am primit vești de la ea a fost când m-a rugat să-ți 
aduc câteva lucruri pentru Șederea la hotel. Am încercat să o contactez după 
aceea, dar nu mi-a răspuns niciodată. Nici ea nu mă place. Zoe lasă să-i 
scape un mic hohot de râs. Dar te pot ajuta să găsești un nou avocat, dacă 
vrei. Pot să dau niște telefoane. 

— Ai vrea tu să faci asta? spune Paris, uȘurată. Sunt fericită să te pun 
din nou pe statul de plată. 

Zoe face un semn cu mâna. 

— Nu. Cred că e timpul să merg mai departe. Dar te voi ajuta. Ca 
prietenă. 

Fac un schimb de zâmbete timide. 

— Hei, spune Paris. Înainte de a pleca, poţi să repari chestia aia cu casa 
inteligentă? Nu funcţionează pe noul meu telefon. Cred că e posibil să fie 
deconectat. 

— Nici pe al meu nu funcționa. Zoe se ridică în picioare Și se încruntă. 
Pot să sun la companie și să le cer să îl reseteze, dar, tehnic, Jimmy este 
administratorul, așa că s-ar putea să nu vorbească cu mine. Se uită prin 
bucătărie. Ești bine deocamdată? Am aprovizionat frigiderul, așa că ai ce să 
gătești dacă vrei. 

— Sunt bine, spune Paris. Eu doar... Nu știu unde voi dormi la noapte. 
Nu sunt sigură că mă pot hotărî să urc la etaj. 

O imagine cu Jimmy într-o cadă plină de propriul sânge îi trece prin 
minte. 

— Am sunat la o firmă specializată în curăţenie, spune Zoe. Au curăţat 


toată casa la prima oră în această dimineață, inclusiv camera lui Jimmy. Nu 
am vrut să vii acasă ȘI să... Se oprește. Nu am vrut să te simţi incomod în 
propria casă. 

Paris se întinde impulsiv în faţă pentru a o îmbrăţișa pe cealaltă femeie. 
Cum a putut să o judece atât de greșit pe această persoană? La urma urmei, 
ea Știe exact cum e să te simţi când oamenii presupun că ești cineva ce nu 
ești. Pentru Paris, singura modalitate de a scăpa de asta era să devină o 
persoană nouă. Dar asta nu e o opțiune acum. 

Spre deosebire de acum nouăsprezece ani, ea nu mai poate să dea foc și 
să fugă. 


Capitolul 26 


Nu avusese niciodată de gând să devină Paris. Pur și simplu așa s-a 
întâmplat. 

Noaptea în care Și-a înscenat moartea a început ca oricare alta, doar că 
ea abia aștepta să meargă la muncă. The Golden Cherry își anunţase de 
câteva săptămâni petrecerea de Revelion, iar taxa de intrare de 50 de dolari 
includea o băutură gratuită Și un toast cu Șampanie la miezul nopţii. Era 
sigură că urma să fie o seară cu mulți bani pentru toate fetele. 

Prima dată când Joey a dansat la Cherry, aproape că a vomitat. Își 
petrecuse întreaga viaţă de până atunci făcând tot posibilul pentru a fi 
îmbrăcată Și ferită de privirile bărbaților străini Și, dintr-odată, iată o acolo, 
dansând pe ringul principal într-o rochie atât de sumară, încât ar fi putut la 
fel de bine să fie în pielea goală. Din fericire, a învăţat repede. În cele din 
urmă, totul a devenit normal — plăcut, chiar. În club, deținea controlul total. 
Nimeni nu avea voie să o atingă fără consimțământul ei, iar acest lucru a 
fost surprinzător de îmbucurător. 

Trucul, a descoperit ea, era să nu fie Joey. Trucul era să fie Ruby. Un an 
mai târziu, a devenit una dintre dansatoarele cu cele mai mari câștiguri. 
Deși se aștepta ca perioada ei de glorie ca dansatoare exotică să fie scurtă, a 
descoperit că nu se grăbește să meargă mai departe. Câștigurile erau prea 
sigure. 

Era deja coadă în faţă la Cherry când Joey a coborât din autobuz pentru a 
intra în tură. Un bărbat cu o pălărie cu paiete pe care era inscripționat 1999 


a văzut-o Și a strigat: 

— La mulți ani! 

L-a ignorat Și s-a îndreptat direct spre Junior's. 

— Să fiu al naibii dacă nu e chiar fantezia mea filipineză preferată, a 
spus Fitzroy cu un zâmbet când clopoțelul de deasupra ușii i-a anunţat 
intrarea. Te-au pus să lucrezi în ajunul Anului Nou, Joey? 

— Lucrez până la ultima comandă și n-am să reușesc să rezist pe 
stomacul gol. 

Ştia meniul pe de rost și a comandat pe loc, înmânându-i lui Fitzroy o 
bancnotă de zece dolari. El i-a dat înapoi patru, iar ea a aruncat o bancnotă 
de un dolar în borcanul cu bacșișuri. Înainte de a începe să danseze, nu i-ar 
fi trecut prin cap să dea bacșiș pentru o comandă la pachet. Acum că 
venitul ei se baza exclusiv pe generozitatea clienților, dădea bacșiș la toată 
lumea. 

Toate cele trei mese din micul restaurant erau pline, așa că s-a întors 
afară pentru a-și aștepta mâncarea. Coada din faţa clubului Cherry se 
făcuse mai lungă Și a văzut că Chaz lucra la ușă. Chiar Și de la această 
distanță, părea uriaș. Pentru talia lui — 1,85 m, cu bicepși ca niște mingi de 
rugby — Chaz era surprinzător de tandru în pat. Ajuta și faptul că o iubea. 
Ştia asta pentru că i-o spusese o dată, dar cum ea nu i-a răspuns, el nu i-a 
mai spus-o niciodată. Se culcau împreună doar ocazional, bineînţeles; el nu 
era iubitul ei oficial, deși ea Știa că își dorea să fie. 

Chaz verifica fără grabă actele de identitate ale unui grup mare de tineri 
cu un aer emoționat, examinând fiecare permis de conducere cu o mini 
lanternă. Aproape întotdeauna era cineva sub nouăsprezece ani cu un act de 
identitate fals, dar toţi treceau. Următorul grup de la coadă a făcut un pas în 
faţă, iar ea a zărit pe cineva cunoscut. Inima i-a stat în loc. Înalt, cu aceleași 
codițe împletite, cu același cioc. Dar apoi el s-a întors Și ea i-a văzut mai 
bine fața. Nu era Drew. 

Bineînţeles că nu. Era în Vancouver, cu Simone. 

Trecuse doar un an de când colegii ei de cameră plecaseră pe coasta de 
vest, dar părea că a trecut o viaţă întreagă. Așa era viaţa în cluburile de 
striptease. Un an părea ca și cum ar fi fost zece, și te îmbătrânea. Dacă nu 
aveai grijă de tine, erai o femeie bătrână până la 30 de ani. Sugar, o 
dansatoare despre care Joey credea că are patruzeci Și ceva de ani, s-a 
dovedit că avea douăzeci Și opt. Douăzeci Și opt. Dacă peste opt ani Joey ar 


mai fi dansat la Cherry, ar fi sărit în lac Și s-ar fi înecat singură. 

Fereastra de la ghișeul pentru comenzi s-a deschis. 

— Ia zi tu, Joey, a spus Fitzroy, ţinând în mână o pungă albă de plastic 
înnodată în partea de sus. Ce-ţi dorești de Anul Nou? 

S-a gândit un moment. 

— Să mă căsătoresc cu un bătrân bogat cu un picior în mormânt Și 
celălalt pe o coajă de banană. 

Fitzroy a lăsat să-i scape un hohot de râs copios. 

— Ei bine, sper să-l întâlnești în seara asta. Ai grijă de tine, bine? Un an 
nou fericit, scumpo. 

— Un an nou fericit, Fitz. 

— Hei, gheișă mică! a strigat-o un bărbat din formație în timp ce se 
îndrepta spre aleea care ducea la intrarea din spate de la Cherry. Purta o 
coroană aurie de plastic. Ce ai sub haina aia, păpușă chinezească? Vreau să 
mă iubeşti mult timp. 

Una era ca unii clienţi să le facă propuneri fetelor în interiorul clubului, 
dar aici, pe trotuar, înainte de tura ei, se încălca un fel de etichetă nescrisă. 
Și trei stereotipuri asiatice în zece secunde? Trebuia să fie un record. Nu 
conta. Atât timp cât plăteau, ea ar fi putut să fie orice asiatică ar fi vrut ei. În 
interiorul clubului. 

Mae o învățase asta. 

— Cui îi pasă dacă ei cred că ești chinezoaică, coreeancă sau mai Știu eu 
ce, îi spusese Mae în scara în care se cunoscuseră prima dată. 

Fund singurele două dansatoare asiatice din club — și amândouă 
filipineze, pe deasupra —, s-au apropiat imediat din cauza copilăriei lor. Mae 
trăise în mai multe centre de plasament diferite înainte de a fugi la 
cincisprezece ani. 

— Majoritatea băieților care vin aici nu știu care este diferenţa și, chiar 
dacă o Știu, nu le pasă. Treaba ta nu este să-i înveţi, ci să faci bani. Așa că 
du-te Și ia-ţi banii, târfă. 

Urma să fie o seară cu mulţi bani, iar noaptea era abia la început. 

În timp ce se apropia de intrarea personalului din club, a putut auzi 
muzica pulsând din interior. Întotdeauna trebuia să fie un bodyguard la ușa 
din spate pentru a împiedica clienţii să se furișeze înăuntru, dar în acest 
moment, era nesupravegheată. Joey a tras de mâner Și a pășit într-o cu totul 
altă lume. 


Joey Și-a pus punga cu mâncare în dreptul unui loc liber de la masa 
lungă de toaletă care se întindea în centrul vestiarului. Și-a aruncat rucsacul 
pe podea Și Și-a dat jos parka. 

— Bună, fetelor, a spus Joey. Unde este toată lumea? 

— Deja pe ring. Dallas, o blondă platinată de vârstă nedeterminată, care 
era îmbrăcată ca o majoretă de la echipa de fotbal Cowboys, își aplica cu 
grijă genele false două fotolu mai încolo. O mulțime de grupuri mari vin în 
seara asta. Bani, bani, bani, bani. 

— Nu ȘI dacă șerpuiesc, a spus Candie. Aceasta era noua Candie. 
Vechea Candie, cu — y, își făcuse o operație la sâni și plecase să lucreze la 
Brass Rail, în centru. Clientelă mai bogată, bacșișuri mai bune. Și să 
sperăm că nu sunt toţi bolovani. Joia trecută abia dacă am câștigat destul 
după taxa de casă pentru a acoperi cheltuielile cu bona. 

Lui Joey îi luase ceva timp să înveţe jargonul clubului. Un client care 
urmărea dansul în poală pe care îl primea altcineva era un „Șarpe”. 
„Bolovanii” trăgeau de câte o băutură toată noaptea și nu plăteau deloc 
pentru dansuri în poală. Taxa de casă era ceea ce plăteau dansatoarele 
clubului doar pentru a lucra acolo. Joey făcuse calculele. Pentru a avea un 
trai confortabil după plata taxei de casă și bacșișului pe care îl dădea în 
fiecare seară DJ-ului, bodyguarzilor și celorlalți angajaţi, trebuia să câștige 
cel puţin Șase sute de dolari pe săptămână. Era scump să fu stripteuză. 

Din fericire, Joey a făcut mult mai mult decât atât. Într-o seară obișnuită, 
făcea de cinci ori mai mult decât câștigase lucrând pentru salariul minim la 
magazinul video. Într-o noapte bună, dublu. Era, de asemenea, productiv să 
fie stripteuză. 

— Puțin ajutor? a spus Dallas în șoaptă, oferindu-i o fiolă mică de 
cocaină. Tocmai m-am aprovizionat. 

— Nu, sunt bine. Joey și-a deschis recipientul de polistiren cu mâncarea, 
iar aroma divină de pui jamaican s-a răspândit în încăpere. Și ascunde 
rahatul ăla până pleacă toată lumea. Te omoară Cherry. 

— În, ce e mirosul ăsta? a spus o voce, iar ea și-a ridicat privirea Și a 
văzut o dansatoare pe nume Savannah care se holba la mâncarea ei în timp 
ce se stropea cu parfum pe tot corpul. Nu ar trebui să mănânci asta aici. 
Pute. 

— Nu, tu puți. Miroși ca o prostituată de cinci dolari cu parfumul ăla 
ieftin. 


Răspunsul rapid a venit din partea lui Destiny, care-și freca pielea brună 
cu loțiune cu sclipici. Joey avea în geantă același amestec, care era doar 
Jergens fără parfum amestecat cu sclipici auriu de la magazinul de un dolar. 
Sub luminile scenei, îţi făcea pielea să strălucească. Ochii lui Destiny, care 
în seara asta erau de un albastru strălucitor, sclipeau. 

— Este Liz Claiborne, a spus Savannah, jignită. 

S-a mai stropit încă o dată înainte de a pune la loc capacul sticlei de 
parfum. 

Evident, Cherry nu avea un departament de resurse umane, așa că 
dansatoarele își creaseră propria politică de toleranță zero pentru 
comentariile ignorante. Dar Joey era bine dispusă, așa că a lăsat-o baltă. 
Savannah începuse abia de o săptămână, iar începătoarea avea să afle destul 
de curând ce se întâmpla dacă spunea ceva nepotrivit fetei nepotrivite. 

— Fetele astea noi sunt atât de proaste, a spus Destiny după ce a plecat 
Savannah. Poate că acum este proaspătă ca o margaretă cu ţâţe de nouășpe 
ani, dar peste un an va fi o drogată care încearcă să economisească pentru o 
operație la sâni. A atins umărul lui Dallas în timp ce se îndrepta spre ieșire. 
Fără supărare, fato. 

Aici, la Cherry, toate erau numite fete. Chiar și Dallas, care ar fi putut 
avea între 35 și 50 de ani, era o fată. lar Destiny nu se înșela. Meseria te 
schimbă. Trebuia să o facă, altfel n-ai fi rezistat. Nimeni dintre cele care 
lucrau aici nu-și trecuse „stripteuză” ca obiectiv de carieră atunci când 
completaseră chestionarul consilierului de orientare școlară în liceu. Deși 
toate proveneau din medii diferite, era un adevăr universal că nimeni de aici 
nu se așteptase să ajungă dansatoare la Golden Cherry. 

Cherry era locul în care aterizai atunci când viaţa nu mergea așa cum ți- 
o planificai. Nu era neapărat un lucru rău. Dar nici nu era grozav. 

Unul dintre bodyguarzi Și-a băgat capul în vestiar. 

— Hei, Betty. 

— Du-te dracului, Rory, a spus Dallas. Bărbaţii n-au voie aici. 

— Am nevoie de Betty pentru o secundă, a spus paznicul. Hei, Betty. 
Betty. 

Joey s-a întors cu faţa la el, cu gura plină de pui. 

— Îmi pare rău, ai greșit stripteuză asiatică. 

— La naiba. Rory s-a dezumflat când i-a văzut faţa. Ştii dacă Betty vine 
în seara asta? 


— Nu știu. Telepatia mea filipineză nu funcţionează în acest moment. 

Lângă ea, Dallas a pufnit. După ce Rory a plecat, Joey s-a întors spre ea 
cu un zâmbet, dar a văzut că cealaltă dansatoare nu râdea. Doar trăgea o 
linie de cocaină pe nas. 

— Bine, de unde ai luat asta? Joey s-a uitat peste umăr ca să se asigure 
că nu mai era nimeni prin preajmă. Ştii că nu poţi face așa ceva în club. 
Cherry o să te concedieze. 

Dansatoarea Și-a ajustat sânii în interiorul topului albastru. Pentru că era 
atât de slabă, implanturile mamare îi făceau sânii să arate ca niște bolţari 
(chiar și Dallas îi numea așa), dar îi convenea. Pe scenă, când își desfăcea 
bluza, ieșeau în evidenţă și întotdeauna era aplaudată zgomotos. 

— Betty mi-a vândut pontul. Lotul ăsta e amestecat cu prea mult rahat, 
totuși. Am tras două linii și abia le simt. De obicei primește chestii bune. 

Joey a suspinat Și Și-a terminat cina. Încercase de atâtea ori să o 
convingă pe Mae să renunțe la vânzarea de droguri, dar banu erau chiar mai 
buni decât dansul. Cele două aveau personalități opuse — Joey era calmă, în 
timp ce Mae era ca o furtună — Și era imposibil să îi spună lui Mae ce să 
facă. Totuși, se echilibrau una pe cealaltă, iar prietenia lor devenise 
semnificativă. Cu câteva luni mai devreme, dintr-un capriciu, își făcuseră 
tatuaje cu fluturi, ceea ce îi făcea pe cei din club să le confunde și mai mult. 
Toată lumea credea deja că semănau, deși Mae și Joey nu-și dădeau seama 
de asta. 

Totuși, în ultima vreme, faptul că era confundată cu Mae devenise o 
problemă. Prietenul ei făcea parte din banda Blood Brothers, iar Mae era 
acum principalul traficant de narcotice ilegale al clubului. Putea obține 
orice îi cerea cineva. Cocaina era cea mai solicitată, pentru că le ţinea pe 
dansatoare în formă toată noaptea. 

Prima dată când Joey l-a întâlnit pe Vinh — căruia i se spunea Vinny — a 
venit să o ia pe Mae după serviciu într-o seară. Ea a fost surprinsă de cât de 
mic era, 1,65 în cel mult, corpul lui slab pierdut într-o pereche de blugi și 
un hanorac cu trei numere mai mare. Arăta ca un adolescent care se juca 
Nintendo toată ziua, nu semăna deloc cu gangsterul care avea deja 
reputație. Vocea lui Mae fluctua între mândrie Și teamă ori de câte ori îi 
povestea lui Joey despre lucrurile violente și nebunești pe care Vinny le 
făcuse oamenilor care se intersectau cu el și cu banda. Și se pare că fratele 
lui mai mare, un membru de rang înalt al BB, era și mai rău. 


De mai multe ori, Mae venise la serviciu cu vânătăi Și, odată, chiar cu o 
entorsă la încheietura mâinii. Când Joey Și-a exprimat îngrijorarea, prietena 
ei a ridicat din umeri. 

— L-am lovit Și eu pe el, a spus Mae. De aceea a fost inventat machiajul 
corporal. 

Nu conta de câte ori Joey a încurajat-o pe Mae să se despartă de Vinny, 
prietena ei trebuia să ajungă ea însăși la acea concluzie. lar Joey era 
îngrijorată că, dacă nu ajungea destul de repede, el avea să o ucidă. 

Cu toate acestea, Vinny era întotdeauna politicos. 

— Mă bucur să te văd, Joey, spunea el, iar el și Mae se ofereau să o ducă 
acasă cu mașina lui Honda Civic în orice seară în care nu se ducea acasă cu 
Chaz. 

— Fetelor, s-a auzit o voce impunătoare din ușa vestiarului. 

Lângă ca, Dallas a sărit cât colo, flaconul de cocaină dispărându-i în 
palmă. Joey nu a avut nevoie să ridice privirea ca să știe că era Cherry. 

— Hei, Cherry. Joey aplica o linie subțire de lipici pe genele false de la 
ochi. Voi fi gata la timp. 

— După ce terminaţi cu scena, mergeţi la VIP, bine? Cherry îi vorbea lui 
Joey, dar ochii ei erau ațintiți asupra lui Dallas. O petrecere a burlacilor de 
opt persoane a cerut-o pe tipa asiatică sexy pe care au văzut-o afară. Din 
moment ce Betty nu a apărut, probabil că se referă la tine. 

Joey și-a ridicat privirea, fluturând fâșia de gene în mână pentru ca 
lipiciul să devină mai cleios, ceea ce îl făcea mai ușor de aranjat. 

— O petrecere a burlacilor? În ajunul Anului Nou? 

— Nunta de Anul Nou, mâine după-amiază. Cherry a ridicat din umeri. 
Nu arată ca niște parveniți, dar încearcă să fie. Au întrebat de Sala cu 
Șampanie. 

— Sala cu șampanie? Joey a schimbat o privire cu Dallas. 

Două ore în Sala cu șampanie puteau aduce unei fete cel puţin o mie de 
dolari. 

— Au nevoie Și de o majoretă blondă? a intervenit Dallas, plină de 
speranță. 

— Nu. Cherry Și-a îndreptat complet atenția către Joey. Hei. Ai luat 
legătura cu Betty? E a doua tură la rând când lipsește. Nu vreau să o 
concediez până nu Știu că e bine. 

— Haide, Cherry, nu o concedia, a spus Dallas. Știu că e o zăpăcită, 


dar... clienţii o iubesc. 

— Am vorbit eu cu tine? a răbufnit proprietara. 

— Nu am mai vorbit cu ea de câteva zile, a spus Joey. Dar are colege de 
cameră care ar avea grijă de ea dacă ar fi bolnavă. Pot să verific mâine. 

Privirea lui Cherry s-a îndreptat din nou spre dansatoarea mai în vârstă. 

— Dallas, sper că praful de pe nasul tău e pudră de față. Termină de 
pregătit și mișcă-ţi fundul acolo. 

— Nu doar fundul meu a venit aici să-l vadă, a răspuns Dallas 
impertinentă, dar Și-a Șters nasul și s-a ridicat pentru a-și depozita lucrurile 
în dulap. Înainte de a ieși din vestiar, a continuat: Pe bune, fată, nu Știu cum 
faci asta fără ceva la bord... 

„E chiar simplu”, s-a gândit Joey. După ce și-a terminat machiajul, a 
intrat în rochia ei aurie Și Și-a încălţat pantofii cu toc. S-a măsurat din cap 
până în picioare în reflexia din oglindă. De acolo o privea Ruby. 

Mă prefac că sunt mama. 


Capitolul 27 


Paris nu-și dă seama că a adormit pe canapea până când n-o trezește 
soneria. Îi ia câteva secunde ca să-și amintească unde se află — acasă? la 
închisoare? la Toronto? — dar apoi îi aude pe fotografi strigând pe stradă și 
își amintește. Seattle. Jimmy este mort. Acuzată de crimă. Fără avocat. 
Soneria sună din nou, urmată de ceea ce pare a fi o lovitură de picior. 
Oricine ar fi, e insistent. Paris încearcă din nou aplicația smarthome de pe 
telefon, dar camera de la ușă, împreună cu restul, tot nu funcționează. Se 
îndreaptă spre ușa de la intrare Și se uită prin vizorul în stil vechi, 
pregătindu-se pentru un reporter cu tupeu sau un paparazzo care așteaptă să 
o surprindă cu o cameră în față. 

Este Elsie. 

Deschide ușa și se dă repede la o parte, în timp ce femeia se împinge 
înăuntru. În spatele ei, aparatele de fotografiat sclipesc ȘI se strigă întrebări. 
Elsie are în braţe o cutie de carton, peste care se află servieta ei, peste care 
se află o pungă cu mâncare de la Taco Time. O sticlă de vin iese din geanta 
de pe umăr. 

— Ca niște vulturi, spune cealaltă femeie, închizând ușa cu piciorul. 


Încuie-o, repede. 

Paris încuie ușa, apoi apucă punga cu mâncare la pachet și servieta 
înainte ca acestea să alunece. 

Elsie așază cutia de carton pe podea. 

— Asta era în faţa ușii tale. Corespondenţa lui Jimmy. Probabil că 
oficiul poștal a trimis-o aici. 

Paris se uită fix la ea. 

— Bună ziua ȘI ţie. 

— Vorbim mai târziu, mâncăm mai întâi. Elsie smulge punga cu mâncare 
Și servieta din mâinile lui Paris și se îndreaptă direct spre bucătărie. Am 
adus vin. 

Paris se uită în jos la cutia cu corespondenţa fanilor lui Jimmy, care pare 
atât de nelalocul ei așezată pe podeaua din hol. Nu are nicio îndoială că va 
conţine o altă scrisoare de șantaj de la Ruby. Mama ei trebuie să fi aflat 
deja că Jimmy este mort, ceea ce înseamnă că știe despre moștenire Și 
despre faptul că fiica ei a fost acuzată de omor cu premeditare. 

AȘchia nu sare departe de trunchi, nu-i așa, mamă? 

Ea și Elsie se așază în bucătărie Și mănâncă. Cealaltă femeie își toarnă 
un al doilea pahar de vin înainte ca Paris să ajungă măcar la jumătatea 
primului. Abia după ce termină taco-urile, observă că Elsie plânge, deși nu 
este o furtună prin tot corpul, așa cum i s-a întâmplat lui Paris când a ajuns 
prima dată acasă. Plânsul lui Elsie este ca o ploaie constantă care va dura 
ceva. 

Dar durerea este durere, oricum ar fi ea exprimată. 

— Jimmy ti-a povestit vreodată despre balul nostru de absolvire? Vocea 
lui Elsie este îngroșată din cauza lacrimilor. 

— Tot ce mi-a spus a fost că aţi fost iubiţi în liceu. Paris îi întinde un 
șerveţel în plus. Am presupus că aţi mers împreună la bal. 

— De fapt, nu am mers. Elsie își tamponează ochii. Cu o săptămână 
înainte, ne-am certat foarte tare Și ne-am despărțit. Cineva mi-a spus că a 
fost văzut flirtând cu Maggie Ryerson. Era o majoretă, cu sânii mari, vioaie, 
ştii tu genul. El a negat, dar eu nu l-am crezut. Așa că m-a părăsit. Am 
fost... distrusă. 

Paris se așază pe scaun Și ascultă. 

— Nu aveam cum să lipsesc de la balul de absolvire, continuă Elsie. Așa 


că l-am rugat pe un băiat pe nume Fred, despre care Știam că era îndrăgostit 
de mine, să mă ducă. Când am ajuns în sala de sport, pe cine văd? Pe 
Jimmy, cu Maggie Ryerson. 

Paris clătină din cap. 

— Fi bine, asta a fost o nemernicie. 

— Am reușit să-l ignor, am încercat să mă distrez. Dar, mai târziu, l-am 
găsit furișându-se pe hol. Maggie îl părăsise, iar el o găsise în parcare, 
sărutându-se cu Angelo Deluca, un băiat pe care părinți ei îl urau. Maggie 
l-a folosit pe Jimmy ca acoperire pentru a putea fi cu Angelo la balul de 
absolvire fără ca părinții ei să afle. A meritat-o, dar nu m-am putut abţine să 
nu-mi pară rău pentru el. Am plecat împreună de la bal și am ajuns să luăm 
burgeri Și milkshake-uri la Dick's. Apoi am venit aici, în Kerry Park, Și ne- 
am așezat pe bănci să ne uităm la luminile orașului. 

— Dar Fred? 

— Cred că asta mă face și pe mine o nemernică. Elsie se uită în altă 
parte. Kerry Park a fost întotdeauna locul nostru preferat. Veneam aici să 
vorbim, să ne facem planuri, să visăm. Era răcoare în noaptea aceea, iar 
Jimmy Şi-a pus smochingul în jurul umerilor mei. Era bleu pudrat, ca să se 
asorteze cu rochia mea, dar nu am făcut niciodată o poză de la bal. Ea 
zâmbește, privind în depărtare. M-a întrebat dacă vreau să-l primesc înapoi. 
Bineînţeles că am spus da. 

Paris simte o mică înţepătură de gelozie. Nu pentru că Elsie era fosta 
iubită a lui Jimmy, lucru pe care îl știa deja, ci pentru că ea împărtășea cu el 
ceva ce Paris nu a avut niciodată: o istorie comună. Îşi cunoștea soțul doar 
de trei ani. Elsie îl cunoștea pe Jimmy de cinci decenii. Aveau în comun 
cincizeci de ani de prietenie, de râsete, de povești și de glume pe care 
numai doi oameni care au petrecut atâta vreme împreună le pot avea. Elsie 
îl văzuse pe Jimmy în toate încarnările sale, îi stătuse alături în toate 
suișurile și coborâșurile sale. Paris fusese soţia lui Jimmy, dar Elsie ar 
putea foarte bine să fi fost sufletul lui pereche. 

Pierderea trebuie să fie insuportabilă. Paris a fost atât de ocupată să se 
gândească la ea însăși, încât nu s-a oprit să se gândească la cum trebuie să o 
afecteze asta pe Elsie, care îl iubise atât de mult pe cel mai bun prieten al ei, 
Jimmy, încât intervenise pentru a-i apăra soţia când ar fi avut tot dreptul să 
o arunce pe Paris în vizuina lupului. 

— Nu este sfârșitul poveștii, spune Elsie cu un zâmbet trist. A doua zi 


după absolvire, Jimmy sună Și spune că va trece pe la noi. Voia să 
„vorbească” cu mine, face ea semne de ghilimele în aer. M-am gândit în 
sinea mea: „Asta este. O să mă ceară în căsătorie”. În acele vremuri, era 
destul de obișnuit să te căsătorești imediat după liceu. Așa că îl aștept pe 
verandă, port o rochie frumoasă, părul meu este ondulat și sunt pregătită. 
Am fost acceptată la Brown în toamnă și m-am gândit că, dacă ne 
căsătorim, Jimmy ar putea veni cu mine în Rhode Island, deoarece el nu 
plănuia să meargă la facultate. 

— Vine cu vechea camionetă a tatălui său Și văd că în spate este plină cu 
toate bunurile sale. Coboară din mașină, se apropie de mine Și îmi spune: 

— Iubito, mă îndrept spre Los Angeles. Așa, pur Și simplu. La început, 
am înţeles greșit Și l-am întrebat când se întoarce. Mi-a spus că nu se mai 
întoarce. Venise să-și ia rămas bun. „Data viitoare când mă vei vedea, a 
spus, voi fi la Tonight Show”. Nenorocitul mi-a frânt inima. 

— Of, Elsie, spune Paris. 

— Și, ce să vezi, zece ani mai târziu, era acolo, făcând glumiţe cu 
Johnny Carson, exact cum a spus că va fi. Nenorocitul. 

Elsie râde scurt. 

— Da, Jimmy putea fi un adevărat nemernic. Avea ochelari de cal când 
venea vorba despre ce voia să facă cu viaţa lui și, dacă ceva îi stătea în cale, 
putea fi atât de crud! Era incredibil de egocentric, motiv pentru care niciuna 
dintre căsniciile lui nu a durat vreodată și de aceea toate fostele lui soţii îl 
urau. De aceea și eu îl uram uneori. Dar nu-l pot învinovăți pentru toate 
astea. Eu i-am rezolvat de bunăvoie problemele. Am zburat oriunde avea 
nevoie de mine ca să-i pot curăța mizeriile, mi-am cerut scuze în numele 
lui. Ştiam că erau momente în care se folosea de mine ca să umple niște 
goluri, ca să aibă ceva de făcut în timp ce lucra la următorul plan măreț care 
nu mă includea pe mine. 

Elsie se uită din nou pe fereastră. 

— Dar apoi ceva s-a schimbat. A ajuns la fundul sacului. S-a lăsat de 
droguri. A anunţat că se retrage Și s-a mutat înapoi aici. Și lucrurile au fost 
diferite de data asta. El era diferit. Mai calm. Cu remușcări. Sensibil. 
Mergea la terapie și chiar își făcea treaba. Am început să ne apropiem din 
nou... foarte mult. M-am gândit că poate, în sfârșit... Se uită direct la Paris, 
care îi prinde sensul, tare și clar. Dar apoi te-a întâlnit pe tine. 

Paris nu știe ce să spună. Evident că habar n-avea de nimic din toate 


astea, pentru că Jimmy nu-i spusese niciodată. Din ziua în care băuseră o 
cafea după ora de yoga, cu trei ani în urmă, Jimmy fusese atât de hotărât în 
urmărirea ei, încât nici măcar nu se gândise că mai exista ȘI altcineva care 
să fie călcat în picioare în acest timp. Ochelari de cal, așa cum tocmai a 
spus Elsie. Explica multe despre modul în care Elsie o tratase când se 
cunoscuseră prima dată. 

Explica totul, de fapt, și Paris se lăsă pe scaun. 

— Mă bucur că ultimii lui ani au fost fericiţi. Cel puțin până la sfârșit. 
Te-a iubit cu adevărat. Elsie îi mângâie mâna lui Paris. Oricum, aceasta a 
fost o lungă introducere pentru a-ți spune că nu mai pot fi avocata ta. 

Capul lui Paris se ridică brusc. 

— Stai așa, ce zici? 

— Nu intra în panică, am dat câteva telefoane. Elsie își termină vinul. 
Un avocat pe nume Sonny Everly va veni mâine, la ora 11. Este un fost 
avocat penal excelent, cu douăzeci de ani de experienţă în procese. 

— Bine, spune Paris încet. Am înțeles. I-ai fost loială lui Jimmy 
ajutându-mă, dar, evident, dacă tu crezi că există chiar Și cea mai mică 
posibilitate ca cu să fi făcut-o... 

— Nu de asta. Elsie își lasă paharul jos și o privește pe Paris drept în 
ochi. Motivul pentru care l-am rugat pe Sonny să intervină este pentru că 
sunt prea ruginită. Nu m-am descurcat cu punerea ta sub acuzare atât de 
bine pe cât ar fi trebuit. Am fost prinsă cu garda jos de noul testament, iar 
asta s-a întâmplat pentru că sunt prea aproape de situație. Dacă ar fi fost 
orice alt avocat în locul meu, acesta ar fi fost primul lucru pe care l-ar fi 
verificat, dar nici nu mi-a trecut prin cap că Jimmy ar fi găsit un alt avocat 
care să redacteze un testament cu totul nou. Mi-a scăpat, ceea ce înseamnă 
că nu am de ce să mă bag din nou în activitatea de avocat penal. Vei fi pe 
mâini excelente cu Sonny. 

— Sonny mi-ar fi obţinut o cauțiune mai mică? 

— Probabil că nu, dar... 

— Atunci ţi-ai făcut treaba, Elsie, spune Paris. Și îţi sunt recunoscătoare. 
Dar nu sunt sigură că mi-l pot permite. Am pus deja aproape totul la bătaie 
pentru a plăti cauţiunea, pe care nu o voi recupera niciodată. Se uită în jos 
la cercul de diamante roz de pe mâna stângă. Cred că aș putea să-mi vând 
verigheta. Şi Tesla, de asemenea, din moment ce pot împrumuta mașina lui 
Jimmy. 


— ÎI plătesc eu pe Sonny, spune Elsie. Când vei fi achitată, îmi poţi da 
banii înapoi. Totuși, te avertizez: omul este un nemernic absolut. Dar de 
asta ai nevoie. De cineva căruia să nu-i fie frică să intre în noroi Și să se 
lupte, iar eu se pare că am uitat cum să fac asta în afara litigiilor. 

— Mulţumesc, spune Paris. Dacă tu ai încredere în el, și eu voi avea 
încredere în el. 

— L-am sunat Și pe avocatul care a redactat ultimul testament al lui 
Jimmy Și am cerut o copie. Reputația firmei sale este impecabilă. 
Testamentul este valabil. 

— Asta e o veste proastă pentru mine. Paris se lasă mai mult pe scaun. 
Toţi banii ăia mă fac să par vinovată ca naiba. Și ce rost are să fiu bogată 
dacă îmi voi petrece restul vieții într-o celulă? 

— Spune-mi ceva, spune Elsie. Îţi amintești că în instanță, Salazar a 
insinuat că drogurile consumate de Jimmy ar fi putut fi o chestie unică. 
Trebuie să te întreb: Jimmy se droga din nou? 

Paris oftează. 

— Zoe tocmai mi-a spus că l-a prins făcând-o o dată la înregistrările 
pentru cea de-a doua ediţie specială. I-a promis că va fi singura dată, pentru 
a-l ajuta să treacă cu bine peste ultima reprezentaţie. Ea nu mi-a spus 
niciodată, pentru că el i-a cerut să nu o facă și, evident, i-a fost loială lui 
Jimmy. Privește în jos. Mi-e rușine să spun că nu am observat niciodată. 

— N-are de ce să-ți fie. Jimmy a avut zeci de ani de practică în a-și 
ascunde dependenţa. Elsie se încruntă. Când ai vorbit cu Zoe? 

— Ieri. A venit la mine, Și-a cerut scuze pentru că nu mi-a acordat credit 
iniţial. În mod surprinzător, este o persoană foarte drăguță, când nu este 
enervantă. 

— Eu nu cred asta, zice Elsie cu o voce plată. Era prea atașată de Jimmy. 
Ce angajator îi lasă unei asistente cinci milioane de dolari în testamentul 
său? Încep să mă întreb dacă nu cumva ea este motivul pentru care s-a 
schimbat. Gândește-te la asta: Zoe a petrecut mai mult timp cu Jimmy decât 
oricare dintre noi. Cum e posibil ca ea să nu fi observat că are pierderi de 
memorie? Eu personal cred că Știa că ceva nu e în regulă Și a ascuns totul. 

Paris se gândește un minut la asta. Era puțin cam intensă relația dintre 
Zoe Și Jimmy, asistenta lui Știa cel mai bine cât de mult se luptase cu 
dependenţa și problemele de sănătate mintală. Chiar Și să se drogheze o 
singură dată era periculos, iar dacă îi păsa cu adevărat de șeful ei, cel mai 


bun lucru pe care ar fi putut să-l facă era să vorbească. 

Un sentiment de neliniște o cuprinde pe Paris. Oare Zoe o păcălise ieri? 

Elsie își bagă mâna în servietă Și scoate un document tipărit cu cel puţin 
douăzeci de pagini. Îl răsfoiește, apoi se oprește la un paragraf subliniat. 
Împunge pagina cu o unghie vopsită cu ojă corai. 

— Citește asta. Este testamentul lui Jimmy. 

Paris citește cu atenție paragraful, care spune că Zoe Moffatt va moșteni 
cinci milioane de dolari. 

— Bine, îi spune ea lui Elsie. Ştiam asta deja. 

Elsie frunzărește din nou paginile până când ajunge la un alt paragraf 
evidențiat. 

— Acum citește asta. 

Se pare că este secţiunea din testament în care sunt detaliate 
participaţiile corporative ale lui Jimmy, iar multe dintre acestea sunt 
formulate în termeni juridici care o lasă rece pe Paris. Trebuie să citească de 
trei ori înainte de a înțelege, iar când o face, rămâne cu gura căscată. 

Zoe Moffatt va moșteni 20 la sută din toate câștigurile lui Jimmy din 
afacerea Quan. 

— Procurorul a făcut un adevărat spectacol spunând în sala de judecată 
câţi bani vei primi tu ca soție a lui Jimmy, spune Elsie. Dar nu a menţionat 
niciodată nimic despre ce ar urma să primească Zoe în plus față de cele 
cinci milioane de euro. Salazar știa că ar fi încurcat apele și nu a vrut să 
spună nimic care ar fi îndepărtat atenţia de la tine, suspecta principală. 

Avocata se aplecă în faţă. 

— Toată lumea știe că afacerea Quan valora treizeci de milioane. 
Douăzeci la sută din această sumă este... 

— Șase milioane. Paris continuă să scruteze paragraful. Și Zoe ar fi 
primit încă douăzeci la sută pentru a treia ediție specială, dacă ar fi existat 
una. Dar chiar Și fără asta, ea primește unsprezece milioane de dolari. 

Era o grămadă de bani pentru cineva care, după spusele ei, nici măcar nu 
făcuse mare lucru pentru că Quan a venit la Jimmy, așa că cea mai mare 
parte din ajutorul ei constase în „activitatea obișnuită de asistentă”. 

— Ce 1-a lăsat Jimmy în testamentul original? 

Vocea lui Paris este slabă, în timp ce încearcă să proceseze totul. 

— Niciun ban. Faţa lui Elsie este sumbră. Uite, nu spun că ea l-a ucis, 
pentru că nu cred că a făcut-o cineva. Cred cu adevărat că Jimmy s-a 


sinucis. Dar Zoe este cea care s-a asigurat că ai fost arestată. A te face să 
pari vinovată de crimă este o modalitate eficientă de a distrage atenția 
oamenilor de la suspiciunea că poate ea a fost cea care l-a determinat pe 
Jimmy să-și schimbe testamentul. 

— Dar Și-a cerut scuze, spune Paris mirată. Chiar părea să îi pară rău. 

Rămâne o clipă pe gânduri, amintindu-și fiecare secundă a conversaţiei 
cu Zoe din ziua precedentă. 

— Și acum ce facem? întreabă ea în cele din urmă. 

— Odihnește-te puţin, asta e ceea ce trebuie să faci acum, spune Elsie cu 
vioiciune. Mă întorc dimineaţă pentru întâlnirea cu Sonny. 

— Credeam că nu mai ești avocata mea. 

— Nu mai sunt. Femeia mai în vârstă se ridică în picioare, iar Paris o 
urmează până la ușa din faţă. Voi fi aici în calitate de consultantă. Și de 
prietenă. lar ca prietenă, am să-ţi reamintesc să fii complet sinceră cu Sonny 
în legătură cu totul. Să fii cât se poate de transparentă. 

Se aude o altă rundă de blitz-uri în timp ce Elsie iese. Paris închide ușa 
Şi apoi se sprijină de ea. 

Transparentă? Când a fost ea vreodată transparentă în viaţa e1? 

Cea mai nouă scrisoare de la Ruby nu este pe hârtie de scris de culoarea 
lavandei Și nici nu a fost trimisă din Sainte Elisabeth, Quebec. Sosește într- 
un plic alb simplu, iar adresa de retur este în Maple Sound, Ontario. Ceea ce 
înseamnă un singur lucru. 

Ruby Reyes este oficial o femeie liberă. 


Dragă Paris, 


Cele mai profunde condoleanţe pentru recenta pierdere și cele mai 
sincere felicitări pentru noua ta avere. În lumina circumstanțelor actuale, 
cred că zece milioane ar fi suma potrivită. Informațiile mele bancare sunt 
incluse mai jos. 

O să te bucuri de vestea că ti-am găsit în sfârșit urna funerară. Am 
presupus că Tita ar fi pus-o la loc de cinste, dar se pare că ea nu are cele 
mai frumoase amintiri despre tine. În orice caz, odată ce voi primi banii, 
voi împrăștia cu dragoste cenușa ta în lac, astfel încât să te odihnești în 
pace pentru totdeauna. 

Apropo, ţi-ai ucis soțul? Poţi să-mi spui. Voi păstra secretul tău. Sunt 


dispusă să păstrez toate secretele tale, atât timp cât sunt răsplătită cum se 
cuvine. 


Cele mai calde salutări, 
Ruby 


PS. în fiecare noapte, când orăcăie broaștele alea din iaz, îmi imaginez 
că dau foc la toată casa. Tu ești expertă. Cum se face asta cel mai bine? 


Ruby a avut dreptate cu un singur lucru. Paris se pricepe să facă focuri. 

De data aceasta, ea duce scrisoarea în bucătărie Și pornește aragazul. 
Atinge colţul hârtiei de flacăra albastră și o privește cum se aprinde, focul 
mistuind cuvintele mamei sale în câteva secunde. 

Prima ei cerere a fost de un milion. Apoi a fost de trei milioane. Acum 
este de zece milioane. Zece milioane de dolari. Părea ridicol, dar nu era. 
Ruby nu are nimic de pierdut dacă cere. Iar Paris are totul de pierdut dacă 
nu-Și dă seama ce trebuie să facă în această privinţă. 

Chiar înainte ca scrisoarea să-i pârlească degetele, o aruncă în chiuvetă, 
unde arde până când nu mai rămân decât câteva bucățele mici de hârtie 
carbonizată. 

Dacă Și-ar fi dat mai mult timp să se gândească la asta cu nouăsprezece 
ani în urmă, ar fi putut să se descurce altfel cu Mae, să vină cu un alt plan, 
să aleagă o altă cale. 

Dar, uneori, singura modalitate de a o lua de la capăt este să dai foc la 
tot. 


Capitolul 28 


— Joey. 

Nimeni de la Cherry nu i-a spus vreodată lui Joey pe numele ei adevărat, 
iar muzica era atât de tare, încât a presupus că a auzit greșit. În afară de 
Cherry, Chaz și Mae, majoritatea oamenilor de aici nici măcar nu Știau care 
era numele ei adevărat. 

— Joey, a rostit din nou vocea, plutind în întunericul holului. Joey, vino 
aici. 

De data asta, a fost sigură că l-a auzit Și s-a întors. Acolo era prietenul 


lui Mae, sprijinit de peretele din apropierea vestiarului. Joey tocmai îşi 
terminase rutina de pe scenă Și trebuia să meargă la toaletă înainte de a urca 
la VIP pentru că prezenţa ei fusese cerută la petrecerea burlacilor. Ocazia de 
a dansa în Sala cu șampanie, o seară cu bani multi. 

— Vinny, a spus Joey cu surprindere. Nu ai voie să intri aici. Numai 
personalul are voie. 

— Șșșttt! M-am furișat înăuntru, nu spune nimănui. Vinny i-a oferit un 
zâmbet $Șmecheresc, ca de băieţandru. Joey s-a apropiat mai mult de el 
pentru a-l putea auzi mai bine, minunându-se încă o dată de cât de greu îi 
era să creadă că ar putea fi gangsterul care Știa că este. Era atât de mic de 
statură, iar pe tocurile ei de zece centimetri, îl depășea în înălțime. 

— O caut pe fata mea, a spus Vinny. Am tras cu ochiul în vestiar, dar nu 
am văzut-o. Ai vreo idee unde ar putea fi? 

— Nu a venit la muncă în seara asta, a spus Joey. Cherry nu este prea 
mulțumită. Nici tu nu știi unde este? 

— Am tot sunat Și am lăsat mesaje, dar nu m-a sunat înapoi. Încep să mă 
întreb dacă nu cumva mi-a dat papucii Și a uitat să-mi spună. Vinny a 
zâmbit din nou, ceea ce părea deplasat, având în vedere ceea ce tocmai 
spusese. Nu știi dacă se vede cu altcineva, nu-i așa? 

— Bineînţeles că nu, a spus imediat Joey. Zâmbetul lui începea să o 
enerveze. Te iubește, Vinny. Dar acum m-ai îngrijorat. Ar trebui să chemăm 
pe cineva? 

— Pe cine am putea chema? a întrebat Vinny. Ştii că nu are familie. 

Mâna lui i-a atins braţul, iar Joey s-a abținut cât a putut pentru a nu se 
îndepărta. Zâmbetul lui nu doar că o făcea să se simtă inconfortabil — 
începea chiar să o sperie. Era familiarizată cu acel zâmbet, îl văzuse de prea 
multe ori. 

Era zâmbetul pe care îl purtau monștrii când se prefăceau că nu sunt 
monştri. 

— Poate mă poți ajuta, Joey, a spus Vinny. l-am dat în păstrare lui Mae 
ceva de-al meu acum câteva zile și chiar am nevoie de el înapoi. În seara 
asta. Te poţi gândi la vreun loc unde ar fi putut să-l ascundă? 

— Îmi pare rău, habar n-am. Joey a aruncat o privire în jur, sperând că 
cineva cunoscut se afla în apropiere, dar erau singuri în holul întunecat. 
Ăăă, ar trebui să mă întorc la muncă, altfel Cherry se va supăra. 

— Bineînţeles. Îmi pare rău că te deranjez într-o seară atât de 


aglomerată. Vinny s-a îndepărtat, dar înainte ca ea să poată răsufla ușurată, 
s-a întors înapoi, ca Și cum ceva tocmai îi venise în minte. A, hei. Ştiu că ai 
spus că nu se vede cu nimeni altcineva, dar nu mă minţi, nu-i așa, Joey? Nu 
prea îmi place când oamenii mă mint. Știu că voi, fetele, vorbiti. 

Zâmbetul acela din nou. 

Ea a făcut tot posibilul să îi răspundă cu un zâmbet. 

— Vinny, îţi promit. Mae nu te-ar înșela niciodată. Știu cât de mult te 
iubește. 

Dar adevărul era că Joey nu Ştia așa ceva. Ca majoritatea fetelor de 
vârsta lor, Mae fie se lăuda cu prietenul ei, fie se plângea de el. Diferenţa 
era că Vinny era capabil de violenţă extremă. Joey nu înţelesese pe deplin 
acest lucru până în acel moment. Fiecare parte a corpului ei era în alertă 
maximă. Această conversație trebuia să se încheie repede. 

— Ştii ceva, poate ar trebui să sunăm pe cineva, a spus Joey. Poate la 
poliţie. Am putea depune un raport de persoane dispărute? 

La auzul cuvântului poliție, Vinny a făcut un pas înapoi. 

— Nu, nu cred că trebuie să mergem atât de departe. Spune-i doar să mă 
sune, bine? Chiar am nevoie să-mi înapoieze ceea ce i-am dat. Știe ea ce 
înseamnă asta. An Nou fericit, Joey. Dacă vrei vreodată să faci bani 
adevăraţi, anunţă-mă, am eu grijă de tine. 

O rafală de aer rece a pătruns în hol în timp ce Vinny ieșea pe ușa din 
spate, care era încă nesupravegheată. Joey s-a sprijinit de perete ca să-și 
recapete echilibrul. Întregul ei corp vibra. Era un telefon public în cabina de 
probă; trebuia să o sune pe Mae și să o anunţe că prietenul ei o căuta. Orice 
avea Mae care îi aparţinea, trebuia să i-l dea înapoi. Imediat. 

Joey a intrat în cabina de probă și s-a oprit în loc. 

Toate ușile de la vestiare erau deschise. Lucrurile tuturor erau 
împrăștiate pe podea. 

Fiecare lacăt fusese tăiat. 

Instinctul lui Joey fusese corect. Ea a învăţat cu mult timp în urmă că, 
dacă simţurile tale de omul-păianjen se activează, răufăcătorii abundă. 

După ce i-a lăsat lui Mae un mesaj pe robotul telefonic și pe telefonul 
mobil, Joey a urcat la etaj, încercând să se simtă mai bine. O solicitare VIP 
era ceva important. 

La Golden Cherry existau trei secțiuni, ceea ce însemna, în esență, că 


existau trei niveluri de plată. Majoritatea patronilor de la Cherry își 
petreceau serile la etajul principal, urmărind spectacolele de pe scenă și 
bucurându-se de atenția fetelor care lucrau în sală. Aici se aflau cele mai 
multe dansatoare în fiecare seară, iar scopul lor era acela de a-i atrage pe 
clienți să plătească pentru un dans în poală. Nuditatea totală la etajul 
principal nu era permisă, așa că, dacă doreai un dans la masa ta, 
dansatoarea se oprea până să-și scoată chiloţii. Dacă voiai să vezi ce se află 
sub tanga, trebuia să te deplasezi într-o zonă desemnată din spatele sălii. 
Dansurile în poală costau zece dolari pe cântec, dar bacșișurile erau 
încurajate. Nimic la Cherry nu era gratis, iar regulile erau afișate peste tot: 


FĂRĂ FOTOGRAFII SAU VIDEOCLIPURI 
FĂRĂ ATINGERI 
MINIMUM DOUĂ BĂUTURI PE ORĂ 


Regulile erau diferite la VIP care se afla la al doilea nivel al clubului. 
Taxa de intrare de 50 de dolari se transfera direct în nota de plată de la bar, 
iar băuturile Și serviciile erau în general mai bune. Dansurile în poală aveau 
loc în cabine semiprivate, aliniate pe peretele lateral, iar clienți aveau voie 
să atingă dansatoarele numai dacă ele le permiteau, numai pe deasupra 
hainelor Și numai dacă ele se ofereau. Se așteptau bacșișuri. Cu cât plăteai 
mai mult, cu atât stătea mai mult Și puteai vedea mai multe. 

Iar în spatele zonei VIP se afla o cortină de catifea cu un neon violet pe 
care scria Sala cu șampanie. Era păzită în permanenţă de un bodyguard, iar 
250 de dolari te făceau să treci de cortină Și să intri în sala de formă ovală, 
care avea propria scenă și un stâlp chiar în centru. O duzină de cabine 
private se înșirau de-a lungul perimetrului, fiecare cu o canapea și o perdea 
care se închidea complet. Nu existau reguli în Sala cu șampanie, iar tot ceea 
ce se întâmpla într-o cabină de acolo era o negociere între dansatoare Și 
clientul ei. Nu era ceva nemaiauzit ca o fată să câștige între două Și cinci 
mii de dolari pe noapte acolo. Dar ca să câștigi atât de mult, trebuia să fu 
dispusă să faci Și extra. 

La început, Joey a fost îngrozită când a auzit despre lucrurile care se 
întâmplau în spatele perdelelor de catifea. Dar cu cât lucra mai mult timp la 
Cherry, cu atât mai puţin important i se părea totul. Nu trebuia să faci nimic 
din ceea ce nu voiai să faci, iar dacă te simţeai vreodată incomod — sau dacă 


te răzgândeai — un buton roșu din fiecare cabină chema bodyguardul care 
stătea chiar afară. 

Era de ajutor dacă beai mai întâi ceva cu clienţii tăi. Unele fete, ca 
Dallas și Mae, se drogau. Joey nu avea nevoie de alcool, iar de drogat, nu 
se droga niciodată. 

Tot ce trebuia să facă era să fie Ruby. 

Prima dată când a fost într-o cabină din Sala cu Șampanie a avut drept 
client un domn mai în vârstă care i-a spus: 

— Îţi dau o sută de dolari dacă mă lași să te ating unde vreau. 

— Bine, a spus ea. 

Trei cântece mai târziu, el a spus: 

— Îţi dau două sute dacă mă atingi oriunde vreau eu. 

— Îmi pare rău, nu. 

— Trei sute. 

Ea a clătinat din cap. 

— Cinci sute. 

Cinci sute de dolari. Joey avea de plătit chiria. Cumpărături. Cablul. 
Telefonul. Abonamentul de autobuz. Haine. Şi o ascunzătoare plină de bani 
în care mai adăuga câte ceva în fiecare seară, imediat ce se întorcea de la 
serviciu. Nu voia ca asta să fie viaţa ei pentru totdeauna. Asta era doar viața 
ei de acum. Și cu cât câștiga mai mult, cu atât mai repede putea ajunge 
acolo unde trebuia să ajungă. 

A spus da, apoi a închis ochii, lăsând-o pe Ruby să preia controlul. Ruby 
Știa întotdeauna ce să facă. Mintea lui Joey era în altă parte în momentul în 
care clientul i-a mutat mâna unde voia el. Era în vârful muntelui Everest. Se 
afla pe un deal cu iarbă, privind stelele. Era pe plajă, într-o zi călduroasă, cu 
nisipul între degetele de la picioare și soarele pe față, undeva unde era 
iubită, undeva unde era în siguranţă, undeva unde era liberă. 

A câștigat o mie de dolari de la acel client în acea seară. A fost surprinsă 
de cât de ușor a fost. Pentru că, pe întuneric, nu conta. 

Pe întuneric, nu s-a întâmplat nimic. 

Joey l-a văzut pe tipul cu coroana aurie stupidă cu o secundă înainte ca el 
să o vadă pe ea, iar când privirile li s-au întâlnit, i-a făcut cu mâna. Da, 
același idiot de afară. Cu un zâmbet fals lipit pe faţă, s-a îndreptat spre 
masă. A numărat șapte invitați, nu cu mult mai în vârstă decât ea, poate cel 
mult douăzeci Și ceva de ani. 1 se spusese că vor fi opt, așa că unul nu era 


încă aici. 

Tipul cu coroana de aur trebuia să fie cel care se căsătorea, așa că Joey 
Și-a concentrat atenţia asupra lui. 

— Trăiască regele, a spus ea, iar băieţii de la masă au râs. 

— Ştiam eu că ești superbă sub haina aia mare, păpușă chinezească. 
Vocea puternică a lui Coroană aurie se putea auzi cu ușurință peste muzică, 
în timp ce ochii lui se delectau cu trupul ei. Şi-a bătut coapsele cu palmele. 
Vino Și așază-te în poala mea. 

— Frate, n-o să se așeze pur Și simplu pe tine, a spus prietenul de lângă 
el, dându-și ochii peste cap. Trebuie să o plătești mai întâi. 

Joey i-a împins ușor coroana. 

— Am auzit că mâine e ziua cea mare. 

— La naiba, nici vorbă, a spus el cu un zâmbet. Invitatul de onoare s-a 
dus să dea un telefon. Cum te cheamă, păpușă chinezească? 

— Numele meu este Ruby, a spus Joey. Și pentru un preţ corect, te voi 
lăsa să-mi lustruiești bijuteria. 

A urmat un hohot de râs. Era o replică perfect stupidă, dar era 
întotdeauna de succes. 

— Eu sunt Jake, a spus el, apoi a început să se plimbe în jurul mesei, 
prezentându-i pe toți. Era complet inutil, pentru că nu-i păsa Și nu avea cum 
să-Și amintească. Până când s-a întors de unde a început, le uitase deja 
numele. 

Fleur, una dintre chelnerițele VIP a adus o tavă cu băuturi. 

— Ai comandat zece? a întrebat unul dintre băieţi. Avea o expresie 
sticloasă în timp ce o privea pe Fleur cum le așeza pe masă, cuvintele sale 
ieșindu-i din gură greoaie și bâjbâite. Dar suntem doar opt. 

Suntem doa’ opfi. 

— Fiindcă astea două sunt pentru doamne. Jack — sau era Jake? — le-a dat 
lui Joey și Fleur băuturile, apoi s-a uitat în jurul mesei cu un zâmbet: Până 
la fund, nenorociților. 

Joey a schimbat o privire cu Fleur, care a ridicat din umeri și a dat 
băutura pe gât ca și cum n-ar fi fost nimic. Joey i-a urmat exemplul, iar 
lichidul i s-a scurs spre fundul gâtului. Whisky-ul i se părea revoltător. 
Gustul Și mirosul îi aminteau de Tito Micky. 

Dar acelea erau amintirile lui Joey, iar Joey nu era aici în seara asta. 

S-a aplecat peste Jack-sau-Jake, cu sânii aproape dezgoliţi chiar în faţa 


lui. 

— Ce zici de un dans privat în timp ce-l așteptăm pe prietenul tău? i-a 
spus ea la ureche. 

— Nu așa de repede, dragă, a spus el cu un zâmbet. Vreau să văd ce 
primesc mai întâi. 

Și-a scos portofelul și a făcut un mare spectacol ca să scoată 20 de 
dolari. Fiecare grup avea câte un tip care voia să se dea mare în fața 
prietenilor săi. A luat cei douăzeci de dolari Și a încruntat o sprânceană. 

— Scumpule, pentru asta nici măcar nu-mi dau rochia jos. 

Toţi băieţii de la masă au râs în timp ce Joey îi susținea privirea. Era o 
provocare nespusă Și toți știau asta. 

A înlocuit cei douăzeci de dolari cu cincizeci. 

— Cu asta ce se poate cumpăra? 

I-a zâmbit în momentul în care cântecul s-a schimbat. A început să cânte 
„Kiss” a lui Prince, ceea ce era perfect, pentru că nu numai că melodia avea 
exact ritmul potrivit, dar avea Și o durată de numai trei minute Și jumătate. 

Să-i dăm drumul. 

Ținându-și ochii aţintiţi asupra lui Jack-sau-Jake, a început să-și miște 
corpul. Ştia că nu era cea mai bună dansatoare — Cherry îi spusese asta în 
timpul audiție: — dar se străduise din greu să se perfecţioneze în ultimul an. 
În orice caz, nu conta atât de mult. Erau femei goale peste tot în club ȘI 
oricare dintre ele se putea mișca foarte bine. Lucrul care o făcea pe fiecare 
specială — lucrul care îl făcea pe client să vrea mai mult — era felul în care îl 
făcea să se simtă. 

Și asta era specialitatea lui Ruby. 

Huiduielile și uralele băieţilor de la masă au fost puternice la început, 
dar s-au îndepărtat pe măsură ce Ruby a preluat controlul. Mintea lui Joey a 
început să plutească în derivă. Și-a reamintit să o sune din nou pe Mae în 
pauză, presupunând că ar fi avut o pauză în seara asta. Cherry fusese 
anunţată de spargerea vestiarului, dar refuzase să cheme poliţia, nevrând să 
sperie clienții într-o seară cu mulți bani. A simțit mâna lui Jack-sau-Jake pe 
coapsa ei Și a îndepărtat-o absent. Bună încercare, dobitocule. Nu pentru 50 
de parai. 

Și-a desprins rochia, punându-și țesătura aurie în jurul gâtului ca pe o 
eșarfă, în timp ce amicii lui ovaţionau. Sutienul a fost următorul pe care l-a 
dat Jos Și l-a aruncat pe masă, unde trei dintre băieţi s-au aruncat imediat pe 


el. Apoi a luat ultimul shot de whisky, cel care era destinat tipului care urma 
să se căsătorească mâine și care nici măcar nu era aici. Și l-a turnat peste 
sâni, frecând lichidul peste sfârcurile goale. 

— O, Doamne, a auzit pe cineva spunând. E dată dracului asta. 

S-a uitat în ochii lui Jack-sau-Jake, lăsându-și limba să îi traseze 
conturul buzei superioare. Pupilele lui erau complet dilatate și arătau ca 
niște stafide, ceea ce i-a amintit că trebuia să meargă la cumpărături. Și-a 
scos Și tanga și acum era complet goală, cu excepția colierului Și a 
pantofilor cu toc. Putea să vadă erecţia lui Jack-sau-Jake ridicându-se 
printre cusăturile blugilor lui Și s-a întors ca să nu fie nevoită să se uite la 
ea. Încet — pentru că totul trebuia făcut încet — s-a aplecat cu totul înainte 
până când părul ei a atins podeaua și Și-a putut apuca gleznele. A suspinat 
de plăcere când pandantivul de la colier i-a lovit bărbia; asta era o mișcare 
perfectă de întindere a tendonului. La sugestia lui Cherry, se apucase de 
yoga pentru a-și îmbunătăți forța și flexibilitatea, și era uimitor câte 
mișcări de stripteuză erau de fapt mișcări de yoga. Chiar acum ea practica 
prasarita padottanasana, sau plierea în față cu picioarele desfăcute — doar 
că era goală, cu fundul în faţa cuiva. 

În spatele ei, simţea mâinile lui Jack-sau-Jake atingându-i ușor fundul, 
dar de data aceasta a decis să permită acest lucru, deoarece cântecul lui 
Prince era pe cale să se încheie. Cu cât era mai excitat, cu atât mai mult ar fi 
vrut să meargă în privat. A început să se rostogolească din nou, folosindu-și 
atât picioarele, cât și talia pentru a menține mișcările senzuale. Era o 
mișcare destul de grea pe un covoraș la ora de yoga, darămite pe o podea 
tare, cu un shot de whisky în ea, purtând pantofi cu toc. 

De îndată ce s-a îndreptat complet, l-a văzut. 

leșea din holul unde se aflau băile, la fel de înalt și slab ca întotdeauna, 
cu același mers familiar, cu telefonul mobil Nokia albastru într-o mână. 
Chiar Și în lumina slabă, își dădea seama că arăta diferit. Codiţele împletite 
dispăruseră, nu mai avea barbișon; acum era bărbierit curat, cu o frizură 
simplă. Părul mai scurt îi făcea faţa să pară mai cizelată. Ochelarii erau Și ei 
noi, cu ramă dreptunghiulară Și eleganti. 

Dar era inconfundabil, incontestabil Drew. 

Primul ei instinct a fost să fugă, să se ferească sau să se arunce sub masă, 
în principiu orice ca să nu o vadă. Dar picioarele ei nu voiau să facă nici 
măcar un pas înainte, capul ei nu se întorcea, mâinile nu-i acopereau fața. 


Tot ce putea să facă era să stea acolo, goală, cu sânii încă umeziţi de la 
whisky, complet încremenită. 

Și apoi a văzut-o Și el pe ea. 

I s-a arătat imediat pe chip faptul că a recunoscut-o, în timp ce privirea 
lui a trecut de la ochii ei la sâni, între picioare, la noul tatuaj de pe coapsă 
pe care îl vedea pentru prima dată și apoi din nou în sus. Recunoașterea s-a 
transformat în Şoc, iar Șocul s-a transformat în confuzie. Dacă s-ar fi 
deschis brusc o gaură în podea, ar fi căzut bucuroasă în ea. Pentru că orice 
era mai bine decât felul în care Drew o privea acum. 

O vedea Și ea nu avea unde să se ducă Și nici nu avea cum să dea înapoi. 
Muzica era prea tare pentru ca ea să-l audă spunându-i numele, dar buzele 
lui au format cuvântul Joey, iar asta a fost suficient pentru a o readuce în 
fire. Așa, pur și simplu, Ruby dispăruse, iar acum era din nou ea însăși, în 
pielea goală într-un club de striptease, Și dureros, chinuitor de rușinată. Se 
simţea ca într-unul dintre acele vise de anxietate în care credeai că erai 
îmbrăcat, dar apoi îţi dădeai seama că erai dezbrăcat în faţa unei săli pline 
de oameni. 

Doar că se întâmpla cu adevărat Și nu avea cum să se trezească. Joey se 
afla într-un coșmar pe care ȘI-l făcuse singură. 

Câţiva dintre prietenii lui Drew i-au vorbit, făcându-i semn să ia loc. 
Cineva i-a turnat o bere. În cele din urmă a luat loc, dar a împins berea la o 
parte. Altcineva l-a lovit peste umăr, fluturând o bancnotă de douăzeci de 
dolari Și arătând spre Joey. Drew a scuturat decisiv din cap. Nu, nu voia un 
dans în poală. Sau, poate mai exact, nu voia un dans în poală de la ea. 

Jack-sau-Jake își înfășură braţele în jurul taliei ei din spate într-o 
îmbrățișare prea strânsă. În mod normal, nu ar fi tolerat niciodată acest 
lucru, dar, uitându-se de cealaltă parte a mesei la persoana pe care o iubea 
cel mai mult pe lume, nu era sigură că nu-i vor ceda genunchii. Se simţea 
ameţită. Îngreţoșată. Avea un ţiuit în urechi. O durea stomacul. 

— Iubito, hai să mergem în Sala cu șampanie, i-a spus Jack-sau-Jake la 
ureche. Îl simţea cum se lipește de ea. Trebuie să fiu singur cu tine. 

Ea a deschis gura să spună nu — pentru că sigur nu putea face asta, nu 
putea să meargă cu unul dintre prietenii lui Drew în afurisita de Sală cu 
şampanie, în timp ce Drew se uita fix la ea, dar nu i-a ieșit niciun cuvânt. 

În schimb, a dat din cap în mod stupid, în timp ce Jack-sau-Jake a tras-o 
departe de grup Și spre camera cu perdele și cabine de catifea, unde două 


sute cincizeci era doar preţul de pornire pentru o sticlă de șampanie Și 
multe altele. În timp ce Jack-sau-Jake se scotocea prin portofel pentru a-l 
plăti pe bodyguard, Joey a aruncat o ultimă privire înapoi. A avut un scurt 
contact vizual cu Drew înainte ca acesta să-și scoată ochelarii Și să se 
întoarcă. 

El înţelegea ce se întâmpla. Doar că nu voia să vadă. 


Capitolul 29 


Privind în urmă, Paris nu crede că Drew a vrut să o facă de rușine când a 
condus-o acasă mai târziu în acea seară. A fost șocat, jenat Și supărat Și, 
deși nu Și-a exprimat foarte bine niciunul dintre aceste sentimente, ele erau 
de înţeles. 

Spre deosebire de ceea ce se întâmpla acum. 

Noul avocat al lui Paris are în jur de 40 de ani, capul ras, un gât de 
buldog și bicepși de mărimea unor mingi de fotbal care îi ies din mânecile 
cămășii de golf Lacoste. Paris rămăsese puţin cu gura căscată când Elsie îl 
prezentase pentru prima dată; nu se așteptase ca Sonny Everly să fie atât de 
chipeș. 

Și apoi omul a deschis gura. 

Cei trei stau la masa din bucătărie, beau cafeaua pregătită de Paris și 
mănâncă gogoșile aduse de Elsie. 

— Haide, Paris. De ce te-ai căsătorit cu el cu adevărat? întreabă Sonny, 
care nu este mulțumit de primele două răspunsuri ale ei. Niciun juriu nu va 
crede că l-ai iubit cu adevărat pe tip. Era cu aproape treizeci de ani mai în 
vârstă, cu un trecut de abuz de droguri, se purta practic ca un nemernic cu 
toată lumea. Oficial, cariera lui era deja fumată când v-aţi întâlnit. Juriul 
trebuie să înţeleagă relația voastră, astfel încât să simpatizeze cu faptul că l- 
al pierdut. 

— Era la pensie când ne-am întâlnit Și nu cunosc acea versiune a lui 
Jimmy pe care tocmai ai descris-o. 

Paris își încrucișează braţele peste piept. Este conștientă că asta o face 
să pară defensivă, dar în acest moment nu-i pasă. 

— Prostii. Ai văzut o ocazie să trăiești bine și ai apucat-o. Sau ai 
probleme nerezolvate cu tatăl tău, din copilărie. Poate ai simțit că mintea lui 


începe să se clatine Și te-ai gândit că nu trebuie să aștepți prea mult ca să-l 
convingi să anuleze contractul prenuptial. 

— Du-te dracului, spune Paris, enervată. 

Se uită la Elsie. Nici ea nu are o personalitate tocmai caldă, dar în 
comparaţie cu Sonny, se comportă ca un director de vas de croazieră. Ridică 
din umeri în faţa lui Paris. Ți-am spus eu. 

— Nimic din ce ai spus mai sus, spune Paris. Am început ca prieteni ȘI 
am devenit apropiați în timp. Ne-am plăcut și ne-am respectat unul pe 
celălalt... 

— Aţi făcut sex? 

Lui Paris îi ard obrajii. Se uită din nou la Elsie, care acum se caută de o 
scamă invizibilă de pe bluză. Una e să răspunzi la această întrebare pentru, 
să zicem, Henry, care era veșnic interesat de activitățile din dormitorul 
altora Și voia toate detaliile. Dar nu-și poate imagina cum ar fi să dezbată 
chestiunea cu un bărbat pe care abia l-a cunoscut Și cu o femeie care 
probabil s-a culcat cu Jimmy de mai multe ori decât ea. 

— Viaţa noastră sexuală era normală, spune ea. 

— A avut nevoie de asistenţă farmaceutică pentru a face sex? 

— De ce este relevant acest lucru? se răstește Paris. Ce legătură are asta 
cu faptul că e mort? 

— Are totul de-a face cu asta. Sonny se apleacă în faţă, privind-o drept 
în ochi. Tot ce ţine de căsnicia ta foarte anormală și de scurtă durată este 
relevant. Procurorul îţi va desfiinţa viața, va găsi toate modurile în care 
relaţia voastră nu a fost perfectă și te va descrie ca pe o căţea nefericită, 
egoistă, arivistă, care și-a ucis soțul bătrân pentru bani. Cu cât îmi spui mai 
multe acum, cu atât mai bine mă pot pregăti pentru asta. 

— Jimmy nu era bătrân. Și nu l-am omorât eu. Altă întrebare, fir-ar să 
fie! Sonny oftează și se uită la Elsie. 

— N-ai vorbit cu ea despre asta? 

Elsie clatină din cap. 

— Nu am ajuns niciodată atât de departe. 

Sonny se lasă pe spate în scaun, îȘi întinde braţele în sus ȘI-Și înnoadă 
degetele la ceafă. Paris a citit odată că aceasta era o mișcare de putere, un 
lucru pe care oamenii — bărbații, de obicei — îl făceau în mod inconștient 
pentru a-Și demonstra dominaţia asupra celor din jur. 

— Paris, nu contează dacă l-ai omorât sau nu, spune Sonny Și, pentru 


prima dată de când a sosit, nu sună abuziv. Ca să avem succes în procesul 
tău, nu-mi pasă dacă ai făcut-o sau nu. Asta e între tine Și Dumnezeul tău. 
Ceea ce contează este povestea pe care o putem vinde unui juriu pentru a 
crea o îndoială rezonabilă că nu ai făcut-o tu. În instanţă, ceea ce contează 
este ceea ce poate dovedi procurorul, iar sarcina probei îi revine acestuia. 
Nico Salazar va elabora cea mai plauzibilă naraţiune posibilă pentru a 
zugrăvi în mintea juriului o imagine de ce Și cum ţi-ai ucis soţul. 

— Iar treaba lui Sonny este să dezmintă această poveste, spune Elsie. El 
va descoperi unde nu se susține, va discredita martorii, va lua fiecare probă 
pe care o are acuzarea ȘI va demonstra cum poate fi interpretată în trei feluri 
diferite. Dar dacă are, de asemenea, propria naraţiune pe care o poate vinde 
juriului despre ce s-a întâmplat, cu atât mai bine. 

— Atunci de ce nu-mi spuneți amândoi care credeţi că ar trebui să fie 
povestea? Paris vorbește printre dinţii strânși. Ba, chiar mai bine, spuneți- 
mi ce naiba vreți să spun Și o voi spune. Pentru că, în mod clar, dacă vă 
spun adevărul nu este suficient. 

— Acum înţelegi. Sonny rânjește, expunând un rând de dinţi foarte albi. 
Este un zâmbet de rechin, dacă o exista așa ceva. Ceea ce nu înseamnă că 
nu spunem adevărul. Dar trebuie să-l împachetăm într-un mod care să fie 
ușor de crezut de către juriu. 

— Înţeleg, spune Paris. Vrei să reinterpretezi informaţiile astfel încât să 
spună o cu totul altă poveste despre ce s-a întâmplat. 

— Bingo, spune Sonny. Ştiam eu că ești mai deșteaptă decât pari. 

Mulţumesc, ticălos misogin cu puta mică. 

Sonny scoate mai multe dosare din servietă Și i le întinde lui Paris. 

— Vreau să te uiţi cu atenţie la toate acestea. 

— Ce sunt ele? 

— Rapoarte ale poliției, constatări medicale, analize medico-legale, 
fotografii de la autopsie Și fotografii de la locul crimei, spune Sonny. Tot 
ceea ce folosește procurorul pentru a-și construi cazul împotriva ta. 

— Nu vreau să mă uit la fotografii, spune Paris. 

— Păcat. Sonny își trosnește degetele. Este viaţa ta pe care încercăm să 
o salvăm și, dacă vrei să-ţi fii de ajutor, atunci trebuie să vezi tot ce vede 
Nico Salazar. Trebuie să fii pregătită. El bate cu degetul în dosarul de sus. 
Începe cu acesta. 

Paris se uită la Elsie. 


— Trebuie să o fac? 

Cealaltă femeie aprobă din cap. 

— O să fie bine. Ai văzut deja cum arăta în realitate. Aceste fotografii 
vor arăta mult mai... clinic. M-am uitat deja prin ele. 

În acest moment, Paris are resentimente faţă de amândoi. Se încordează 
Și deschide dosarul. 

Una e să-l vezi pe Jimmy în cadă pentru o clipă sau două înainte de a te 
lovi la cap și a leșina. Este cu totul altceva să vezi o fotografie luminată 
puternic a cadavrului soţului ei zăcând într-o cadă plină de sânge și apă, în 
înaltă definiție, din mai multe unghiuri, unele dintre ele de aproape. 

Deși, așa cum a spus Elsie, nu este chiar atât de șocant pe cât se aștepta. 
Ea nu a văzut niciodată rana lăsată de brici. Lacerația de pe coapsa lui 
Jimmy este mică, dreaptă și îngrijită. E o nebunie să te gândești că esenţa 
întregii sale vieţi s-a scurs prin acel mic punct. Și chiar ȘI cu privirea goală, 
chipul lui pare liniștit în fotografie, ceea ce nu este așa cum ȘI-l amintește 
ea. O ajută să știe că a murit liniștit. 

Spre deosebire de Charles. Spre deosebire de Mae. 

Își croiește drum printre toate fotografiile. Echipa de la locul crimei a 
fotografiat absolut tot ce se afla în baie — faianta, prosoapele, chiar Și 
conținutul dulapului. 

— Oprește-te, spune Sonny, când ajunge la o fotografie a interiorului 
unuia dintre sertarele de la baie. Explică-mi asta. 

Paris se uită în jos la fotografie, nefiind sigură de ceea ce întreabă. Este 
evident ce sunt. Jimmy îȘi ținea mica lui colecție de aparate de ras în sertar, 
iar fotografia arată trei dintre ele aliniate frumos în husele lor, deasupra unei 
cârpe. De cealaltă parte a mesei, Elsie pare neliniștită, ca Și cum ar ști 
exact unde vrea Sonny să ajungă. 

— De ce sunt aparatele lui de ras în baie? întreabă Sonny. Conform fișei 
sale medicale, Jimmy avea un tremor benign la mâna dreaptă. Și, conform 
spuselor tale, prezenta simptome de demenţă timpurie. Deci, de ce anume 
se aflau aceste brice foarte ascuţite — și evident mortale — în sertarul lui? 

— Eu... Nu m-am gândit niciodată la asta. Paris se uită la Elsie, apoi 
înapoi la Sonny. Adică, încă mai avem cuțite în bucătărie, un topor în 
șopron, un fierăstrău în garaj, o mașină de tăiat iarba... 

— Dar niciunul dintre aceste lucruri nu este menit să îţi treacă pe gât, 
spune Sonny. Nu ţi-a fost teamă că ar putea uita că nu mai are voie să se 


bărbierească cu un brici? 

Paris începe să înțeleagă ce vrea să spună avocatul ei și se lasă pe scaun. 
De fapt, exact asta s-a întâmplat în dimineaţa în care a plecat la Vancouver, 
Și a urmat o ceartă uriașă. Ea a presupus că Jimmy a fost nesăbuit și 
încăpățânat Și că Și-a încălcat promisiunea de a trece la aparatul de ras 
electric pe care ea i-l cumpărase. Jimmy a răbufnit, furios, spunând că nu 
voia să i se spună ce poate și ce nu poate să facă. O acuzase că îl trata ca pe 
un copil. 

Dar, dacă se uită acum în urmă, nu din cauza asta era supărat. Jimmy îşi 
folosea aparatul de ras electric fără să protesteze de un an de zile. În 
dimineața aceea, însă, uitase cum trebuia să se bărbierească. Iar furia era 
întotdeauna reacția lui ori de câte ori își dădea seama că uitase ceva. Mânia 
era modul lui de a-și ascunde teama că își pierdea memoria. 

Interpretase complet greșit situația. Pentru că atenţia îi fusese distrasă de 
altceva. 

— Procurorul va dori să știe de ce i-ai lăsat acele brice la îndemână dacă 
ai crezut cu adevărat că pierderea memoriei lui Jimmy devenise o problemă. 
Sonny se holbează la ea. Te face să pari indiferentă. Ceea ce se potrivește 
cu imaginea pe care Salazar încearcă să o creeze despre tine, că nu ţi-a păsat 
deloc de Jimmy. 

— Bineînţeles că mi-a păsat. Paris se uită la Elsie, simțindu-se 
neputincioasă, apoi se uită înapoi la Sonny. Dar nu pot să contrazic ceea ce 
spui. Nu am nicio scuză. Mi-a scăpat. 

Doamne, aveam alte lucruri în minte. 

— Ne-a scăpat tuturor, spune Elsie cu fermitate, strângând-o de braţ. Dar 
ce contează asta dacă are un alibi? Să nu uităm că, dacă găsim dovada că 
Paris nu era în apropierea casei în momentul în care Jimmy a murit, totul 
dispare. 

Sonny se mai uită la Paris încă puţin, apoi, în cele din urmă, își mută 
privirea spre Elsie. 

— Ce se mai aude cu trimiterea înregistrărilor cronometrate ale 
momentului în care a trecut înapoi în ţară de la poliția de frontieră? 

— Au avut probleme tehnice în acea seară, spune Elsie. Sistemul s-a 
blocat și au pierdut o oră de informaţii despre trecerea frontierei. În acest 
moment, nu avem de unde să Știm dacă vor putea să le recupereze. 
Persoana cu care am vorbit a sugerat că s-a mai întâmplat și înainte. Nu 


contează niciodată până nu se întâmplă. 

— Și agentul de la cabină nu-și amintește de ea? 

— Erau doi când am oprit, spune Paris. Vorbeau între ei, încercând să 
rezolve sistemul. 

— Deci, tot ce avem este cuvântul tău că ai trecut pe la... Sonny 
consultă raportul de poliție din faţa lui. La miezul nopţii. Ceea ce înseamnă 
că ai ajuns acasă în jurul orei două. 

— Era coadă la graniță când am ajuns acolo, spune Paris. A durat 
aproximativ o jumătate de oră să trec. 

— Bine, atunci ești acasă la două Și jumătate. Jimmy a avut un concert 
de caritate în acea seară la Grand Hyatt, de unde a plecat în jurul orei nouă 
Și a ajuns acasă ta, să zicem, nouă și jumătate. Medicul legist estimează că 
Jimmy a murit undeva între acel moment și miezul nopţii, dar Salazar se va 
asigura că Juriul știe că este o aproximare. Sonny își ridică privirea. Aveţi 
un sistem electric inteligent pentru casă, nu-i așa? O aplicaţie care poate să 
deschidă și să închidă ușa garajului, să seteze alarma de securitate, să 
regleze căldura și aerul condiționat, să vadă cine este la ușa din față? 

— Da, face toate astea, spune Paris. Dar nu a funcționat în ultimele zile. 
Cred că trebuie resetat. Zoe trebuia să se ocupe de asta. 

— A funcționat în weekend? 

— Nu Știu sigur. Știu că alarma nu era setată când am ajuns acasă, dar 
Jimmy de multe ori nu se deranja. Sau uita. Ambele sunt la fel de probabile. 

— Am ȘI eu același sistem acasă, spune Elsie. Nu este greu de 
dezactivat. Jimmy ar fi putut să o facă din greșeală. 

— Lasă-mă să-ţi văd telefonul, îi spune Sonny lui Paris. 

Îl deblochează și i-l înmânează. Pare o jucărie în mâinile uriașe ale lui 
Sonny. Bătând pe ecran, se încruntă. 

— Ce s-a întâmplat cu toate rapoartele de utilizare? 

— Habar nu am, spune Paris. Poate că au fost șterse când sistemul s-a 
deconectat. 

— Unde se salvează datele? 

— Cum adică unde se salvează? 

Sonny oftă. 

— Aplicația urmărește utilizarea, nu? Rapoartele sunt apoi stocate — 
arhivate — în altă parte, cum ar fi iCloud sau Dropbox, astfel încât să nu 
ocupe spațiu în telefon. Unde își arhivează aplicaţia datele? 


— Nu știu, spune Paris. După cum am spus, Zoe a fost cea care a aranjat 
totul inițial. 

— Ai rostit numele ăsta de două ori până acum. Zoe Moffatt este 
asistenta lui Jimmy, nu-i așa? Sonny îi ridică telefonul. A cui e adresa de e- 
mail? 

— Ea lui Jimmy, spune Paris. Dar Zoe are acces la ea pentru că ea i-a 
făcut adresa. 

— Frai conștientă că nu ești administrator al contului? întreabă Sonny. 
Doar Jimmy era. Ceea ce înseamnă, de fapt, Zoe. Ceea ce înseamnă că ea 
are capacitatea de a șterge tot ce vrea. Tu ești doar un utilizator. Nu ai putea 
să-ţi dezactivezi propriul sistem nici dacă ai vrea. 

Paris se uită la Elsie, apoi la Sonny. 

— Deci Zoe a şters rapoartele și datele arhivate folosind parola lui 
Jimmy? 

— Bingo. 

E a doua oară când spune cuvântul ăsta, iar ea se abţine să nu-și dea 
ochii peste cap. 

— Dar de ce ar face Zoe așa ceva? întreabă Elsie încruntată. Ca să-i 
întindă o cursă lui Paris? 

— EFi bine, asta e întrebarea de 46 de milioane de dolari. Trebuia să fu în 
Vancouver tot weekendul, nu? o întreabă Sonny pe Paris, iar ea dă din cap. 
Jimmy a murit sâmbătă seara. Indiferent ce i-a cauzat moartea, nimeni nu se 
aștepta ca tu să te întorci în ţară până duminică după-amiază. Singurul 
motiv pentru care Zoe ar fi trebuit să șteargă datele este să ascundă ceva ce 
ţine de ea însăși. Nimic altceva nu are sens. 

— Zoe l-a condus pe Jimmy acasă după evenimentul caritabil, spune 
Paris. Şi a spus că s-a dus direct acasă după aceea. Ar fi plecat în jurul orei 
nouă Și jumătate, poate nouă Și patruzeci Și cinci. 

— Asta e în perioada posibilă pentru crimă, spune Sonny. Poliţia are 
imagini de la camerele de supraveghere ale mașinii ei de pe strada alăturată, 
în jurul acelei ore, dar ea ar fi putut să-l conducă acasă, să-l înjunghie și să 
plece. 

— Chiar vom sugera juriului că Zoe l-a ucis pe Jimmy? Paris se uită de 
la un avocat la celălalt avocat. Chiar dacă suntem destul de siguri că nu ca a 
făcut-o? 

— On ea, ori tu, spune Sonny ridicând din umeri. Dacă Zoe ar fi putut s- 


o facă, atunci există o îndoială rezonabilă. După aceea, ar fi de datoria lui 
Salazar să construiască un caz împotriva el. 

Se lasă pe spate și le studiază pe cele două femei. 

— Dar lăsați-mă să vă întreb următorul lucru. De ce sunteţi amândouă 
atât de sigure că e sinucidere? De ce nu vreți să luaţi în considerare că poate 
cineva l-a ucis? 

Este o întrebare corectă. Cel mai bun răspuns pe care Paris îl poate da 
este că Jimmy Și-a luat singur viaţa. Avea multe pe cap. Presiunea 
performanţei. Pierderea memoriei. Alunecase înapoi pe panta drogurilor. Și 
o soţie care a ratat toate semnele pentru că era complet concentrată pe 
propriile probleme. 

— Pentru că îl cunoșteam, spune Elsie în liniște, răspunzând în numele 
amândurora. Pur Și simplu... se potrivește. 

Tot ce poate face Paris este să dea din cap. 

— Mergem mai departe, spune Sonny. Hai să vorbim despre Vancouver. 
Există câteva goluri în timpul perioadei în care ai fost acolo, care trebuie 
umplute. 

Bătăile inimii lui Paris se accelerează. 

— Ce goluri? Am păstrat toate chitanţele și le-am furnizat deja poliţiei. 

Elsie pufnește, Sonny pare confuz, dar niciuna dintre femei nu-i oferă 
vreo explicaţie. 

— Spune-mi ce ai făcut acolo. Închide dosarul cu fotografiile de la locul 
crimei Și deschide un altul. Pot să văd că te-ai înregistrat la Convenţia Și 
Expoziţia Internaţională de Yoga. Serios, există așa ceva? Ce faceţi acolo, 
mergeţi la ateliere în care se discută diferite variante ale poziției copilului? 

Ea nu se obosește să răspundă la asta. 

— Bine, pot să văd o copie de joi a înregistrării tale la hotel cu 
semnătura ta. Şi iată o copie a cardului de parcare, care confirmă că ai 
parcat în garajul hotelului timp de trei zile și nu ai mai plecat. Văd că te-ai 
înscris la eveniment, ai primit legitimatia de participant, ai luat cina la hotel 
în acea seară Și din nou sâmbătă, deoarece ai semnat aceste două note de 
plată și le-ai pus pe cameră. 

— Deci, care este problema? 

— Problema este că nimeni nu te-a văzut deloc vineri, spune Sonny. 
Niciunul dintre organizatorii convenției nu-și amintește să te fi văzut în 
vreun moment în acea zi. Nu ai furnizat niciun alt bon de masă... 


— Am mâncat în afara hotelului și am plătit cash, spune Paris. Este mai 
bine decât să folosesc cărțile de credit, deoarece comisioanele de schimb 
valutar sunt întotdeauna mari. 

— Şi unul dintre angajaţii hotelului crede că te-a văzut luând un taxi 
vineri dimineață. Te-a recunoscut ca fiind soţia lui Jimmy Peralta pentru că 
a ajuns la urechile personalului vestea că participai la convenție. Compania 
de taxi a confirmat că a existat o cursă de la hotelul Pan Pacific în 
momentul în care angajatul spune că te-a văzut. Destinația solicitată a fost 
aeroportul. La momentul respectiv, taximetristul nu te-a recunoscut ca fiind 
soţia unui celebru comediant, dar când i s-a cerut să descrie pasagera după 
aceea, te-a descris pe tine. Atunci de ce ai mers la aeroport, Paris? 

— Nu m-am dus la aeroport, Sonny. Paris vorbește uniform, nici prea 
repede, nici prea încet, nici prea emoţionat, ȘI nu mai adaugă nimic. Atunci 
când minți, oferirea voluntară a prea multor informaţii te dă de gol. Oricine 
o fi fost acea persoană, nu am fost eu. 

— Acest lucru este ușor de contestat, îi spune Elsie lui Sonny. Există 
înregistrări de securitate ale hotelului de la acea intrare anume? A existat o 
cameră de luat vederi în taxi cu o înregistrare a timpului? Se pare că erau o 
mie opt sute de participant înregistraţi în acel weekend. Faptul că Paris nu a 
fost văzută nu este același lucru cu faptul că nu i-a reţinut nimeni figura. 

— Se pare că tu crezi că am zburat undeva, îi spune Paris avocatului ei. 
Poţi verifica la aeroport această informaţie, nu-i așa? 

— Această parte este o provocare. Sonny pare să se bucure de această 
confruntare, iar Paris începe să realizeze că poate că îl ajută, ascuţindu-i 
concentrarea. Personalul hotelului a fost cooperant, dar managerul general 
nu va autoriza difuzarea niciunei înregistrări de securitate fără un mandat. 
La fel și cu aeroportul. lar pentru a obţine un mandat, avem nevoie de 
cooperarea poliției din Vancouver. Și, din moment ce nu ești teroristă, 
fugară sau ucigașă în serie, este puțin probabil ca acest lucru să se întâmple 
prea curând. Nu ești o prioritate în Canada. 

În sinea ei, Paris se prăbușește de ușurare, aplaudând în tăcere lipsa 
totală de interes a ţării ei natale de a ajuta în această situație. Dar cu voce 
tare întreabă: 

— Sunt curioasă. Unde crezi că m-am dus? 

Sonny ridică din umeri. 

— Nu știu. Dar am sentimentul că ești genul de femeie cu multe secrete. 


Bingo. 

Adevărul este că Paris a mers la Vancouver. Doar că nu a rămas acolo. 
Angajatul hotelului care a văzut-o urcându-se într-un taxi vineri dimineaţă a 
avut dreptate. 

În ziua în care Zoe a făcut publică fotografia de nuntă, Paris a început să 
intre în panică. Simţea că era doar o chestiune de timp până când cineva din 
vechea ei viaţă va începe să pună întrebări despre motivul pentru care noua 
soție a lui Jimmy Peralta semăna îngrozitor de mult cu o stripteuză moartă 
din Toronto. Paris nu avea un plan pentru cum să rezolve această situaţie, în 
afară de a nega. Nu existau dovezi, iar oamenii aveau dubluri tot timpul. 
Faptul că arăţi ca altcineva nu este o crimă. Dacă cineva ar fi întrebat, ea ar 
fi negat din răsputeri. 

Până la sosirea primei scrisori a lui Ruby, Paris habar n-avea că cenușa 
care ar fi trebuit să-i aparțină lui Joey Reyes se afla într-o urnă undeva în 
casa mătușii ei din Maple Sound. Nu se gândise niciodată că trupul ar fi 
fost incinerat Și trimis la rudele ei apropiate — nu se gândise prea mult la 
cadavru după ce îl arsese. Și abia când a căutat pe Google a aflat că cenușa 
poate fi testată pentru ADN. 

Cea mai bună apărare era o ofensivă bună, așa că Paris s-a pus pe treabă. 
A început prin a crea un nou cont de e-mail sub un nume fals, ceea ce i-a 
permis să creeze un cont fals de Facebook care spunea că este o asistentă 
pensionată care lucrează la Toronto General, spitalul unde lucra Tita Flora 
înainte ca familia să se mute la Maple Sound. Ea a trimis cereri de prietenie 
la cât mai multe asistente medicale pe care le-a găsit și care lucraseră acolo, 
iar apoi a trimis un mesaj de cerere către mătușa ei. Tita Flora a acceptat 
imediat, probabil pentru că aveau atât de multi prieteni comuni. 

Zbang! Acum Paris avea o modalitate de a urmări ce făcea familia. Și 
primul lucru pe care l-a văzut pe pagina mătușii ei a fost că Tito Micky era 
mort. Era o fotografie cu Tita Flora depunând flori la mormânt la 
comemorarea a cinci ani de la moartea lui, în cimitirul din spatele bisericii 
catolice St. Agnes din Maple Sound. Părea un loc drăguţ și liniştit. 

Paris nu era sigură ce ar fi trebuit să simtă în legătură cu asta. 

Aveau să mai treacă încă două luni până să 1 se prezinte o oportunitate, 
iar când s-a întâmplat, a fost din cauza lui Carson. Vărul ei cel mai mic, 


băieţelul care obișnuia să o urmărească peste tot, avea aproape treizeci de 
ani acum Și urma să se căsătorească. Întreaga familie — mai puţin răposatul 
ei unchi, desigur — urma să participe la nuntă în Niagara-on-the-Lake, la trei 
ore distanță de Maple Sound. Ar fi fost plecaţi tot weekendul — Și Lola 
Celia, de asemenea, care încă mai trăia la optzeci și opt de ani. De ce 
întotdeauna cei mai răi trăiau cel mai mult? 

Așadar casa din Maple Sound va fi goală. 

Planul era simplu: tot ce trebuia să facă Paris era să intre în casă, să 
găsească urna, să schimbe cenușa Și să plece naibii de acolo. Când familia 
s-ar fi întors de la nuntă, nu ar fi știut că cineva a fost acolo. 

Următoarea etapă: alibiul ei. Asta a fost o chestie simplă. Convenţia de 
yoga din Vancouver avea loc în același weekend din iunie, oferindu-i 
motivul perfect pentru a trece graniţa. Paris s-a înscris online ȘI a rezervat o 
cameră care se anulase în ultimul moment la hotelul convenției, de joi până 
duminică. 

În timp ce o urmărea pe Tita Flora pe Facebook, Paris a petrecut mult 
timp Și pe forumurile anonime de mesaje, căutând pe cineva cu un anumit 
tip de expertiză. În cele din urmă, a primit o adresă de e-mail a unui tip pe 
nume Stuart. Folosind un alt e-mail fals, l-a contactat. Omul i-a spus că o 
costă zece mii de dolari și că va dura două săptămâni. Paris a retras 
jumătate din sumă în numerar din contul ei de economii Și a mers la 
Tacoma mai târziu în acea zi. 

Stuart s-a dovedit a fi un tânăr de 19 ani care renunţase la facultate. 
Locuia acasă cu părinţii săi, care lucrau amândoi în timpul zilei. A condus-o 
pe Paris la etaj, în dormitorul lui, unde ea a stat în faţa unui perete alb, 
simplu, în timp ce el îi făcea câteva fotografii de pașaport cu iPhone-ul. La 
plătit cinci mii de dolari, iar el i-a spus să aștepte până îi trimite el un e- 
mail. 

— Te cunosc, a spus el, în timp ce ea pleca. Ești căsătorită cu bătrânul 
ăla. Comediantul. De ce ai nevoie de o carte de identitate canadiană falsă? 

— Nu mă cunoști, a spus Paris. Și dacă îţi spun, va trebui să te omor. 

Treisprezece zile mai târziu, un e-mail de la Stuart a anunţat-o că noul ei 
permis de conducere canadian, cardul de credit și telefonul cu cartelă de 
unică folosinţă erau gata. Ea a ajuns în Tacoma nouăzeci de minute mai 
târziu, unde i-a plătit restul de bani. 

— Limita la acest card Visa este de doar o mie, a spus Stuart, 


înmânându-i buletinul. Așa că nu o lua razna. Este activat și gata de 
folosire. Data de naștere de pe permisul de conducere este PIN-ul pentru 
card. E ușor de reţinut. 

S-a uitat la cartea de identitate. Era poza ei, dar numele de pe ea era 
Victoria Bautista, ceea ce suna foarte bine. 

— Mulţumesc, a spus Paris. Şi dacă cineva întreabă vreodată... 

— Nu ai fost niciodată aici. Stuart Și-a dat ochii peste cap. Cucoană, eu 
din asta trăiesc. Dacă te torn pe tine, tu mă vei turna pe mine, iar asta nu 
avantajează pe nimeni. 

— Eşti deștept, a spus Paris. Dar ești prea tânăr pentru acest gen de 
muncă. Ai grijă de tine, bine? 

— Dacă ai vreodată nevoie de un pașaport, costă cincizeci de mii, a spus 
el cu un zâmbet. Durează trei luni, așa că planifică-ţi din timp. Ai adresa 
mea de e-mail. 

— O să ţin minte asta, a spus ea, Și așa va face. 

În weekendul următor, Și-a lăsat iPhone-ul acasă, pe noptieră, Și a mers 
trei ore cu mașina spre nord, la Vancouver. La graniţă, Și-a ţinut respiraţia 
în timp ce un funcţionar al poliției de frontieră canadiene îi verifica 
pașaportul lui Paris Peralta, dar acesta era în regulă, ca întotdeauna. 

A ajuns la hotelul Pan Pacific la sfârșitul după-amiezii Și a parcat 
folosind serviciile valetului. La recepţie, când s-a înregistrat, hotelul 1-a 
schimbat banii americani în bani canadieni. De acolo, a coborât direct la 
etajul unde era conferința pentru a se înscrie, apoi Și-a pus insigna de 
participant. A luat cina la unul dintre restaurantele din incintă Și a semnat 
pentru ca nota să fie pusă pe camera ei. 

Înainte de a merge la culcare, a pus semnul „Nu deranjaţi” pe ușă, a 
sunat la recepție pentru a cere intimitate totală pentru weekend — nu avea 
nevoie de cameristă sau de serviciul de trezire — Și apoi s-a răsucit Și s-a 
învârtit toată noaptea. 

A doua zi dimineaţa devreme, Și-a încuiat pașaportul cu numele de Paris 
Peralta și permisul de conducere în seiful camerei de hotel și a luat un taxi 
spre aeroport. Nu a vrut să folosească cardul de credit pe care îl cumpărase 
de la Stuart decât atunci când era nevoie, așa că a plătit cursa în numerar. 
Două ore mai târziu, la Vancouver International, Victoria Bautista s-a 
îmbarcat într-un zbor intern spre Toronto folosind doar permisul de 
conducere. A aterizat la Pearson International vineri seara, la ora opt, unde 


Și-a folosit noul ei card Visa pentru a închiria o mașină economică de la 
Enterprise. 

A ajuns la casa mătușii sale din Maple Sound chiar înainte de miezul 
nopţii. A condus până la jumătatea alei lungi care urca dealul, a oprit 
farurile și apoi a condus restul drumului pe întuneric. Înainte de a ajunge în 
vârf, a oprit Și a întors mașina, astfel încât să fie orientată în jos, în cazul în 
care ar fi trebuit să fugă repede. A lăsat cheia în contact Și portiera din 
partea șoferului ușor întredeschisă, apoi a luat micul rucsac pe care îl 
adusese cu ea. Avea optsprezece ani când plecase din Maple Sound și nu-și 
luase nici măcar la revedere. A doua zi după absolvirea liceului — la care nu 
a participat — a curăţat cutia goală de cafea de deasupra frigiderului, unde 
Tita Flora își ascunsese banii pe care îi primea pentru cumpărături de la 
Tito Micky. Apoi a furat câștigurile de la jocurile de noroc pe care Tito 
Micky le ascundea de Tita Flora de pe fundul cutiei de pescuit din magazia 
de scule. În cele din urmă, a smuls sulul de bancnote pe care Lola Celia îl 
ținea îndesat într-o șosetă din fundul sertarului cu lenjerie intimă, bani pe 
care bătrâna îi economisea pentru a-și plăti zborul anual înapoi în Filipine. 
Toate astea, combinate cu banii pe care îi furase încetul cu încetul timp de 
cinci ani ȘI îi pitise în ascunzătoarea ei, ajungeau la douăsprezece mii de 
dolari. Indemnizaţia de concediu pentru cinci ani în care fusese dădacă, 
bucătăreasă, menajeră, spălătoreasă... Și pentru Tito Micky. 

Singurul lucru de care nu s-a atins au fost pușculiţele copiilor. 

Stătea în întuneric Și se uita la casa cu două etaje, luminată de luna de 
deasupra lacului Huron. Toate luminile din interior erau stinse. Undeva în 
apropiere, o bufniţă cârâia, iar ea putea auzi zgomotele unor animale mici 
care fojgăiau prin tufișuri. 

Nu credea că va mai vedea vreodată acest loc. 

Un Nissan Altima mai vechi era parcat în partea laterală a casei, acolo 
unde fusese break-ul cu panouri de lemn al lui Tito Micky, dar mătușa și 
bunica ei ar fi avut nevoie de o singură mașină pentru a ajunge la nuntă. 
Iazul arăta la fel, la fel ca și leagănul din copac și magazia de unelte. Dar 
pridvorul maro era acum alb, iar în fața casei erau tufe de hortensii. Nu 
conta. Tita Flora putea să înfrumuseţeze locul ăsta cât de mult dorea, dar 
niciodată nu ar fi acoperit pe deplin urâtul care trăia înăuntru. Paris a pipăit 
după vechea cheie a casei pe care o avea în buzunar ȘI a strâns-o în timp ce 
se îndrepta spre ușa din faţă. După toţi acești ani, nu se deranjase niciodată 


să o arunce. Poate că o păstrase ca o amintire a ceea ce trăise. Sau poate că 
simţea că ar putea avea nevoie de ea din nou într-o bună zi. 

Care zi venise, în sfârșit. 

În momentul în care a pășit pe verandă, o lumină puternică s-a aprins. A 
încremenit, cu inima bătând cu putere, cu urechile ciulite după zgomotul 
pașilor care veneau dinăuntru. Cum nu a auzit nimic, Și-a dat seama că 
proiectorul de deasupra ușii era activat de mișcare Și se stingea după zece 
secunde. Avea sens că în sfârșit instalaseră unul, iar acum că era pregătită 
pentru asta, s-a îndreptat rapid spre ușă când acesta s-a aprins din nou. Din 
fericire, vechea cheie a alunecat ușor în încuietoare. A intrat în casă pe cât 
de repede și de silențios a putut, apoi a rămas nemișcată. Când s-a 
întunecat din nou, a răsuflat ușurată Și Și-a căutat lanterna în rucsac. 

Probabil că nu era nevoie să fie atât de grijulie. Nu era nimeni aici. 
Proprietatea avea în total patru acri, iar casa nu se vedea de pe drumul 
principal. Dar era mai bine să fie în siguranţă decât să-i pară rău. 

Podelele fuseseră modernizate, iar în locul vechii canapele cu flori se 
afla o canapea modulară nouă, bej, dar vechiul balansoar al lui Lola Celia 
era încă în locul său obișnuit, lângă fereastră. Un Samsung de 60 de inci 
înlocuise vechiul televizor cu tub, dar în rest, totul arăta la fel. Chiar și 
mirosul era același, o combinaţie de fum stătut de ţigară, mâncare filipineză 
Și izul ușor mlăștinos al iazului care își făcea mereu loc înăuntru. 

Și apoi, ca întotdeauna, broaștele de lângă iaz au început să orăcăie la 
unison, coloana sonoră perfectă a vieţii pe care o trăise aici Și a lucrurilor 
care se întâmplaseră în întuneric. 

Trebuia să găsească urna Și să se ducă naibii acasă. 

x kK k 

Nu se afla pe șemineul de lângă fotografiile de familie înrămate, nu era 
pe niciunul dintre rafturile cu curiozități și nici nu era depozitată în vreun 
dulap din bucătărie sau din sufragerie. A verificat chiar Și baia Și dulapul cu 
haine. Oriunde ar fi fost urna, nu se afla nicăieri la etajul principal, ceea ce 
i-a lăsat două opțiuni: să urce sau să iasă. 

Era greu de imaginat că o urnă plină cu rămășițe umane ar fi fost 
depozitată într-unul dintre dormitoare. Era mai probabil să se afle în 
magazia lui Tito Micky. Dar era la fel de posibil ca familia să fi împrăștiat 
cenușa cu nouăsprezece ani în urmă Și ca Ruby să o fi mințit, pretinzând că 
avea asupra fiicei sale o pârghie pe care de fapt nu o avea. 


Lumina activată prin mișcare s-a aprins din nou când Paris a ieșit, dar 
era deja stinsă când a ajuns la magazia de scule. Nu era niciodată încuiată, 
iar Tito Micky, cu toate defectele lui, păstrase întotdeauna spațiul mic destul 
de organizat. A măturat cu fasciculul lanternei peste unelte, cutii vechi de 
vopsea, pături mucegăite, scaune pliante ieftine Și o mașină de tuns iarba 
mai nouă. S-a uitat chiar Și în interiorul vechii cutii de pescuit a unchiului 
el. 

Nici urmă de cenușă sau de urnă, la dracul Trebuia să fie undeva la al 
doilea nivel al casei. Presupunând că ar fi existat. A ieșit din magazie Și 
apoi s-a oprit. 

Ceva nu era în regulă. A făcut o pauză, întrebându-se ce era diferit. Și-a 
dat seama o clipă mai târziu. 

Era prea liniște. Broaștele se opriseră din croncănit. 

Paris a stins lanterna. Instinctiv, a privit spre etajul al doilea al casei, spre 
fereastra vechiului ei dormitor. Era cineva acolo? A clipit din ochi. Nu, nu 
avea cum să fie cineva. Toată lumea era la nuntă, la trei ore distanță. 

Nu-i așa? 

Ceva s-a mișcat la fereastră Și ea a încremenit. La început a crezut că are 
vedenii, dar apoi o formă asemănătoare unei persoane s-a apropiat de geam. 
A apărut o faţă, neclară de la această distanţă, dar totuși inconfundabilă. S- 
au privit în ochi. 

Tito Micky. 

S-a întors în mașina închiriată în două minute. A pornit mașina, ţinând 
luminile stinse până când a ajuns din nou pe șosea. 

Se uita în oglinda retrovizoare din două în două secunde pentru a vedea 
dacă cineva o urmărește. A apăsat pe accelerație, urmărind cum acul 
kilometrajului urca de la șaizeci, la șaptezeci și apoi la o sută de kilometri 
pe oră, cu douăzeci de kilometri peste limita de viteză. 

Abia când a ieșit din Maple Sound și-a amintit că Tito Micky era mort. 

Văzuse o fantomă, iar acea fantomă era acum cu ea în mașină, Șoptindu- 
i la ureche, cu respirația lui fierbinte și acră pe gâtul ei. Pielea de pe tot 
corpul i s-a strâns, ca și cum o cadă de păianjeni minusculi i-ar fi fost 
turnată peste cap Și acum se aflau în interiorul hainelor ei, căutând crăpături 
prin care să o exploreze. Amintirile puneau stăpânire pe ea, ȘI erau vii, Și 
îngrozitoare. 

— "Mne. Arăţi exact ca mama ta. 

Lui Joey nu-i plăcuse niciodată să arate ca Ruby, iar mama ei ura Și mai 
tare chestia asta Cea mai bună parte a serii lui Joey a fost când a reușit în 
sfârșit să șteargă faţa lui Ruby de pe a ei. Când Cherry i-a dat undă verde 
să plece, primul lucru pe care l-a făcut Joey a fost să își dea Jos genele false 
Și să își dea cu cremă pe faţă. 

Celelalte fete din cabina de probă păreau la fel de obosite ca și ea, Și 
toate au făcut schimb de îmbrățișări Și urări de „La multi ani!” în timp ce 
plecau spre casă una câte una. Joey avea în rucsac patru mii de dolari pe 
care nu-i avea când venise, ceea ce făcea oficial ca această seară să fi fost 
cea mai bună a ei la Cherry. Tot ce voia era să se urce în mașina lui Chaz și 
să plece acasă. Sperând că el va înțelege când nu-l va invita înăuntru ȘI, cu 
puțin noroc, se va trezi în prima dimineață a anului 1999 crezând că totul 
fusese un vis urât. 

Dar coșmarul nu se terminase încă. Când a ieșit în sfârșit pe intrarea din 
spate Și dat de aerul rece al nopții, prima persoană pe care a văzut-o a fost 
Drew. Stând lângă Chaz. 

Niciunul dintre bărbați nu părea fericit. 

După un schimb de replici ciudat, Și-a luat rămas bun de la Chaz și i-a 
permis lui Drew să o conducă acasă. Ar fi trebuit să fie o ocazie pentru ea Și 
Drew să vorbească cu adevărat, dar conversaţia nu a decurs bine. Pe alee, 
încă înmărmurită de vestea că Drew avea un copil pe drum Și că se 
căsătorea, Joey l-a pălmuit. A usturat-o mâna îndată ce a intrat în contact cu 
obrazul lui, un indiciu sigur că, dacă pe ea o duruse, Și pe el trebuie să îl și 
durut cu adevărat. 

Nu mai pălmuise decât o singură persoană în toată viaţa ei Și îi era 
rușine să recunoască faptul că se simţise la fel de bine acum ca Și atunci. 

Și, ca Și prima dată, a regretat imediat. 

A așteptat în ușa apartamentului ei până când l-a auzit plecând cu 
mașina, apoi s-a așezat pe scări Și a plâns. Singurul lucru mai rău decât 
căsătoria lui Drew cu Simone era ca Drew să se căsătorească cu altcineva. 
Și singurul lucru mai rău decât asta era ca ei doi să aibă un copil. 

Kirsten. O fată cu un astfel de nume trebuia să fie înaltă. Sportivă. Să 
iasă în evidenţă. Probabil că îi plăcea să socializeze, că avea o sută de 


prieteni care semănau toți cu ea. Din moment ce se cunoscuseră la doctorat, 
era evident că era deșteaptă Și cu ambiţii mari, o fată exact de nivelul lui 
Drew. 

Joey nu urâse niciodată atât de mult o persoană pe care nu o cunoscuse 
niciodată. 

Și-a şters lacrimile și s-a îndreptat în jos pe scări, dezbrăcându-și 
hainele în timp ce cobora. Nu s-a deranjat să aprindă nicio lumină, mergând 
direct prin apartamentul întunecat ca smoala până la baie. Nu-i mai era frică 
de întuneric. Nu era nimic din ceea ce întunericul putea să-i facă și nu-i 
făcuse deja. 

Când a ajuns la baie, era goală. A deschis robinetul de la cadă și a evitat 
să se privească în oglindă în timp ce aprindea cele trei lumânări cu aromă de 
vanilie pe care le ţinea în jurul chiuvetei, toate în diferite stadii de utilizare. 
Pâlpâirea era liniștitoare, iar când cada a fost plină, s-a scufundat în apa 
caldă. 

Joey era sigură că s-ar fi simţit bine dacă Drew s-ar fi căsătorit cu 
Simone, dar această altă persoană, această Kirsten, era o... intrusă. Cineva 
care încălca un domeniu ce nu-i aparținea. Joey nu știa nimic despre 
Kursten, dar deja îi displăcea tot ce era legat de ea. 

Chiar Și copilul. Ceea ce o făcea o persoană oribilă, dar nu se putea 
abține, copilul lui Drew Și al lui Kirsten îi va lega pentru totdeauna. 

„Întotdeauna o să fiu alături de tine”, îi șoptise Drew la ureche în timp 
ce se îmbrățișau pe alee în ziua în care el și Simone se mutaseră. Un an mai 
târziu, s-a dovedit a fi o minciună. Pentru că asta fac bărbaţii. Mint pentru a 
obţine ceea ce vor. Și odată ce și-au atins scopul, te aruncă, la fel ca pe o 
cămașă cu o pată care nu vrea să iasă, deși cămașa este nouă, iar ei sunt 
pata. 

Strângându-și genunchi la piept, Joey Și-a găsit încheietura mâinii cu 
unghia și a început să sape. Și să sape. Și să sape. Se simţea atât de 
murdară. Tot ce ura la ea însăși era scris pe fața lui Drew. Era 
dezgustătoare. Nu merita nimic bun. Era o proastă. 

Toate lucrurile pe care i le spusese mereu Ruby. 

x kK x 

Când apa de baie s-a răcit, Joey a scos dopul Și Și-a luat halatul de baie. 
A pășit înapoi prin apartamentul întunecat până în dormitorul ei și abia 
atunci a aprins o lumină. 


A îngheţat, observând scena. 

Fiecare sertar era deschis. Ușile dulapurilor, de asemenea. Micul birou 
din colț fusese răvășit. Podeaua era acoperită de hainele ei, de machiaj, de 
cărți. La fel ca și în vestiarul din club, cineva fusese aici, căutând ceva. 

Vinny. 

Bineînţeles că avea sens să o caute pe Mae aici. Joey nu reușise să dea 
de prietena ei Și, după ce îl văzuse pe Drew la club, uitase cu totul de ea. 
Mae își petrecea uneori timpul aici, nu mereu, dar suficient de des cât să 
Știe ce haine se aflau în dulap Și în ce sertar își ţinea Joey pijamalele. Din 
când în când, dacă se uitau la un film Și era prea târziu să se ducă acasă, 
Mae împrumuta ceva de dormit și se culca pe canapea. 

Probabil că Vinny știa asta. De aceea a venit aici. 

Dar cum a intrat? Ușa era încuiată când a ajuns acasă. La naiba. Cheia 
de rezervă. Mae știa unde o ascunsese, la baza becului montat pe cărămida 
de deasupra ușii laterale. Trebuie să-i fi spus lui Vinny despre ea la un 
moment dat. 

Mai era aici? 

Nu, nu putea fi. Dacă ar fi fost încă în apartament, așteptând-o, s-ar fi 
arătat în timp ce ea era în cadă, goală și vulnerabilă. 

Un gând 1-a venit atunci lui Joey. Poate că Vinny nu a găsit ceea ce 
căuta, dar a găsit banii ei? 

S-a repezit la sertarul noptierei sale, care era deschis, cu conținutul 
răscolit. Nu ţinea nimic interesant acolo — sticluţe cu lac de unghii, două 
romane pe jumătate citite pentru care își pierduse interesul, o cutie deschisă 
de prezervative pe care o adusese Chaz, un număr din Cosmopolitan —, dar 
ceea ce o interesa era ceea ce ascundea sub sertar. 

Îngenuncheată pe podea, a golit rapid noptiera, aruncând totul pe pat. 
Apoi a scos sertarul cât mai mult posibil. 

Punându-și palmele pe fundul sertarului, Și-a strecurat mâinile spre 
partea din spate a noptierei Și a apăsat puternic pe fiecare colţ. Fundul fals a 
ieșit în evidenţă. Ținându-și respiraţia, l-a scos Și s-a uitat înăuntru. 

A avut nevoie de câteva secunde pentru a-Și da seama de ceea ce vedea. 

Cutia ei ignifugată era încă acolo. A scos-o din sertar Și a deschis-o, 
oftând ușurată când a văzut că economiile ei — puţin peste patruzeci de mii 
de dolari pe care îi economisise din bacșișurile primite în ultimul an — erau 
încă intacte. Dar nu cu asta avea probleme. 


Era vorba de cele cinci teancuri groase de bani care se aflau de asemenea 
în sertar, fiecare fiind prins cu o bandă de cauciuc. Toate păreau a fi în 
bancnote de o sută de dolari. Nu-și putea imagina câţi bani erau, dar cu 
siguranţă nu avea de gând să-i numere. Lângă bani se afla o cărămidă de 
ceva ce părea a fi cocaină, învelită în folie de plastic. Sau poate că era 
heroină. De unde naiba să știe? 

Ceea ce știa era că nimic din toate acestea nu era al ei. Trebuia să fie 
ceea ce căuta Vinny. Îi dăduse în păstrare prietenei lui droguri și bani și, 
din motive pe care Joey nu le putea înţelege, Mae a decis să le ascundă aici. 
Joey nu dezvăluise niciodată nimănui locul unde se afla, dar la un moment 
dat, într-una dintre vizitele ei, Mae trebuie să o fi spionat pe Joey când își 
ascundea bacșișurile. 

lar dacă prietenul ei nu primea înapoi ceea ce căuta, avea de gând să o 
ucidă. Trebuia să dea de Mae și să o convingă să-i dea înapoi ce avea de la 
el. 

Joey a ridicat receptorul fără fir Și a format numărul de telefon al 
prietenei sale. În urechea ei, telefonul a început să sune. Trei secunde mai 
târziu, a auzit un sunet care venea de undeva din afara dormitorului, Și Și-a 
ridicat capul brusc. 

Oare televizorul se pornise singur? Nu, nu era asta. Un radio? Singurul 
aparat stereo pe care îl avea era aici, în dormitor, Și era oprit. S-a îndreptat 
spre ușa dormitorului ei, cu urechea ciulită, Și în sfârșit și-a dat seama ce 
auzea. 

Era un ton de apel. De undeva din apartamentul întunecat răsunau notele 
de început ale piesei „Fur Elise”. O suna pe Mae pe telefonul mobil și, 
cumva, telefonul lui Mae era acolo. 

Purtând cu ea receptorul, Joey a urmărit sunetul prin bucătărie, aprinzând 
luminile pe măsură ce mergea, cu privirea atentă la orice semn al telefonului 
roșu al lui Mae. Chiar când a ajuns în sufragerie, soneria s-a oprit. În mâna 
ei, a putut auzi vocea lui Mae venind prin receptor, îndepărtată și mică. Aici 
e Mae. Stii ce ai de făcut. A aprins luminile din sufragerie. Și apoi a scăpat 
telefonul fără fir. 

Sânge, peste tot. Fata moartă, pe canapea. 

Joey a închis ochii, a numărat până la trei și i-a deschis din nou. Scena 
nu se schimbase. Acolo, întinsă pe canapea, cu capul sprijinit pe o pernă, cu 
piciorul drept atârnând de margine, cu brațul stâng întins deasupra capului, 


era o fată îmbrăcată în pantaloni de trening rupti, cu trunchiul descoperit. 

Mae. 

Cel puţin... Joey a crezut că era Mae. Tricoul ei fusese sfâșiat de la 
guler până la tiv, și cădea deschis ca o bluză descheiată pentru a expune 
tăieturile de pe tot abdomenul și de pe sâni, unele lungi, altele scurte, unele 
superficiale, altele adânci. 

Și faţa ei... Doamne, Doamne, Doamne, fata ei. Era tăiată atât de rău 
încât, chiar Și de la doi metri distanţă, Joey îi putea vedea oasele. Oricine îi 
făcuse asta, nu voise doar să o omoare. 

Voia să o profaneze. Aceasta era opera unui sociopat, cineva aflat într-un 
acces de furie profundă, fără control al impulsurilor și cu o înclinație spre 
violență. 

Ca Vinny. 

Ca Ruby. 

Joey a clipit și l-a văzut pe Charles Baxter. Apoi a clipit din nou și a 
văzut-o pe Mae. Un țipăt i s-a format în gât, dar înainte ca acesta să se 
materializeze, Mae a gemut. 

Joey a icnit atât de tare, încât aerul i-a zgâriat gâtul. Fir-ar să fie! Mae 
era în viață. Scuturându-se din șoc, Joey s-a repezit spre canapea. 

— Mae, a spus ea, aplecându-se peste prietena ei. Mae, sunt aici. Mă 
auzi? Sunt Joey. 

Mae a scos un sunet. 

— Mae, o să sun la 911, bine? O să te ducem la un spital. 

Joey s-a uitat în jur căutând cu sălbăticie telefonul pe care îl scăpase. L-a 
reperat lângă bibliotecă, dar era rupt în două, după ce se lovise de cimentul 
dur acoperit cu linoleum al podelei de la subsol. L-a ridicat oricum Și a 
apăsat butoanele, dar nu a auzit niciun ton de apel. La naiba! 

Celălalt receptor se afla în partea opusă a camerei, așezat pe măsuţa din 
capăt, mai aproape de capul lui Mac. S-a îndreptat spre el, dar când l-a 
ridicat, a văzut imediat că nu fusese așezat corect pe încărcător. Şi telefonul 
acela era mort. La dracu”! Nu se putea întâmpla așa ceva. 

Mae a gemut din nou. 

— Așteaptă, Mae, a spus Joey, căutând cu disperare telefonul mobil al 
prietenei sale. 

Îl auzise sunând, era pe aici pe undeva. A zărit poșeta lui Mae pe podea, 
în spatele măsuţei, cu conţinutul ei împrăștiat pe podea. În mijlocul 


dezordinii, a văzut telefonul roșu Și l-a apucat, apăsând butonul pentru a 
efectua un apel. Nu s-a întâmplat nimic. A verificat ecranul. Nu exista 
semnal la telefonul mobil. 

— La naiba cu subsolul ăsta nenorocit! a tipat Joey, rezistând impulsului 
de a arunca telefonul prin cameră. 

Avusese semnal înainte, pentru că telefonul sunase, la naiba. A agitat 
telefonul mobil în jur, încercând să vadă dacă poate prinde semnal într-o 
altă parte a camerei. Apoi a încercat oricum să sune la 911, dar după ce a 
apăsat butonul de trimitere, s-a lăsat liniștea. A verificat din nou ecranul. 
Telefonul mobil era mort. 

— Nu se poate să se întâmple așa ceva, a spus Joey plângând. 

Pe canapea, Mae gemea din nou. Locatarii de la etaj aveau un telefon, 
desigur, dar apoi Și-a amintit că erau plecaţi de sărbători Și că nu avea cheia 
de la partea lor de casă. Trebuia să o lase pe Mae aici Și să caute ajutor. Era 
ora trei dimineaţa. Trebuia să bată la ușile vecinilor până se va trezi cineva. 

— Mae, rezistă, bine? a spus Joey, înfășurându-și mai strâns halatul de 
baie în jurul ei. Trebuie să mă duc să găsesc un telefon. Mă întorc imediat. 

Mae a spus ceva indescifrabil. Apoi, cu mare dificultate, a spus: 

— Nu, Joey, nu. Nu. 

Joey s-a întors la prietena ei Și a îngenuncheat, simțind cum sângele de 
pe podea i se lipește de genunchii goi. Era îngrozitor să fie atât de aproape, 
să vadă distrugerea pe care Vinny o lăsase pe fața și pe pieptul lui Mae. 
Dacă fusese hotărât să distrugă ceva frumos, reușise. Dacă nu ar fi fost 
ochii ei, Mae ar fi fost de nerecunoscut. Joey i-a luat mâna prietenei ei Și i-a 
strâns-o. Era moale și alarmant de rece. 

— Mae, trebuie să caut ajutor. 

Ochii lui Mae erau sticloși, dar erau concentrați pe faţa lui Joey: 

— Nu, a spus din nou. Nu... nu pleca. 

— Mae, trebuie să găsesc un telefon, a spus Joey, încercând să nu plângă 
ca să poată vorbi. Voi fi plecată doar un minut. Promit că mă voi întoarce 
imediat. Trebuie doar să reziști. 

— Nu, a spus Mae. Rămâi... cu mine. Te rog, Joey. Te rog. 

Joey a privit cum prietena ei a inspirat, apoi a expirat. Și apoi, cu ochii 
încă deschiși, Mae a murit. 

Nu i-a luat mai mult de trei secunde să se hotărască să-i ardă corpul lui 
Mae. 

A fost nevoie de o secundă ca să-i închidă ochii lui Mae. 

Încă o secundă pentru a-și aminti că toate telefoanele din subsol erau 
moarte. 

Și o ultimă secundă pentru a-și da seama că era timpul să plece. 

În ultimul an, Joey îȘi spusese că avea să-și dea seama când va fi timpul 
să o ia de la capăt într-un loc nou. Era sigură că urma un moment în care va 
fi foarte clar pentru ea, Și iată că sosise. Nu era așa cum îȘi imaginase, dar 
asta nu mai conta acum, nu-i așa? Vinny își omorâse prietena în 
apartamentul lui Joey, căutând ceva ce nu găsise încă, iar dacă ajunsese să 
facă ceva atât de oribil Și atât de nesăbuit, însemna că nu era nici deștept, 
nici nu avea logică. Nu avea nicio îndoială că se va întoarce. Poate ca să 
scape de cadavrul lui Mae. Poate ca s-o omoare Și pe Joey. Oricum ar fi, nu 
voia să fie aici când se întorcea. 

Nu exista nicio opţiune de a suna la poliție. Ce s-ar fi putut întâmpla? 
Să-l aresteze pe Vinny? Chiar dacă el ajungea la închisoare, ea ar fi fost fata 
care ar fi depus mărturie împotriva bandei Blood Brothers și, din tot ce 
auzise despre ei, ar fi fost ca Și moartă. 

Dacă asta era soarta ei, mai bine își asuma riscul Și fugea. 

Era o nebunie să se gândească la cât de repede se poate lua o decizie care 
să schimbe o viaţă, atunci când erai obligată să o faci. I se mai întâmplase o 
dată, cu mama ei. Se simţise la fel ca și acum. Devastată, îngrozită Și 
furioasă. 

Joey s-a îmbrăcat repede, schimbându-și halatul însângerat cu o pereche 
de blugi și un hanorac. Luându-și geanta de voiaj, Și-a făcut repede 
bagajele, punând doar lucrurile despre care nimeni nu ar fi observat că 
lipsesc. Restul, inclusiv poșeta Și toate actele de identitate, trebuiau să 
rămână în urmă. Altfel nu ar fi funcţionat. 

Și-a golit cutia de valori și Și-a băgat banii, drogurile și teancurile de 
bancnote de o sută de dolari în rucsac, îndreptându-se spre bucătărie, a luat 
un sac de gunoi, apoi s-a întors în sufragerie pentru a lua poșeta lui Mae. 
Tot ce adusese Mae cu ea — toate lucrurile de pe podea, inclusiv telefonul ei 


— a intrat în sacul de gunoi, pe care Joey avea să-l azvârle undeva departe de 
aici. A aruncat o privire în jur, asigurându-se că nu-i scăpase nimic, apoi a 
așezat totul în capul scărilor. După care Și-a pus parka și cizmele. 

Odată ce a aprins focul, nu mai avea timp să își pună echipamentul de 
iarnă. Drew spusese mereu că șemineul nu era conform normelor, că era 
plin de crăpături Și de igrasie periculoasă. Înainte ca el și Simone să plece 
la Vancouver, o avertizase din nou pe Joey. 

— Niciodată, niciodată să nu faci focul acolo, dacă nu vrei să dai foc la 
casă, îi zisese el. 

Acum chiar avea de gând să dea foc la casă. 

Nu existau lemne de foc, dar era în regulă. Știa din timpul petrecut în 
Maple Sound că își putea arde cărțile foarte bine. Una câte una, Și-a golit 
rafturile, aruncând carte după carte în vatră până când a făcut un teanc care 
avea aproximativ dimensiunea câtorva bușteni. Nu avea nevoie ca focul din 
Șemineu să dureze, avea nevoie doar să pornească. Apoi a aruncat mai 
multe cărţi pe podea, împrăștiindu-le prin sufragerie ca pe niște nuferi. Și-a 
reamintit că era doar hârtie. Le putea înlocui. O mai făcuse Și înainte. 

În baie, a deschis dulăpiorul cu medicamente și a scos o sticlă cu 
dizolvant pentru lac de unghii pe care o cumpărase de la magazin cu câteva 
luni în urmă. Era acetonă Și era aproape plină. Acetona este inflamabilă; 
așa scria chiar pe sticlă. Textul cu litere mici de pe etichetă spunea clar că 
dizolvantul pentru lac de unghii nu trebuie folosit niciodată în apropierea 
unei flăcări deschise, cum ar fi o lampă de veghe sau orice obiect care 
produce scântei, deoarece vaporii se pot aprinde. 

Nu era vorba atât de mult despre lichid, cât despre vaporii pe care îi 
producea. 

A luat chibriturile pe care le folosea pentru lumânări Și le-a băgat în 
buzunar, apoi a extras unul dintre prosoapele de mână de pe suportul mic de 
lângă chiuvetă înainte de a ieși din baie. A deschis sticluţa cu dizolvant Și a 
așezat-o pe podea, lângă Mae. Mirosul acetonei era distinct, dar nu era nici 
pe departe suficient pentru a acoperi mirosul de sânge. 

Mai era un singur lucru de făcut. 

Cu grijă, Joey i-a scos inelul din buric lui Mae. De asemenea, i-a scos 
cerceii, ceasul Și brăţara. Apoi, Și-a desfăcut colierul. 

S-a uitat pentru ultima oară la pandantivul cu rubin și diamante. Poate că 
acesta era motivul pentru care îl păstrase în toți acești ani. Poate că acesta 


era motivul pentru care se simțea obligată să îl poarte, când ar fi putut cu 
ușurință să îl vândă sau să îl arunce. Poate că, într-un fel, Știa că lucrul care 
o distrusese ar fi putut fi, de asemenea, cel care urma să o salveze, 
permițându-i să scape din această viaţă, una care fusese plină doar de 
violenţă, traume Și moarte. 

Aplecându-se, a prins lanţul în jurul gâtului lui Mae. Nu a fost ușor. 
Degetele îi erau alunecoase din cauza sângelui. După ce colierul a fost 
prins, Și-a Șters mâinile pe prosop Și l-a aruncat în vatră. 

— Cred că tu mi-ai spune că este în regulă, a spus Joey în liniște. Îţi 
mulțumesc pentru că ai fost prietena mea, Mae. 

A auzit un zgomot mic Și a tresărit. Nu era nimic, doar un scârțâit al 
casei, dar fiecare sunet pe care îl auzea i se părea că era Vinny care se 
întorcea. 

Era timpul să plece. 

Stând în faţa șemineului, a inspirat adânc, a aprins un chibrit Și l-a 
aruncat peste cărţi. Încă unul și încă unul, până când focul din vatră a 
început să crească încet. Apoi s-a îndepărtat ȘI a așteptat. 

Nu avea de unde să știe dacă va funcționa. Dar dacă ar funcționa Și 
întregul apartament de la subsol ar lua foc, atunci toată lumea ar crede că 
așa a murit Joey. Vinny sigur că nu avea de gând să conteste asta. De ce ar 
fi făcut-o? Incendiul ar fi distrus toate dovezile că el o omorâse pe Mac, că 
fusese vreodată aici. Oricât de nebun ar fi fost, ea îi făcea o favoare. 

Mae avea să fie dată dispărută. Nimeni nu ar fi căutat-o. Și dacă, dintr-un 
motiv oarecare, Și-ar fi dat seama că în incendiu a fost într-adevăr cadavrul 
lui Mae, atunci ar fi știut că Joey era cea dispărută. În afară de banda Blood 
Brothers, nu ar fi fost nimeni care să o caute. Asta era șansa de care trebuia 
să profite. 

Focul a început să ia amploare. Și când a văzut sticla de acetonă 
aprinzându-se brusc, flăcările pornind în sus Și cuprinzând canapeaua, apoi 
pe Mae, Joey a luat-o la fugă. 

La ora trei Și jumătate dimineaţa, tramvaiul era pe jumătate plin, ceea ce 
ar fi fost neobișnuit în orice altă noapte din an. 

— La mulţi ani! a spus un tip beat care stătea vizavi de ea. 

Băuse ceva dintr-o sticlă ascunsă într-o pungă de hârtie maro Și se uita la 
ea cu ochi albaștri Și injectați. 


— La mulți ani! 

Mâna lui Joey s-a dus la gât, degetele căutând pandantivul, dar acesta nu 
mai era acolo. 

Zece minute mai târziu, a tras de cablul de deasupra capului. Şoferul a 
oprit pentru a o lăsa să coboare, iar ea Și-a ridicat geanta Și rucsacul plin de 
bani Și droguri Și a coborât în frigul îngheţat. Probabil că singurul lucru 
bun care se putea spune despre iernile din Toronto era că lacul nu mirosea 
urât. Era o nebunie să se gândească la faptul că, atunci când era mică, intra 
în apă de pe plaja aflată nu departe de aici, ea și Ruby în costume de baie 
asortate, Joey dorindu-și toate curbele pe care le avea mama ei Și care îi 
făceau pe taţi să se holbeze cu nostalgie și pe mame să se holbeze cu 
invidie. 

Acum se afla în zona cunoscută sub numele de Motel Strip Și a început 
să meargă pe jos. Pentru că era sărbătoare, la fiecare motel pe lângă care 
trecea era aprins semnul — NU AVEM CAMERE, până când, în cele din 
urmă, a ajuns la unul care putea avea o cameră disponibilă. 


HOTEL RAINBOW 

Holul era cald când a intrat, iar întregul spațiu mirosea a iarbă. 
Funcţionarul drogat abia dacă i-a adresat un cuvânt în timp ce îi strecura un 
formular pe birou pentru ca ea să-l completeze. Din CD-playerul său se 
auzea trupa Tragically Hip, iar ani mai târziu, melodia „Bobcaygeon” îi va 
aminti mereu de noaptea în care murise Mae. Pentru că nu a fost vorba doar 
de Mae. 

Joelle Reyes murise Și ea. 

— Mi-am pierdut cartea de identitate, a spus Joey, strecurând formularul 
înapoi la funcționar, gol, împreună cu patru bancnote de 50 de dolari uzate. 
Mi-am pierdut Și cartea de credit. 

— Nicio problemă. Funcţionarul s-a arătat imperturbabil în timp ce băga 
banii în buzunar. Dar va trebui să plătiți în avans. Câte nopţi? 

— Hai să zicem o săptămână. 

I-a spus suma totală, iar ea i-a plătit în numerar. El i-a înmânat cheia 
camerei. Așa cum se întâmpla în majoritatea acestor moteluri vechi, era o 
cheie de alamă adevărată pe un breloc. Curcubeul de plastic era atât de uzat 
încât culorile abia se mai distingeau. 


— Nu este inclusă curăţenia, a spus funcţionarul, ceea ce i-a spus că 
întreaga tranzacţie era neoficială, dar ea nu a avut nimic împotrivă. 

— Este curat? a întrebat. 

A ridicat din umeri. 

— Depinde ce înţelegi tu prin curat. 

Pe pat era o cuvertură în culorile curcubeului, iar draperiile erau asortate, 
în aceleași culori stridente. Dar așternuturile miroseau a detergent, baia 
mirosea a înălbitor, iar televizorul funcționa. 

Joey a dat un telefon, gândindu-se că era o Șansă de cincizeci la cincizeci 
ca el să fie încă treaz la patru dimineaţa. Era, Și deși a fost surprins să audă 
de ea, a fost de acord să vină la motel. Tocmai ieșea de la duș când a auzit 
o bătaie ușoară. A verificat vizorul, apoi a deschis ușa. 

Camera a părut mai mică în clipa în care bărbatul cel solid a intrat 
înăuntru. 

— Ce cauţi aici? a întrebat Chaz, uitându-se în jur. Individul ăla doarme 
la tine acasă sau ceva de genul ăsta? 

Se referea la Drew, bineînţeles. 

— Nu, a spus Joey. A plecat. Nu-l voi mai vedea niciodată. 

De îndată ce a rostit cuvintele, a simţit o mână imaginară înfășurându-i 
inima ȘI strângând-o. 

A luat loc pe pat. Chaz s-a așezat lângă ea Și s-a aplecat să o sărute. Ea 
Și-a pus o mână pe pieptul lui. 

— Îmi pare rău, nu pot. 

— Credeam că am venit să... 

— Plec din Toronto, a spus ea. Și am nevoie de ajutorul tău. Am nevoie 
de un nou act de identitate Și am nevoie de ajutorul tău ca să scap de astea. 

A luat rucsacul, l-a deschis Și 1-a arătat ce era în înăuntru. 

— [isuse Hristoase, a spus Chaz. De unde naiba i-ai luat? 

— E mai bine să nu știi. A scos cărămida de pudră albă și a așezat-o pe 
patul dintre ei. Nu știu cât valorează asta, dar sunt sigură că e mult. Și ţi-o 
voi da, în schimbul unui permis de conducere, a unui certificat de naștere 
Și, dacă e posibil, a unui pașaport. 

Chaz s-a uitat la droguri, apoi la ea. 

— Joey, ce ai făcut? a întrebat el cu blândeţe. 

— Vei afla în curând, a spus ea. Dar tu ești singura persoană în care pot 


avea încredere. Nu pot rămâne aici, Chaz. Ştiu că ai un văr care se ocupă cu 
niște chestii de pe internet. Dacă îl poți convinge să se debaraseze de asta, 
atunci puteți împărți banii. Am nevoie doar de un act de identitate. Trebuie 
să părăsesc ţara. 

— Vorbești serios? Chaz o privea de parcă Și-ar fi pierdut minţile. Vrei 
să-l sun pe Reggie? 

— Ai dreptate, îți cer să faci prea multe. A fost o prostie. Voi arunca 
totul la toaletă. 

A luat cărămida Și s-a ridicat în picioare, dar înainte de a ajunge la baie 
Chaz a spus: 

— Așteaptă. Dă-mi-o mie. O să văd ce pot face. 

Apoi a oftat Și s-a frecat pe faţă. 

— La naiba, Joey. N-aș face asta pentru nimeni altcineva. 

Trei zile mai târziu, Chaz s-a întors la motel, după ce i-a procurat ceea ce 
îi ceruse. Nu părea fericit. 

— Toată lumea de la Cherry te plânge. Vor organiza o mică slujbă de 
comemorare în acest weekend. 

— Îmi pare rău, a spus ea. Chiar îmi pare rău. A ezitat. N-ai de gând să 
mă întrebi cine a murit în incendiu? 

A scuturat din cap și s-a așezat pe pat. Salteaua s-a scufundat sub 
greutatea lui. 

— Cu cât știu mai puţin, cu atât mai bine. 

— N-o să mă întrebi dacă am omorât-o? 

— Dacă ai făcut-o, ai avut motivele tale și asta nu ar schimba ceea ce 
simt pentru tine, a spus el liniștit. Dar știu că nu ai făcut-o. 

S-a așezat lângă el și l-a luat de mână. 

— AȘ putea să vin cu tine, știi? a spus Chaz. Nu trebuie să faci asta 
singură. 

— Nu poți veni acolo unde mă duc eu. Joey Și-a sprijinit capul de braţul 
lui. Dar nu-ți pot spune cât de bucuroasă sunt că ne-am întâlnit. 

Nu s-a uitat la ea în timp ce i-a dat actele. Numele de pe permisul de 
conducere și de pe certificatul de naștere era Paris Aquino. 

Joey s-a încruntat. 

— Paris? Aquino era în regulă, dar ea spera la un prenume mai banal. Nu 
seamănă deloc cu mine. 

— Seamănă destul de mult cu tine. Chaz a ridicat din umeri. Va trebui să 


te mulțumești cu ea. Ştii cât de greu a fost să găsești un permis de 
conducere Și un certificat de naștere pentru o filipineză apropiată de vârsta 
Și înălțimea Ta? 

A scanat datele de pe permis. Vârsta era destul de apropiată; zilele lor de 
naștere erau în același an Și la doar două luni distanţă. 

— Nimeni nu va crede că sunt eu. Îţi poţi da seama după faţa ei că este 
mai solidă decât mine. 

— Tocmai de aceea va funcţiona, a spus Chaz. Uită-te la dată, permisul 
de conducere a expirat acum o lună. Când te duci să îl reînnoiești, adu 
certificatul de naștere. Dacă te întreabă, spune-le că ai slăbit. Poţi să-ți faci 
o nouă fotografie. 

Și apoi, după ce primeşti noul permis, poţi să te duci să faci o altă 
fotografie când soliciți un pașaport. 

Joey Și-a amintit când Tita Flora a mers să-și facă un nou pașaport. A 
trebuit să-și facă două fotografii și medicul ei de familie a trebuit să 
semneze pe spatele ambelor fotografii, pentru a-i confirma identitatea. 

— Dar nu voi avea nevoie de cineva care să certifice că sunt eu? Și de 
unde știu că această Paris nu avea deja un pașaport? 

— Asta nu este fără riscuri, Joey. Chaz i-a pus în mână o bucată de hârtie 
cu un nume Și un număr de telefon. Individul ăsta este un prieten al lui 
Reggie Și lucrează la biroul de pașapoarte. Așteaptă un telefon de la tine, 
ştie că numele tău este Paris. Anunţă-l în ce zi Și la ce oră vii, iar el se va 
asigura că el este cel care te va ajuta. 

S-a uitat fix la noul ei act de identitate. Paris. Nu i se potrivea deloc. Dar, 
așa cum a spus Chaz, va trebui să funcționeze. 

— Mulţumesc, a spus ea. 

— Nu-mi mulțumi mie, a spus el. Ai plătit mult prea mult pentru asta. 
Valoarea de stradă a acelei cocaine este de aproximativ 100.000 de dolari. 
Un act de identitate fals te-ar fi costat cel mult câteva mii. 

S-au ridicat amândoi în picioare. Ea s-a întins spre el Și Și-a apăsat faţa 
pe pieptul lui, permiţându-și pentru ultima oară confortul braţelor lui în 
jurul ei. Inima îi bătea cu putere. Din afară nu ai fi putut să o observi. 

El a sărutat-o pe creștet. 

— Era cât pe ce să spun că ne mai vedem cândva, dar nu o să se mai 
întâmple asta, nu-i așa? 

— Nu, a răspuns ea cu o voce înăbușită. 


— Ai grijă de tine, Joey. 

Chaz a mai ţinut-o în braţe o clipă, apoi a dispărut. 

O oră mai târziu, a trecut pe la recepție pentru a lăsa cheia. Același 
funcționar era acolo și, la fel cum nu-i ceruse niciodată să semneze nimic 
când se cazase, nu era nimic de făcut acum că ea pleca. Se auzea din nou 
„Bobcaygeon” de la Hip. 

— Mult noroc, a spus el. 

— De ce? a întrebat ea. 

— Pentru că fugi de ceva. 

Nu fug de ceva, s-a gândit ea, în timp ce lua un taxi în faţa motelului. 

Fug spre ceva. 

Acum era Paris. 


PARTEA A IV-A 


Să nu crezi că nu am trecut prin aceeași situa ție. 


Lauryn Hill 


Capitolul 33 


Paris se obișnuiește încet-încet cu modul de a vorbi al avocatului ei, dar 
cea mai importantă calitate a lui Sonny Everly este că nu-i spune niciodată 
altceva decât adevărul. Elsie avea dreptate că omul este un nemernic 
absolut, dar cel puţin este nemernicul lui Paris. 

Încă nu au o dată a procesului ȘI, conform lui Sonny, ar putea dura un an 
sau mai mult. 

— La un caz atât de important, procurorul nu se grăbește, spune Sonny, 
strângându-și documentele în servietă. Nu-și pot permite să fie neglijenți. 

— Nu putem cere un proces rapid? întreabă ea în timp ce îl conduce spre 
ușă. Nu vreau să stau în limbo un an. 

— Deci vrei să ajungi mai repede la închisoare? întreabă Sonny. Nu e 
cazul să-ți dorești un proces rapid, nu în situaţia ta. Orice se poate întâmpla 
ȘI nici noi nu ne putem permite să fim neglijenţi. Între timp, întoarce-te la 
muncă. Invită-ți prietenii la tine. Meditează. Fă-ţi unghiile. Fă orice le place 
femeilor să facă. 

— Femeilor ca mine? Paris oftează. De fiecare dată când mă gândesc că 
s-ar putea să te plac, Sonny, tu îmi amintești de ce nu o fac. 

El zâmbește. 

— O să mă iubeşti când vei fi liberă. Ai încredere în mine, bine? Nu m- 
am născut ieri. 

Nici Paris. 

Imediat ce deschide ușa, unul dintre fotografii care dădeau târcoale casei 
îi strigă o întrebare. 

— Hei, Sonny! Cum te simți să o reprezinți pe femeia care l-a ucis pe 
Prinţul din Poughkeepsie? 


— Voi, gândacilor, nu aveţi nimic mai bun de făcut? îl aude pe avocatul 
ei răcnind în timp ce se urcă în BMW-ul său. Du-te dracului! 

Ca să fim corecți, s-ar putea ca fotografii să nu aibă nimic mai bun de 
făcut. Paris înțelege cum vine asta. Nu Și-a dat seama cât de puțini prieteni 
avea până când nu s-a întâmplat totul. Cea mai mare parte a cercului ei 
social — dacă se putea numi așa — fusese cercul social al lui Jimmy Și, în 
afară de Elsie, niciunul dintre ei nu a mai dat de veste. 

Chiar Și Henry păstrează distanța acum, când conduce singur studioul. A 
încercat să se întoarcă la Ocean Breath pentru a preda cursul de Sunrise 
Hatha de la ora șase dimineaţa, dar o mulţime de gură-cască a așteptat 
toată dimineaţa în fața ușilor. I-a speriat pe membri și i-a enervat pe ceilalți 
instructori. 

Oriunde se ducea, era urmărită de fotografi. 

— Tubito, îmi pare rău, i-a spus Henry. Dar, în calitate de partener al tău, 
trebuie să-ţi spun că strici afacerea. 

Paris a lucrat mereu, de când a terminat liceul, Și nu este obișnuită să 
stea toată ziua. În acest moment, cărțile și televizorul sunt singurii ei 
tovarăși. Interesant este faptul că, în acest moment, nu este prea preocupată 
de Ruby. Faptul că Paris este acuzată de uciderea lui Jimmy este chiar de 
ajutor când vine vorba de mama ei, pentru că, dacă va fi condamnată, nu va 
mai avea bani pentru a plăti șantajul. Este în interesul lui Ruby ca Paris să 
fie achitată. Oricât de mult i-ar plăcea mamei sale să îi ruineze viața lui 
Paris prin dezvăluirea adevărului despre Mae, în cele din urmă, lui Ruby îi 
pasă mai mult de ea însăși. Și dacă mai există vreo speranţă de a-și 
recupera banii, Ruby va aștepta. 

Are impresia că a văzut tot ce era de văzut pe Netflix, Hulu și Prime, așa 
că Paris trece la Quan, căutând ceva diferit care să o facă să nu se mai 
gândească la asta. La categoria Emisiuni TV pe care le-am ales pentru tine, 
ea vede Prințul din Poughkeepsie Și zâmbește. Au toate cele zece sezoane, 
ceea ce făcea parte din înţelegerea pe care Jimmy a făcut-o cu ei. Continuă 
să deruleze, apoi se oprește când vede că au adăugat un nou serial. 

Doar că nu este ceva nou. La fel ca și omologii săi Dateline $120|20, 
Criminalii există de mult timp. Era difuzat pe vremea când ea era în liceu 
ȘI, evident, nu duce lipsă de criminali, pentru că încă se mai fac episoade 
noi Și astăzi. Fiecare episod de o oră este o reconstituire dramatică a unui 
caz de crimă din viaţa reală, iar opt sezoane ale emisiunii vechi de treizeci 


de ani sunt acum difuzate pe Quan. 

Paris s-a uitat la Criminalii o dată. Doar n-or avea episodul cu Ruby 
Reyes? 

În noaptea în care a fost difuzat pentru prima dată, băieţii erau deja în 
pat. Tita Flora schimbase tura la spital ca să fie acasă să se uite la el. Tito 
Micky a făcut popcorn. Chiar Și Lola Celia, care în mod normal era în 
camera ei la ora nouă, rămăsese trează Și se instalase în balansoarul ei când 
a început să se audă cântecul de început al emisiunii. 

Joey stătea pe podeaua din sufragerie, cu spatele lipit de perete. Când 
naratorul a anunţat episodul cu vocea sa amenințătoare, cu cadenţa sa lentă 
Și dramatică, a fost de-a dreptul suprarealist. 

— În seara asta... Criminalii prezintă... „Ruby Reyes... Vine Regina de 
Gheaţă”. 

De la bun început, mătușa și bunica ei nu au fost de acord cu actriţa care 
a fost aleasă să o interpreteze pe Regina de Gheaţă. 

— E prea frumoasă ca să fie Ruby, a spus Tita Flora, de cel puţin trei ori. 
Nu este realist. 

— Ni Filipina siya, a mormăit Lola Celia, de cel puțin patru ori. Ea nu 
este nici măcar filipineză. 

Joey era atât de consumată de emisiune, încât nu a ascultat ce spuneau 
decât pe jumătate. A fost de acord cu bunica ei că Criminalii ar fi putut 
folosi măcar o actriţă filipineză. Dar mătușa ei se înșela pur și simplu. 
Deși femeia care o interpreta pe Ruby era foarte drăguță, îi lipseau carisma 
Și senzualitatea naturală cu care fusese înzestrată adevărata Ruby. În cel mai 
bun caz, era o versiune de desen animat a Reginei de Gheaţă, iar în opinia 
lui Joey, mama ei era mult mai frumoasă. 

Tito Micky s-a bucurat din plin de acest episod. A împărțit popcornul ca 
Și cum Criminalii ar fi fost o emisiune de divertisment, ca și cum Ruby nu 
ar fi fost parte din familie Și fiica ei nu ar fi stat în aceeași sufragerie, 
încremenită când își vedea mama portretizată la televizor în ochii lumii. 
Copiii de la liceul ei începuseră în sfârșit să uite cine era mama lui Joey, iar 
acum această emisiune stupidă de televiziune avea să le reamintească. 

În timp ce se uitau la film, a fost surprinsă că, în ciuda dramatismului 
exagerat ȘI a vocii aproape comice Și premonitorii a naratorului, Criminalii 
a reușit să obţină o mulţime de detalii despre Ruby și Charles Baxter. S-au 
întâlnit pentru prima dată la cafeneaua Second Cup de lângă bancă, o 


„întâlnire întâmplătoare” care nu a fost deloc întâmplătoare. Ruby a făcut 
prima mișcare. 

Charles a promis că-și va părăsi soţia pentru ea. lar Ruby a trecut 
neanunţată pe la el pe acasă în noaptea crimei, după ce Charles a pus capăt 
relaţiei lor pentru a treia sau a patra oară. 

Unde a greșit emisiunea Criminalii a fost în privinţa relației dintre Ruby 
Şi copilul ei. În scopul de a păstra secretă identitatea fiicei lui Ruby, serialul 
a schimbat numele lui Joey în Jessie. În scena în care Jessie se întâlnește cu 
Ruby în închisoare, chiar înainte de proces, schimbul de replici este descris 
ca fund plin de iubire. 

În realitate, fusese complet altceva. 

x kK k 

Trecuseră aproape două luni de când Joey nu-și mai văzuse mama Și 
fusese șocată să vadă că Ruby părea mai în vârstă. 

Ea și Deborah stăteau la o masă în camera vizitatorilor când Ruby a fost 
adusă de un gardian al închisorii. Salopeta portocalie atârna pe ea. Avea 
părul unsuros, legat într-un coc. Avea riduri pe frunte care nu existau 
înainte. Arăta de parcă ar fi îmbătrânit cu zece ani. 

Lui Joey îi venea să plângă. Ea făcuse acest lucru, ea era motivul pentru 
care mama ei era aici, arătând ca o criminală. Totul fusese din vina ei. 

— Este în regulă, a șoptit Deborah, ca și cum i-ar fi simțit angoasa. Te 
descurci. 

Când Ruby a ajuns la masă, a văzut expresia de pe faţa lui Joey și a 
pufnit. 

— Se pare că toată grăsimea pe care am pierdut-o eu, ai câștigat-o tu. 
Cel puțin am ajuns în sfârșit la greutatea dorită. 

— Arăţi bine, mamă, a spus Joey, cu o voce timidă, dar mama ei își 
pierduse deja interesul. 

— Cine e? 

Ruby a privit-o pe Deborah cu o sprânceană ridicată, scrutând-o pe 
asistenta socială din cap până în picioare. 

Deborah s-a prezentat, dar nu i-a întins mâna. La intrare li s-a spus că nu 
este permis niciun contact fizic, cu excepţia unei scurte îmbrățișări la 
începutul Și la sfârșitul vizitei. 

— Deci tu ești cea care are grijă de fata mea, a spus Ruby. 

— Fac tot ce pot, dar Joelle se descurcă destul de bine să aibă grijă de ca 


însăşi. 

Deborah a arătat spre o masă aflată la câțiva metri distanță. 

— Joelle, o să rămân acolo, bine? Nu te grăbi. 

— Ei bine? i-a spus Ruby lui Joey când asistentul social a plecat. 
Îmbrățişează-mă, hai, Joelle. 

Joey Și-a înfășurat strâns braţele în jurul mamei sale. Putea să simtă 
toate oasele din spatele femeii. 

Ruby s-a îndepărtat pentru a o examina. 

— Uită-te la tine. Ești ca un porcușor. 

S-au așezat vizavi una de cealaltă. Sala vizitatorilor era pe jumătate 
plină, erau iubiți Și soţi și câţiva bebeluș: gălăgioși. O durea pe Joey când 
se gândea că mama ei era aici de peste Șapte săptămâni Și nimeni altcineva 
în afară de avocatul ei nu venise să o viziteze până acum. 

— Cum e la școală? a întrebat Ruby. 

Copiii nu vorbesc cu mine. 

— Bine. 

— Ce mai face Tita Flora? 

— Bine. 

— Vorbește mai tare, nu te aud. 

— E bine, a spus Joey, mai tare, Nu o văd prea des. Lucrează tot timpul. 

— A făcut pe îngâmfata Și a vorbit urât despre mine? Privirea lui Ruby 
era fixată pe faţa lui Joey. Pun pariu că nu poate să tacă. O căţea care crede 
că 1 se cuvine orice. 

— Nu a spus nimic despre tine. Niciun cuvânt. 

Era o minciună necesară. Mama nu ar fi vrut să știe lucrurile pe care le 
spusese sora el. 

— Oh. Umerii lui Ruby s-au relaxat. Era greu de spus dacă era ușurată 
sau dezamăgită. Dar cum rămâne cu Maple Sound? Îţi place acolo? 

— Nu. 

— Ce zici de Tito Micky? Vocea mamei ei a coborât o treaptă. Te 
deranjează? 

Joey 1-a întâlnit privirea mamei. 

— Nu chiar. 

Pentru o clipă au tăcut. Joey a aruncat o privire spre Deborah, care avea 
întinsă pe masa din faţa ei o revistă pe care nu o citea. I-a zâmbit asistentei 
sociale, pentru a-i da de înţeles că totul era în regulă. Deborah i-a răspuns 


cu un zâmbet. 

— Nu-mi place femeia aia, a spus mama ei, urmărind cu ochii îngustați 
privirea lui Joey. Nu-mi place cum se uită la mine. Mă judecă. Ce i-ai spus? 

— Nimic. 

Și tu mai taci din gură, Deborah este perfectă. 

— Mută-ţi scaunul mai aproape, a spus Ruby, iar Joey Și-a mutat 
scaunul preţ de câțiva centimetri. Mama ei s-a aplecat. Ascultă, vreau să 
vorbesc cu tine despre proces. Știi că trebuie să depui mărturie, nu-i așa? 
Procurorul general te consideră martor. 

Ea dă din cap. 

— Vreau să fii deșteaptă, Joey, a spus Ruby. Nu pot face nimic în 
legătură cu lucrurile pe care le-ai scris în jurnalele tale, pentru că acum sunt 
dovezi Și toată lumea le-a citit deja. Am fost supărată o vreme, dar înţeleg 
că ai fost necăjită când ai scris acele lucruri, nu mai sunt supărată, bine? 

Bineînţeles că nu ești supărată. ESti furioasă. 

— Chiar mi-ai stricat ploile, dar încă mai poți repara asta, bine? Trebuie 
să repari asta. Pentru mine Și pentru noi. Înţelegi asta, nu-i așa, iubito? 

— Cum o repar? a întrebat Joey. 

Ruby s-a întins să-i apuce mâinile, apoi s-a oprit când agentul 
corecțional din apropiere a clătinat din cap. Joey s-a uitat în jos la masă. 
Unghiile mamei sale, de obicei lungi Și vopsite în roșu, erau goale și roase 
până la carne. 

— Când vei depune mărturie, a spus Ruby, vreau să precizez foarte clar 
că Charles îţi făcea... rău. Ai spus o mulțime de lucruri în jurnalele tale, dar 
singurul lucru despre care nu ai scris a fost ceea ce îţi făcea Charles. 

Pentru că nu puteam să scriu despre asta. Să scriu despre asta mă face 
să retrăiesc ce am pățit. Să scriu despre asta în jurnalul meu înseamnă că a 
fost cu adevărat o experienţă pe care am trăit-o. 

Joey a privit-o fix pe mama el. 

— Ştiai, mamă? a întrebat ea cu blândeţe. Știai ce făcea Charles? 

— Of, oprește-te. Ruby a fluturat o mână. Nu am Știut cu adevărat, 
bine? Nu-mi amintesc să-mi fi spus nimic despre asta. Cum aș putea să știu 
ceva dacă tu nu-mi spui? 

Pentru că ai fi dat vina pe mine dacă aș fi făcut-o. 

— Nu am știut nimic sigur până în acea noapte. Ruby vorbea cu emfază, 
ca ȘI cum ar fi spus acest lucru cuiva care nu o cunoștea. Am fost șocată. 


— Nu știu dacă pot vorbi despre asta, a spus Joey. Cu voce tare, vreau să 
spun. În instanţă. 

— Dar îţi făcea rău. Mama ei a înclinat capul. De ce nu vrei să spui 
tuturor că îţi făcea rău? 

Pentru că nu doar că-mi făcea rău, mă viola. Și nu pot să spun asta cu 
voce tare fără să mă simt violată din nou. 

— Iubito, dacă le spui Juraților despre Charles când depui mărturie, mă 
ajuţi, înţelegi? Faţa mamei sale este la câțiva centimetri de a ei, iar vocea ei 
are volumul unei șoapte de scenă. Pentru că atunci juriul va înţelege de ce 
am făcut ceea ce am făcut. Sunt mama ta Și am făcut-o pentru a te proteja. 
Acest lucru este extrem de important pentru apărarea mea. Dacă nu le spui 
despre Charles, voi merge la închisoare pentru totdeauna. Și atunci tu unde 
o să rămâi? Blocată în Maple Sound. S-ar putea să fac doar șase luni pentru 
acuzaţia de abuz asupra copilului, ies mai repede pentru bună purtare și 
dacă urmez un rahat de program. Şase luni, Joey, și apoi vom fi din nou 
împreună. Nu vrei să ies de aici? 

Nu Știu. 

— Tubito, te rog, a spus Ruby. Trebuie să faci asta, bine? Trebuie să spui 
toate lucrurile rele pe care ţi le făcea Charles. Să nu te abțu. Spune-le totul. 

Deci, acum vrei ca toată lumea să audă, acum că te ajută pe tine. 

Cu o voce blândă, Joey a spus: 

— Ştii că nu a fost singurul, mamă. 

Ruby a răsuflat adânc. 

— Eşti supărată pe mine. E în regulă. Îmi pare rău, bine? Îmi pare rău. 
Am avut câțiva iubiți răi. Dar putem vorbi despre asta după ce ies din 
închisoare. Deocamdată, trebuie să rămânem concentrate. Doar Charles, 
bine? Trebuie să le spui în mod special despre Charles. Promite-mi, Joey, 
altfel voi muri în închisoare. Și îţi garantez că nu vei putea trăi cu asta. 

Probabil că partea asta era adevărată. 

Joey își iubea mama. Chiar o iubea. Ajunsese să înţeleagă că mama ei 
făcuse tot ce putuse, având în vedere cine era propria ei mamă. Mama lui 
Joey a avut Și ea o mamă rea. 

— Joey! Ruby s-a uitat la ea. Dacă mă iubeşti, vei face asta pentru mine. 
Măcar atât poți face. 

Joey a luat o decizie. 

— Bine, mamă, a spus ea. O să le spun. 


Mama ei a lăsat să iasă o respirație lungă. 

— Bravo, fata mea cea bună, a spus ea, cu faţa frântă într-un zâmbet 
triumfător. Știu că te vei descurca de minune. Nici câteva lacrimi n-ar strica. 
Vinde povestea cu adevărat, bine? 

— Bine, a spus Joey. Te iubesc. 

Spune-mi Și tu mie că mă iubești. Te rog. Spune-o măcar o dată. Ruby s- 
a așezat pe scaun ȘI Și-a încrucișat braţele la piept. 

— Am să te cred când o să faci asta pentru mine. 

Iubire condiționată, singura pe care o cunoștea mama el. 

x kK x 

Paris găsește, în sfârșit, episodul lui Ruby din Criminalii. Este în 
sezonul 7, episodul 12. În ciuda bunului simţ care îi spune că vizionarea 
acestui episod nu îi va oferi distracţia pe care o caută, apasă play Și se 
instalează pe canapea. 

Cu siguranță Ruby nu a văzut niciodată acest episod și nici filmul 
groaznic făcut pentru televiziune despre ea, intitulat The Banker s Mistress 
(Amanta bancherului), care a fost difuzat un an mai târziu. Dar trebuie să 
ştie că există Și nu are nicio îndoială că le-ar uri. În Evanghelia după Ruby 
Reyes, cel mai grav păcat nu este crima, ci faptul că și-a spălat rufele 
murdare în public. 

Prima dată când Joey a învăţat această lecţie, avea șase ani. Ea și Ruby 
tocmai plecaseră de la o întâlnire cu învăţătoarea lui Joey, care era 
îngrijorată că adoarme în clasă. Când doamna Stirling a întrebat-o pe Joey 
de ce era atât de obosită, Joey a spus că prietenul mamei sale dormise la ea 
Și că cei doi făcuseră zgomot toată noaptea. 

După întâlnire, Ruby a trântit ușa mașinii Și a ieșit pe aleea școlii. Când 
au oprit la un semafor roșu, s-a întins Și a ciupit-o de braţ pe Joey. Durerea 
a fost bruscă Și ascuţită, iar Joey a tipat. 

— Niciodată, niciodată să nu vorbești despre viețile noastre, a Șuierat 
mama ei. Ce se întâmplă acasă rămâne între noi, ai înţeles? 

— Dar doamna Stirling m-a rugat, a spus Joey. lar noi trebuie să spunem 
adevărul. 

Ruby a ciupit-o de mai multe ori, până când Joey a început să plângă. 

— Adevărul este orice îți spun eu că este, a spus mama ei. M-ai făcut de 
râs. Să nu mai faci asta niciodată. 

De la o vârstă fragedă, noţiunea de adevăr a fost întotdeauna un concept 


fluid pentru Joey. Puteai să iei o poveste complet adevărată, să omiți câteva 
detalii-cheie ici și colo, să diminuezi anumite fapte în timp ce le evidenția: 
pe altele și să te trezești cu o narațiune complet diferită. Era povestea tot 
adevărată? Da. Era doar o expresie diferită a adevărului, concepută pentru a 
spune povestea într-un anumit mod pentru a obține o anumită reacție. 

Nu doar oamenii răi făceau asta, ci Și oamenii buni. 

În dimineaţa de după ce s-a întâlnit cu mama ei în închisoare, Deborah a 
dus-o pe Joey să se întâlnească cu procurorul general pentru a se pregăti 
pentru mărturia sa. Madeline Duffy (prietenii mei îmi spun Duffy) era o 
doamnă drăguță, așa cum a spus Deborah, dar dură. A pus-o pe Joey să 
parcurgă evenimentele din noaptea uciderii lui Charles de o duzină de ori, 
făcând-o să le repete întruna, ajustându-și întrebările pentru a obţine cel 
mai bine răspunsul pe care îl dorea. Apoi a pus la punct răspunsurile lui 
Joey până când totul a fost formulat exact așa cum avea ea nevoie pentru un 
impact maxim. 

— Bine, ultima dată, a spus Duffy. În mod normal, Joey nu s-ar fi simţit 
confortabil să se gândească la un adult doar cu numele de familie, dar era 
atât de obosită, încât nu-și mai făcuse griji în privinţa asta. Ştiu că a fost o 
zi lungă Și sunt sigură că Deb este gata să plece. 

— Mătușa și unchiul lui Joelle vor fi aici în curând să o ia, a spus 
Deborah. Ar vrea să plece la drum înainte ca traficul să se înrăutăţească. 

— Nicio problemă. Duffy i-a aruncat un zâmbet lui Joey. Aproape am 
terminat. 

Deborah a mângâiat-o pe umăr pe Joey. 

— Trebuie să ies să dau un telefon, dragă. Pe urmă ies să-i întâmpin pe 
mătușa și pe unchiul tău când vor ajunge aici. 

Te rog să nu pleci fără să-ți iei la revedere. 

Deborah s-a aplecat și i-a vorbit la ureche: 

— Nu-ţi face griji, nu aș pleca niciodată fără să-mi iau rămas-bun. Eşti 
una dintre persoanele mele preferate. 

Te iubesc, Deborah. 

Când au rămas singure, Duffy Și-a dat jos pantofii cu toc Și s-a sprijinit 
de birou. 

— Bine, Joelle. Când îţi pun următoarea întrebare, vreau să te gândești 
la toți bărbaţii căsătoriți cu care a fost în relaţii mama ta Și cum s-a încheiat 
fiecare dintre aceste relații. 


— Toate s-au terminat prost. 

— Așa este, a spus Duffy. Și cel puţin doi dintre iubiții mamei tale, 
despre care Știm, erau pedofili. 

Nu era o întrebare, așa că Joey nu a răspuns. 

— Juriul va dori să Ştie care a fost starea de spirit a mamei tale în 
noaptea în care l-a ucis pe Charles Baxter. Așa că atunci când te voi întreba 
„De ce crezi că a făcut-o mama ta?” va trebui să dai un răspuns. Acesta va 
fi formulat ca o opinie, așa că este ocazia ta să spui exact ce crezi, bine? 
Așa că spune-mi. De ce crezi că a făcut-o? 

Joey se gândise mult la asta, iar răspunsul era greu de articulat. Mama ei 
îl înjunghiase pe Charles pentru că era furioasă Și nu-și putea controla 
comportamentul. Nu fusese o mamă protectoare în acea seară. Dar fusese 
vreodată? 

Adevărul era că în noaptea în care îl înjunghiase pe Charles, Ruby fusese 
geloasă. Şi Joey s-a întrebat, dacă situaţia lor ar fi fost inversă, ce ar fi spus 
Ruby? 

Și apoi i-a spus exact asta lui Duffy. 


Capitolul 34 


Când a pornit procesul lui Ruby la Toronto, Tito Micky a început să ţină 
o agendă în Maple Sound cu toate articolele din ziare despre acest caz. Era 
abonat la toate cele trei ziare importante din Toronto, iar albumul stătea tot 
timpul pe tejeheaua din bucătărie. Joey nu s-a uitat niciodată la el. În 
schimb, își petrecea cea mai mare parte a timpului în dormitor, citind. 

Atât Deborah, cât Și procuroarea au asigurat-o că numele ei nu va apărea 
nicăieri, deoarece era minoră, dar acest lucru nu a fost de mare ajutor. 
Oricine o cunoștea pe Ruby știa că avea o fiică. Ruby o prezentase 
întotdeauna pe Joey ca pe un accesoriu, etalând-o când dorea simpatie sau 
admiraţie pentru că era mamă singură și renunțând la ea dacă stabilea că 
Joey era o barieră în calea a ceva ce-și dorea. 

Cu două zile înainte de mărturie, era un pachet de nervi. Vorbise cu 
Madeline Duffy la telefon de două ori după prima lor întâlnire Și, deși se 
simţea pregătită, o speria să își imagineze feţele juraţilor. Duffy i-a explicat 
că sala de judecată va fi închisă pentru spectatori Și jurnaliști, dar asta lăsa 


totuși douăsprezece perechi de urechi în boxa juraților care ascultau fiecare 
cuvânt pe care îl spunea și erau atenți la felul în care îl spunea. 
Douăsprezece perechi de ochi îi vor observa limbajul trupului, expresiile 
faciale, lacrimile. 

Și mama ei ar fi fost acolo. Să se uite. 

— Nu uita că este în regulă să plângi, i-a spus Duffy în timpul ultimei lor 
convorbiri telefonice. Toată lumea din acea sală este de partea ta. Este 
important să exprimi ceea ce simți. 

Era exact același lucru pe care i-l spusese și mama ei, dar ceea ce Duffy 
nu Știa era că Joey fusese antrenată să nu plângă. Erau puține șanse ca a 
doua zi să fie capabilă să plângă. 

— Joelle, a spus o voce blândă, iar ea Și-a ridicat privirea Și l-a găsit pe 
Tito Micky în ușa dormitorului ei. 

Fusese atât de cufundată în romanul ei, încât nu auzise pașii unchiului ei 
venind pe hol. Era a treia oară când relua Și dacă mâine va veni de Sidney 
Sheldon, cartea ei preferată în mod absolut, care era despre o femeie căreia i 
se înscenează o crimă pe care nu a comis-o. Când, în sfârșit, iese din 
închisoare, devine o hoaţă profesionistă care călătorește prin lume, 
organizând jafuri îndrăzneţe, schimbându-și numele și înfățișarea ori de 
câte ori este nevoie. Bineînţeles că se răzbună pe cei care i-au făcut rău Și 
se îndrăgostește pe parcurs. 

— Vrei să vii cu noi în oraș? a întrebat Tito Micky. Activităţi de vară la 
YMCA. Trebuie să-i duc pe băieți. Să duc băieţi. După ce terminăm, poți să 
mă ajuţi cu cumpărăturile. Acum că o ajuţi pe Lola la gătit, vrea să o ajuţi 
la cumpărături. 

La lumina zilei, unchiul ei era doar un tip slăbănog cu o burtă 
proeminentă, nu un monstru care pândea în întuneric. Cu toate astea, era 
ultimul lucru pe care Și l-ar fi dorit Joey. Să fie singură în mașină cu Tito 
Micky? Nu, mersi. 

— După ce facem cumpărăturile, pot să te las la librărie. Și îţi voi da 
zece dolari pe care să-i cheltuiești acolo. Bună distracție, nu? 

Unchiul ei a încercat un zâmbet fermecător, expunând un rând de dinți 
pătați de tutun. 

Stai așa. Zece dolari? Era costul unei cărți noi Și ceva mărunțiș de pus 
la pușculiță. 

— Bine, a spus ea cu ezitare, ridicându-se în picioare. 


— Şi în timp ce tu ești la librărie, eu pot să mă duc la barul sportiv de 
peste drum. Este un meci de baseball și am făcut un mic pariu despre cine 
va câștiga. Tito Micky a făcut cu ochiul. Numai să nu-i spui mătușii. 

Câteva minute mai târziu, Joey stătea pe scaunul din față al break-ului 
unchiului ei, emoționată. Doar cei doi băieţi mai mari mergeau la YMCA în 
acea după-amiază, deoarece Carson avea stomacul deranjat. După ce băieții 
au fost lăsați acolo, ea și Tito Micky s-au îndreptat spre supermarket. Au 
terminat repede cumpărăturile, iar Tito Micky a pus carnea Și brânzeturile 
în lada frigorifică pe care o ţinea în portbagaj. Apoi s-au îndreptat spre 
strada principală. 

— De Crăciun, se pune un brad mare în piaţă. Tito Micky a tras pe un 
loc de parcare chiar în faţa librăriei. Are 30 de metri înălțime și îl aprind 
deodată. Sunt colindători Și o paradă a lui Moș Crăciun. Moș Crăciun. 
Întotdeauna îi luăm pe băieţi și bem ciocolată caldă. O să-ţi placă. 

Joey a simțit un junghi. Primul ei Crăciun fără mama ei. Nici măcar nu 
se gândise la asta. 

Unchiul Și-a deschis portofelul și a scos o bancnotă de zece dolari, iar 
vârfurile degetelor lui au atins-o inutil pe ale ei în timp ce i-o înmâna. l-a 
arătat cu degetul peste drum spre un bar sportiv numit Loose Goose. 

— Ne întâlnim aici la trei și patruzeci și cinci, bine? Trebuie să-i luăm 
pe băieţi la patru. 

Avea două ore întregi la dispoziție într-o librărie, cu zece dolari întregi 
de cheltuit. Era atât de ameţită, încât practic ţopăia. Au ieșit amândoi din 
mașină, iar Tito Micky s-a sprijinit de portiera din partea șoferului Și Și-a 
aprins o ţigară. 

Stând pe trotuar, Maple Sound era atât de diferit de mediul cu care era 
obișnuită Joey. Spre deosebire de Toronto, care era plin de oameni de toate 
rasele și religiile și care vorbeau multe limbi diferite, Maple Sound era atât 
de... omogen. Mama ei nu a înţeles niciodată de ce sora și cumnatul ei 
aleseseră să se mute într-un orășel la două ore spre nord, departe de 
diversitatea vieţii din oraș. 

— O să fii ca un pișat de câine pe zăpada albă, îi spusese Ruby atunci 
Titei Flora. O să urăști să trăiești acolo, iar ei o să te urască pe tine. 

Joey bănuia că unchiul și mătușa ei chiar urau locul acesta și putea să 
pună pariu că Tito Micky s-ar fi mutat înapoi în oraș într-o clipă dacă ar fi 
putut. Dar Tita Flora părea hotărâtă să rămână aici, fie și numai pentru a-i 


dovedi surorii ei că se înșela. 

În acel moment, însă, nimic din toate acestea nu mai conta. Când Joey a 
intrat în librărie, a inspirat adânc Și lung și a simţit o adevărată explozie de 
bucurie. Fiecare librărie, de pretutindeni, mirosea la fel. 

Mirosea ca acasă. 

Jason și Tyson erau înfometați când au ajuns acasă Și s-au îndreptat 
direct spre bucătărie pentru a mânca gustarea pe care bunica lor o pregătise 
pentru ei. Joey a pus cumpărăturile deoparte, în timp ce Tito Micky s-a 
întors afară. În momentul în care au intrat pe ușă, Tita Flora a bombănit 
nemulțumită de grămada uriașă de frunze pe care soţul ei o lăsase pe partea 
dinspre iaz a casei. Le greblase în acea dimineaţă, iar frunzele trebuiau să 
fie arse până când ea ajungea acasă de la serviciu. 

Joey a sărit pe scări cu cele două cărți noi. Librăria avea încă reduceri de 
două la zece dolari, iar proprietara — pe care o chema Ginny — își amintea 
de Joey de la prima ei vizită cu Deborah. 

— Ai avut noroc? 

— Nu mă pot decide, a spus Joey. 

Găsise două cărți pe care și le dorea — o altă carte de Stephen King, 
intitulată Lucruri prețioase, Și o carte de Scott Turow, un autor pe care nu-l 
citise încă, intitulată Presupus nevinovat — dar, cu taxa de vânzare, nu ar fi 
avut suficienţi bani pentru amândouă. 

— Pe care dintre ele mi-o recomandaţi? 

— Greu de ales, a spus Ginny cu un zâmbet. Ce-ai zice să le iei pe 
amândouă, iar eu nu-ți voi percepe taxa. 

Aceea a fost de departe cea mai bună zi a lui Joey în Maple Sound. În 
mod ciudat, a trebuit să-i mulţumească lui Tito Micky pentru asta. Toate 
ferestrele de la etaj erau deschise, iar ea putea simţi mirosul frunzelor care 
ardeau afară. Mirosea ca un foc de tabără, iar asta 1-a sporit fericirea. A 
împins ușa dormitorului ei. 

Carson, băiatul cel mai mic, care fusese lăsat acasă în acea după-amiază 
pentru că era bolnav, stătea în mijlocul podelei din dormitor. Era clar că se 
simţea mai bine, pentru că avea o foarfecă în mânuţa lui mică și tăia cu 
atenţie coperta cărţii „Și dacă mâine va veni”. Și dacă asta nu era destul de 
îngrozitor, în fața lui se afla o foaie mare de carton, peste care se aflau alte 
Șase coperţi tăiate, toate la rând. 


Nu, nu erau doar așezate pe carton. Pe covorul de foaia de carton era un 
stick galben și gros pe care scria ELMER'Ss. Vărul ei de patru ani le lipea, 
iar în jur erau împrăștiate cărțile în sine, dezbrăcate de coperţi, goale și 
expuse pe covor ca niște carcase de animale moarte. 

O furie necontrolată, ca niciodată până atunci, a umplut stomacul lui 
Joey. Ticălosul ăsta mic, care probabil că avea o sută de jucării cu care să se 
joace prin toată casa, care nu-și dorise niciodată nimic, care nu se simţise 
niciodată în nesiguranţă, care nu fusese niciodată obligat să mănânce 
margarină Și biscuiţi vechi la cină pentru că nu avea ce altceva să mănânce, 
îi distrugea cele mai de preţ bunuri. Cărțile. Singurele lucruri care aveau 
vreo valoare pentru ea, în afară de colier. 

Ar fi preferat ca el să distrugă colierul. Pentru asta l-ar fi iertat. 

— Ce faci? a întrebat Joey. 

Į se părea că nu era vocea ei, ci a altcuiva, cineva care era pe cale să 
explodeze. 

Carson nu a sesizat tonul ei. 

— Fac un poster pentru tine, Joey, a ridicat el privirea și a zâmbit. Îți 
place? 

Nu, nu-i plăcea. Nu-i plăcea deloc. 

Fără să stea pe gânduri, Joey a smuls cartea din mâinile verișorului Și l-a 
lovit, cât de tare a putut, peste faţă. 

Plesnitura a sunat foarte asemănător cu palma pe care i-o dăduse Lola 
Celia lângă iaz Și, Doamne ajută, a fost extrem de satisfăcător. Joey nu mai 
lovise pe nimeni până atunci Și, uau, se simţea minunat să arunce acea furie 
asupra cuiva. 

Dar, trei secunde mai târziu, regretul i-a înlocuit furia, văzând cum faţa 
micuță a lui Carson trecea de la șoc la durere și apoi, în cele din urmă, la 
teamă. Avea doar patru ani, avea poate jumătate din înălțimea ei, Și era total 
incapabil să riposteze. În timp ce Joey se uita la el, atât de mic și neajutorat 
Și atât de îngrozit de ea, s-a văzut pe sine. În acel moment, el era Joey, 
ghemuit pe podea. 

Și ea era Ruby. 

— Îmi pare rău, a Șoptit ea, în timp ce grozăvia a ceea ce făcuse i-a căzut 
direct în cap. Carson, îmi pare atât de rău. 

A făcut un pas spre el. El s-a îndepărtat în fugă de ea. Apoi a deschis 
gura Și a început să urle. 


Sunetul era îngrozitor, iar el nu se oprea. De fiecare dată când ea făcea 
un pas mai aproape, el ţipa mai tare, lacrimile veneau mai repede, iar fața 
lui devenea tot mai roșie. Obrazul unde îl plesnise era aproape maroniu. 
Joey a auzit-o pe Tita Flora strigând numele lui Carson de undeva din casă. 
Câteva secunde mai târziu, a auzit pași care tropăiau pe scări, în timp ce nu 
unul, ci două perechi de picioare se grăbeau să urce la etajul al doilea. 

Până când Tita Flora și Lola Celia au ajuns în dormitor, verișorul cel 
mic al lui Joey a devenit isteric, plângând și alergând direct la bunica lui, 
îngropându-și capul în halatul ei. 

— Ce-ai făcut? a întrebat-o Tita Flora pe Joey, deși era al naibii de 
evident ce făcuse. Forma palmei lui Joey era acum o pată violetă furioasă pe 
obrazul băieţelului. Ce naiba i-ai făcut, târfă proastă! 

Joey a încercat să explice, bâlbâindu-se și gesticulând spre cărțile 
dezgolite. A înţeles că scena arăta rău. Dacă s-ar fi gândit măcar o secundă, 
nu l-ar fi lovit niciodată. Carson era un copil dulce și o adora. Și era atât de 
mic! Joey ştia exact cum e să fii atât de mic Și să fii rănit de cineva pe care 
îl iubeai, cineva mai mare decât tine Și mai puternic, care câștiga 
întotdeauna, indiferent cât de mult se înșela. 

Nemulțumită de încercările nepoatei sale de a răspunde, tipetele Titei 
Flora au devenit mai puternice. 

— Crezi că te-am vrut aici? Uită-te la tine, ești exact ca mama ta, wa y 
kapuslanan. O să crești Și o să te faci o puta, exact ca ea. Dacă nu m-ar fi 
plătit să o fac, nu te-am fi primit niciodată, cățea nefolositoare și 
nerecunoscătoare. 

În ciuda faptului că mătușa ei era mai scundă și mai grasă decât mama ei 
Și cu un chip mai puțin drăguţ, furia Titei Flora o făcea să arate și să 
vorbească exact ca sora ei. Și, la fel ca în cazul lui Ruby, cuvintele erau ca 
niște gloanţe, împroșcând urechile și inima lui Joey cu răni care nu aveau 
să se vindece niciodată complet. Cu cât Tita Flora ţipa mai tare la ea, într-o 
combinație de Cebuano și engleză, cu atât Carson plângea mai tare. 
Băieţelul părea să înţeleagă gravitatea situației Și că ceea ce i se întâmpla 
acum verișoarei lui mai mari putea fi de fapt mai rău decât ceea ce tocmai 1 
se întâmplase lui. A încercat de două ori să se ducă la Joey, dar de ambele 
ori, bunica lui l-a reţinut. 

Lola Celia observa liniștită scena cu ochii ei mici Și negri, degetele ei 
noduroase mângâind părul nepotului ei. Până acum nu spusese nimic. Abia 


când Tita Flora s-a oprit în cele din urmă, cu faţa roșie și gâfâind, Lola a 
vorbit în sfârșit. Carson se mai calmase puțin până atunci, iar tonul bunicii 
ei era suav, aproape blând. 

— Sunoga ang iyang mga libro. Ang tanan. 

Joey nu reușea să pună cap la cap ceea ce tocmai spusese bătrâna. Ştia 
că libro înseamnă carte. Poate că încerca să-i amintească Titei Flora că 
Carson nu ar fi trebuit să taie coperţile cărților de hârtie ale lui Joey și 
încerca să dezamorseze situaţia. Lucrurile cu Lola Celia mergeau mult mai 
bine de când Joey începuse să o ajute la gătit. Poate că bunica ei chiar era 
de partea ei. 

Dar apoi a văzut cum pe faţa mătușii sale a trecut o privire de înţelegere, 
care apoi s-a transformat în îngâmfare. Nu. Indiferent ce tocmai spusese 
Lola Ceha, bătrâna cu siguranţă nu era de partea ei. 

O funie de frică s-a înnodat în stomacul lui Joey. Aveau de gând să o dea 
afară. Aveau de gând să o sune pe Deborah Și să-i spună ce făcuse Joey, Și, 
Doamne, Deborah ar fi aflat și s-ar fi îndepărtat de ea, pentru că și-ar fi dat 
seama că Joey era exact ca mama ei. 

Și apoi unde se putea duce? Ar fi trecută pe mâna unui alt asistent social, 
cineva care nu o plăcea și căruia nu-i păsa, care ar fi aruncat-o pe Joey într- 
o familie adoptivă căreia, de asemenea, nu-i păsa. Sau poate că ar fi trimisă 
într-unul dintre acele centre despre care auzise la școală, ca o închisoare 
pentru fete, locul unde erau trimiși copiii răi. 

Pentru că, desigur, Joey era piază rea. Avea o mamă stricată. 

— Îmi pare atât de rău, a spus ea cu disperare. Carson, te iubesc, îmi 
pare foarte, foarte rău. 

— Joey, a spus băieţelul, întinzându-se spre ea, dar Lola Celia l-a ţinut în 
braţe cu fermitate. 

Mătușa ei s-a dus la dulap și a luat coșul înalt de plastic plin cu hainele 
murdare ale copiilor. Le-a aruncat pe covor. Întorcându-se spre biblioteca 
lui Joey, a măturat toate cărțile de pe raft Și le-a aruncat în coș, aruncând în 
el atât cărțile dezbrăcate de copertă, cât și cele două romane nou-nouţe pe 
care Joey tocmai le cumpărase. Când toate cărțile au fost în coș, l-a scos din 
dormitor Și l-a tras în hol. Câteva secunde mai târziu, Joey a auzit niște 
lovituri în timp ce mătușa ei îl trăgea pe scări. 

S-a instalat panica, iar Joey a fugit după mătușa ei. 

— Tita Flora, te rog, îmi pare foarte rău. Te rog. 


Tito Micky Și-a ridicat privirea surprinsă când cele două au dat buzna pe 
ușa din spate. Era pe punctul de a-și aprinde o ţigară care aproape că i-a 
căzut din gură, în timp ce soția lui trecea pe lângă el pentru a ajunge la 
coșul de gunoi de oţel unde tocmai terminase de ars frunzele. Încă fumega. 

Tita Flora era mică, dar era asistentă medicală și era puternică. Joey a 
privit-o pe mătușa ei cum, aplecându-se din genunchi, ridica coșul greu și 
răsturna cărțile direct în coșul de gunoi metalic. A aruncat coșul într-o 
parte, a apucat bidonul de gaz de la picioarele lui Tito Micky. A stropit cu 
generozitate cărțile cu el și apoi i-a smuls soţului ei cutia de chibrituri din 
mână. A aprins toate beţele și a aruncat-o înăuntru, dându-se înapoi când 
flăcările s-au aprins din nou. 

Frunzele arse miros într-un fel. Hârtia arsă miroase un pic diferit, iar 
mirosul a eviscerat-o pe Joey din interior spre exterior. S-a lăsat în genunchi 
în timp ce izbucneau flăcările portocalii. În acel moment, ar fi putut la fel de 
bine să fie Joey cea în flăcări. Cărțile ei erau singurele lucruri care nu erau 
atașate de amintiri dureroase. Aproape toate acele cărți îi aparținuseră 
mamei ei. Erau singurele lucruri bune pe care le avea Joey. 

O bătaie soră cu moartea ar fi durut-o mai putin. 

Joey s-a uitat la fereastra dormitorului, unde vărul ei cel mai mic stătea 
Și privea totul, cu faţa lui mică și încremenită de lacrimi și de regrete. În 
spatele lui era Lola Celia, cu mâinile încă pe umerii lui, afișând un zâmbet 
care de fapt nu era deloc un zâmbet. 

Joey cunoștea zâmbetul acela. Și mama ei zâmbea la fel, iar Joey și-a 
dat seama ce spusese bătrâna. 

Ardeţi-i cărțile. Pe toate. 

Joey s-a trezit a doua zi dimineață după un somn agitat. Era ziua în care 
urma să se îndrepte spre Toronto pentru a depune mărturie și fusese 
chinuită toată noaptea de coşmaruri pe care acum nu Și le mai amintea. 

S-a răsucit Și a găsit un plic mare lângă ea pe pat. Pe exterior era 
desenată o inimă cu creion roșu, iar înăuntru se aflau o grămadă de monede. 
De cinci, de zece cenți, de 25 de cenți. Câteva monede de un dolar. Și în 
partea de jos, o bancnotă de doi dolari. 

Carson stătea pe podea în același loc în care îi tăiase cărțile cu o zi 
înainte, încă în pijama. Era clar că era acolo de o vreme, așteptând-o să se 
trezească. În spatele lui, frații lui mai mari încă dormeau în paturile lor. 


— Ce-i asta? a Șoput Joey. 

— Banii mei de la pușculiţă, a spus Carson, străduindu-se să nu plângă. 
Poţi cumpăra mai multe cărţi. Îmi pare rău, Joey. 

A pus banii înapoi în plic Și l-a luat cu ea, așezându-se pe podea lângă 
băieţel. 

— Nu are de ce să-ţi pară rău, a spus ea, dar vocea 1 s-a întrerupt când a 
văzut vânătaia de pe obrazul lui. L-a privit drept în ochi. Am făcut ceva 
foarte urât. Este un lucru rău să lovești pe cineva Și promit că nu te voi mai 
lovi niciodată, niciodată. Îmi pare foarte rău, Carson. Eşti un băiat tare bun 
Și îmi pare foarte rău. Nimeni nu ar trebui să fie lovit vreodată. 

— Dar Și Lola te-a lovit, a spus el. La iaz. 

Nu mai avea nimic de spus. 

Carson s-a apropiat de ea și s-a urcat în poala ei. Ea l-a îmbrățișat strâns 
Și Și-a frecat obrazul de părul lui moale, cu miros de șampon de bebeluș. 
Au rămas așa timp de un minut întreg. 

Eu nu sunt mama mea. N-am să fiu niciodată ca mama. Mai bine mor. 


Capitolul 35 


Când aprodul a deschis ușile, primul lucru pe care l-a văzut Joey a fost 
că toate locurile pentru spectatori erau goale, așa cum spusese Deborah. 

Al doilea lucru pe care l-a văzut a fost judecătorul așezat la capătul 
culoarului, sus la prezidiu, purtând o robă neagră, exact ca la televizor. 

Al treilea lucru pe care l-a văzut au fost feţele juraților din boxa din 
dreapta, întoarse toate în direcţia ei. 

Și, în sfârșit, Și-a văzut mama, așezată la masa din stânga. Avocatul ei 
se întorsese, dar Ruby nu, ceea ce o făcea pe ea singura persoană din 
încăpere care nu se uita momentan la Joey. Mama ei rămăsese cu fața spre 
judecător, cu părul ei negru, lung și lucios, din nou neted și strălucitor, cu 
postura umerilor Și a spatelui ei perfectă. 

Deborah a tinut-o de mână în timp ce înaintau pe culoar. Madeline Duffy 
i-a zâmbit încurajator de la locul ei de la masa mai apropiată de boxa 
juraților. Ruby încă nu se întorsese, dar Și-a ajustat puţin postura, simțind 
apropierea fiicei sale. 

Juriul era format din Șase bărbați și șase femei. Unii dintre ei — femeile 


mai ales — au privit-o în ochi pe Joey. Una i-a zâmbit. Dufty îi spusese mai 
devreme în acea dimineaţă că mulți dintre jurați erau părinţi, unii cu copii 
cam de-o vârstă cu Joey. 

Cum treceau pe lângă masa acuzatului, mama ei s-a întors în sfârșit. 
Privirile li s-au întâlnit, iar Ruby a zâmbit. Avocatul ei a zâmbit Și el, dar 
Joey n-avea ochi decât pentru o singură persoană. 

Cunoștea fiecare linie a feţei mamei sale; Știa ce înseamnă fiecare 
milimetru al fiecărei expresii faciale. Joey își petrecuse întreaga existenţă 
încercând să prezică emoţiile mamei, fiind mereu la pândă după o furtună 
care se pregătea și după acea fracțiune de secundă în care mama ei trecea 
de la cer senin la un uragan de categoria 5. Ruby avea multe zâmbete, dar 
astăzi, chiar acum, acest zâmbet era plin de soare. 

Joey s-a desprins din mâna lui Deborah. Strecurându-se pe lângă avocat, 
s-a aruncat în braţele mamei. 

Ruby a îmbrăţișat-o la fel de strâns, degetele ei mângâindu-i părul de la 
ceafă. 

— Amintește-ţi despre ce am vorbit, a murmurat ea. 

Niciuna dintre ele nu s-a desprins din îmbrăţișare până când aprodul nu 
a venit să le despartă. 

Joey a luat loc în boxa martorilor. Deborah s-a așezat la două rânduri în 
spatele mesei procurorului, chiar lângă culoar, astfel încât ea și Joey să se 
poată privi fără oprelişti. I-a zâmbit blând lui Joey Și a înclinat capul, ca Și 
cum ar fi vrut să-i spună: „Ie descurci”. 

Duffy a început să-i pună întrebări. Trecuseră prin asta, exersaseră, iar 
Joey Ştia exact ce să spună. În timpul pregătirii se trezise că se detașa ori de 
câte ori întrebările deveneau prea grele și amintirile copleșitoare. De 
fiecare dată, Duffy o forța să revină. Trebuie să rămâi prezentă, Joelle. 
Juriul trebuie să înțeleagă prin ce ai trecut, iar pentru a înțelege, trebuie să 
simtă. Și pentru ca ei să simtă, trebuie să simți Și tu. Doar de data asta... 
Stiu că poti, Joelle. 

Joey a răspuns la întrebările despre educația ei, despre diferitele 
apartamente în care au locuit, despre dulapurile goale, despre dulapurile în 
care dormea uneori când nu se simţea în siguranță în patul ei. A povestit 
juriului despre abuzul fizic, despre iubiții mamei, care plecau Și veneau, 
despre zgomotele de sex pe care le auzea din camera alăturată și pe care ea 
nu trebuia să le bage în seamă. Expresiile faciale ale juraților se schimbau 


constant. La un moment dat, afișau tristețe pentru ce i se întâmplase. În 
următoarea, supărare pe Ruby. lar între ele, era milă. Atât de multă milă. 

— Ştiu că este greu, Joelle, a spus Duffy. Și vreau să reiterez cât de 
minunat te descurci Și ce tânără curajoasă ești. Dar acum vreau să vorbesc 
despre Charles Baxter. Vreau să ne povestești noaptea în care a fost ucis. 
Poţi să ne spui ce ai văzut? 

Acum, Joey nu se mai putea uita la mama ei. Nici la Deborah. În schimb, 
s-a concentrat pe fața lui Duffy. Nu avea nicio legătură emoţională cu 
procuroarea, care, încă o dată, era doar o altă persoană care spunea că vrea 
să ajute pentru că este plătită să o facă. Ea se prefăcea că Juraţii erau doar 
niște pagini albe, așteptând să fie umplute. 

Nu trebuia să fie neapărat adevărul. Doar adevărul ei. Joey a inspirat 
adânc Și a început. 

x kK k 

Cu câteva zile înainte ca Charles Baxter să fie ucis, acesta își încheiase 
relația cu mama ei pentru a patra oară în doi ani. Ruby era, ca să spunem 
așa, foarte supărată. 

—  Nenorocitul nu răspunde la telefon. Mama ei se plimba prin 
sufragerie Și era la a treia țigară în douăzeci de minute. Crede că poate să 
mă lase baltă? A, nu. Nu, nu, nu, nu. 

Joey era ghemuită în colțul canapelei. Mai văzuse asta înainte. Mama ei 
era așa după fiecare despărțire, sărind de la funie la autocompătimire Și 
înapoi, ca ȘI cum ar fi jucat ping-pong cu ea însăși. Acum era furioasă Și nu 
era nimic de făcut în privinţa asta. Singurul lucru pe care Joey putea să-l 
facă era să asculte, să dea din cap Și să fie de acord. Orice altceva nu ar fi 
făcut decât să înrăutăţească lucrurile. 

Ruby a apăsat butonul de apel al telefonului lor fără fir, care era, în mod 
ironic, un cadou de la Charles. Joey îl auzea sunând la celălalt capăt. După 
Șase apeluri, a intrat în căsuţa vocală. Din nou. A azvârlit telefonul spre 
canapea, unde a ratat piciorul lui Joey cu câţiva centimetri. 

— Ar trebui să-l sun pe nenorocit acasă. O să vorbesc cu soţia lui. Vrei 
să pariezi cât de repede sună atunci? 

O idee foarte proastă. 

— Nu vreau să se supere pe tine, mamă. 

Mama ei s-a oprit. 

— Ai dreptate. S-ar supăra. Și atunci nu ar mai răspunde niciodată la 


telefon. Și-a terminat ţigara, s-a îndreptat spre ușa glisantă care dădea spre 
balcon Și a aruncat mucul peste balustradă. Întorcându-se spre Joey, a spus: 
Am nevoie să mă distrez. Hai să plecăm de aici. Să mergem să vedem un 
film. Orice vrei tu. 

Joey a tresărit. Să meargă la film era o raritate Și era și mai rar ca mama 
ei să îi sugereze acest lucru. 

— O să verific ce e la cinema. 

Mama ei nu a răspuns, așa că Joey a ridicat telefonul și a format 777- 
FILM. Apelul a primit răspuns aproape imediat. Salut! Ai sunat la 
Moviefone... 

A ascultat lista de filme din acel weekend și a memorat-o, apoi s-a întors 
către mama ei. 

— Singurul film la care pot merge și copiii e Batman revine, a spus ea, 
ţinându-Și respirația. 

Te rog, te rog, te rog! 

Ruby a ridicat din umeri. 

— Bine. 

— Este premieră, așa că s-ar putea să fim nevoite să luăm biletele mai 
devreme. Este un spectacol la ora nouă. 

— Bine. 

— Poate că dacă plecăm repede, aș putea să iau biletele și apoi am putea 
lua cina la restaurant în timp ce așteptăm? 

Joey Știa că-și forța norocul. 

— Sigur. 

Ura! 

— Pot să mă duc să-ți caut ochelarii în timp ce tu faci un duș. 

Mama ei nu mai făcuse duș de trei zile. 

— În regulă. 

Impulsiv, Joey i-a dat mamei sale un sărut pe obraz. Ruby mirosea a păr 
Şi corp nespălat Și a fum. 

— Mulţumesc, mamă. Ești cea mai bună. 

A fost răsplătită cu un mic zâmbet. 

Patruzeci Și cinci de minute mai târziu, Ruby a așteptat în mașină în fața 
ghișeului în timp ce Joey cumpăra două bilete pentru spectacolul de la ora 
nouă. A sărit înapoi în mașină, entuziasmată să ajungă la Jupiter Diner, 
restaurantul ei preferat. Avea un meniu separat doar pentru îngheţată, iar 


fiecare dintre cabinele de modă veche avea propriul mini tonomat plin de 
hituri din anii 1950. Cu 25 de cenți se puteau cumpăra cinci melodii. Ea știa 
deja care va fi prima: „Rockin” Robin”. Tweet, tweet tmeedily-dee. 

Dar în timp ce se îndepărtau de teatru, a simțit că mama ei devenea din 
nou agitată. Când au ajuns la următoarea intersecție, în loc să vireze la 
stânga pentru a ajunge la restaurant, Ruby a făcut brusc la dreapta. Inima lui 
Joey s-a oprit în loc. 

— Mama? 

— Vreau doar să trec repede pe lângă casa lui Charles, a spus mama ei. 
Mi-a spus că nu ne putem întâlni în persoană ca să discutăm, deoarece va fi 
la cabană cu ea în acest weekend. Vreau să mă asigur că nu mă minte. 

Ea însemna întotdeauna Suzanne, soţia lui Charles. Joey nu era sigură de 
ce conta unde se afla Charles. O părăsise deja. Dar nu avea rost să-i 
amintească asta mamei. S-a prăbușit pe scaun. Poate că nu ar fi avut timp 
pentru restaurant, dar existau șanse mari să ajungă la film. 

S-au îndreptat spre The Kingsway, un cartier foarte scump. Chiar dacă 
Ruby nu-i spusese cât costau casele, era evident că oamenii care locuiau 
aici erau bogați. Ruby a condus pe străzile mărginite de copaci luxurianti, 
în timp ce Joey se uita pe fereastră la toate casele mari Și frumoase. De ce 
ar fi fost nevoie ca să fii proprietarul unei astfel de case, într-un cartier ca 
acesta? 

S-au oprit în fața unei case gigantice care, în afară de acoperiș, era 
făcută în întregime din piatră de culoare crem. Pe alee puteau încăpea Șase 
mașini, dar acum era parcată doar una. Ruby nu a tras în spatele ei. În 
schimb, Și-a ţinut vechiul Mercury Monarch la relanti pe trotuarul de pe 
partea opusă a străzii. 

— Uau, a spus Joey dintr-o răsuflare, aplecându-se înainte pentru a privi 
dincolo de mama ei. Charles este cu adevărat bogat. 

— Ar trebui să vezi interiorul. Mama ei nu părea fericită. Avea privirea 
fixată pe Jaguarul negru Și strălucitor de pe alee. E acasă, nenorocitul. 
Ştiam că m-a minţit. ÎI văd în biroul lui. 

Nu contează. S-a despărțit de tine. 

Ruby a tras în jos parasolarul Și Și-a examinat faţa în oglindă. 

— Am nevoie de mai mult machiaj, a spus ea, dându-i lui Joey poșeta. 
Găsește-mi rujul. Vezi dacă e și fard de obraz acolo. 

A băgat mâna în torpedo și a scos micuța perie de păr pe care o ţinea 


întotdeauna în mașină. 

Joey a scotocit prin geanta mamei sale și a găsit un creion de ochi Și un 
fard de obraz vechi CoverGirl și un tub vechi de rimel Maybelline Great 
Lash. Apoi a scos un tub de ruj MAC în nuanţa — Russian Red, culoarea 
preferată a lui Ruby. A privit cum mama ei se machia 

— AȘteaptă aici, a spus Ruby. Nu-ţi face griji, nu vom pierde filmul, 
bine? O să opresc mașina. Coboară geamurile, ca să nu ţi se facă prea cald. 

leșise din mașină până să poată răspunde Joey, netezindu-și fusta 
rochiei de vară înainte de a traversa rapid strada. A tropăit până la ușa din 
față și a sunat la sonerie. Joey a privit prin geamul deschis al mașinii cum a 
răspuns Charles. Era prea departe pentru a auzi ce spunea Charles, dar 
vocea lui Ruby devenea din ce în ce mai puternică. Charles a tras-o înăuntru 
ȘI a închis ușa. 

Au trecut zece minute. Apoi douăzeci. Apoi treizeci. Lui Joey îi 
ghiorţăia stomacul. A găsit un pachet pe jumătate terminat de gumă Juicy 
Fruit, a desfăcut două bucăţi Și le-a băgat pe amândouă în gură. 

După alte zece minute, când s-a deschis ușa șoferului, mama ei s-a 
așezat pe scaunul de lângă ea. Ruby era luminată la față, iar Joey a observat 
că rujul roșu al mamei dispăruse complet. 

— Trebuie să mut mașina pe terenul de joacă de la capătul străzii, ca să 
nu o vadă vecinii lui, a spus ea cu ochii strălucitori. Eu și Charles ne-am 
împăcat, așa că rămânem la cină. Nu m-a minţit — a trebuit să rămână acasă 
în ultima clipă pentru muncă. Dar ea nu se va întoarce de la cabană până 
marti. 

Încă te minte, mama. 

— Dar vom pierde filmul. Am cumpărat deja bilete. 

Joey a băgat mâna în buzunarul pantalonilor scurți Și le-a ridicat. 

— Pentru numele lui Dumnezeu, a spus Ruby, pornind motorul. Relația 
asta e mai importantă decât un film imbecil, bine? Uită-te la casa lui. Dacă 
îmi Joc bine cărțile, am putea locui aici. A recunoscut că a făcut o greșeală 
când s-a despărțit de mine. A făcut-o doar pentru că nu vrea ca soția lui să 
rămână cu jumătate din avere dacă divorțează. Dar a hotărât că merită, dacă 
asta înseamnă că putem fi împreună. 

Joey era sceptică. Mai auzise povestea asta înainte, Charles nu era primul 
bărbat care îi promitea lui Ruby că-și părăsește soția, doar că niciunul nu o 
făcuse. 


— Pot să iau autobuzul spre casă, a spus Joey. 

— Rămâi cu mine. 

Tonul lui Ruby nu a lăsat loc de discuții. 

— Charles abia așteaptă să te vadă și vom rămâne peste noapte. Are un 
televizor uriaș în subsol și vreo sută de filme. E mai bine decât să stai într- 
un cinematograf rece, cu toată lumea care te lovește în spătarul scaunului. 

Nu, nu este. 

— Dar nu am pijamale sau periuţă de dinți. 

— Charles are de toate, a spus mama ei. Du-te înăuntru. Mă întorc 
imediat după ce mut mașina. 

Joey a pus mâna pe ușă, apoi a ezitat. 

— Nu te mai purta ca o puștoaică răsfăţată. Vocea lui Ruby s-a înăsprit. 
Charles te așteaptă. 


Capitolul 36 


Instanţa a păstrat o tăcere stranie, atât judecătorul, cât și juriul fiind 
atenți la fiecare cuvânt al lui Joey. Cu gâtul uscat, ea Și-a întors faţa de la 
microfon ȘI a tușit, apoi a întins mâna după sticluţa cu apă de lângă ea. 

— Ce s-a întâmplat când tu și mama ta v-aţi întors la casa lui Charles 
Baxter? a întrebat Duffy. 

— Charles mi-a făcut turul casei, a spus Joey, cu vocea răsunându-i prin 
difuzoarele de deasupra ei. Mi-a spus că e plăcut să aibă din nou o fetiță în 
casă. Fiica lui era plecată la școală și rar mai venea acasă. Apoi am coborât 
cu toţii în pivniţă. 

Joey habar n-avea că în case pot exista astfel de subsoluri, cu blănuri Și 
covoare Și camere diferite. Era un paradis pentru copii. 

Familia Baxter avea o masă de biliard, o masă de ping-pong, două 
aparate de pinball și o cabină de arcade Galaga originală, un joc pe care 
Joey îl jucase doar la supermarket, atunci când mama ei își amintea să 
meargă la cumpărături. Charles părea sincer încântat să o vadă și i-a 
explicat că nu avea nevoie de monede pentru a juca niciunul dintre jocuri. 

— Tot ce trebuie să faci este să apeși acest buton roșu ȘI jocul va începe, 
a spus el. Și poţi juca de câte ori vrei. Să vedem dacă poţi să faci un scor 
mai bun ca mine. 


Pe ecranul lui Galaga, Joey a văzut numele celorlalți jucători. Cineva pe 
nume Brian avea cel mai bun scor; acesta trebuie să fie fiul lui Charles. Al 
doilea cel mai mare punctaj îi aparţinea lui Lexi, care trebuie să fie fiica lui 
Charles. Ce nume frumos, Lexi. La etaj, pe șemineu, Joey văzuse un portret 
al întregii familii, care părea făcut de un fotograf profesionist. Familia 
Baxter părea o familie complet normală, cu excepția faptului că Charles 
avea o amantă pe nume Ruby. 

Jocurile video au tinut-o ocupată pe Joey o vreme, la fel ca și Tatăl 
miresei, filmul pe care l-a ales din colecția vastă de casete VHS. Era obosită 
când filmul s-a terminat în cele din urmă, așa că a urcat la etaj pentru a 
vedea unde putea să doarmă. 

Se auzeau râsete venind de la etajul al doilea și i-a găsit pe mama ei Și 
pe Charles proptiți în patul lui, hrănindu-se cu fructe și brânză, în timp ce la 
televizor rula un film alb-negru, Dormitorul principal era aproape la fel de 
mare ca apartamentul lor, cu uși duble și dulapuri uriașe Și o baie enormă. 
Charles tăia brânza în cuburi cu un cuțit lung Și subțire și i le dădea lui 
Ruby ca de pe o frigăruie. 

— Bună, iubito, a spus mama ei. Avea faţa roșie, părul ciufulit. Rochia îi 
era ridicată, picioarele lungi erau goale și expuse. Mâna liberă a lui Charles 
îi mângâia coapsa. Te duci la culcare? 

— Nu sunt sigură unde ar trebui să dorm. 

Charles a băgat o bucată de brânză în gură Și a zâmbit. 

— Chiar la capătul holului este un dormitor de oaspeți, cel cu cuvertura 
albă. Vei găsi pastă de dinţi și periuţe de dinţi în baie, săpun Și Șampon Și 
toate celelalte lucruri bune. 

— Nu am pijamale. 

— Îţi voi împrumuta unul dintre tricourile mele. Charles a arătat cu 
degetul spre comoda care se afla lângă intrarea în baie. Al doilea sertar de 
sus. Alege orice vrei. Ești atât de mică, încât va fi ca o cămașă de noapte 
pentru tine. 

A râs, iar Ruby a râs și ea în timp ce se juca cu părul lui. 

Joey s-a îndreptat spre comodă Și a deschis al doilea sertar, unde era un 
rând de tricouri împăturite frumos. L-a luat pe primul pe care l-a văzut, care 
s-a dovedit a fi un tricou de la Universitatea din Toronto. 

— Acolo am absolvit, a spus Charles. Ai grijă cu el, bine? Am tricoul 
ăsta de mai mulţi ani decât are maică-ta și nu este nici pe departe în stare la 


fel de bună ca ea. 

Ruby a râs din nou. 

— Ce prostii spui, dragule! 

Joey le-a urat noapte bună amândurora Și a plecat pe hol. A trecut pe 
lângă un dormitor plin de accesorii sportive — mingi de baschet semnate, 
mingi de fotbal, crose de hochei, două tricouri înrămate. Camera lui Brian. 

A continuat să meargă, apoi s-a oprit într-un dormitor în care pereţii erau 
vopsiți în roz. Trebuia să fie camera lui Lexi. Curioasă, a pășit înăuntru ȘI, 
instantaneu, a fost uimită. Pe pereţi erau postere cu Jason Priestley, Luke 
Perry și Brian Austin Green; fiica lui Charles era în mod clar o fană 90210. 
De asemenea, erau postere cu Madonna, Mariah Carey și Marky Mark and 
the Funky Bunch. Mama ei menționase odată că Lexi era studentă la 
Universitatea Dalhousie din Halifax și că aproape niciodată nu venea acasă 
în vizită. 

— Nu se înţelege cu tatăl ei, i-a spus Ruby. Asta se întâmplă atunci când 
îţi răsfeți copiii. 

Să fu răsfăţat nu părea atât de rău pentru Joey. Lexi Baxter avea mai 
multe lucruri decât Și-ar fi putut imagina vreodată Joey că ar putea găsi la o 
fată. Avea o combină, o colecție de CD-uri, un televizor mic. Avea un 
perete întreg de rafturi care nu conţineau nici măcar o carte, în schimb erau 
pline de trofee, plachete, panglici și medalii. 1990 Skate Canada 
International, locul doi. 1986 Autumn Classic International, locul trei. 1987 
US International Figure Skating Classic, locul Șapte. Lexi Baxter fusese o 
patinatoare artistică de competiție Și, dacă aceste trofee erau un indiciu, una 
destul de bună. 

Joey Și-a urmărit degetele de-a lungul patului în timp ce se îndrepta spre 
dulapul lui Lexi, care era atât de mare încât trebuia iluminat de propriul bec. 
Cotrobăind prin haine, a văzut că toate erau de marcă. Benetton. Polo. 
Tommy Hilfiger. Ralph Lauren. Îmbrăcăminte de designer, pentru fata care 
avea totul. 

Iar la loc de cinste, chiar în mijloc, erau expuse patinele de gheaţă ale lui 
Lexi. Fiica lui Charles deţinea trei perechi, două albe și una bej, în diferite 
stări de uzură. Joey a luat una dintre cele albe și i-a scos protecţia. Lama 
era extrem de subţire la margine, ascuţită aproape în V. Joey Și-a amintit ce 
spusese unul dintre comentatori în timpul Jocurilor Olimpice de iarnă de la 
Albertville, când se desfășura proba feminină de patinaj. 


Cu cât erai mai bun patinator, cu atât mai ascuțită era lama. 

A pus patina la loc așa cum o găsise Și s-a dus să verifice fotografiile. 
Peste tot în cameră — pe panoul cu pioneze, pe căpătâiul patului, lipite pe 
oglinda de la șifonier — erau poze cu Lexi, blondă și îngrijită, în toate 
etapele diferite ale vieţii ei. Jumătate din fotografii o arătau patinând, iar 
cealaltă jumătate cu familia și prietenii. Lexi era populară. Şi se pare că era 
apropiată de mama și de fratele ei. Erau o mulţime de fotografii cu ei trei, 
zâmbind, râzând, făcând lucruri împreună. Arăta ca mama ei, dar avea ochii 
tatălui ei. 

Cum ar fi să fii Lexi Baxter? Lexi avea o mamă care o iubea Și un tată 
care avea grijă de ea. Avea un frate cu care se juca sau cu care se bătea, în 
funcție de zi. Avea prieteni. Patinajul. Universitatea. Nu-și făcea griji 
pentru bani. Lexi se născuse într-o viaţă de vis. Câștigase la loteria familiei. 

Era atât de nedrept! 

Joey a ieșit din camera lui Lexi Și s-a îndreptat pe hol spre dormitorul de 
oaspeţi, care era frumos decorat Și complet impersonal. A găsit o periuță de 
dinți în baia proprie, așa cum a spus Charles — chiar Și oaspeţii familiei 
Baxter aveau o viaţă mai bună decât ea și Ruby. Putea să înţeleagă de ce 
mama ei ar fi vrut să locuiască aici Și să fie soţia lui Charles. În orice alte 
circumstanţe, Joey ar fi vrut poate să fie fiica vitregă a lui Charles. 

Doar că exista deja un monstru în familie. 

A lăsat tricoul lui Charles în baie, s-a urcat în pat Și, încă îmbrăcată cu 
toate hainele ei, a adormit. 

x kK k 

Sala de judecată era atât de liniştită, încât Joey putea auzi de la doi metri 
distanță zgomotele pe care le scotea stomacul aprodului. 

— Ai dormit toată noaptea? a întrebat Duffy. 

— Nu. M-am trezit când am auzit un zgomot. 

— La ce oră a fost asta? 

— Puțin după ora unu, poate. 

— Povestește-ne ce ai făcut atunci. 

— M-am ridicat. Camera era întunecată, așa că am aprins o lampă 
pentru că eram puţin speriată. Apoi mi-am dat seama că mama Și Charles se 
certau. A durat puţin timp, poate zece minute. Și pe urmă mama a intrat în 
camera de oaspeţi. Era supărată. 

Joey a făcut o pauză, așa cum o învățase Duffy să facă. Avea instrucţiuni 


precise să nu se grăbească atunci când povestea această parte. A numărat 
până la doi, apoi a continuat. 

— [inea în mână un cuțit, același pe care l-am văzut pe Charles 
folosindu-l pentru a tăia brânza de mai înainte. Era plin de sânge. La fel și 
ea. 

A tras aer în piept Și Și-a ţinut respiraţia. Avea impresia că toată lumea 
din sala de judecată făcea același lucru. 

— Ce ţi-a spus mama ta? a întrebat Duffy, așa cum au repetat. 

— Mi-a spus: „Trebuie să mă ajuţi. L-am omorât. Charles este mort”. 

În sala de judecată s-a auzit un foșnet. Venea din boxa jJuraţilor, iar Joey 
a aruncat o privire Și a văzut că majoritatea juraţilor se uitau la Ruby. Dar 
era o femeie care încă se uita la Joey, aceeași care îi zâmbise când fusese 
adusă pentru prima dată. Femeia nu mai zâmbea acum. Faţa ei era plină de 
compasiune Și avea ochii trişti Și umezi. 

— Ce s-a întâmplat atunci? a întrebat Duffy. 

— Era isterică și panicată. A vrut să plece. l-am spus că ar trebui să 
rămânem ȘI să sunăm la poliţie, să spunem că a fost un accident, că nu a 
vrut să-i facă rău. Ea a spus că nu vrea să știe nimeni ce a făcut. A spus că 
dacă plecăm imediat, ar putea crede că cineva a intrat în casă, ca un hoţ sau 
ceva de genul ăsta. A continuat să mă tragă de braţ, dar i-am spus că, dacă 
nu vrea să sune la 911, atunci trebuie să ne asigurăm că nu lasă nimic în 
urmă, adică, știu că poliţia poate verifica amprentele Și toate astea, dar mai 
ştiam că mama mea fusese la el acasă de cel puțin câteva ori înainte. 
Trebuia doar să ne asigurăm că nimeni nu știa că a fost acolo în acea 
noapte. 

Joey a mai tras o gură de aer. 

— Am găsit un sac de gunoi sub chiuveta de la baie. I-am spus să arunce 
cuțitul în el Și i-am spus că ar trebui să își dea jos rochia și să o pună și pe 
aceea în pungă. Și-a pus un tricou vechi al lui Charles, iar eu am găsit o 
pereche de pantaloni de trening într-unul dintre sertarele lui Lexi. Apoi i-am 
spus să iasă pe intrarea din spate Și să ia mașina. 

— Tu i-ai spus să plece? Duffy știa deja toate acestea, dar a afișat un ton 
de neîncredere. Tu, fiica ei de treisprezece ani, i-ai spus mamei tale să 
plece. 

— Mi-a fost teamă că va înrăutăți lucrurile. Nu era în toate minţile. Se 
poticnea, plângea Și spunea tot felul de lucruri. 


— Cea spus? 

— Lucruri de genul: „O, Doamne, ce am făcut, ce am făcut?” Simţeam 
că ar fi fost mai ușor să încerc să fac curat fără ea acolo. În cele din urmă a 
plecat. 

— Şi apoi ce ai făcut? 

— Am adus sacul de gunoi în dormitorul lui Charles. Ușa era larg 
deschisă Și toate luminile erau aprinse... Vocea lui Joey s-a întrerupt. 

Duffy i-a făcut un mic semn de aprobare. 

— Spune-ne ce ai văzut, Joelle, spuse ea încet. 

— L-am văzut pe Charles întins pe podea, pe o parte. Era sânge peste tot, 
dar cel mai mult era pe covorul pe care se afla. Avea ochii închiși Și nu se 
mișca. Părea mort. Eu... Aproape că am vomitat... 

— Este de înţeles. Continuă. 

— Am început să adun tot ce a lăsat mama mea în urmă. Poșeta ei era pe 
noptieră, iar în baie, lângă chiuvetă, i-am găsit rujul. Nu Ştiam ce să iau, așa 
că am luat totul: șervețelele, furculiţele, sticla de vin, paharul ei, care avea 
rujul ei pe el. 

Încă o respiraţie. 

— Și apoi l-am auzit gemând. Cred că am sărit în sus, sunetul m-a 
speriat. M-am întors să mă uit la el, iar ochii lui erau deschiși. Am crezut că 
o să se ridice, dar el stătea întins acolo Și a spus: „Joey, sună la 911. Joey, te 
rog. M-a înjunghiat”. 

— Ai sunat la 911? 

— Nu. 

— De ce? a întrebat Duffy. 

— Pentru că s-a întors mama. Era paranoică, zicea că nu e mort și 
trebuie să se asigure. A văzut că ochii lui erau deschişi Și că încerca să 
vorbească, iar apoi ceva... s-a schimbat. 

— Ce s-a schimbat? 

— Ea s-a schimbat. Mi-a spus să termin de curăţat, să verific peste tot, 
mai ales în baie. Folosise peria de păr a soţiei lui Charles și deodorantul și 
a vrut să le iau Și să le pun în geantă. În timp ce eu eram în baie, ea trebuie 
să fi plecat și s-a dus în camera lui Lexi. Când am ieșit, ea stătea pe scaunul 
din colţ și avea una dintre patinele lui Lexi. Își punea patinele și le lega. 
Nu înţelegeam ce făcea. ȘI... 

— Continuă. 


Un imperceptibil semn din cap de încurajare. Ochii procuroarei 
străluceau. Se pregătea să dea lovitura de grație. 

Joey a ezitat, așa cum exersaseră. A tras aer în piept, așa cum 
exersaseră. Apoi Și-a ridicat bărbia, a privit-o pe Duffy drept în ochi Și a 
vorbit clar, așa cum 1 se ceruse. 

— Mama l-a călcat pe gât. 

Câţiva dintre jurați au oftat. 

Duffy a așteptat câteva secunde, apoi a spus încet: 

— Spune-ne Și restul, Joelle. 

— Și-a scos patina Și a aruncat-o în sacul de gunoi împreună cu celelalte 
lucruri. Joey s-a uitat în jos la propriile mâini. Și apoi am plecat acasă. 


Capitolul 37 


Judecătorul, complet absorbit de mărturie, aproape că a uitat să 
consemneze faptul că procurorul a terminat. Madeline Duffy se așezase 
deja de cinci secunde bune înainte ca el să-și amintească, în sfârșit, să 
spună: 

— Domnule Mitchell, martora dumneavoastră. 

Joey a privit cum avocatul mamei sale s-a ridicat în picioare. Era un 
bărbat mai scund, purta un costum gri lucios și avea păr doar pe părţile 
laterale și la ceafă. 

— Joelle, eu sunt Don Mitchell, a spus el. Vreau să-ţi mulțumesc că ești 
aici astăzi. Ştiu că este greu. Voi încerca să fiu scurt, bine? 

— Bine, a spus Joey. 

S-a îndreptat cu reticență spre ea, comportându-se de parcă ar fi fost 
întristat că trebuia să o facă să treacă prin asta. Dar Duffy îi explicase că, 
așa cum ele două exersaseră mărturia lui Joey, Și avocatul lui Ruby ar fi 
făcut același lucru cu mama ei. Totul în instanţă era o punere în scenă. 
Totul era repetat înainte. 

— Spuneai că te-ai trezit în dormitorul de oaspeţi și ai auzit cum se 
certau mama ta și Charles. Ai auzit despre ce era vorba în cearta lor? 

— Am auzit doar frânturi. 

— Poţi să ne spui despre acele frânturi? 

— Mama era supărată că Charles voia să se despartă din nou de ea. Îi 
striga că doar se folosește de ea, iar el striga la ea să plece. 


— Ce altceva au mai spus? 

— Asta e tot ce am putut auzi. 

— Deci nu se certau din cauza ta? 

Joey s-a uitat la Duffy. 

— Nu. Nu din câte am auzit. 

Don Mitchell se plimba încet. 

— Deci nu i-ai auzit pe mama ta și pe Charles certându-se din cauza ta? 

— Obiecţie, a spus Duffy. A fost întrebată Și a răspuns. 

— Se admite, a spus judecătorul. 

Mitchell s-a uitat la juriu, apoi la Joey. 

— Am auzit mai devreme mărturia că doi dintre foștii iubiți ai mamei 
tale sunt înscriși în registrul de violatori. Joey, ai fost vreodată abuzată de 
vreunul dintre iubiții mamei tale? 

— Obiecţie, a spus Duffy. Ce relevanţă are acest lucru? 

— Este relevant, onorată instanţă, a spus Mitchell. Ajung și acolo. 

— Ajungeți mai repede, a spus judecătorul. 

Mitchell și-a dres glasul: 

— La audierea de la tribunalul de familie, când jurnalele tale au fost 
citite cu voce tare, ai insinuat că unul dintre iubiții mamei tale... 

— Obiecţie, a spus Duffy cu voce tare, ridicându-se în picioare. Cer 
permisiunea de a mă apropia, onorată instanţă. 

Ambii avocaţi s-au îndreptat spre judecător, care Și-a acoperit 
microfonul cu mâna. Au vorbit în șoaptă timp de aproximativ un minut ȘI, 
chiar dacă în sala de judecată era liniște și Joey se străduia să-i audă, nu a 
reușit să înţeleagă ce spuneau. Dar Duffy îi spusese că probabil așa se va 
întâmpla. 

Joey se uita fix în față. Cu coada ochiului, putea simți privirea mamei 
ațintită asupra ei. Și pe cea a lui Deborah. Nu se putea hotărî să stabilească 
un contact vizual cu niciuna dintre ele. 

Judecătorul Și-a luat mâna de pe microfon. 

— Juriul nu va ţine cont de ultima întrebare, a spus el, uitându-se la boxa 
Juraţilor. Detaliile audierii de la tribunalul de familie sunt sigilate pentru 
protecţia copilului. S-a uitat la grefier. Ștergeţi înregistrarea. 

Grefierul a dat din cap. 

— Bine, domnule Mitchell, a spus judecătorul. Trebuie să continuaţi cu 
mai multă grijă. Nu uitaţi că martora dumneavoastră este minoră. 


— Îmi cer scuze, onorată instanţă, a spus Mitchell. S-a uitat la juriu, cu o 
expresie de regret pe faţă, ca și cum ar fi vrut să le comunice că a fost 
împiedicat să dezvăluie ceva foarte important ce ei trebuiau să audă. O 
ultimă întrebare, Joelle, și apoi am terminat. 

Joey a dat din cap, iar Mitchell s-a îndepărtat de jurați pentru a se 
întoarce direct cu faţa la ea, cu mâinile în buzunare. 

— În noaptea în care Charles a murit, a spus Mitchell, mama ta a 
mărturisit că s-a trezit în jurul orei unu dimineaţa Și a descoperit că Charles 
nu era în pat lângă ea. S-a dus să-l caute și l-a găsit în dormitorul de 
oaspeți. Era în pat cu tine. 

Avocatul lui Ruby avea acum aceeași strălucire în ochi pe care o avusese 
Dufty mai devreme. 

— Charles a abuzat sexual de tine, Joelle? Te rog să-ţi amintești că ești 
sub jurământ. 

Joey a inspirat adânc și, când a expirat, s-a uitat la mama ei. Pentru 
oricine altcineva în afară de ea, fața lui Ruby părea neutră, aproape 
inexpresivă. Dar lui Joey, ochii ei îi porunceau fiicei sale să spună tot ceea 
ce se înţeleseseră că va spune. 

Pentru prima dată, mama ei se aștepta ca ea să spună adevărul, tot 
adevărul Și nimic altceva decât adevărul. Dacă nu le spui despre Charles, o 
să mor în închisoare. 

Te iubesc, mama. Îmi pare rău. 

— Nu. Joey a vorbit clar în microfon. Charles a fost un om foarte drăguţ. 
Mi-a plăcut de el. Nu m-a atins niciodată. Nici măcar o dată. Niciodată. 

x kK k 

Joey a coborât din boxa martorilor. Trebuia să treacă pe lângă mama ei la 
ieșirea din sala de judecată, dar nu a vrut să o privească în ochi, nu a vrut 
să-și ia rămas-bun. În ceea ce o privea pe ea, își luaseră deja rămas-bun, în 
zona vizitatorilor din închisoare, unde Ruby îi ceruse ajutorul. 

În toţi anii în care Joey îi spusese mamei sale ce i se întâmpla, ce i se 
făcea, Ruby nu făcuse nimic. Jumătate din timp, o acuzase pe Joey că 
minte. În cealaltă jumătate, o învinovăţea pe Joey pentru că ȘI-o făcuse cu 
mâna ei. Oricum ar fi fost, nu se termina niciodată. Mama ei nu a protejat-o 
niciodată ȘI nu o va proteja niciodată. Ruby nu avea grijă decât de Ruby. 

Singura cale pentru Joey de a se salva... era să se salveze ea singură. 

Mergea cu capul sus, cu ochii în faţă. Dar înainte de a trece de mama ei, 


Ruby a ajuns pe culoar Și a apucat-o de braţ pe Joey 
— Târfă mincinoasă. 

Juriul a avut nevoie de nouăzeci Și trei de minute pentru a o declara pe 
Ruby Reyes vinovată de omor cu premeditare în cazul morții lui Charles 
Anthony Baxter. 

Joey nu a fost prezentă la pronunţarea sentinței. A aflat mai întâi de la 
Deborah, iar o oră mai târziu, a apărut la toate știrile. Ruby primise o 
condamnare pe viaţă, cu posibilitatea de eliberare condiționată după 
douăzeci Și cinci de ani. Deși Joey se aștepta la asta, a simţit că mama ei 
murise. Și tot ce-i mai rămăsese de făcut acum era să jelească. 

Începuse oficial următorul capitol din viaţa ei. 

În acea seară, Joey a adormit la câteva minute după ce capul i-a atins 
perna, lăsându-se dusă de val în sunetul broaștelor de la iaz. Orăcăiau la 
unison, așa cum o făceau întotdeauna, armonia lor zgomotoasă Și guturală 
oferind un zgomot alb neutru pe care ea îl găsea liniștitor. Chiar înainte ca 
somnul să o cuprindă, Și-a imaginat un mic dirijor de broaște care stătea pe 
picioarele din spate, cu brațele lui subțiri dirijând corul. Cum altfel ar fi 
Știut toate să pornească ȘI să se oprească în același timp... 

S-a trezit brusc și l-a găsit pe Tito Micky cocoţat pe marginea patului ei. 

Nu mai mersese niciodată atât de departe. Dar în seara asta, el stătea la 
baza saltelei ei, cu o parte a feţei luminată de felia de lună care pătrundea 
prin ferestre, o siluetă cu o jumătate de faţă. Perdelele nu erau niciodată 
complet închise. Băieţilor nu le plăcea să doarmă în întuneric total Și, deși 
Joey n-ar fi recunoscut niciodată în faţa lor, Și ea simţea la fel. 

Lucrurile rele se întâmplau pe întuneric. 

Unchiul ei o privea cu ochii sticloși de la whisky. Joey a clipit, apoi a 
clipit din nou. Poate că acesta era un vis. Poate că mărturia ei la proces îi 
trezise niște amintiri îngrozitoare. 

A simţit mâna lui pe coapsă. 

— Joelle, a răsuflat el. Mirosul de whisky din respirația lui era înţepător. 

În cameră, îi auzea pe băieţi sforăind în paturile lor. Auzea broaștele și 
simţea mirosul umed și mlăștinos al iazului de dedesubt. Auzea foșnetul 


vântului în copacii de afară. ÎI putea auzi pe Tito Micky răsuflând ușor. 

Acesta nu era un vis. Era real Și își simțea trupul înțepenindu-se din 
cauza fricii care începea să o sufoce. În mintea ei, Și-a strigat: „Nu 
încremeni acum! Spune ceva! Aprinde lumina!” Lumina gonea monștrii 
așa cum apa o dizolva pe Vrăjitoarea cea rea din Vest. Dar lampa era prea 
departe, iar când a încercat să ajungă la ea, corpul ei nu o asculta. Nu mai 
avea instinctele pe care le aveau ceilalți oameni. 

Reacţia de luptă sau de fugă îi fusese furată cu mult timp în urmă. A 
rămas încremenită. 

Singurul lucru pe care îl putea face era să nu fie aici. 

— Joelle, a spus din nou Tito Micky, iar ea a simțit cum mâna lui se 
mișcă un centimetru mai sus. 

A închis ochii Și a ascultat broaștele, dorindu-și să se lase purtată de val. 
Și-a imaginat micul dirijor de cor verde și și-a închipuit că se afla la iaz 
pentru spectacolul live. În cele din urmă, din fericire, a început să plutească 
afară din corpul ei Și să iasă pe fereastră, unde a plutit de cealaltă parte a 
geamului, aruncând o privire la fata din pat, cu monstrul care o domina. 

E în regulă. O să se termine repede. Nu te uita. Nu simți nimic. 

Dirijorul broscoi s-a transformat într-un desen animat din Looney Tunes 
pe care îl iubea. Un bărbat a descoperit din întâmplare o broască care putea 
cânta Și dansa ȘI, pentru că broasca avea o voce frumoasă, de soprană, 
bărbatul a furat-o și a încercat să o convingă să cânte la un concert în faţa 
unui public uriaș pentru bani. Dar când s-a deschis cortina, broasca a stat pe 
scenă Și a orăcăit. Întotdeauna o făcea să râdă. 

Și-a imaginat că ea însăși este bărbatul. 

— Cântă, a spus ea, Și pentru ea, broasca s-a conformat în cele din urmă. 

Bună ziua, bobiţa mea, bună ziua. 


Hello, my baby, hello, my honey, hello, my ragtime gaaal 
Send me a kiss by wire 

Baby, my hearts on fire 

If you refuse me, honey, you ll lose me 

Then you Il be left alone 

Oh baby, telephone, and tell me I'm your owwwwwn 


— Joelle, a răsuflat din nou Tito Micky. 


Sunetul numelui ei a împins-o înapoi în prezent Și s-a supărat, pentru că 
era greu să se transporte în altă parte dacă cineva îi vorbea. Și-a astupat 
mental urechile; nu putea să asculte, pentru că ascultarea făcea ca totul să 
devină real. Și-a strâns mai tare pleoapele; nu putea să privească, pentru că, 
dacă îl vedea, asta însemna că era adevărat. 

A vrut să se întoarcă la iaz. Broaștele aveau să-i cânte în acest moment. 
Singurul lucru pe care trebuia să îl facă era să respire — inspiră, expiră — dar 
era greu pentru că avea stomacul încleștat ca și cum ar fi făcut abdomene. 

Încă cinci, Joey, a auzit-o pe Ruby spunând, Și a zburat spre mama ei, 
ușurată să o vadă, chiar dacă numai pentru această dată. Ruby era întinsă pe 
un covoraș de exerciţii, iar în video-recorder rula o casetă cu gimnastică 
aerobică. Făcea abdomene, așa că Joey făcea și ea abdomene, pentru că îi 
plăcea să facă tot ce făcea mama ei. Joey avea șapte ani. Băieți/or le place 
să avem abdomenul plat, spunea Ruby. Tu ești de vină pentru toate 
vergeturile astea. 

Cineva a tușit, iar ea s-a întors din nou în dormitor cu monstrul. Voia să 
se zbată, să ţipe Și să trezească toată casa, orice ca să-l facă să se oprească. 

Dar nu a putut. Tita Flora nu ar fi crezut-o niciodată și chiar dacă ar fi 
făcut-o, Tito Micky nu ar fi părăsit casa. Era soțul ei, tatăl băieților, și erau 
o familie, iar Tita Flora nu Și-ar fi destrămat propria familie. Joey, pe de altă 
parte, era o pacoste moștenită, fiica surorii ei criminale, nepoata nedorită de 
care era plătită să aibă grijă. 

Și unde s-ar fi dus, oricum? Într-un orfelinat plin de străini, unde mai era 
un alt Tito Micky? 

Pentru că întotdeauna exista un alt Tito Micky. 

A auzit un alt sunet, un sunet rău, Și de data aceasta a deschis ochii. Nu a 
vrut, dar acum se uita la Tito Micky, iar el se uita la ea. Atunci Și-a dat 
seama că el interpreta liniștea ei ca pe o permisiune. 

Dar faptul că nu spunea nu, nu însemna că spunea da. 

NU! a strigat ea, Și deși era doar în capul ei, a fost suficient ca s-o scoată 
din încremenire. 

Și-a strecurat mâna pe lângă ea, pipăind până la mica crăpătură dintre 
saltea și pat. Cutterul era perfect așezat, exact acolo unde era întotdeauna, 
exact unde îl pusese de îndată ce îi sosise rama de pat. L-a apucat, 
împingându-și degetul mare pe glisor pentru a extinde lama. A împins 
metalul ascuțit cu un sfert de centimetru, apoi încă un sfert de centimetru Și 


apoi încă puțin. 

Jos, lângă iaz, broaștele au tăcut. 

Și-a ridicat braţul și a înfipt cuțitul direct în coapsa lui Tito Micky cât de 
tare a putut, până când lama a întâmpinat rezistență din partea tecii de 
plastic. Apoi a tras lama în jos, tăind un centimetru din el pe verticală, ceea 
ce a fost mai dificil decât credea, deoarece carnea era mai rezistentă decât 
își imaginase ea. 

Dar a fost suficient. 

Unchiul ei a ţipat Și a sărit înapoi, Și vai, s-a simțit atât de bine să-i vadă 
sângele, s-a simțit atât de bine să-i provoace durere, s-a simțit atât de bine 
să-l rănească pe monstrul care îi făcea rău, chiar dacă numai în seara asta. 
L-a lovit puternic cu piciorul, iar el s-a rostogolit de pe pat, aterizând cu o 
bufnitură pe covor. S-a ridicat cu greu în picioare, ochii lui aburiţi de 
whisky limpezindu-se în timp ce faţa i se transforma de panică. 

Nu a ştiut niciodată că sângele pare negru în întuneric. 

— Pasayloa ko, a gâtânt el, uitându-se frenetic la peretele opus, unde cei 
doi fii ai săi începuseră să se agite în paturile lor din cauza zgomotului. Îmi 
pare rău. Îmi pare rău. 

Apoi s-a împleticit, lovindu-se cu umărul de ușă, și a dispărut. 

O voce somnoroasă din cealaltă parte a camerei a spus: 

— Eşti bine, Joey? 

A Șters cuțitul pe cearșaful ei, apoi a strecurat lama înapoi în teaca de 
plastic. A doua zi dimineaţă își va spăla lenjeria de pat, iar dacă cineva o va 
întreba despre sânge, va spune că i-a venit ciclul. Minciunile erau mai ușor 
de crezut decât adevărul. 

— Culcă-te la loc, a șoptit ea. 

Broaștele au început să orăcăie din nou. 

Nu era bine. Nu era deloc bine. Ar fi trebuit să-i spună adevărul lui 
Deborah când a întrebat-o, dar ce ar fi schimbat asta? Mama ei era în 
închisoare și nu avea unde să se ducă, așa că asta era viaţa ei, pentru că asta 
fusese întotdeauna viaţa ei, Și fie o va ucide, fie va supravieţui. 

În această seară, ambele sunau la fel de groaznic. Era pedepsită. Pentru 
minciuna pe care o spusese. 

Și, în cele din urmă, nici măcar nu a meritat. Monștri erau peste tot. Era 
ca Și cum ai juca acel vechi joc de carnaval, Whac-A-Mole. De îndată ce 
dobora un monstru, apărea altul. 


Incapabilă să doarmă, Joey a stat cu ochii deschiși toată noaptea, privind 
cum lumina lunii se topea în zori. Abia când a răsărit soarele și camera s-a 
luminat, pleoapele i-au devenit în sfârșit grele și a strecurat cuțitul înapoi 
între saltea și rama patului, înapoi în crăpătura unde nimeni nu se uita, 
pentru că nimănui nu-i păsa. 


PARTEA A V-A 


Suntem doar două suflete pierdute 
care înoată într-un acvariu. 


Pink Floyd 

Paris se uită la avocaţii ei peste masa din bucătărie. Ei bine, unul dintre 
ei este avocatul ei. Cealaltă este o avocată și atât. Dar ambele feţe sunt 
sumbre, iar modul în care o privesc acum o sperie de moarte. Arată de parcă 
ar fi pe punctul de a-i da o veste incredibil de proastă. 

— EFi, cine a murit? întreabă Paris. Tresare în secunda în care își dă 
seama ce a spus Și își blestemă gura care a luat-o pe dinaintea manierelor. 
Îmi pare rău, proastă alegere a cuvintelor, s-o luăm de la capăt. De ce 
sunteți amândoi aici Și cât de îngrijorată ar trebui să fiu? 

— Nu e de rău, spune Elsie. Este chiar opusul. 

— E un cadou de Crăciun venit mai devreme, spune Sonny, afișându-și 
în sfârșit zâmbetul de rechin. Dacă nu cumva ești evreică, în care caz sunt 
toate cele opt zile de Hanukkah adunate într-una singură. 

Elsie îl lovește cu cotul. 

— Nu poţi să spui lucruri de genul ăsta. O să jignești pe cineva. 

— Domnilor avocaţi, spune Paris, privirea ei plimbându-se de la unul la 
altul. Habar n-am despre ce vorbiti. 

Sonny pune pe masă dosarul pe care l-a adus cu el. 

— Sărbători fericite, la dracu! 

Paris deschide dosarul. Înăuntru se află trei fotografii alb-negru ale ei, 
mărite la dimensiune A4. Este în mașina ei Și este noapte. Prima fotografie 
îi arată faţa întreagă; se uită drept înainte prin parbriz. A doua fotografie 
este dintr-un unghi de 45 de grade, în care privește în sus în timp ce dă 
cuiva pașaportul. lar cea de-a treia fotografie este profilul ei în timp ce 


așteaptă pentru ca poarta să se ridice. Toate cele trei sunt Ștampilate cu ora 
Și data. 

Poliția de frontieră americană a răspuns, în cele din urmă, iar Paris se 
uită la dovada că a trecut înapoi în ţară exact la ora la care a spus că a făcut- 
o. 

— Am primit astea acum o oră. Biroul procurorului mi le-a trimis prin e- 
mail. Sonny se întinde și bate cu un deget gros peste ștampila cu data și 
ora. Ai trecut la 12:22 a.m., ceea ce înseamnă că cel mai repede puteai să 
ajungi acasă la două și jumătate, așa cum ai spus. 

Lui Paris îi este frică să respire. 

— Dar așteaptă, spune Sonny. Mai e ceva. 

— Ce faci, domnule, suntem la teleshopping? 

Elsie clatină din cap, dar zâmbește. 

Avocatul ei împinge un alt dosar spre ea. 

— Raportul final al medicului legist. Așa cum am crezut, confirmă ora 
morţii lui Jimmy ca fiind între nouă Și jumătate $1 miezul nopții. 

Paris este confuză. 

— Credeam că ai spus că e prea pe muchie pentru tine. 

— Nu mai e, spune Sonny. Uită-te mai atent la acel raport. Ce scrie 
acolo? 

Atinge o casetă din mijlocul paginii. Paris îi urmărește degetul. 

— Cauza morții este pierderea de sânge din cauza secţionării arterei 
femurale. 

— Nu asta, spune Sonny. Mai jos. 

Paris se uită mai atent. Sub caseta pentru cauza subiacentă a decesului, 
caseta pentru Omucidere a fost lăsată necompletată. La fel și căsuţele 
pentru Cauze naturale Și Sinucidere. Cu toate acestea, există un X în căsuţa 
de lângă Nedeterminată. 

— Nedeterminată! Ce înseamnă asta? Paris își ridică privirea. Zic că nu 
sunt siguri cum a murit Jimmy? 

— Bingo, spune Sonny. Medicul legist spune că nu există dovezi directe 
care să confirme că moartea lui Jimmy a fost rezultatul unei omucideri. Și 
nu poți fi acuzat de omucidere dacă nu a existat una. 

Paris își reține respirația, incapabilă să reacționeze până când îl aude 
spunând-o. Unul dintre ei trebuie să o spună. 

— Procurorul a retras acuzaţia de crimă, spune Elsie. S-a terminat. 


Paris așteaptă trei secunde. 

— Bine, spune ea încet. Refuză să se relaxeze până când nu înţelege pe 
deplin. Dar se poate depune în continuare plângere în viitor, nu? 

— Împotriva ta? Nu. Sonny își pocnește încheieturile degetelor. 
Fotografiile de la trecerea frontierei oferă mai mult decât suficient un dubiu 
rezonabil. Împotriva altcuiva? Poate, dacă se schimbă cauza morții, ceea ce 
nu se va întâmpla, sau dacă apar noi dovezi. Dar dacă nu au găsit-o până 
acum, mă îndoiesc că o vor face. 

— Tot ce a mai rămas de făcut este să înapoiez brăţara de monitorizare. 
Și mă voi ocupa cu plăcere de asta pentru tine. Elsie se întinde peste masă 
Și îi strânge mâna lui Paris. S-a terminat cu adevărat. 

Paris expiră atât de tare, încât se prăbușește pe scaun. Urmează lacrimile 
o clipă mai târziu, care se transformă în suspine care îi zdruncină tot corpul. 
Este doar vag conștientă de mâna fiecărui avocat care îi atinge umărul când 
pleacă în liniște. 

Viaţa are un mod de a echilibra totul. Și acest moment este atât de bun 
doar pentru că ceea ce i s-a întâmplat lui Jimmy a fost atât de rău. Știe că 
acest sentiment nu va dura. Când Paris va termina cu plânsul, tot ce îi va 
rămâne va fi vina că soţul ei era atât de nefericit și se afla într-un loc atât de 
întunecat încât a simţit că singura cale de ieșire era să-și pună capăt zilelor. 
lar ea își va petrece restul vieţii încercând să înţeleagă cum a ajuns acolo, 
cum de a putut să rateze acest lucru, cum ar fi putut să-l salveze. 

După ce se oprește din plâns, se duce sus în camera ei ca să se spele pe 
față și să se schimbe în ceva confortabil. Trebuie să-l sune pe Henry Și apoi 
trebuie să termine de făcut planurile pentru înmormântarea lui Jimmy. 
Conform dorinței sale, va fi incinerat, iar urna lui va fi așezată lângă cea a 
mamei sale în mausoleul familiei. 

Puțin mai încolo pe hol, vede că ușa de la dormitorul lui Jimmy este 
deschisă. Încă mai simte mirosul de înălbitor care iese din el, amintindu-i că 
a fost curăţat și că este sigur să intre înăuntru. Face un pas spre el, apoi se 
oprește. Ultima dată când a fost în dormitorul lui Jimmy a fost în noaptea în 
care acesta a murit. 

Nu este pregătită. 

Jimmy, te iubesc. Și îmi pare atât, atât de rău. 

Tot ce îi rămâne de făcut acum este să jelească. 


În ultimele două ore, a ascultat casetele lui Jimmy pe vechiul său 
radiocasetofon din bucătărie. E frumos. Fiecare cântec de pe caseta lui de 
compilaţie „Hits of'70s” are atașată o amintire a soţului ei. Chiar acum, 
cântă The Hollies, iar ea Și-l poate imagina pe Jimmy stând la masă, cu 
ochelarii de citit, bându-și cafeaua în timp ce o ploaie ușoară cade pe 
fereastră. Uneori, tot ce-mi trebuie este aerul pe care îl respir. 

Ridică capacul de la Le Creuset Și amestecă ușor carnea de porc adobo 
care fierbe la foc mic. Fiecare bucătar are propria reţetă pentru tocănița 
tradițională filipineză. Unora le place să fie picantă. Altora le place uscată. 
Dar ingredientele de bază în orice adobo filipinez sunt sosul de soia, oţetul, 
frunzele de dafin și răbdarea. De asemenea, face lumpio (pacheţele de 
primăvară) Și un lot uriaș de pancit (tăiţei), iar când va termina, va avea 
suficientă mâncare pentru o săptămână. Singurul lucru bun cu care a rămas 
din perioada petrecută în Maple Sound a fost că Lola Celia a învăţat-o să 
gătească. 

Sună soneria. Paris verifică ceasul de pe aragaz și se încruntă. Nu-și 
poate imagina cine ar putea fi la ușa de la intrare la ora nouă seara, în afară 
de un fotograf care speră să facă o poză sau un jurnalist care speră să facă 
un comentariu. Dar mulţimea care și-a făcut veacul pe afară în ultima 
săptămână a dispărut în sfârșit acum, iar cartierul a revenit la normal, cu 
numărul obișnuit de privitori ai orașului care fac fotografii în Kerry Park. 

Soneria sună din nou Și, de data aceasta, este urmată de o bătaie. Oricine 
ar fi, Știe că este acasă, pentru că toate luminile sunt aprinse. Se uită după 
telefon să vadă dacă nu cumva a pierdut vreun mesaj. Poate că Henry 
plănuia să treacă pe aici. Dar Și-a lăsat telefonul la etaj, la încărcat. 

Îi vine un gând. Dacă este Ruby? Acum este eliberată condiţionat ȘI, 
deși i s-a interzis să părăsească Canada, mama ei a fost întotdeauna 
vicleană. Şi poate fi foarte motivată atunci când altcineva are ceva ce-și 
dorește. Cum ar fi un soţ. Și bani. 

Ciocănitul se oprește. Paris își ţine urechile ciulite, așteptând ca soneria 
să sune din nou. Dar nu sună. Mergând pe hol până la ușa din faţă, se uită 
în cele din urmă pe vizor, încercând măcar să vadă cine ar fi putut fi. Dar nu 
e nimeni acolo. 

Simţindu-se un pic zdruncinată, Paris se întoarce în bucătărie. Începuse 
să gătească în jurul orei Șase. Cântecul s-a schimbat în „Midnight Train to 
Georgia”, iar ea cântă încet alături de Gladys Knight. Mai bine trăiesc cu el 


în lumea lui, decât fără el într-a mea... 

Ceva se prăbușește afară, iar ea sare în sus. Ce naiba se întâmplă? Este 
cineva în curtea din spate? Încearcă să intre acum? 

Cuprinsă de panică, ea caută cel mai apropiat obiect ascuțit pe care îl 
găsește: cuțitul pe care l-a folosit pentru a tăia toate legumele pentru pancit. 
Ferestrele din bucătărie Și ușile de la terasă strălucesc din cauza luminilor 
de sus, nelăsând-o să vadă nimic în curtea din spate, așa că le stinge pe 
toate înainte de a se apropia de geam ca să verifice dacă este cineva afară. 

Un bărbat apare la ușa terasei, iar ea ţipă, aproape că scapă cuțitul. 
Oricine ar fi, trebuie să fi sărit gardul. Este îmbrăcat în haine închise la 
culoare Și poartă o șapcă neagră cu un fel de insignă roșie pe ea. Caută cu 
greu întrerupătorul de la luminile din curte, dar este întuneric Și tot ce 
reușește să facă este să aprindă din nou luminile din bucătărie. Chipul 
dispare în spatele unei reflexii albe. 

Bărbatul bate în ușa de la terasă. 

— Pleacă, spune ea, cât se poate de autoritar. E proprietate privată aici Și 
am de gând să sun la poliţie. 

Dar cum poate suna? Afurisitul de telefon este sus. 

El bate din nou în geam, iar degetele ei găsesc în cele din urmă luminile 
pentru curtea din spate. Le aprinde și vede un bărbat înalt și negru care se 
uită fix la ea. 

— Haide, Joey, spune Drew, cu vocea înăbușită în spatele geamului. 
Lasă-mă să intru. 


Capitolul 40 


Paris nu a mai avut parte de o lovitură în plex de când era copil, dar se 
simte aproape la fel. Un pumn emoțional, direct în diafragmă, iar acum nu 
mai poate respira. 

Era un film de acţiune SF pe care ea și Drew îl închiriaseră cu mult timp 
în urmă, Timecop, cu Jean-Claude Van Damme. Acţiunea se petrece în 
viitor, unde un polițist este trimis în trecut prin intermediul unei călătorii în 
timp pentru a preveni un lucru rău. Nu-și mai amintește acum detaliile 
specifice ale intrigii, dar își amintește că versiunea mai tânără a lui Jean 
Claude nu poate în niciun fel să atingă versiunea mai în vârstă a lui Jean- 


Claude, altfel amândoi vor exploda, ca o supernovă. Era Și o replică pe care 
o tot repetau personajele: Aceeași materie nu poate ocupa același spatiu. 

Joey Reyes și Paris Peralta nu pot fi amândouă aici. Și totuși, uitându-se 
la Drew prin geamul ușii de la terasa din spate, exact asta se întâmplă. 
Mintea ei zboară printre posibilităţile despre ce ar trebui să facă în 
continuare. 

Prima opțiune: se poate preface că nu e Joey și poate insista că nu-l 
cunoaște pe acest bărbat. Oricât de stupid ar părea, acesta a fost întotdeauna 
planul ei dacă s-ar fi aflat vreodată în postura de a-și înfrunta trecutul. Dacă 
negi un lucru repetat și pentru suficient timp, oamenii ar putea în cele din 
urmă să te creadă. Funcţionează pentru politicieni. Bonus: s-ar putea chiar 
să te convingi singur că este adevărat. 

Opţiunea a doua: poate suna la poliție, să spună că are un hărţuitor, iar el 
să fie arestat pentru violare de domiciliu. 

Optiunea trei: îl poate ucide. 

Dar este prea târziu pentru oricare dintre acestea. Drew se uită direct la 
ea, iar ea la el, și știe că trebuie să 1 se citească pe față cât de ciudată este 
situaţia. Poate că dacă ar fi știut că vine, ar fi avut timp să se pregătească, 
să-Ș1 exerseze reacţia. Dar tocmai de aceea nu a sunat mai întâi, nu a trimis 
un mesaj sau un e-mail. Avea nevoie de reacţia ei pentru a dovedi că era 
Joey. Trebuia să se asigure că nu va fugi. 

Trecutul se contopește cu prezentul. Adevărul se amestecă cu 
minciunile. Aceasta este o supernovă. 

— Joey, nu am venit până aici ca să-ţi stric viaţa, spune Drew prin geam. 
Dacă aveam de gând să fac asta, aș fi sunat la poliţie. Haide, deschide ușa. 

Se uită fix la el, incapabilă să se miște, simțind cum mintea ei încearcă 
să se deconecteze, să nu fie aici. 

— Joey, te rog, spune el din nou. Am venit până aici. Vreau doar să 
vorbesc cu tine. Se uită în sus, spre cerul întunecat. Și începe să plouă. 

Se întinde în faţă Și trage zăvorul, apoi ridică mâna pentru a ridica lanţul 
de siguranţă. Se dă înapoi, în timp ce Drew deschide ușa și intră în 
bucătărie. Își dă jos șapca de baseball, se scutură de umezeală, apoi Și-o 
pune la loc. 

Se uită în jur. Privește bucătăria, mâncarea care fierbe pe aragaz, masa 
din bucătărie unde ea înfășură lumpia, apoi privirea îi revine asupra el. Își 
dă seama atunci că însemnul roșu de pe pălăria lui este o gheară de 


dinozaur în formă de minge de baschet. O șapcă a celor de la Toronto 
Raptors. Pentru că e vorba de Drew Malcolm. Din Toronto. 

— Crezi că ai putea să lași jos satârul? întreabă el. 

Paris deschide gura să vorbească, dar nu-i iese nimic. Și-a imaginat acest 
moment de o mie de ori, desigur, în diverse scenarii, inclusiv în acesta, dar 
acum că se întâmplă cu adevărat, nu se simte deloc așa cum se aștepta. 

— Acum chiar că mă sperii, spune Drew. Ai privirea asta pe faţă și nu- 
mi dau seama dacă ai de gând să mă omori sau să mă întrebi dacă mi-e 
foame. 

— Eu te sperii pe tine? întreabă ea, neîncrezătoare. 

— Joey. Vocea lui Drew se înmoaie. Sunt eu. Am venit aici direct de la 
aeroport. Nu am venit până aici ca să te rănesc, îţi promit. Am vrut doar să 
văd cu ochii mei că ești cu adevărat în viață. Și iată-te aici. În viaţă. Și ar 
trebui să Știi că, în ciuda a tot ce s-a întâmplat, mă bucur foarte mult că 
trăiești. 

— Ce vrei, Drew? întreabă ea. 

Urăște felul în care sună vocea ei. Se simte ca Și cum ar avea din nou 
nouăsprezece ani, sperând să găsească un loc unde să stea, înarmată doar cu 
o geantă de voiaj și cu banii pe care i-a furat de la Maple Sound, 
înfruntându-l pe Drew în bucătăria aia de rahat din subsolul apartamentului 
cu podele în carouri, ţinând pumnii strânși ca el să treacă peste ideile 
preconcepute, din moment ce e clar că știa cine este ea. Numai că acum, 
Drew se află în bucătăria ei care cu siguranţă nu e de rahat și ea încă speră 
ca el să treacă peste tot ce crede că știe Și să o lase să-i explice. 

Drew pășește încet înainte, cu mâinile ridicate. Când se află la câţiva 
pași de ea, se întinde înainte Și îi ia cu grijă satârul din mâini, pe care îl 
pune în chiuvetă. Apoi lasă să-i scape un oftat de ușurare. Ca și cum ar fi 
crezut că ea l-ar fi lovit cu el. 

Ca să fie sinceră, s-a gândit la asta pentru o fracțiune de secundă. Dar 
asta pentru că el a surprins-o, iar ea era panicată. 

— Ţi-ai înscenat moartea? începe Drew. Vorbești serios? 

— Îmi pare rău. 

— Îţi pare rău? 

Ea se uită la el. El se uită în jos la ea. A uitat cât de înalt este el. Pe 
ochelarii lui sunt picături de ploaie. Ea nu știe ce să spună, în afară de a-și 
cere scuze. Dacă poziţiile lor ar fi fost inversate, ea ar fi fost furioasă ca 


naiba. Și în acest moment, stând în faţa lui, cu trupul lui la mai puţin de un 
metru de al ei, brusc nu-și mai amintește de ce a făcut-o, de ce a fugit, de 
ce a fugit din Toronto, de ce a fugit de el. 

Drew așteaptă ca ea să spună ceva. Ea trebuie să spună ceva. 

Orice. Zi ceva, pentru Dumnezeu! 

Ea izbucnește în lacrimi. 

Drew face un pas înainte și o înfășoară cu braţele, strângând-o cu 
putere, Și simte că el e cumva diferit, dar la fel, și miroase diferit, dar și la 
fel, și oricât de îngrozită ar fi că a găsit-o, el e aici și ea se bucură. Simte 
cum buzele lui îi ating părul. El îi respiră în ureche în timp ce vorbește 
încet Și uniform, enunţând fiecare cuvânt. 

— Sunt al naibu de supărat pe tine. 

— Ți-e foame? întreabă Paris. 

El chicotește, de parcă ar fi știut că ea va întreba asta, Și dă din cap. 

— Mor de foame. Ultima dată am mâncat acum Șapte ore. 

— Îţi pregătesc o farfurie, spune ea. E bere în frigider. Servește-te. 

Aruncă câteva rulouri de /umpia în friteuza cu aer, apoi se plimbă prin 
bucătărie. Umple o farfurie pentru el, apoi o farfurie pentru ea, scoțând 
orezul proaspăt fiert din oala cu presiune înainte de a pune deasupra o 
cantitate generoasă de adobo. Adaugă Și pancit. Se simte bine să aibă o 
sarcină care îi permite să fie ocupată, astfel încât să nu fie nevoită să se uite 
la el în timp ce-și adună gândurile. Simte că el o privește și este brusc 
conștientă de faptul că poartă cel mai vechi Și mai larg trening pe care îl 
are, cu părul strâns într-o coadă de cal dezordonată și lejeră. 

Scoate două beri din frigider. 

Ea nu se poate decide dacă să-i spună adevărul, sau o parte din el, sau 
nimic din el. Îi pune farfuria pe masă. El ia o îmbucătură, mestecă încet, 
apoi dă din cap. 

— Are gustul pe care mi-l amintesc. 

Mănâncă în tăcere, aruncându-și priviri unul altuia între două 
îmbucături. Senzaţia este ciudată și familiară în același timp. El nu s-a 
schimbat prea mult, deși corpul lui are acum o moliciune, genul care vine 
odată cu vârsta. Are câteva riduri în jurul ochilor Și al gurii care nu existau 
înainte. Părul, tuns scurt, este încă în mare parte negru, cu doar o urmă de 
cenușiu la tâmple. Se întreabă ce gândește el despre ea. Faţa lui a fost 


întotdeauna greu de citit. 

Ea se întinde după Șapca de baseball așezată pe masă lângă el și o 
examinează, trecându-și degetele de-a lungul logo-ului Raptors brodat. 

— Crezi că vor câștiga vreodată un campionat? întreabă ea în cele din 
urmă, rupând tăcerea. 

— Da, spune el. Te-ai gândit vreodată să suni Și să spui „Salutare, Drew, 
ghici cine e, n-am murit”? 

Ea lasă șapca Jos. 

— Nu am putut. 

— De ce? 

— Pentru că nu puteam să-ți cer să păstrezi acest secret. 

Se aude un clinchet de la friteuza cu aer Și ea se ridică ca să scoată 
lumpia. Le servește cu un sos iute-dulce cumpărat din magazin. 

— Gătesc când sunt tristă, spune ea. Ştii asta. 

— Îmi pare rău pentru soţul tău, spune Drew. Am auzit în drum spre aici 
că acuzaţia de crimă împotriva ta a fost retrasă. Totuși, te superi dacă te 
întreb... 

— Nu l-am ucis pe Jimmy, spune Paris. Cauza oficială a morţii este 
nedeterminată, dar noi credem că s-a sinucis. 

— Noi? 

— Oamenii care îl cunoșteau cel mai bine, spune Paris, și se oprește 
aici. 

— Îmi pare rău, spune din nou Drew. Înţeleg că ești îndurerată, dar și eu 
te-am jelit pe tine. Înţelegi asta? Timp de nouăsprezece ani, m-am 
învinovăţit pentru moartea ta. 

— De ce? Dintre toate lucrurile pe care își imaginase că i le va spune, 
faptul că el credea că moartea ei era din vina lui nu-i trecuse niciodată prin 
minte. Incendiul nu a avut nimic de-a face cu tine. 

— Ar fi fost frumos dacă mi-ai fi spus asta, spune el. Eu am fost cel care 
ti-a identificat cadavrul în acea noapte. 

Aproape că se îneacă. 

— Ce? Cum? 

— M-am întors, spune Drew. După ce am vorbit. Tu ai intrat înăuntru, 
iar eu am plecat cu mașina. Și apoi m-am întors. Erau mașini de pompieri, 
de poliţie. Îţi încărcau cadavrul într-o ambulanţă, iar eu m-am uitat sub 
prelată. 


— O, Doamne. Paris se uită fix la el. Of, Drew. 

— Așa că, înainte de a discuta despre orice altceva, Și o să facem Și asta, 
spune el, ridicând o sprânceană, vreau să încep cu niște scuze. 

— Îmi pare rău, spune ea. 

— Nu de la tine. De la mine. Farfuria lui Drew este goală și o împinge 
într-o parte. Îţi datorez scuze pentru lucrurile pe care ţi le-am spus în acea 
seară. Nu a fost zi în care să nu mă gândesc la asta. Tot ce mi-am dorit 
vreodată a fost să dau timpul înapoi și să mă întorc la acele ultime momente 
din mașină cu tine Şi să retrag tot ce am spus. Îmi pare rău. Pentru că te-am 
judecat când nu era treaba mea. Pentru că te-am făcut să te simţi ca naiba. 
Mă ieri? 

Paris poate vedea pe faţa lui că vorbește serios. Ea înghite în sec și apoi 
aprobă din cap. 

— Cum... cum a fost nunta? 

— Nu s-a mai întâmplat, spune Drew. Și nu încerca să schimbi subiectul. 
O fată a murit, Joey. Trebuie să dai niște explicații. 

Ea îi povestește despre Mae, iar Drew nu scoate niciun cuvânt în tot 
acest timp. Întotdeauna a fost un bun ascultător. Singurul moment în care 
manifestă vreun fel de reacție este atunci când îi spune că Chaz, 
bodyguardul de la Cherry pe care îl cunoscuse în acea seară, a fost cel care 
i-a făcut rost de actele cu numele de Paris Aquino. Faţa lui Drew se strâmbă 
într-un fel, dar ea nu știe ce înseamnă. 

— Te cred, spune el când ea termină. Este concluzia la care am ajuns Și 
eu când am alunecat pe panta cercetărilor. Mi-am dat seama că probabil 
Vinny Tranh a fost cel care a ucis-o. Ceea ce nu am putut înţelege a fost de 
ce ai dat foc. Puteai să suni la poliţie. 

— Și apoi ce? întreabă Paris. Poliţia va începe să-l caute pe Vinny? Dacă 
mă găsea el pe mine înainte ca ei să-l găsească pe el? Mae a ascuns 
drogurile și banii în apartamentul meu, într-un loc despre care nu trebuia să 
Știe nimeni. Dacă Vinny credea că eu și Mae eram complice? Se uită în altă 
parte. Aveam banii. Am văzut o cale de scăpare. O șansă la o viaţă nouă. 
Am profitat de ea. Sincer, nu credeam că cineva îmi va simți lipsa. 

— Nici măcar eu? întreabă Drew. 


— Mai ales tu. 

O scurtă tăcere. 

— Câţi bani erau? 

— O sută de mii de dolari. Împreună cu economiile mele, aveam 
suficient pentru a ajunge unde mă duceam. 

— Și unde te-ai dus? 

— Peste tot, dar nicăieri special. 

— ŞI te-ai stabilit în Seattle? 

— Îmi place aici. Ea se încruntă. De ce am impresia că mă interoghezi? 

— Pentru că asta Și fac. Încerc să înţeleg de ce oamenii din jurul tău tind 
să sfârșească morți. Vocea lui Drew se înăsprește. Gândește-te la asta din 
perspectiva mea. Charles Baxter. Mae Ocampo. Nenorocitul de Jimmy 
Peralta. Care este numitorul comun? Și ai dovedit deja că ai o capacitate 
incredibilă de a minți. Toată viaţa ta e o minciună. Fiecare dintre acești 
oameni a murit prematur din cauza exsangvinării. Asta înseamnă că... 

— Știu al dracului de bine ce înseamnă „exsangvinare”, se răsteşte Paris. 
Probabil că am Știut acest cuvânt înaintea ta. Și nu veni la mine cu 
rahaturile astea. Viaţa e complicată, Drew. Și, în caz că nu ai observat, nu 
mai sunt o fetiță și nu ai voie să-mi ţii predici. Apropo, îți mulțumesc că 
mi-ai amintit cât de arogant poți fi. Probabil că este singurul tău defect, dar 
poate îţi amintești că acesta este motivul pentru care lucrurile nu au mers 
atât de bine ultima dată când am vorbit. 

Drew oftează Și ridică o mână în sus. 

— Bine, uite, au fost câteva zile lungi... 

— Nu am terminat. 

Paris se ridică în picioare, pune farfuriile în chiuvetă și se sprijină de 
tejghea, încercând să-și păstreze calmul. Se gândește cu atenţie la ceea ce 
vrea să-i spună acum, pentru că s-ar putea să fie singura ocazie pe care o are 
de a i-o spune înainte de a-l da afară. 

— Întotdeauna ai dat impresia că ești un tip sensibil, conștient de sine, 
care era dispus să asculte, spune ea. Și știu că ţi-ai cerut scuze, dar chiar Și 
scuzele tale vin cu o agendă ascunsă. Faptul că îmi spui că îţi pare rău este 
doar modul tău de a mă manipula să las garda Jos, ca să vorbesc cu tine. Dar 
adevărul este că tu ai fost persoana care m-a judecat mai mult decât a făcut- 
o oricine altcineva vreodată. Mama nu a avut niciodată așteptări de la mine. 
Ea credea că sunt un nimic, iar asta era un standard ușor de atins. Dar tu? 


Tu aveai toate aceste speranţe pentru ceea ce credeai că aș putea fi, care 
erau de fapt doar așteptări deghizate în optimism. 

Ea se uită în jos la el, cu respiraţia accelerată. 

— Și când nu a ieșit așa cum ai sperat, când ai decis că nu mă încadram 
în definiția ta despre ce înseamnă o persoană bună, când n-ai putut să mă 
repari, am devenit mai puțin importantă pentru tine. Chiar și acum, după 
atâţia ani, te aștepți să-mi cer scuze pentru alegerile pe care le-am făcut 
când aveam 20 de ani, care nu au avut nimic de-a face cu tine. Pot să spun 
că îmi pare rău că am plecat din Toronto și te-am lăsat să crezi că am murit 
— sunt de acord că a fost o mișcare de rahat. Dar nu voi spune că îmi pare 
rău pentru nimic altceva, pentru că nu știi cum e, Drew. 

Paris gâfâie, cu respirația tăiată. 

— Nu știi cum este să duci o viaţă plină de cruzime Și abuzuri Și nu ştii 
cum este să trebuiască să te chinui să ieși din asta pentru a avea un 
sentiment de respect de sine. Probabil că există un șir lung de oameni care 
se vor întreba mereu dacă mi-am ucis soțul Și nu pot face nimic în privința 
asta. Au voie să creadă ce vor. Dar niciunul dintre acești oameni nu are voie 
să intre în această casă, pentru că am decis cu mult timp în urmă că nu mai 
sunt preșul de la ușa tuturor. Nu mai aveți dreptul să mă călcați în picioare 
cu opiniile voastre. Așa că, dacă ai de gând să faci pe regele perfecțiunii, 
poți să-ţi iei Șșapca de la Raptors, să te întorci la Toronto și să te duci 
dracului! 

Ea se ridică și pleacă. Dacă rămâne în bucătărie, nu știe ce va face. Se 
lasă pe canapeaua din sufragerie Și își pune capul în mâini. 

E atât de obosită. Atât de obosită de călătoria pe care a făcut-o pentru a 
ajunge aici, Și deja epuizată doar gândindu-se la mule de kilometri pe care 
îi mai are de parcurs. Nu contează că acuzația de crimă a fost retrasă. 
Întotdeauna vor exista Şoapte, întrebări, îndoieli. 

Și nici măcar nu a avut de-a face cu Ruby încă. 

Câteva minute mai târziu, Drew se așază lângă ea pe canapea. Îi întinde 
o bere proaspătă. Își mai ia Și el una. 

— Am meritat asta, spune el liniștit. Joey... 

— Sunt Paris acum. 

— Mă simt ciudat să-ţi spun așa, spune Drew. Dar ai dreptate. Eşti Paris 
acum. Îmi pare rău, bine? Într-o altă viaţă, noi doi am fost cei mai buni 
prieteni. Nu știu cum stau lucrurile acum. Dar știu că vreau să înţeleg. 


Ultima dată când te-am văzut, erai pe o targă sub o prelată, fiind mutată în 
spatele unei ambulanţe. Ți-am văzut corpul. Ți-am văzut arsurile. Dacă nu 
ar fi fost tatuajul și colerul tău... 

— Ai văzut corpul ars? întreabă ea, simțind angoasa din vocea lui. 

El dă din cap. 

— A fost groaznic. 

Ea se prăbușește la loc pe canapea. Timp de aproape două decenii, nu-și 
permisese să se gândească la Mae, care era atât de plină de viață, genul de 
fată care putea schimba instantaneu energia unei încăperi doar intrând în ea. 
O iubise pe Mae. La fel cum îl iubise și pe Drew. 

Paris îȘi lasă capul pe spate pe canapea. Este complet stoarsă de puteri. 

Drew se uită la ea. 

— Ar trebui să plec. 

— Rămâi, spune ea, Și îi surprinde pe amândoi. Ea se întinde spre mâna 
lui. Rămâi, pur și simplu. Te rog. Putem vorbi despre restul mâine 
dimineaţă, dacă mai dorești. Dar tu ești singura persoană care mă cunoaște, 
Drew, așa că stai aici. 

El nu spune nimic, dar nici nu se mișcă, așa că Paris se apleacă spre el 
ȘI îȘI sprijină obrazul pe umărul lui. Rămân așa o vreme Și, în timp ce ea îl 
ascultă cum adoarme, se întreabă ce ar crede Drew dacă ar ști adevărul 
despre Charles. 

Pentru că Drew nu o cunoaște, nu cu adevărat. Dacă ar fi cunoscut-o, ar 
fi plecat. 

În cele din urmă, toată lumea pleacă. 

Când Paris se trezește în dimineața următoare, Drew nu mai e. 

Se ridică în picioare, pătura de pe canapea căzând de pe ea. La un 
moment dat, în timpul nopţii, trebuie să o fi acoperit cu ea, lucru pe care 
obișnuia să îl facă atunci când ea adormea în faţa televizorului din 
apartamentul lor, cu atâţia ani în urmă. N-a stat decât vreo paisprezece ore 
în total, dar ea îi simte deja absenţa. 

Nici măcar nu Și-a luat rămas-bun. 

Urcă la etaj pentru a-și recupera telefonul și vede că are mai multe 


mesaje Și e-mailuri, multe de la persoane care n-au zis nimic în ultimele 
două săptămâni. Comunicatul de presă al procurorului a fost publicat cu o 
seară înainte. Cauza martii lui Jimmy Peralta a fost declarată 
nedeterminată. Procuratura a retras acuzația de omor cu premeditare 
formulată împotriva lui Paris Peralta. 

Henry i-a trimis prin SMS un link către site-ul unui post de știri local, 
unde există o înregistrare video cu răspunsul lui Sonny Everly, care pare să 
fi fost filmat mai devreme în acea dimineaţă, în fața biroului său de 
avocatură. 

— Moartea lui Jimmy Peralta nu a fost declarată omucidere, pentru că 
pur Și simplu nu există nicio dovadă care să demonstreze că a fost 
omucidere, a declarat avocatul ei în faţa a circa o duzină de reporteri, 
arătând destul de respectabil în costum și cravată. Chiar Și așa, clienta mea, 
Paris Peralta, a fost exonerată de orice acuzație, iar ea vă cere respectuos să 
îi acordaţi cu toții timp Și spaţiu pentru a-și plânge enorma pierdere. 

Henry a mai trimis un mesaj, „Nu citi comentariile!”, ceea ce, desigur, 
este o modalitate sigură de a o face să vrea să citească toate comentariile. 
Ea derulează în jos, iar primul pe care îl vede spune „Criminala Paris 
Peralta a scăpat!” își pune imediat telefonul jos. În multe privinţe, nu 
contează că acuzația de crimă împotriva ei a fost retrasă. A fost deja 
judecată în fața opiniei publice și a fost găsită vinovată. Suspinând, se 
îndreaptă spre fereastră Și riscă să tragă cu ochiul pe după jaluzele. În afară 
de obișnuiţii turiști de peste drum, în Kerry Park, nu e nimeni acolo. 

S-a terminat cu adevărat. Viaţa poate reveni la normal. Doar că ea nu are 
nicio idee despre ce înseamnă normalitate acum, fără Jimmy. 

Aroma de cafea proaspătă o lovește când intră în bucătărie Și este 
surprinsă să vadă cana pe jumătate plină în cafetieră. Cumva, bucătăria este 
curată. Toată mâncarea din seara precedentă a fost depozitată cu grijă în 
frigider, iar vasele murdare în mașina de spălat vase. Se întreabă dacă Zoe 
este pe aici pe undeva, pentru că acesta este genul de lucruri pe care 
asistenta le făcea întotdeauna. Dar nu e Zoe. Afară, pe terasă, Paris vede un 
bărbat pe unul dintre șezlonguri, cu picioarele în sus, tastând la un laptop. 

Înghite în sec. E Drew. Nu a plecat. Când ea deschide ușile de sticlă, el 
se uită în sus cu un zâmbet. 

— Bună dimineaţa. 

Drew își închide calculatorul, apoi se ridică în picioare, întinzându-și 


brațele deasupra capului. Este îmbrăcat în șort de baie și un maiou umed. 

— Ai dormit zece ore. Cred că aveai nevoie. 

— Eşti încă aici. Paris este încântată, dar încearcă să nu lase să se vadă. 
Se dă la o parte în timp ce el trece prin ușile de la terasă și intră în 
bucătărie. De cât timp ești treaz? 

Ceasul de la aragaz îi spune că este zece dimineaţa. 

— Cam de vreo trei ore. Funcționez încă după ora Coastei de Est. Nu am 
vrut să te trezești singură. Își pune laptopul pe tejghea. Nu-ţi face griji, 
aveam ceva treaba oricum. Am făcut cafea, am înotat în piscina ta Și mi-am 
pregătit o farfurie cu resturi pentru micul dejun. M-am gândit că, dacă tot 
am de gând să stau prea mult, măcar să-mi fac de cap. 

Ea zâmbește. 

— Și ce noroc pe tine că nu Ştiam că mai ai așa ceva pe aici, altfel aș fi 
adus toate casetele mele vechi. Arată spre vechiul Sony stereo al lui Jimmy. 
Ştii că am cântece pe acele casete care nu sunt disponibile pe iTunes, pe 
care nu le-am mai ascultat de douăzeci de ani? S-ar putea să trebuiască să 
intru pe ebay Și să-mi găsesc un radiocasetofon vechi. 

Chiar Și după nouăsprezece ani, el este tot... Drew. Se bucură că e aici, 
să o acopere cu o pătură, să se simtă ca acasă. Nu știe cum vor evolua 
lucrurile de aici înainte, dar în acest moment, nu a fost niciodată mai sigură 
de un lucru: îȘi vrea înapoi cel mai bun prieten. Telefonul îi sună, iar el face 
o grimasă când citește mesajul. 

— La naiba. Am uitat să mă cazez la hotel aseară, iar acum tocmai mi-au 
anulat rezervarea. Și hotelul este complet rezervat. Ai vreo recomandare? 
Mă gândeam să mai rămân câteva zile. 

Pentru mine? se întreabă ea, dar nu îndrăznește să o spună cu voce tare. 

— Am o grămadă de recomandări, dar nu ţi le dau ţie. Își toarnă o 
ceașcă de cafea. Poţi să rămâi aici. 

— Nu cred că este o idee bună. Drew ezită. Nu crezi că s-ar putea, nu 
Știu, să se nască niște întrebări? 

— De când m-am căsătorit cu Jimmy, întreaga mea existenţă a fost un 
mare semn de întrebare, spune ea sec. Am două camere de oaspeți 
nefolosite la etaj, iar tu ştii deja că mâncarea Și piscina de aici sunt mai 
bune decât la orice hotel. Rămâi, bine? Este... Face o pauză. Mă bucur că 
ești aici. 

Se privesc un timp, apoi Paris se uită prima în altă parte. 


— În regulă, îţi mai stau pe cap o vreme. Drew își freacă faţa. Mi-ar 
prinde bine un duș și un bărbierit și, bineînţeles, lama de ras este singurul 
lucru pe care am uitat să-l împachetez. E vreo șansă să ai una pe care să o 
pot împrumuta? Altfel, pot să dau o fugă la magazin. 

— Am o Venus de unică folosință pe care ţi-o pot împrumuta. Paris 
pufnește când el face o faţă. Glumeam. Sunt destul de sigură că este un 
pachet de Gillette sus. O să le găsesc cu. 

Soneria sună, se uită unul la altul. 

— Vrei să mă ascund? întreabă Drew. 

Deși o spune pe un ton glumeț, amândoi știu că este o întrebare 
legitimă. Un oaspete atât de curând? Și un bărbat, pe deasupra. Vor fi 
întrebări. Și judecăți. 

— Nu, spune Paris, părând mai hotărâtă decât se simte. Eşti invitatul 
meu. Nu trebuie să te ascunzi de nimic Și de nimeni. 

Soneria sună din nou, apoi se aude o bătaie înfundată, ca Și cum cineva 
ar bate cu cotul sau cu genunchiul în ușă. 

— Eşti sigură? spune Drew. Pot să mă fac nevăzut. Deși mașina mea de 
închiriat este parcată pe alee. 

— Sunt o femeie liberă acum, iar tu ești prietenul meu. Nu datorez 
nimănui o explicație. Paris se îndreaptă spre ușa din faţă, iar Drew o 
urmează. Deși, nu există niciun motiv să dai detalii dacă cineva întreabă de 
unde ne cunoaștem noi doi. Să fie informaţii vagi. 

Ea descuie ușa. Zoe stă pe verandă, cu mâinile pline. Are geanta de 
laptop pe un umăr Și o cutie mare de carton de la poștă în brațe, iar 
deasupra cutiei sunt îngrămădite mai multe pachete nedeschise pe care 
trebuie să le fi luat. Cutia conţine mai multe scrisori de la fanii lui Jimmy, 
desigur, reamintirea faptului că Paris va trebui să se ocupe de Ruby, Și asta 
în curând. Nu că Ruby ar lăsa-o vreodată să uite. Până acum, mama ei 
trebuie să știe foarte bine că Paris moștenește tot ce i-a lăsat Jimmy, Și 
pariază că Ruby va insista Și mai mult pentru banii ei acum, când acuzaţia 
de omor a fost retrasă. 

Paris este acum milionară. La fel ca și femeia cu părul cre care stă în 
faţa ei. 

— De ce n-ai intrat singură? Paris întinde mâna Și ia pachetele de pe 
partea de sus a cutiei înainte ca acestea să alunece. Încă mai ai codul de la 
ușă. 


— Nu am vrut să presupun că e în regulă să-l folosesc, spune fosta 
asistentă, intrând înăuntru. Și aia de pe alee este o mașină închiriată? Am 
văzut un autocolant Avis... Se oprește când îl vede pe Drew. A, salut! 

— Lasă-mă să-ți iau asta. Drew întinde mâna pentru a lua cutia din 
mâinile lui Zoe, apoi îi arată un zâmbet fermecător. Eu sunt Drew. Un vechi 
prieten al lui J... Tușește. Al lui Paris. 

— Eu sunt Zoe, spune ea, părând să nu-și dea seama de gafa făcută. Îi 
aruncă o privire, iar Paris își înăbușă un zâmbet la tonul ușor gâfâit din 
vocea celeilalte femei. Mă bucur să te cunosc. 

— Pot să pun asta undeva? întreabă Drew, zâmbind din ce în ce mai larg. 

— Oriunde e bine, spune Zoe, uitându-se în continuare la el. Paris arătă 
spre hol. Se poate pune în biroul lui Jimmy, dacă nu te deranjează, îi spune 
ea lui Drew cu un mic zâmbet. Mulţumesc. 

Când nu-l mai vede, Zoe ia pachetele înapoi de la Paris. 

— De unde a apărut? întreabă ea. Și este singur? Nu am văzut nicio 
verighetă. 

— Este. Hm, de fapt, nu știu. Nu am avut ocazia să ne povestim vieţile, 
dar ultima dată când ne-am văzut, avea o relație serioasă. 

Este adevărat. Doar că Paris nu se obosește să menționeze că asta s-a 
întâmplat cu aproape douăzeci de ani în urmă. 

— Vrei niște cafea? Și ştii că nu trebuia să treci pe la poștă, nu? Nu mai 
ești pe statul de plată. 

— Da, în legătură cu asta, spune Zoe, urmând-o în bucătărie, unde pune 
pachetele pe masă. Dar dacă aș fi din nou angajata ta? Știu că am spus că 
plănuiesc să merg mai departe, dar nu mă simt bine să te las să te ocupi de 
toate astea. Sunt lucruri pe care le-am comandat pentru Jimmy Și care încă 
vor mai sosi. Trebuie să fie sortate și returnate. Mai e și corespondenţa 
fanilor... 

— Te pot ajuta cu asta, spune rapid Paris. 

— ... ȘI trebuie să fac actualizări pe site. De asemenea, Jimmy s-a 
implicat în multe organizaţii caritabile. Vorbea mereu despre înfiinţarea 
unei fundaţii, iar eu m-am gândit că aș putea... Zoe ezită. Voiam să propun 
să-l onorăm înfiinţând-o în numele lui. Dacă asta te interesează. Există deja 
bani destinaţi pentru asta în testamentul lui Și nu ar trebui să faci prea 
multe, căci aș putea... 

— Fă-o, spune imediat Paris. O să dau și eu zece milioane, aș vrea să 


mă implic, desigur, dar numai din culise. Tu ar trebui să fu cea care săo 
conducă. Ce-ar fi să vorbim mai multe despre asta după înmormântare? 

— E un plan bun. Zoe zâmbește și o strânge de braţ. Apropo de asta, 
Elsie ar trebui să ajungă în curând. Vrea să ne ajute cu aranjamentele. Sfatul 
meu? Nu o lăsa să preia ea conducerea. Pentru că o va face. Crede că îl 
cunoaște pe Jimmy mai bine decât oricine. 

— EFi bine, ca să fim corecţi, așa Și e. 

— Poate, spune Zoe. Dar problema când ai o relaţie atât de îndelungată 
este că devine greu să renunţ la vechile obiceiuri. Jimmy a muncit din greu 
ca să evolueze. Dar ori de câte ori era Elsie aici, nu vorbeau decât despre 
vremurile de altă dată. Întotdeauna am crezut că prietenia lor l-a ţinut blocat 
în trecut. 

Paris dă din cap, gândindu-se la Drew care e sus. 

— Crezi că este posibil ca vechile prietenii să evolueze, dar să rămână 
apropiate, chiar dacă ambele persoane s-au schimbat? 

Ochii lui Zoe se îndreaptă spre tavan, ca și cum ar fi avut o idee despre 
ce voia să zică Paris. 

— Nu știu. Dar cred că merită să te lupti pentru prieteniile bune. 

Soneria sună din nou. Paris începe să se simtă ca pe vremuri. Întotdeauna 
a fost multă activitate în jurul casei când Jimmy era în viaţă, oameni care 
veneau Și plecau. Chiar și atunci când era la pensie, prezenţa lui crea un 
anumit tip de energie. 

— Mă duc eu, spune Zoe. Ține minte, Elsie este aici pentru a ajuta, nu 
pentru a lua toate deciziile. Tu decizi dacă îl sărbătorim pe Jimmy cu mai 
mult sau mai putin fast. 

— Ce crezi că ar fi vrut? 

— Jimmy părea întotdeauna cel mai fericit când avea toți prietenii în 
preajmă. Zâmbetul lui Zoe este blând. Dar el nu este aici. Sărbătorirea vieții 
lui este despre el, dar este pentru noi. Ar trebui să faci ce crezi că îţi va 
aduce liniște. 

Ultimul lucru pe care Și-l dorește Paris este să facă conversaţie într-o 
casă plină de oameni pe care îi cunoaște foarte puţin sau deloc, dar Zoe are 
dreptate că asta l-ar fi făcut fericit pe soţul ei. Când ea și Jimmy s-au 
căsătorit, Paris a intrat în lumea lui Jimmy. Destul de curând, va ieși din 
nou ȘI se va întoarce la viaţa ei liniștită. După toate lucrurile pe care Jimmy 
le-a făcut pentru ea, poate Și ea să facă măcar atât pentru el. 


Soneria sună din nou, urmată de o bătaie nerăbdătoare în ușă. 

— Bine, dă-i drumul lui Elsie să intre, spune Paris. Drew are nevoie să 
împrumute un aparat de ras de unică folosinţă, iar acestea sunt în dormitorul 
lui Jimmy. Nu m-am mai întors acolo de când... 

— Este în regulă să intri. Camera lui este impecabilă, ca și cum nu s-ar 
fi întâmplat nimic. Am verificat și eu după ce a plecat echipa de curăţenie. 
Zoe îi atinge din nou braţul lui Paris. Îți promit că va fi bine. 

— Înţeleg de ce te-a iubit, spune Paris cu un zâmbet blând. Chiar ești o 
comoară. 

— Aș putea spune același lucru despre tine. 

Nu este chiar un nou început, dar se poate spune că au întors o pagină. 

Paris inspiră adânc Și deschide ușa de la dormitorul lui Jimmy. Nu apucă 
să se sperie de nimic, pentru că traversează rapid camera, îndreptându-se 
direct spre baia lui privată. O lovește mirosul de înălbitor, nici prea 
puternic, dar nici slab. După cum a promis Zoe, totul arată așa cum ar 
trebui. Gresia albă este albă, cada de baie strălucește, geamul este spălat, 
perfect transparent. 

Deschide primul sertar al dulapului de toaletă și se uită prin el, căutând 
aparatele de ras de unică folosință pe care i le cumpărase soțului ei cu 
câteva luni mai devreme. Oh, ce dramă avusese loc din cauza bărbieritului! 
În timp ce caută printre rolele de aţă dentară, piepteni, pomezi de păr, 
parfumuri Și aparatul de ras electric pe care el uita mereu să-l încarce, îi 
revine în minte ultima lor ceartă. O terminaseră cu un compromis. 

— Dă-mi naibii briciul ăla nenorocit, a răbufnit Paris. Dacă tot insiști să 
te bărbierești cu el, atunci măcar lasă-mă pe mine. 

Sugestia a funcţionat. Jimmy se liniștise în sfârșit. 

— Asta e începutul sfârșitului, puștoaico, spusese el cu un suspin 
dramatic. 

Ședea pe marginea căzii, cu faţa spre plăcile de faianţă, cu capul înclinat 
pe spate, cu obrajii Și gâtul unse cu cremă de ras. Paris stătea în spatele lui 
Și lucra încet, având grijă să apese exact atât cât era necesar ca să-l poată 
bărbieri în siguranță. Era prima dată când bărbierea pe cineva, cu un brici 


sau cu orice alt dispozitiv. 

— Astăzi, nu mă mai pot bărbieri, a continuat el. Peste câţiva ani, 
probabil că nu voi mai putea să mă piș. Boașele mele se târăsc deja până la 
genunchi. Sunt pe o pantă descendentă spre moarte. 

— Să nu îndrăznești să mă faci să râd, că s-ar putea să te tai din 
greșeală, i-a spus Paris, apoi s-a aplecat să-i dea un sărut pe frunte. Ești 
norocos că te iubesc, bătrân încăpățânat Și irascibil. 

Deschide acum al doilea sertar și vede mica lui colecţie de brice. Patru 
dintre ele, toate împăturite pentru a proteja lamele, aliniate frumos pe o 
cârpă moale. Își amintește că poliţia încă îl are pe cel pe care Jimmy l-a 
folosit asupra lui însuși și se întreabă dacă îl vor returna vreodată. Jimmy 
avea cinci brice, fiecare cu o mică poveste proprie. 

Ar fi ciudat să pună colecţia de brice a lui Jimmy într-o ramă? În fond, le 
iubise. Era un tip căruia îi plăceau lucrurile de modă veche. 

— Dacă nu urmezi tendinţele, nu te poţi demoda niciodată, spunea el în 
glumă. 

Un gând o frământă pe Paris Și se oprește. Ceva nu este în regulă. Când 
a fost aici echipa de criminaliști, au fotografiat baia din toate poziţiile, 
inclusiv conținutul sertarelor. Sonny insistase ca ea să se uite la toate 
pozele, ca să înțeleagă întreaga amploare a dovezilor pe care acuzarea le 
avea împotriva ei. Dacă nu cumva își amintea greșit, fotografiile de la locul 
crimei nu arătau un brici, presupus a fi arma crimei, rămas deschis pe 
podeaua băii lângă cadă, și doar trei brice în sertar? 

Dacă este așa, asta înseamnă că în ziua în care a fost arestată, lipsea un 
brici din colecţia lui Jimmy. Și acum era... pus la loc? 

Ea clatină din cap. Nu poate fi corect. 

Deschizând sertarul de jos, Paris vede în sfârșit pachetul nedeschis de 
lame de ras Gillette pe care Jimmy nu se obosise niciodată să le folosească. 
ÎI ia și iese din baie. 

— Hei, spune Drew din ușa dormitorului. S-a schimbat în pantaloni 
scurți Și un tricou. Presiunea apei este foarte bună în baia de oaspeţi. Ai 
avut noroc cu aparatul de ras? 

— Poftim. 

Îi întinde pachetul de Gillette. 

— Ce-ai pățit? întreabă el. Ai o mutră care spune că s-a întâmplat ceva. 

Ea nu-i răspunde. 


E posibil ca Jimmy să-și fi rătăcit unul dintre briciuri. De fapt, având în 
vedere problemele sale de memorie, e chiar probabil. Totuși... 

Trece pe lângă Drew și aleargă pe scări în jos spre bucătărie. Trece pe 
lângă Elsie, care stă în biroul lui Jimmy, Și îi face un mic semn cu mâna. 
Avocata pare să vorbească la telefon în interes de serviciu. Zoe se află la 
masa din bucătărie, sortând conținutul pachetelor deschise, în timp ce la 
vechiul casetofon Sony cântă Creedence Clearwater Revival. Z wanna know, 
have you ever seen the rain... 

Paris îȘi ia telefonul de pe tejghea și se întoarce la etaj. Undeva în Gmail 
se află un fișier PDF pe care Sonny i l-a trimis după prima lor întâlnire, 
care include fotografiile de la locul crimei. 

Ea găsește e-mailul când intră din nou în dormitorul lui Jimmy Și 
deschide fișierul atașat. Trece pe lângă numeroasele poze cu corpul lui 
Jimmy, cu petele de sânge, cu zona de pe marginea căzii unde Paris s-a lovit 
la cap. În cele din urmă, găsește ceea ce căuta. 

În fotografia de la locul crimei, în sertar sunt unul, două, trei brice. 

Ea revine la imaginea de aproape a briciului pe care poliţia încă îl mai 
are Și confirmă că este cel cu mânerul de abanos pe care Jimmy l-a 
cumpărat în Germania. Ceea ce înseamnă că briciul care lipsește din 
fotografie — care între timp a fost returnat în mod misterios — este cel pe 
care Elsie i l-a dat lui Jimmy. Paris l-a folosit pentru a-l bărbieri pe Jimmy 
în acea dimineaţă. Își amintește pentru că, atunci când terminase, îl clătise, 
având grijă să se asigure că nu rămăseseră urme de cremă de bărbierit sau 
fire de păr prinse în inscripţie. E O AFACERE NECRUȚĂTOARE. DAR 
TU I-AI DOBORÂT PE TOȚI. CU DRAG, E. 

Și apoi îl lăsase pe marginea chiuvetei să se usuce. 

Deci, cine îl luase? Trebuie să fi fost aceeași persoană care l-a pus înapoi 
în sertar. Având în vedere cât de puţini oameni au fost în casă în ultima 
vreme, lista de posibilităţi este scurtă. 

Drew o întâmpină în holul de la etaj, cu faţa proaspăt bărbierită. 

— Vrei să-mi spui la ce te gândești? 

Din nou, ea nu răspunde, iar el o urmărește până jos, în bucătărie. Zoe e 
tot la masă, a sortat pachetele și acum se află la laptop, tipărind etichete de 
retur pentru articolele pe care le dă înapoi. Drew se apropie Și ridică un 
pachet de opt casete sigilate ermetic în folie de plastic transparentă. 

— Nu-mi vine să cred că încă se mai fac din astea, spune el, încântat. 


— Nu-i așa? Zoe se uită la el cu un zâmbet. Și slavă Domnului că se mai 
fac, pentru că Jimmy le folosea pentru a se înregistra când își exersa 
glumele. Ultimul pachet de opt bucăți l-a terminat în aproximativ două 
săptămâni. 

— Hei, Zoe, o întrebare rapidă, spune Paris. Ai luat tu cumva unul dintre 
bricele lui Jimmy din sertarul lui? Înainte să moară? 

— Hmmm? Zoe continuă să tasteze. 

— Ştii, cel care era gravat, de la Elsie? Nu era în sertar în ziua în care 
unitatea de criminalistică a fost aici pentru a face fotografii. Dar acum e din 
nou în sertar. 

Privirea lui Zoe rămâne fixată pe ecran în timp ce răspunde. 

— Ți-am povestit vreodată despre momentul în care eu și Jimmy 
veneam spre Seattle, Și el a încercat să-și pună bricele în bagajul de mână? 
Cei de la TSA l-au prins, bineînţeles, Și ar fi trebuit să le vezi feţele. Dacă 
nu era Jimmy Peralta, probabil că l-ar fi arestat. Am reușit să i le pun în 
bagajul de cală. Ea își dă ochii peste cap. Tipic pentru Jimmy. Atât de 
deștept în unele privinţe și atât de neștiutor în altele. 

— Zoe. Paris face tot posibilul să aibă răbdare. Briciul. Cel de la Elsie. 
L-ai luat tu, poate pentru a-l ascuţi, înainte ca Jimmy să moară? Și apoi l-ai 
pus la loc? 

— Habar n-am despre ce vorbești. Nu m-am atins niciodată de bricele 
lui Jimmy. 

— Când ai fost ultima dată în baia lui? 

— i-am spus, am aruncat o privire rapidă în baie după ce au plecat cei 
de la curăţenie. Dar nu am intrat înăuntru. Zoe își ridică din nou privirea, 
iar de data aceasta se lasă pe spate pe scaun. Ce se întâmplă? De ce mă 
interoghezi? 

Paris își încrucișează braţele peste piept și așteaptă. Drew se sprijină de 
tejgheaua din bucătărie, prefăcându-se că se uită la colecția de casete a lui 
Jimmy. 

— Ultima dată când am fost fizic în baia lui Jimmy a fost în noaptea 
concertului său caritabil, spune Zoe. Îţi amintești că ţi-am spus că era 
necăjit de prestația lui? Când am ajuns acasă, a vrut să exerseze în baie ca 
să se vadă în oglindă. 

Paris dă din cap. 

— Când a ajuns la etaj, a sunat Și a spus că era plină caseta din casetofon 


Și a cerut una nouă. Mai aveam doar o singură casetă, așa că i-am adus-o, 
apoi am pus-o pe cealaltă în biroul lui. Zoe ridică pachetul de casete 
Maxell. Și i-am comandat un alt lot. Imediat după ce mi-a spus să mă duc 
acasă. 

— AșȘteaptă. Paris se uită la ea o clipă, apoi se întoarce spre Drew, care 
încă se preface că nu este atent. Ea se întoarce la Zoe. Deci caseta din 
casetofon era nouă, vrei să zici? 

— Da. 

— Şi la ce oră ai pus-o? 

— Nouă Și jumătate sau cam așa ceva, chiar înainte să plec. Zoe este 
exasperată. Unde vrei să ajungi, Paris? Am impresia că mă acuzi de ceva. 

— Poliția a confiscat caseta care se afla în casetofon ca parte a probelor. 
Paris vorbește încet, încercând să proceseze aceste noi informații. Caseta 
respectivă avea vocea lui Elsie pe ea chiar la sfârșit. Nu era nimic deosebit, 
ceva de genul: „Ai uitat că aveam planuri?” Și apoi Jimmy a oprit 
înregistrarea. 

Drew se uită la ea, dând din cap. Pare să înţeleagă exact încotro se 
îndreaptă totul, chiar dacă e clar că Zoe nu înţelege. 

— Dar când poliția a întrebat-o pe Elsie despre asta... 

Paris se oprește brusc. Elsie a intrat în bucătărie, a terminat cu apelul 
telefonic. În mână are câteva etichete de returnare pe care le-a luat de la 
imprimanta din biroul lui Jimmy ȘI 1 le înmânează lui Zoe. 

— Când poliția a întrebat-o pe Elsie ce? îi spune ea lui Paris. Apoi se 
întoarce spre Drew, privindu-l de sus în jos. Bună, sunt Elsie Dixon. Și tu 
cine ești? 

— Drew Malcolm, zice el și îi strânge mâna. 

— Ce este? Elsie se uită în jur. Despre ce vorbim? 

— Elsie. Paris se străduiește să-și controleze vocea. În sinea ei, ea vrea 
să urle. Când l-ai văzut ultima dată pe Jimmy? 

Dacă nu ar fi fost vechiul casetofon al lui Jimmy din care se auzea 
Fleetwood Mac, în bucătărie ar fi fost complet liniște. Toată lumea pare să 
își țină respirația Și toți ochii sunt aţintiți asupra micuţei avocate. Thunder 


only happens when its raining... 

— Elsie, spune din nou Paris. Vreau să răspunzi la întrebare, te rog. 
Când l-ai văzut ultima dată pe Jimmy? 

— Ştii deja când l-am văzut ultima dată pe Jimmy. Elsie își trage o 
Șuviţă de păr argintiu după ureche. Detectiva m-a întrebat asta în timpul 
primului tău interviu, îţi amintești? A fost cu câteva zile înainte de a muri. 
Marţi. Am venit aici, acasă, să-l iau pentru micul dejun. 

— Şi așa a ajuns vocea ta pe casetă, spune Paris. Cea despre care te-a 
întrebat detectiva Kellogg. Cea cu Jimmy exersând. 

— Îmi spui sau mă întrebi? Elsie se uită prin bucătărie, conștientă că 
toată lumea se holbează la ea. Da, așa a ajuns vocea mea pe casetă. Acum, 
de ce nu spui ce vrei să spui de fapt? 

Ienetul lui Zoe este ascuţit Și puternic, iar toţi se întorc spre ea. În cele 
din urmă, ea înţelege unde vrea să ajungă Paris și ochii i se măresc când se 
uită fix la Elsie. 

— Doamne, ai mințit, spune Zoe, cu mâna la gură. Ai mintit, la naiba! 
Caseta aia cu vocea ta pe ea nu era de marți dimineaţă. Era din noaptea în 
care a murit Jimmy. Am schimbat caseta la nouă și jumătate, înainte să mă 
duc acasă. Ceea ce înseamnă că ai fost aici, în casă, în baia lui, după ce am 
plecat. De ce ai minți că nu ai fost aici în acea noapte, dacă nu cumva tu... 

— Elsie, ce-ai făcut? Vocea lui Paris abia se aude. Abia îi vine să creadă 
ce se întâmplă. L-ai omorât pe Jimmy? L-ai omorât pe Jimmy Și mi-ai 
înscenat mie crima? 

Faţa lui Elsie se înroșește și se uită la cele două femei. 

— Ce tupeu aveţi să mă acuzați... 

— Nimeni nu vă acuză de nimic, doamnă, spune Drew. Doar v-au prins 
cu o minciună, atâta tot. 

Elsie ridică mâinile. 

— Este ridicol. Sunteţi nebuni de legat. Știm cu toţii că Jimmy s-a 
sinucis. Se întoarce spre Drew, cu vocea tremurândă. Și nu știu cine naiba 
ești tu, dar poţi să taci naibii din gură. 

— Atunci de ce să minți? strigă Zoe. Tu ai dezactivat sistemul smart 
home Și ai Șters toate rapoartele de utilizare a datelor, nu-i așa? Nu voiai să 
Știe nimeni că ești aici. Cum ai făcut, te-ai folosit de recunoașterea facială 
a lui Jimmy ca să intri în telefonul lui după ce el... 

Se îneacă. Nu-și poate termina propoziţia. 


— Ai luat briciul, Elsie? întreabă Paris. Cel cu care l-ai ucis? Era pe 
marginea chiuvetei. Ai schimbat briciul pentru a face să pară că a folosit 
altul pentru a se sinucide? Toate acele brice sunt cam de aceeași mărime Și 
formă Și erau trei în sertar în dimineaţa în care am fost arestată. Acum sunt 
patru acolo. Ai luat arma crimei Și apoi ai pus-o la loc la un moment dat în 
ultimele zile? Ai fost aici de mai multe ori. 

— Târfă odioasă Și complotistă, spune Zoe, fără să se obosească să 
aștepte răspunsul lui Elsie. Ai lăsat-o pe Paris să fie acuzată de crimă. 

Elsie s-a albit la față. Stă rezemată de peretele bucătăriei, cu umerii 
încovoiați spre interior ca un animal încolțit, iar ochii îi fug de la Paris la 
Zoe, la Drew Și apoi înapoi la Paris. 

— N-am de ce să ascult asta. După tot ce am făcut pentru tine... 

— Nu trebuia să mă întorc acasă în seara aceea, spune Paris, făcând un 
pas spre ea. N-ai încercat să-mi întinzi o cursă, nici n-ai fi putut, fiindcă nu 
trebuia să ajung acasă decât în seara următoare. Dar ai fost aici. 

Mai face un pas înainte. Abia se abţine să nu-i cuprindă gâtul lui Elsie cu 
mâinile. 

— L-ai ucis, nu-i așa? spune Paris. Şi apoi ai încercat să faci să pară o 
sinucidere. Ştiai că oamenii vor crede asta din cauza istoricului lui. Faptul 
că am venit mai devreme acasă a dat peste cap planul. I-a făcut pe toți să 
creadă că l-am omorât. Și nu ai spus niciodată nimic, pentru că dacă cineva 
era acuzat de crimă, era mai bine să fiu eu decât tu. 

Elsie se retrage și mai mult, lipindu-se de perete. 

— Deci a fost un accident? o întreabă Paris. Sau l-ai înjunghiat dinadins? 
Și ce ţi-a spus de te-a înfuriat atât de tare? Și dacă a fost un accident, de ce 
naiba nu ai chemat o ambulanţă? 

— Pentru că era prea târziu! Elsie ţipă, apoi izbucnește în lacrimi. Nu 
avea să mai fie niciodată al meu, așa că ce era să fac? Să-l văd fericit cu 
tine? Eram atât de aproape — atât de aproape să fim împreună — și apoi, de 
nicăieri, ai apărut tu Și i-ai sucit mințile. 

Elsie plânge atât de tare, încât abia reușește să rostească vorbele. 

— Eu Și Jimmy aveam o istorie atât de lungă, dar tot ce își dorea el era 
să fie cu cineva care nu Știa nimic despre persoana care fusese. Apoi, în 
urmă cu Șase luni, mi-a cerut să îi schimb testamentul. Voia să-ţi lase ţie 
cea mai mare parte a banilor lui. I-am spus că Și-a pierdut mințile. Și chiar 
își pierdea minţile, nu-i așa? 


— Ţi-a lăsat și ţie bani, spune Paris. Și lui Zoe. 

— Dar eu nu-i voiam banii, ci pe el, spune Elsie. Îl iubeam. Nu înţelegi 
asta? Timp de cincizeci de ani nenorociti, l-am iubit pe acel bărbat distrus, 
egoist Și arogant, iar jumătate din timp nici măcar nu-și amintea când 
aveam planuri. Am venit în seara aceea, după concertul de caritate, pentru 
că trebuia să ieșim împreună, Și a uitat, pentru că uita întotdeauna când era 
vorba despre mine. Am urcat la etaj, iar el era în baie Și își repeta glumele, 
iar testamentul cel nou stătea pe noptiera lui. Am văzut suma pe care ţi-o 
lăsa, iar eu i-am spus că e nebun, iar el mi-a spus... Elsie gâfâie și se 
oprește să-și tragă sufletul. Mi-a spus că nu e treaba mea Și că trebuie să- 
mi văd de viață. Auzi, tu? După tot ce am făcut, să îmi spună asta? Nu am 
vrut să o fac. Dar briciul era chiar acolo și n-am mai rezistat. 

Genunchii îi cedează Și se prăbușește pe podea. 

— Era furios, spune Paris încet, privind-o cu uimire Și groază. Pentru că 
el chiar începuse să uite, Elsie. 

Cântecul s-a terminat. Câteva secunde mai târziu, caseta se termină ȘI ea. 

Jimmy nu s-a sinucis. Cu toată tehnologia care există, Elsie va fi acuzată 
de uciderea celui mai vechi prieten al ei pentru o casetă analogică Maxell, 
pe care nu se menționează data, fără backup, fără iCloud. 

Jimmy avea dreptate. 

Tehnologia e naspa, puștoaica. Cel mai bine e să ne folosim de ce Știm. 

Sărbătorirea vieţii lui Jimmy este un eveniment fastuos, cu prieteni de la 
Hollywood și din întreaga lume care zboară la Seattle pentru a aduce un 
omagiu celui mai amuzant om pe care majoritatea dintre ei l-au cunoscut 
vreodată. Se varsă câteva lacrimi, dar mai ales se râde. Este exact ceea ce 
Și-ar fi dorit Jimmy. 

Singura persoană care nu este prezentă la sărbătoare este cea mai veche 
prietenă a lui Jimmy. După ce a fost arestată, Elsie i-a făcut o mărturisire 
completă detectivei Kellogg, explicând ce s-a întâmplat în noaptea în care l- 
a ucis pe Jimmy. Se certau, iar Jimmy a spus ceva crud. Elsie a apucat 
briciul de pe blat și i l-a fluturat în față, dar doar pentru a demonstra ceva, a 
spus ea. I-a amintit de ziua în care i l-a dat și de deceniile lor de prietenie și 


1-a spus că se săturase să fie trecută cu vederea. 

Jimmy a râs de ea, iar ea s-a năpustit asupra lui. El a apucat-o de 
încheietura mâinii Și s-au luptat puțin, până când ea Și-a smuls braţul și 
briciul i-a tăiat interiorul coapsei lui Jimmy. A căzut înapoi în cadă Și a 
sângerat în mai puţin de un minut. 

Moartea lui a fost un accident, a spus Elsie. Nu a fost intenția ei să-l 
ucidă, iar singurul lucru pe care a simțit că îl putea face pe urmă a fost să 
însceneze o sinucidere. 

A pus dopul căzii de baie și a umplut-o cu apă caldă. Folosind o lavetă, a 
scos cu grijă din sertarul lui un alt brici, de mărime și formă identice, l-a 
scufundat în apa însângerată ȘI apoi i l-a pus în mână, astfel încât să cadă pe 
podea în mod natural. Folosind telefonul lui Jimmy, a Șters înregistrarea 
datelor din aplicația smart home. Apoi a împachetat briciul cu care îl 
omorâse ȘI l-a luat cu ea, împreună cu copia noului testament. 

Îi era teamă să se debaraseze de brici pentru că era gravat. În schimb, l-a 
spălat cu înălbitor Și apoi l-a pus înapoi în sertarul din baia lui Jimmy, după 
ce cauza principală a morţii a fost declarată oficial ca nedeterminată, iar 
acuzația împotriva lui Paris a fost retrasă. Cu cazul închis, ea s-a gândit că 
nimeni nu se va întreba de ce în sertar erau trei brice înainte Și patru acum. 

Nimeni nu ar fi trebuit să fie acuzat de crimă. 

Nico Salazar a vrut să o acuze pe Elsie de omor, sustragere de probe și 
obstrucționarea Justiţiei. La sfatul avocatului ei, Sonny Everly, ea a acceptat 
să pledeze vinovată. Șapte ani pentru omor prin imprudenţă, dar, cu bună 
purtare, ar putea ieși în patru ani. Datorită vârstei Și a faptului că nu avea 
antecedente de violenţă, au fost de acord să o trimită într-o închisoare de 
securitate medie. 

Elsie Dixon va avea șaptezeci Și doi de ani când va ieși din închisoare. 

În faţa casei este o pancartă pe care scrie DE VÂNZARE. Zoe se ocupă 
de vânzarea proprietății lui Jimmy. Totul este pus la bătaie, cu excepția 
vechilor radiocasetofoane și a colecției de casete a lui Jimmy, singurele 
lucruri pe care Paris le vrea pentru ea. 

Drew a rămas la slujba de pomenire, iar acum, la fel ca în urmă cu atâția 
ani, îȘi spun la revedere pe alee. 

— Deci nu te-am întrebat niciodată, spune Paris în timp ce îl însoțește la 
mașina închiriată. Ce s-a întâmplat cu Kristen? Și ai avut un fiu sau o fiică? 

— Kirsten, spune Drew, aruncându-i o privire, Și chicotesc amândoi. 


Când m-am întors la mama acasă în dimineaţa de după incendiu, mă aștepta 
pe verandă. Înainte ca eu să pot spune ceva, mi-a spus că ea crede că nunta 
ar fi o greșeală Și că tot ce vom face va fi să ajungem să ne urâm unul pe 
celălalt și să ne stricăm copilul. Suntem părinți buni. Kristen s-a căsătorit 
câțiva ani mai târziu, iar Sasha are un frate Și o soră vitregă. Totul a mers 
așa cum trebuia să meargă. 

Își scoate telefonul și îi arată o fotografie. Sasha este frumoasă, pentru 
că așa și e normal să fie. Are zâmbetul lui Drew. 

— Și nu ai vrut niciodată să te căsătorești? întreabă Paris. 

— Nu chiar, spune Drew. Se pare că am Și eu câte ceva de rezolvat. 
Mama spune... Se strâmbă. Nu am crezut niciodată că voi fi un tip care 
începe propozițiile cu „Mama spune”. 

— Belinda este o femeie extraordinară. Spune-mi. 

— S-a sugerat, spune Drew, băgându-și mâinile în buzunare, că motivul 
pentru care relațiile mele nu mai avansează este că nu se ridică la nivelul 
relaţiei pe care mi-am imaginat că aș fi putut-o avea cu tine. 

— Aha. Paris simte cum i se înroșește faţa. Și tu... ești de acord cu 
asta! 

Se uită în jos la ea. 

— Acum că te-am văzut din nou, probabil că da. 

Pentru prima dată, își dă seama că este posibil să se simtă devastată de 
durere Și exaltată de fericire, în același timp. 

— Nu sunt pregătită, spune Paris, dar nu-și întoarce privirea. S-ar putea 
să nu fiu niciodată pregătită. 

— Putem vorbi despre asta când te vei întoarce în Toronto, zâmbește 
Drew. Vom merge la Junior's. 

— De unde știi că mă întorc? 

— Din cauza lui Ruby, spune Drew. Ai o treabă de rezolvat cu mama ta. 
O scurtă tăcere se așterne între ei. Câţi bani vrea? întreabă el. 

— Zece milioane. 

El lasă să-i scape un fluierat ușor. 

— Vrei sfatul meu? 

— Ştii că da. 

— Nu-i da niciun ban. Nu există nicio dovadă că ai ucis-o pe Mae, 
pentru că nu ai făcut-o. Ai provocat un incendiu. Nu ești o criminală. 

O îmbrățișează din nou Și o sărută pe frunte. Ea rămâne pe alee până 


când stopurile mașinii lui de închiriat dispar din vedere. 
Nu ea l-a ucis pe Jimmy. Nu ea a ucis-o pe Mae. 


Dar este o criminală. 

După ce Zoe pleacă în cele din urmă și în casă se face liniște, Paris 
deschide cutia de carton cu corespondenta fanilor lui Jimmy. Îi ia doar 
câteva minute de săpături până când găseşte scrisoarea. 

Draga mea Joey, 


Felicitări. Ai fost exonerată. Quelle surprinse. 

Vreau să-ți spun că îmi pierd răbdarea. Am înteles că ai fost ocupată, 
dar încă mai există o urnă cu cenușă care nu ea ta. Și Știm amândouă ce i- 
ai făcut lui Charles. 

Zece milioane. Aceasta este ultima mea scrisoare. Ceea ce înseamnă că 
aceasta este ultima ta Șansă. 


Cu dragoste, 


Mama 


Paris găsește un pix Și o foaie de hârtie albă. Mâzgălește un bilet rapid, 
pe care îl trimite prin poștă imediat după ce îl scrie. 


Vin curând, 
J. 


PARTEA A VI-A 


Sunt aici doar pentru a asista 
la exhumarea rămășițelor iubirii. 


Barenaked Ladies 

Nu poate intra la Golden Cherry și nici la Junior's. Ar trebui să fie 
moartă, până la urmă. În timp ce stătea în Audi-ul lui Drew în parcarea din 
spatele ambelor clădiri, primește un mesaj. 

La coadă. 10 minute. Jerk sau curry? 

Ambele, răspunde ea. 

El îi trimite înapoi un emoji cu o faţă de porc. Ea îi trimite o poză cu 
degetul mijlociu ridicat. 

Se deschide ușa din spate de la Cherry și vede un bărbat ieșind. Un 
metru optzeci Şi cinci, solid, cu tenul bronzat natural. Părul său negru 
precum cerneala are acum un strop de cenușiu. În cele din urmă l-a căutat 
pe Linkedin — navigare privată, bineînţeles — și a aflat că e partenerul de 
afaceri al lui Cherry de zece ani. 

ÎI urmărește pe Chaz o vreme, în timp ce acesta scoate lucrurile pe ușa 
din spate și le pune într-o dubă. După ce termină, se întinde Și se freacă pe 
spinare, în partea dreaptă. Acel loc l-a deranjat întotdeauna Și este ciudat cât 
de familiar îi este gestul acela, chiar Și după atât timp. Apoi se oprește Și se 
întoarce. 

Întotdeauna a avut acea abilitate stranie de a simţi când cineva îl 
urmărește, instinctul ei ar trebui să fie să-și ascundă faţa, dar nu o face. În 
schimb, coboară geamul ca să o poată vedea mai bine. 

Chaz încremenește. I se luminează încet fața când o recunoaște, apoi 
gura i se lăţește în cel mai larg zâmbet pe care l-a văzut vreodată la el. Se 
uită unul la celălalt peste parcare. Nu se apropie. Ea nu coboară din mașină. 


În schimb, el își pune mâna peste inimă, iar ea face la fel. 

Mulţumesc, Chaz. 

Drew sare pe scaunul șoferului în același timp în care Chaz se întoarce 
înăuntru. Mirosul de condimente jerk Și curry umple mașina, iar stomacul 
ei răspunde cu zgomot. 

— Am auzit. Drew pune mașina în mișcare. Unde vrei să mănânci 
astea? 

— Du-mă acasă, spune ea. 

Douăzeci Și cinci de ani mai târziu, casa de pe Willow Avenue nr. 42 nu 
mai arată exact așa cum îȘi amintește ea. 

Este mai luminoasă. Vechea cărămidă maro a fost vopsită într-o culoare 
crem, iar balustradele ruginite ale balconului au fost înlocuite cu unele din 
fier forjat. Holul clădirii a fost renovat cu uși noi, gresie nouă, totul nou. 
Acum chiar arată ca un loc frumos de locuit, iar parcul de vizavi de clădire 
este curat, cu două noi structuri de joacă pentru copii, care nu erau acolo 
înainte. 

Se uită în sus, spre apartamentul 403, întrebându-se cine locuiește acolo 
acum. Probabil că au fost mulţi chiriași în ultimu nouăsprezece ani, toţi cu 
povești diferite de spus. A ei a fost doar una singură. Faptul că se află aici îi 
aduce aminte de faptul că Ruby a fost luată pe sus în acea noapte Și, deși s- 
a străduit din greu să nu se gândească la asta, nu este cu adevărat posibil să 
uite un lucru care i-a schimbat întreaga direcţie a vietii. 

Dar, cu timpul, își amintește mai puţin. 

O coloană de fum îi atrage atenția și vede un bărbat care face un grătar 
pe balconul de la etajul patru. Grătarele erau interzise, dar poate că acum 
sunt permise. Își întoarce hamburgerii în timp ce vorbește la telefonul 
mobil, iar ea își dă seama că este domnul Malinowski, administratorul 
clădirii care locuia la primul etaj. O mai fi administrator? 

Ușile de sticlă de la intrare se deschid și ea privește cum o femeie 
îmbrăcată în uniformă colorată de asistentă medicală ţine ușa deschisă 
pentru o femeie în vârstă care merge cu un cadru. O recunoaște imediat pe 
doamna Finch; vechea ei vecină de pe hol trebuie să aibă în jur de 80 de ani 
acum. Rochia ei de casă este pătată și îi atârnă de pe corpul osos, iar părul 
alb este atât de subţire încât i se vede rozul scalpului. În cele din urmă, 
femeia a făcut ceea ce trebuia când a sunat la poliţie, chiar dacă anii care au 


urmat au fost grei. 

Paris se urcă înapoi în mașină. În timp ce ea și Drew pleacă, își ia rămas 
bun mental de la fata care locuia în Willow Park, cea care i-a supraviețuit 
mamei sale. Toate amintirile de aici sunt dureroase, dar ele aparțin unei 
vieţi care nu mai este a ei. 

Iar în timp, ÎȘI va aminti din ce în ce mai puţin. 

Maple Sound arată foarte diferit la lumina zilei, liniștit și drăguţ, un 
orășel pitoresc în care ai vrea să te stabilești dacă îţi propui să scapi din 
Oraș. 

Probabil că Ruby urăște locul ăsta. 

Cei doi urcă dealul pe aleea lungă spre casa Titei Flora, iar Drew oprește 
motorul când ajung în vârf. Stau în tăcere pentru o clipă, privind peste iaz la 
exteriorul casei cu două etaje în care ea a locuit timp de cinci ani lungi. Era 
prea întuneric ca să vadă mare lucru atunci când a fost ultima dată aici, dar 
acum, în soarele de după-amiază, poate vedea efortul care a fost făcut 
pentru a o menţine în picioare. Lambriurile exterioare au fost vopsite în alb 
pentru a se asorta cu veranda, iar plantele din faţa casei sunt în plină floare. 
Tita Flora este pensionară acum, iar de când s-a dus Tito Micky, trebuie să 
aibă mult timp liber pentru a întreţine locul. Arată mai bine decât a arătat 
vreodată. 

O formă se mișcă la fereastra de la bucătărie. Nu are nevoie să-i vadă 
chipul pentru a ști cui îi aparține. Ar recunoaște acea siluetă oriunde. 

— Cât timp crezi că va dura? întreabă Drew, rupând tăcerea din mașină. 

— O oră, spune ea. Ceea ce înseamnă cu cincizeci Și cinci de minute mai 
mult decât mi-aș dori să fiu aici. 

— Ai cecul de la bancă? 

Își pipăie buzunarul. 

— Încă nu-mi vine să cred că te-ai dus la bancă, clatină el din cap. Vrei 
să intru cu tine? 

— Nu, trebuie să fac asta singură. 

Ea îi strânge mâna și deschide ușa. N-are de unde să știe ce va spune 
Ruby Și, oricum ar decurge această întâlnire, sunt lucruri pe care nu va vrea 


ca Drew să le audă niciodată. Niciodată. 

— O să fie totul în regulă, continuă ea. 

— Te aștept aici, strigă Drew înainte ca ea să poată închide ușa. Să nu 
vă omorâți între vol. 

— Nu-ţi promit. Vede privirea alarmată a prietenului ei Și își dă ochii 
peste cap. Drew, glumesc. 

— Cu voi două, nu prea e de glumă. 

Închide portiera mașinii Și se mai uită câteva secunde la casă. Încet, se 
îndreaptă spre ea, trecând pe lângă iazul care, deocamdată, e tăcut. Se 
îndreaptă spre treptele verandei, dar înainte de a putea ridica mâna să bată, 
ușa se deschide. 

După douăzeci Și cinci de ani, se află acum faţă în față cu mama ei. 

Se holbează una la cealaltă de la niciun metru distanță, de-o parte și de 
alta a ușii deschise. Niciuna dintre ele nu se oferă să dea mâna sau să se 
îmbrățișeze. 

Primul lucru pe care îl observă este faptul că părul negru, lung Și 
strălucitor, caracteristic lui Ruby, a fost tăiat până la umeri, iar strălucirea sa 
naturală a fost Știrbită din cauza vârstei Și a vopselelor de păr ieftine. Pielea 
ei are o textură ușor fragilă, ca de hârtie, scoțând în evidenţă unghiuri pe 
care obrajii ei nu le-au avut niciodată. Deși mama ei este în continuare cu 
câțiva centimetri mai înaltă decât Paris, pare să se fi micșorat. Poartă blugi 
largi Și un tricou galben, iar în picioare are papuci noi. 

— Semeni cu mine când eram de vârsta ta, spune în cele din urmă Ruby. 

Există o nuanţă de gelozie în vocea ei. Este cel mai mare compliment pe 
care îl poate oferi. 

— Şi tu arăţi acum ca Lola Celia, spune Paris. 

Urmează o pauză lungă. Paris nu face nicio încercare de a intra în casă. 
Dacă ar fi după ea, ar discuta pe verandă. 

Ruby deschide ușa mai larg. 

— Intră. 

Paris intră ȘI, ca la un semn, broaștele de lângă iaz încep să orăcăie. 

Casa este mai curată Și mai liniştită decât a fost vreodată. 

— Unde e toată lumea? întreabă Paris, chiar dacă știe deja răspunsul. 

— Lola este în Cebu, spune Ruby. A plecat chiar înainte să ajung eu, dar 
se va întoarce peste o lună. Iar Tita Flora a plecat la Toronto pentru 


weekend. 

— Şi tu nu ai vrut să mergi cu ea în oraș? 

— Stă la miște prieteni. Eu nu am fost invitată. Ruby ia loc la masa din 
bucătărie Și îi face semn să facă același lucru. Era Drew în mașină afară? 
Când m-a întrebat dacă sunt disponibilă astăzi, am presupus că vine să-mi ia 
un interviu pentru podcastul lui, care va fi numai despre mine. Nu a 
menționat că te va aduce și pe tine. 

— Nu există niciun podcast despre tine, spune Paris. L-am rugat să-i 
pună capăt. 

— Şi a fost de acord? Ruby ridică o sprânceană. Așa, pur și simplu? 

— Uimitor, nu-i așa? Paris își permite un mic zâmbet. Și când mă 
gândesc că nici măcar nu a trebuit să mă culc cu el. 

— Deci acum ești sarcastică. Mama îȘi strânge buzele. Frumos mod de a 
vorbi cu mama ta. 

— Ai prefera să te lovesc? întreabă Paris. Să te pocnesc peste față? Să-ţi 
sting ţigările pe gât? Ar fi mai politicos? 

— O, Doamne. 

Scaunul lui Ruby hârjâie podeaua în timp ce se dă înapoi de la masă. Se 
duce la un dulap și scoate două căni în care toarnă cafea din cana de filtru 
de pe tejghea. Aruncă în ele praf de Coftee-Mate, ceea ce nu diferă cu nimic 
de cum obișnuia să o bea în anii nouăzeci. 

— Încă mai ești supărată din cauza asta? A fost demult. E timpul să 
depășim momentul. Ești adultă acum, Paris. 

— Eram un copil pe atunci, Ruby. 

Mama ei oftează, lăsând ambele căni pe masă. 

— Eşti aici ca să vorbeşti despre trecut sau ai venit să mă plătești ca să 
nu vorbesc despre trecut? 

— Ambele, răspunde Paris. Îţi primești banii. 

— Bine, spune Ruby, cu umerii relaxaţi. Îmi ești datoare. Merit acei 
bani. Am făcut douăzeci Și cinci de ani de închisoare pentru tine. 

— Pentru mine? Paris se forţează să rămână calmă. Asta îți spui în 
mintea ta? 

— Ştii că așa a fost. Mama ei își soarbe cafeaua și se lasă pe spătarul 
scaunului. Nu am spus niciodată nimănui ce i-ai făcut lui Charles. 

— Pentru că ştii că nu te-ar fi crezut nimeni, spune Paris. Sângele lui era 
peste tot pe rochia ta, iar amprentele tale erau pe cuțitul lui. L-ai înjunghiat 


de Șaisprezece ori. 

Ruby scutură din cap. 

— Așa de multe lovituri au fost? 

— Şaisprezece, repetă Paris. Și eu aveam doar treisprezece ani. Ai fi fost 
pusă într-o lumină mult mai proastă dacă m-ai fi acuzat de ceva. 

— M-ai tras pe sfoară la tribunal, declarând că Charles nu te-a atins 
niciodată. Nu trebuia să spui decât un singur lucru. Un singur lucru 
adevărat. Buzele lui Ruby se strâng într-o linie dură. Niciun juriu nu ar fi 
condamnat o mamă pentru că Și-a protejat fiica. 

— Sfinte Sisoe, încă mai faci asta? se uită Paris la ea cu neîncredere. 
Răsucești adevărul pentru a-l face să se potrivească cu ceea ce vrei tu să fie. 
Te-am auzit pe tine și pe Charles, bine? V-am auzit certându-vă în cealaltă 
cameră. L-ai acuzat că s-a folosit de tine ca să ajungă la mine. Și ai avut 
dreptate în privinţa asta, pentru că exact asta a făcut, pentru că asta fac 
bărbaţii ca Charles. Şi apoi l-am auzit râzând și spunând că ești urâtă când 
ești geloasă și că nu veți fi niciodată împreună pentru că nu ai stofă. 

Ochii lui Ruby se îngustează, iar obrajii i se înroșesc. 

— Nu asta a spus. 

— Of, mamă, spune Paris, Știind că va fi ultima dată când îi va spune 
astfel femeii din faţa ei. Întotdeauna ţi-am invidiat capacitatea de a nega 
realitatea care nu-ți e pe plac. Permite-mi să-ţi împrospătez memoria. 

Ia o înghițitură lungă din cafeaua groaznică. Apoi le poartă pe amândouă 
înapoi în noaptea pe care nu credea că va trebui să o mai retrăiască 
niciodată. 

Joey dormea adânc când Charles s-a așezat în pat lângă ea. Deși de 
multe ori nu reușea să adoarmă când știa că el este în apropiere, el păruse 
atât de preocupat de mama ei toată seara, încât de data aceasta se simţea în 
siguranţă. Era vina ei că presupunea asta. Pentru Charles nu avea nicio 
importanţă că aceasta era casa lui, casa familiei lui, și că dormitorul fiicei 
lui era de cealaltă parte a peretelui. Nu existau limite cu oameni ca el. Erau 
construite într-un singur sens. 

A simţit o mână pe abdomen și s-a trezit de tot. Ochii i s-au deschis 
brusc, dar nu avea ce să vadă, pentru că în cameră era întuneric. Instinctiv, a 
încercat să se tragă în liniște spre partea opusă a patului, dar el s-a urcat 
peste ea și a imobilizat-o cu greutatea corpului. 


— Șșșttt, a șoptit Charles, cu respirația acidă de la vinul roșu Și brânza 
pe care le mâncase mai devreme. Relaxează-te! Mama ta poate fi o 
distracție simpatică, dar mi-a fost dor de tine, Joey. 

Ea s-a zbătut violent sub el, dar ca și data trecută — ca de fiecare dată — a 
fost inutil. El era mai solid, mai deștept și mai puternic decât ar fi putut ea 
spera vreodată să fie. Nu fusese niciodată o luptă dreaptă. Tot ce putea face 
acum era să închidă ochii, să stea nemișcată și să permită întunericului să 
preia controlul. Nu știa cât timp trecuse — ar fi putut fi un minut sau zece — 
dar a auzit zgomotul ușii deschizându-se Și apoi toate luminile din cameră 
s-au aprins. Salteaua a ricoșat din cauza absenței bruște a greutăţii lui 
Charles, care s-a rostogolit rapid de pe ea, aterizând în picioare pe podea cu 
o bufnitură puternică. 

Joey a deschis ochii și a clipit din cauza luminii din cameră. Mama ei 
stătea în ușa dormitorului de oaspeți, iar privirea i se plimba de la Charles 
la Joey Și apoi din nou la Charles. Părea furioasă. 

— Ce naiba făceai? 

Vocea lui Ruby era răgușită. Ochii ei erau concentrați cu precizie de 
laser asupra bărbatului care acum se împleticea prin dormitor, aranjându-și 
hainele. Era uimitor pentru Joey că mama ei se deranja măcar să pună o 
întrebare la care știa deja răspunsul. 

— O pipăiai pe fiica mea? 

— Nu, dragă, nu, a spus Charles, cu faţa de un roșu aprins. M-am ridicat 
pentru că mi s-a părut că am auzit un zgomot, dar am băut prea mult. Se 
pare că am ajuns în dormitorul greșit, a zis el cu un râs forţat. 

Ruby s-a întors spre fiica el. 

— Joey? Este adevărat? 

Joey nu s-a putut hotărî ce să răspundă. În schimb, s-a holbat la Ruby, 
dorindu-și ca mama ei să o audă oricum. Ei acum știi, mama. Ai văzut cu 
ochii tăi. Te rog, fă-l să înceteze. 

Ruby s-a întors spre Charles. 

— Nenorocitule, gunoiule! Chiar nu-ţi sunt de ajuns? 

— Lasă, Ruby... 

— Să nu îndrăznești să-mi zici mie „lasă, Ruby”! Are treisprezece ani. 
Ai încercat să i-o tragi? 

Charles a făcut un pas înainte ȘI a lovit-o. 

Ruby s-a clătinat Și s-a dat înapoi, lovindu-se cu capul de tocul ușii. 


Joey a putut vedea cum se formează o umflătură roșie pe partea laterală a 
feței mamei sale. 

— Of, rahat, a spus Charles cu dezgust. Uite, totul este o neînțelegere, 
bine? Hai să ne calmăm cu toții. Nu avem niciun motiv să fim supăraţi. Nu- 
i așa, Joey? Spune-i mamei tale că totul e în regulă. Și apoi o să ne 
întoarcem cu toţii în pat. Dimineaţă, vă pregătesc micul dejun Și vă duc la 
cumpărături. Cum vi se pare? 

— Vorbim în dormitor, a răbufnit Ruby, întorcându-se pe călcâie, iar 
Charles a urmat-o afară. 

Un minut mai târziu, Joey i-a auzit certându-se, aruncându-și insulte 
unul altuia. Ruby l-a numit pe Charles un nenorocit bolnav. Charles a 
numit-o pe Ruby o căţea geloasă și arivistă. Ironia era că amândoi aveau 
dreptate. 

Joey a alunecat de pe pat Și s-a dus direct în baia dintre cele dormitoare. 
A rămas acolo până când strigătele au încetat, aventurându-se să iasă doar 
când a fost liniște mai mult de un minut. 

Când a deschis ușa, a văzut că Ruby se întorsese și a fost îngrozită să 
vadă că rochia de vară a mamei era pătată cu sânge. În mâna lui Ruby se 
afla cuțitul lung Și subţire pe care Charles îl folosise mai devreme pentru a 
tăia brânza Și fructele. Lama cuţitului era, de asemenea, acoperită de sânge. 

— Mama? a spus Joey, alarmată. Mama, ce s-a întâmplat? 

— L-am omorât. Mama ei avea ochii sticloși din cauza șocului. O, 
Doamne, eu l-am omorât. Charles este mort. Trebuie să mă ajuţi... O, 
Doamne, Joey, trebuie să mă ajuţi. Nu știu ce să fac. 

La fel cum avea să depună mărturie în instanţă câteva luni mai târziu, 
Joey 1-a spus lui Ruby să se schimbe și să se ducă să ia mașina, apoi s-a 
îndreptat pe hol spre dormitorul principal pentru a face curat după mama ei. 

Dar, spre deosebire de ceea ce a spus în instanță, Ruby nu s-a mai întors 
niciodată să termine ce începuse. 

În timp ce Joey arunca o ultimă privire prin dormitorul principal ȘI baie, 
încercând să se asigure că tot ce adusese mama ei cu ea se afla acum în 
sacul de gunoi, a auzit un geamăt Și a sărit cât colo. Inima 1 s-a accelerat, s- 
a întors încet Și a privit în jos la covorul pe care zăcea Charles. Ochii lui, 
care înainte fuseseră închiși, erau acum deschiși. Ruby spusese că era mort. 
Dar el era acolo, uitându-se la ea de pe podea. 

Monstrul pe care mama ei ar fi trebuit să-l ucidă încerca să vorbească cu 


ea. 

Joey a aruncat o privire sălbatică în Jur, îngrozită de ideea de a fi singură 
cu el, sigură că avea să se ridice și să vină după ea. Dar Charles a rămas 
unde era, întins pe o parte pe podea. 

— Joey. A reușit să-și ridice capul cu un centimetru de pe covor. Joey, 
ajută-mă... 

La auzul vocii lui, Joey s-a dat înapoi până când s-a lovit de perete, 
tinând sacul de gunoi în faţa ei ca un fel de scut inutil. 

— Joey... Joey, sună la 911... Joey... te rog... 

Respirația lui Charles era superficială, dar încă mai respira. Ce avea de 
făcut acum! Se oferise să curețe mizeria în urma mamei... dar pentru ce? 
Chiar dacă Charles murea Și ele scăpau cumva de asta, în cele din urmă ar fi 
existat un alt Charles. 

Până la urmă, era vorba despre Ruby. Întotdeauna va exista un alt 
Charles. 

Cuţitul se afla undeva pe fundul pungii de plastic, acoperit de amprentele 
lui Ruby și de sângele lui Charles. 

Joey a fost surprinsă de cât de ușor a fost să ia această decizie. 

Punând sacul de gunoi pe podea, a mers pe hol până în camera lui Lexi 
pentru a recupera patina de gheaţă. A adus-o înapoi cu ea în dormitorul 
principal, unde s-a așezat pe scaunul din colţ, plină de o certitudine calmă 
cu privire la ceea ce avea să se întâmple în continuare. Și-a strecurat 
piciorul în gheata din piele netedă și a încheiat-o cu Șireturile. 

Și apoi a călcat pe gâtul lui Charles, simțind cum mușchii Și tendoanele 
se desfac sub lamă cu un pocnet lipicios, împinsă de forța furiei ei de 
treisprezece ani Și alimentată de ani de abuzuri, neputinţă și rușine. 

Joey nu putea să ucidă toţi monștrii, dar pe acesta îl putea ucide. 


Capitolul 48 


Când Paris termină de vorbit, cana de cafea a mamei este goală. 

— Nu regreţi, nu-i așa? întreabă Ruby cu blândeţe. 

— Nu, spune Paris. Dar am plătit preţul pentru asta, la fel ca tine. 

Ruby deschide gura să spună ceva, apoi o închide din nou. După câteva 
secunde, în cele din urmă dă din cap. 


— Trimite-mi banii, spune ea. Și apoi putem să încetăm orice legătură, 
ceea ce ne dorim amândouă oricum. 

— Am adus un cec bancar. Paris se lăsă pe spate în scaunul ei. Și ţi-l voi 
da după ce-mi dai ceea ce am venit să iau. 

Ruby se ridică și intră în sufragerie. Paris o privește cum mută 
paravanul decorativ din fața șemineului Și se îndreaptă spre urnă, care se 
află chiar în vatră. Lanterna lui Paris trecuse chiar peste paravanul 
Șemineului în acea seară; nu i-a trecut prin cap să se uite în spatele acestuia. 
Ruby se întoarse la masa din bucătărie cu urna Și se oprește lângă ea, 
tinând-o în sus, astfel încât numele de pe urnă să fie vizibil. 

Urna este simplă, are o înălţime de aproximativ 20 de centimetri Și este 
confecționată din plastic. Numele JOELLE REYES este Ștampilat pe o 
placă de metal pătat în partea din faţă. 

Dar înăuntru este Mae Ocampo. Paris se holbează la ea. Când te gândești 
că un întreg corp uman adult poate fi redus la cantitatea de cenușă care 
încape într-un recipient de această dimensiune. 

Of, Mae. Mi-aș dori să fii aici. 

Se întinde spre urnă, dar Ruby o mută din raza mâinu ei. 

— Îmi vreau cele zece milioane, spune mama ei. Și apoi poţi să iei urna 
ȘI să pleci naibii de aici. 

— Zece milioane? Paris clatină din cap. Cine a spus că vor fi zece 
milioane? Cererea ta iniţială a fost de un milion, așa că asta am adus. 

De cealaltă parte a mesei mici, buzele lui Ruby se strâng din nou, iar 
ochii i se întunecă în nori gemeni de furtună. Cu douăzeci Și cinci de ani în 
urmă, această ușoară schimbare în expresia facială a mamei sale ar fi 
produs teroare în inima tânără Și blândă a lui Joey, transformându-i 
interiorul în terci în timp ce se pregătea pentru iminenta explozie. Această 
expresie însemna că urma o bătaie. Această expresie însemna că urmau 
palme, pumni ȘI lovituri. 

Dar ea nu mai este Joey. E Paris. Și tot ceea ce vede când se uită la Ruby 
este o bătrână nefericită care e supărată că nu face cum vrea ea. 

— Nu asta am convenit, zice Ruby cu o voce scăzută. 

Și acest lucru obișnuia să fie înfricoșător. Tonul scăzut, puţin mai tare 
decât o șoaptă, era mai rău decât orice țipăt sau strigăt. Acum nu mai e așa. 
Odată ce înţelegi cum își face magicianul trucurile, acestea nu te mai iau 
prin surprindere. 


— Nu am fost niciodată de acord cu nimic. Paris își mută scaunul înapoi 
Și se ridică în picioare. Când am spus eu vreodată că ţi-aș da zece milioane 
de dolari? Un milion pentru urnă, dar Și pentru viaţa ta. Aș fi putut să vin 
aici Și să te omor, Ştii. Crede-mă, m-am gândit serios la asta. Cui i-ar fi 
păsat dacă ai fi dispărut? 

Bagă mâna în buzunarul de la spate și scoate cecul bancar, îl desface și 
îl ridică. Sub CĂTRE, numele RUBY REYES este scris la mașină și este 
clar vizibil, la fel ca și cuvintele UN MILION DE DOLARI ȘI ZERO 
CENȚI pe rândul unde este specificată suma. 

Pare legal, pentru că așa și este. Managerul băncii din Seattle a pus la 
îndoială nevoia ei de a folosi o metodă de plată pe hârtie, sugerându-i lui 
Paris să își mute banii prin transfer bancar. În cazul în care cecul bancar ar 
fi pierdut sau distrus, recuperarea fondurilor ar fi un proces dificil, care ar 
putea dura luni de zile. Paris i-a mulțumit pentru sugestie Și a spus că va 
accepta totuși cecul. 

— Eu nu sunt ca tine, îi spune Paris mamei sale. Prefer să te plătesc 
decât să fiu ca tine. 

— O, mai lasă-mă cu moralitatea ta! Ruby scoate un hohot de râs ca un 
lătrat. Crezi că suntem atât de diferite, tu și cu mine? Suntem exact la fel. 
Suntem supraviețuitoare. Uite cu cine te-ai căsătorit. Ţi-a oferit viaţa pe 
care am vrut să mi-o ofere Charles mie. Te-am învăţat bine, lăcustă 
nerecunoscătoare ce ești. Îmi ești datoare și îmi vreau cele zece milioane. 
Nu fi lacomă. Amândouă Știm că ți-i poţi permite. 

— Ştii ceva? spune Paris, ca și cum tocmai i-ar fi venit ceva în minte. 
De fapt, nu trebuie să fac nimic pentru tine. De fapt, m-am răzgândit. Nu 
avem niciun fel de înţelegere. Spune-i oricui vrei despre urnă. Nimeni nu te 
va crede, pentru că, indiferent cum ai ieșit din închisoare, tot o criminală 
condamnată ești. 

Expresia de șoc de pe faţa lui Ruby este aproape comică. Paris strecoară 
cecul înapoi în buzunar Și iese calm pe ușa din față, pregătindu-se pentru o 
împingere sau o îmbrânceală care ar putea să o arunce de pe verandă. Dar 
Ruby nu o urmărește. 

Paris se îndreaptă spre mașina lui Drew, parcată în continuare în același 
loc, de cealaltă parte a iazului, apoi, în sfârșit, aude niște pași care vin 
repede din spate. 

În iarbă, se răsucește pe călcâie pentru a se întoarce cu faţa la mama ei. 


Știa că Ruby nu o va lăsa să plece fără o ultimă negociere. Paris este 
conștientă că se află cu spatele la iaz, un pic prea aproape de margine 
pentru gustul ei. Dar dacă aici trebuie să aibă loc ultima lor conversație, așa 
să fie. 

Broaștele au amuţit. 

— Ia urna, spune Ruby, împingând-o spre ea. Și dă-mi cecul. Pot să mă 
mulțumesc cu un milion. E în regulă. 

— E în regulă? Poţi să te mulțumești cu un milion? Paris se uită mirată 
la ea. Tu te auzi ce spui? Cum se face că ai ajuns să crezi că meriti lucruri 
care nu sunt ale tale? 

— Dă-mi cecul Și nu ne vom mai vedea niciodată. Ruby scutură rapid 
urna, cu braţele încă întinse. Este un preţ mic de plătit dacă ne gândim mai 
bine, nu-i așa? Ai încercat să scapi de mine o dată, când i-ai ajutat să mă 
bage la închisoare. Dă-mi cecul Și scapi de mine pentru totdeauna. Îţi 
promit. 

Îi promite! Când şi-a ţinut Ruby Reyes vreo promisiune care să nu fi fost 
în favoarea ei? 

Paris ia în cele din urmă urna. 

Ruby întinde mâna. 

— Fi bine? 

Ascunzând cu grijă urna sub un braţ, Paris bagă mâna în buzunarul de la 
spate Și scoate cecul. 

Pe care îl rupe în două. 

O face atât de repede, încât Ruby are nevoie de o secundă pentru a 
înţelege ceea ce tocmai s-a întâmplat. Abia când Paris continuă să rupă 
cecul, mama ei ţipă de furie, un sunet atât de satisfăcător încât ar fi meritat 
un milion de dolari doar pentru a-l auzi. 

— Tanga kaayo ka, scuipă Ruby cuvintele. Întotdeauna ai fost o toantă. 
M-am bucurat când am aflat că ai murit acum mulți ani. Acum am putea la 
fel de bine să facem să fie adevărat. 

Mama ei se năpustește asupra ei, cu toată forţa. 

Marginea iazului este alunecoasă, iar când Ruby o izbește, Paris este 
propulsată înapoi în iaz. Se scufundă instantaneu. Simte cum capacul urnei 
se ridică Și vede cenușa — cenușa lui Mae — plutind și dizolvându-se în apă. 

În panică, Paris dă drumul urnei Și încearcă să se ridice, dar iazul este 
Şocant de adânc, așa cum mătușa ei a insistat mereu că este. Încearcă să se 


întoarcă la suprafață bătând cu picioarele, dar e inutil. Nu știe să înoate, nu 
a învăţat niciodată, iar când apa iazului îi intră în gură, aude vocea Titei 
Flora ţipând în capul ei. Nu te apropia de iaz Jason, dacă nu Stii să înoți, o 
să te înecil 

Of, ce ironie, se gândește Paris. Dar, înainte de a se afunda și mai mult, 
simte cum braţe puternice o apucă pe sub ambele subsuori Și o trag. Ea nu 
Știe să înoate, dar Drew știe, Și o scoate din apă, împleticindu-se cu ea în 
iarbă. 

De undeva din apropiere, Ruby ţipă în continuare, în timp ce Paris 
scuipă Și vomită. Apa din iaz are gustul exact așa cum miroase. 

— Urna, reușește să spună, înainte de a tuși Și a scoate mai multă apă. 

Drew o ajută să se ridice. Arată spre urnă, care acum plutește prea 
departe în iaz pentru a fi recuperată fără să înoate după ea. Oricât de ușurată 
ar fi, Paris se întristează când se uită la ea. Dintre toate locurile în care se 
gândise că ar putea să împrăștie cenușa lui Mae, Maple Sound nu era pe 
listă. 

La revedere, prietena mea! 

În depărtare, se aud sirenele. Drew a sunat la poliție imediat ce Paris a 
ieșit din casă. 

— L-ai primit? îl întreabă ea, încercând încă să-și tragă sufletul. 

În cele din urmă, probabil că nu contează. Pentru mama ei, a fi blocată în 
Maple Sound ar fi la fel de rău ca și a merge la închisoare. 

Drew îi arată unde este salvat filmuleţul pe care l-a făcut. 

— L-am primit, spune el. 

x kK kK 

Momentul în care Ruby o împinge pe Paris este filmat. Ruby Reyes Și-a 
încălcat eliberarea condiţionată Și se va întoarce la Sainte-Elisabeth pentru 
a-ȘI ispăși pedeapsa. 

Sentința ei pe viaţă. 

La faţa locului se află două mașini de patrulare și patru agenţi, ceea ce 
ar putea reprezenta jumătate din forţa de poliţie din Maple Sound. În timp 
ce doi dintre ei o conduc pe Ruby spre o mașină, ea se zbate în cătușe, cu 
părul zburându-i peste tot, cu ochii ei sălbatici și disperaţi. 

— E fuca mea! strigă ea. Nu este cine spune că este! E o mincinoasă! 

Este nevoie de amândoi agenţii pentru a o împinge în mașina de poliție 
ȘI, chiar Și atunci când ușa se închide, Paris și Drew încă o pot auzi ţipând. 


— Așadar, aceasta este infama Regină de gheaţă, spune agentul care 
notează declarațiile lui Drew și ale lui Paris. Eram doar un începător când a 
fost judecată și îmi amintesc bine povestea. Nu e deloc așa cum mă 
așteptam. Deloc. 

Partenera lui, suficient de tânără pentru a părea ea însăși o începătoare, 
nu putea să pară mai puţin interesată de Ruby Reyes. În schimb, privirea ei 
se fixează pe Paris în timp ce îi înmânează telefonul lui Drew. 

Ambii agenți au vizionat filmuleţul de două ori. Drew a surprins-o pe 
Ruby urmărind-o pe Paris până la iaz, unde se pare că a forţat-o pe Paris să 
ia urna. Paris fiind cu spatele la cameră, cecul bancar nu se vede. Tot ceea 
ce se vede este Ruby ţipând și împingând-o impulsiv pe Paris în apă. 

Din interiorul maşinii de poliție, Ruby strigă din nou. 

— Înţelege vreunul dintre voi despre ce vorbește? Agentul superior se 
uită când la Paris, când la Drew. Ce e asta cu fiica e1? 

Paris își freacă părul umed cu un prosop vechi pe care Drew l-a găsit în 
portbagaj. Clatină din cap. 

— Sincer, nu știm, spune Drew. Trebuia să îi iau un interviu lui Ruby 
Reyes astăzi pentru podcastul meu, și mi-am adus Și prietena. Probabil că 
Ruby a fost stârnită de ceva când a văzut-o, pentru că a început să 
vorbească despre faptul că fiica ei este în viață. Dar, dacă sunteți 
familiarizați cu povestea, fiica lui Ruby a murit acum aproape douăzeci de 
ani, într-un incendiu. 

Drew arată spre urna goală, care plutea acum în mijlocul iazului. 

— Din păcate. Și ambii agenţi de poliţie dau din cap. 

— S-ar putea să fie o întrebare ciudată, îi spune în cele din urmă tânăra 
agentă lui Paris, ușor ezitantă. Dar... nu sunteți soţia lui Jimmy Peralta? 

Paris schimbă o privire cu Drew, apoi dă din cap. 

— AȘa e. 

Paris se pregătește pentru un comentariu despre acuzaţia de crimă, sau 
poate ceva despre moștenirea ei. Dar agenta doar dă din cap Și îi strânge 
ușor braţul lui Paris. 

— Îmi pare rău pentru pierderea suferită, doamnă, spune ea. Soţul 
dumneavoastră a fost un tip amuzant. Mi-a plăcut prima ediţie specială. 

— Da, a fost grozavă, este de acord partenerul ei. O să apară Și doilea 
episod în curând, nu-i așa? Cum se numește? 

— I Love You, Jimmy Peralta, spune Paris, iar rostirea cuvintelor cu 


voce tare o face să zâmbească. 
Pentru că îl iubește cu adevărat. O să-l iubească mereu. 

